id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
24e197f7-e9e7-4f2e-bf34-a97bf49aea1c | កិច្ចប្រជុំកំពូល «អាស៊ាន-សាធារណរដ្ឋកូរ៉េ លើកទី២១» ពិភាក្សាលើការពង្រឹងសាមគ្គីភាព កិច្ចសហប្រតិបត្តិការ និងរកដំណោះស្រាយ ទប់ស្កាត់ការឆ្លងរាតត្បាតជំងឺកូវីដ-១៩ (Video inside) | កិច្ចប្រជុំកំពូលអាស៊ាន-សាធារណរដ្ឋកូរ៉េ លើកទី ២១ បានផ្តោតកិច្ចពិភាក្សាលើ ការពង្រឹងសាមគ្គីភាព និងកិច្ចសហប្រតិបត្តិការរវាងអាស៊ាន និងសាធារណរដ្ឋកូរ៉េ, ការស្វែងរកដំណោះស្រាយចំពោះវិបត្តិក្នុងតំបន់ សំដៅចូលរួមទប់ស្កាត់ការឆ្លងរាតត្បាតនៃជំងឺកូវីដ-១៩ និងស្តារឡើងវិញនៃស្ថានភាពសង្គម-សេដ្ឋកិច្ចនៃតំបន់ទាំងពីរ។ នេះបើតាមសេចក្តីប្រកាសព័ត៌មាន របស់ក្រសួងសេដ្ឋកិច្ច និងហិរញ្ញវត្ថុ ដែលបណ្តាញ Fresh News ទទួលបាននៅថ្ងៃទី១៣ ខែវិច្ឆិកានេះ។ កិច្ចប្រជុំកំពូល «អាស៊ាន-សាធារណរដ្ឋកូរ៉េ លើកទី ២១»នេះ ធ្វើឡើងនារសៀលថ្ងៃទី១២ ខែវិច្ឆិកា ឆ្នាំ២០២០ ដឹកនាំដោយលោក ង្វៀន សួន ហ៊្វុក (Nguyen Xuan Phuc) នាយករដ្ឋមន្រ្តីវៀតណា ដោយអគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ ក្នុងនាមជាតំណាងរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានដឹកនាំគណៈប្រតិភូជាន់ខ្ពស់ បន្តចូលរួមកិច្ចប្រជុំកំពូលនេះ តាមប្រព័ន្ធវីដេអូ នៅទីស្ដីការក្រសួងសេដ្ឋកិច្ច និងហិរញ្ញវត្ថុ។ ថ្នាក់ដឹកនាំនៃប្រទេសអាស៊ាន បានវាយតម្លៃខ្ពស់ចំពោះកិច្ចខំប្រឹងប្រែងរបស់សាធារណរដ្ឋកូរ៉េ ក្នុងការជំរុញឱ្យប្រកបជោគជ័យនូវ «សេចក្តីប្រកាសទស្សនវិស័យរួម របស់ថ្នាក់ដឹកនាំសម្រាប់សន្តិភាព, វិបុលភាព និងភាពជាដៃគូ» ដែលនឹងដើរតួយ៉ាងសំខាន់ ក្នុងការជំរុញបន្ថែមនូវសាមគ្គីភាពនៅក្នុងតំបន់ នៅក្នុងបរិបទនៃជំងឺកូវីដ-១៩ និងថ្លែងអំណរគុណ ចំពោះជំនួយនៃសាធារណរដ្ឋកូរ៉េ សម្រាប់ការឆ្លើយតបនឹងវិបត្តិនៃជំងឺកូវីដ-១៩ និងជំនួយដទៃទៀត ដូចជាជំនួយផ្នែកបណ្តុះបណ្តាលវិជ្ជាជីវៈ និងការពង្រីកមូលនិធិសហប្រតិបត្តិការអាស៊ាន-សាធារណរដ្ឋកូរ៉េជាដើម។ ថ្នាក់ដឹកនាំនៃប្រទេសអាស៊ាន ក៏បានគាំទ្រចំពោះសាធារណរដ្ឋកូរ៉េ ដែលបានជំរុញ និងលើកកម្ពស់ «គោលនយោបាយភាគខាងត្បូងថ្មី» ទៅជា «គោលនយោបាយភាគខាងត្បូងថ្មីបូក»។ លើសពីនេះ, អង្គប្រជុំបានឯកភាព ក្នុងការពង្រឹងរំហូរសេរីនៃពាណិជ្ជកម្ម និងវិនិយោគ រវាងតំបន់ទាំងពីរ សំដៅធានាដល់ចីរភាពនៃខ្សែច្រវាក់ផ្គត់ផ្គង់តំបន់ ដែលជាកត្តាដ៏សំខាន់ក្នុងការរក្សាលំនឹងសេដ្ឋកិច្ច នៅក្នុងបរិបទនៃការងើបឡើងវិញ ក្រោយវិបត្តិនៃជំងឺកូវីដ-១៩។ អង្គប្រជុំ ក៏បានស្វាគមន៍យ៉ាងរីករាយដល់ដំណើរឆ្ពោះទៅរកការបញ្ចប់ការចចារ “ភាពជាដៃគូសេដ្ឋកិច្ចគ្រប់ជ្រុងជ្រោយក្នុងតំបន់ (RCEP)” ដែលគ្រោងនឹងចុះហត្ថលេខា នៅថ្ងៃទី ១៥ ខែ វិច្ឆិកា ខាងមុខនេះ។ «RCEP» នេះ នឹងក្លាយជា ចលករដ៏សំខាន់នៃកំណើនសេដ្ឋកិច្ចក្នុងតំបន់ នាអំឡុងពេលដ៏លំបាកនេះ និងនាពេលអនាគត។ ជាលទ្ធផលកិច្ចប្រជុំកំពូល «អាស៊ាន-សាធារណរដ្ឋកូរ៉េ លើកទី ២១», ឈរលើស្មារតីសាមគ្គីភាព និង សហប្រតិបត្តិការខ្ពស់រវាងអាស៊ាន និងសាធារណរដ្ឋកូរ៉េ, ថ្នាក់ដឹកនាំទាំងអស់ បានសម្តែងនូវការប្តេជ្ញាចិត្តខ្ពស់ក្នុងការបង្កើនកិច្ចសហប្រតិបត្តិការឱ្យកាន់តែជិតស្និទ្ធបន្ថែមទៀត ដើម្បីធានាឱ្យបាននូវសន្តិភាព សន្តិសុខ និងការអភិវឌ្ឍនៅក្នុងតំបន់ទាំងពីរ។ ជាមួយគ្នានេះ, លោកប្រធានាធិបតី មូន ចេអ៊ីន នៃសាធារណរដ្ឋកូរ៉េ បានប្តេជ្ញាអនុម័ត៖ * ទី១៖ «គោលនយោបាយភាគខាងត្បូងថ្មី» ក្នុងគោលដៅពង្រឹងទំនាក់ទំនងសេដ្ឋកិច្ច និងវប្បធម៌រវាងប្រជាជន និងប្រជាជននៃតំបន់ទាំងពីរ * ទី២៖ ពង្រីកកិច្ចសហប្រតិបត្តិការ ដើម្បីប្រយុទ្ធប្រឆាំងនឹងជំងឺរាតត្បាត * ទី៣៖ បង្កើតមូលនិធិសហប្រតិបត្តិការតាមផ្លូវទឹក (Maritime Cooperation Fund) * ទី៤៖ ពង្រឹងបន្ថែមទៀតនូវស្មារតីពាណិជ្ជកម្មសេរី តាមរយៈយន្តការថ្មី និងមានស្រាប់ ដូចជា «RCEP» និង«តំបន់ពាណិជ្ជកម្មសេរីអាស៊ាន-កូរ៉េ (AKFTA)» ជាដើម៕ | 2020-11-13T19:51:00+07:00 | freshnewsasia.com | https://m.freshnewsasia.com/index.php/en/localnews/177007-2020-11-13-05-51-04.html |
2c9ac07b-e940-4e2b-9bc7-3f8a8837f09a | ស្នងការរងឧត្តមសេនីយ៍ត្រី ជីវ លី បន្តដឹកនាំមន្ដ្រីចុះចែកម៉ាស ជូនពលរដ្ឋខណ្ឌព្រែកព្នៅ ដើម្បីចូលរួមបង្ការ និងទប់ស្កាត់ការឆ្លងជំងឺកូវីដ-១៩ | ក្រោយទទួលបានការណែនាំ និងចង្អុលបង្ហាញពី លោកឧត្តមសេនីយ៍ឯក ស ថេត អគ្គស្នងការរង និងជាស្នងការនគរបាលរាជធានីភ្នំពេញ នៅព្រឹកថ្ងៃទី១៣ ខែវិច្ឆិកា ឆ្នាំ២០២០នេះ លោកឧត្តមសេនីយ៍ត្រី ជីវ លី ស្នងការរងនគរបាលរាជធានីភ្នំពេញ បានបន្ដដឹកនាំមន្ដ្រីចុះចែកម៉ាស ដែលជាអំណោយ របស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ជូនប្រជាពលរដ្ឋ ក្នុងម្នាក់ៗចំនួន២ម៉ាស ដែលធ្វើដំណើរតាមបណ្ដោយផ្លូវជាតិលេខ៥ ត្រង់ចំណុចកែងផ្សារព្រែកព្នៅ ក្នុងសង្កាត់ព្រែកព្នៅ ខណ្ឌព្រែកព្នៅ ដើម្បីចូលរួមបង្ការ និងទប់ស្កាត់ការឆ្លងជំងឺកូវីដ-១៩។ គួររំលឹកផងដែរថា លោកឧត្តមសេនីយ៍ឯក ស ថេត នៅថ្ងៃទី១២-១៣ ខែវិច្ឆិកា ឆ្នាំ២០២០ បានដឹកនាំកម្លាំងនគរបាលរាជធានីភ្នំពេញ ចុះចែកម៉ាស ដែលជាអំណោយរបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ជូនប្រជាពលរដ្ឋនៅតាមទីសាធារណៈ ដើម្បីចូលរួមបង្ការ និងទប់ស្កាត់ការឆ្លងជំងឺកូវីដ-១៩។ ក្នុងឱកាសចែកម៉ាសជូនប្រជាពលរដ្ឋ ក្នុងខណ្ឌព្រែកព្នៅ ដើម្បីចូលរួមបង្ការ និងទប់ស្កាត់ការឆ្លងជំងឺកូវីដ-១៩នេះ, លោកឧត្តមសេនីយ៍ត្រី ជីវ លី ស្នងការរងនគរបាលរាជធានីភ្នំពេញ បានក្រើនរំលឹកប្រជាពលរដ្ឋអំពីការយកចិត្តទុកដាក់ធ្វើអនាម័យជាប្រចាំ តាមរយៈការឧស្សាហ៍លាងដៃជាមួយទឹកអាល់កុល ឬជែល ជាពិសេសត្រូវពាក់ម៉ាសនៅទីកន្លែងដែលចាំបាច់ ពោលគឺនៅទីប្រជុំជន ក្នុងចំណោមមនុស្សច្រើន ព្រមទាំងរក្សាគម្លាតឲ្យបាន ទៅតាមការណែនាំរបស់ក្រសួងសុខាភិបាល នៃរាជរដ្ឋាភិបាលកម្ពុជា។ គួរជម្រាបថា ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន កាលពីរសៀលថ្ងៃទី១១ ខែវិច្ឆិកា ឆ្នាំ២០២០ បានប្រកាសបញ្ចេញម៉ាសក្រណាត់ចំនួន២លាន ដើម្បីចែកជូនដល់បងប្អូនប្រជាពលរដ្ឋនៅរាជធានីភ្នំពេញ។ មេដឹកនាំកំពូលកម្ពុជា ដែលតែងយកចិត្តទុកដាក់ចំពោះរាស្រ្ត សម្តេចតេជោ ហ៊ុន សែន បានបញ្ជាឲ្យក្រសួងសុខាភិបាល និងសាលារាជធានីភ្នំពេញ ធ្វើកិច្ចការនេះជាបន្ទាន់ ដោយបញ្ចេញម៉ាសក្រណាត់ពីឃ្លាំងយុទ្ធសាស្រ្តរបស់រាជរដ្ឋាភិបាល ដើម្បីឲ្យប្រជាពលរដ្ឋរស់នៅក្នុងសហគមន៍ក្រីក្រ បានពាក់ម៉ាស និងទុកប្រើប្រាស់ចូលរួមការពារពីជំងឺឆ្លងកូវីដ-១៩៕ | 2020-11-13T18:40:00+07:00 | freshnewsasia.com | https://m.freshnewsasia.com/index.php/en/localnews/176996-2020-11-13-04-40-48.html |
6a0d8229-49bc-4799-ab64-eab2c81b3d76 | ថ្នាក់ដឹកនាំអាស៊ាន ស្វាគមន៍ និងគាំទ្រចំពោះការប្រកាសរបស់ចិន ដែលចាត់ទុកវ៉ាក់សាំងប្រឆាំងនឹងជំងឺកូវីដ-១៩ ជា «ទំនិញសាធារណៈ» (Video inside) | ថ្នាក់ដឹកនាំនៃប្រទេសអាស៊ាន បានសំដែងការស្វាគមន៍ និងគាំទ្រ ចំពោះការប្រកាសរបស់ប្រទេសចិន ដែលបានចាត់ទុកវ៉ាក់សាំងប្រឆាំងនឹងជំងឺកូវីដ-១៩ ជា «ទំនិញសាធារណៈ» និងការបន្តផ្គត់ផ្គង់ថ្នាំ និងបរិក្ខារពេទ្យក្នុងតំបន់អាស៊ាន សម្រាប់ការសង្គ្រោះបន្ទាន់ លើកកម្ពស់សុខភាពសាធារណៈ ព្រមទាំងជំនួយដទៃទៀតសម្រាប់ការស្តារ និងងើបឡើងវិញ នៃសង្គម-សេដ្ឋកិច្ចនៅក្នុងតំបន់អាស៊ាន ក្រោយកូវីដ-១៩។ ការស្វាគមន៍ និងគាំទ្រលើប្រទេសចិននេះ ធ្វើឡើងក្នុងកិច្ចប្រជុំកិច្ចប្រជុំកំពូលអាស៊ាន-ចិន លើកទី ២៣ ស្តីពី «ការត្រួតពិនិត្យឡើងវិញនៃកិច្ចសហប្រតិបត្តិការ និង ទិសដៅអនាគតអាស៊ាន-ចិន» ដែលរៀបចំឡើងនៅរសៀលថ្ងៃទី ១២ ខែ វិច្ឆិកា ឆ្នាំ២០២០។ សេចក្តីប្រកាសព័ត៌មានរបស់ក្រសួងសេដ្ឋកិច្ច និងហិរញ្ញវត្ថុ ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី១៣ ខែវិច្ឆិកានេះថា នៅរសៀលថ្ងៃទី ១២ ខែ វិច្ឆិកា ឆ្នាំ ២០២០, ក្នុងនាមជាតំណាងរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា, បន្ទាប់ពីកិច្ចប្រជុំកំពូលអាស៊ានពេញអង្គ, អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ ក៏បានដឹកនាំគណៈប្រតិភូជាន់ខ្ពស់ ចូលរួមកិច្ចប្រជុំកិច្ចកំពូល «អាស៊ាន-ចិន លើកទី ២៣» តាមប្រព័ន្ធវីដេអូ នៅទីស្ដីការក្រសួងសេដ្ឋកិច្ច និងហិរញ្ញវត្ថុ។ កិច្ចប្រជុំនេះដឹកនាំដោយលោក ង្វៀន សួន ហ៊្វុក (Nguyen Xuan Phuc) នាយករដ្ឋមន្រ្តីវៀតណាម។ ក្រោមប្រធានបទ «ការត្រួតពិនិត្យឡើងវិញនៃកិច្ចសហប្រតិបត្តិការ និងទិសដៅអនាគតអាស៊ាន-ចិន» កិច្ចប្រជុំកំពូល «អាស៊ាន-ចិន លើកទី ២៣» នេះ បានផ្តោតកិច្ចពិភាក្សាជាចម្បងលើបញ្ហាប្រឈម ដែលរួមមាន បញ្ហាសុខភាពសាធារណៈ និងស្ថានភាពសង្គម-សេដ្ឋកិច្ច ដែលបណ្តាលមកពីវិបត្តិនៃជំងឺកូវីដ-១៩ នៅក្នុងតំបន់ទាំងពីរជាដើម។ អង្គប្រជុំបានសង្កត់ធ្ងន់ អំពីភាពចាំបាច់នៃការបង្កើនកិច្ចសហការរវាងអាស៊ាន និងចិន ក្នុងការពង្រឹងសាមគ្គីភាព និងកិច្ចសហប្រតិបត្តិការរួមគ្នា ក្នុងការឆ្លើយតបទៅនឹងជំងឺរាតត្បាត និងក្នុងការស្តារស្ថេរភាព និងងើបឡើងវិញនូវស្ថានភាពសង្គម-សេដ្ឋកិច្ច បន្ទាប់ពីវិបត្តិនេះត្រូវបានបញ្ចប់ តាមរយៈយន្តការដែលមានស្រាប់ រួមមាន «ផែនការអនុវត្ត ២០១៦-២០២០» និង «កិច្ចព្រមព្រៀងពាណិជ្ជកម្មសេរីអាស៊ាន-ចិន (ACFTA)» ក៏ដូចជា ស្វែងរកនូវយន្តការសហប្រតិបត្តិការថ្មីៗបន្ថែមទៀត ។ ថ្នាក់ដឹកនាំនៃប្រទេសអាស៊ាន ស្វាគមន៍ និងវាយតម្លៃខ្ពស់ចំពោះការចូលរួមចំណែករបស់ប្រទេសចិន ក្នុងការពង្រឹង និងលើកកម្ពស់ចំណងមិត្តភាពអាស៊ាន-ចិន ព្រមទាំងក្នុងការជំរុញគំនិតផ្តួចផ្តើម «ភាពជាដៃគូអាស៊ាន-ចិន ស្តីពីសេដ្ឋកិច្ចពណ៌ខៀវ» និង «ចក្ខុវិស័យភាពជាដៃគូយុទ្ធសាស្ត្រអាស៊ាន-ចិន ឆ្នាំ ២០៣០» ។ ថ្នាក់ដឹកនាំនៃប្រទេសអាស៊ាន-ចិន បានប្តេជ្ញាបន្តគាំទ្រគោលការណ៍ពហុភាគីនិយម និងបានស្នើឱ្យមានការបង្កើនកិច្ចសហប្រតិបត្តិការ នៅក្នុងតំបន់ទៅលើការកសាងជំនឿទុកចិត្ត និងរក្សាភាពធន់នៃសង្គម-សេដ្ឋកិច្ចនាពេលអនាគត, ការបើកចំហររំហូរពាណិជ្ជកម្មសេរី, ការតភ្ជាប់ខ្សែច្រវាក់ផ្គត់ផ្គង់ក្នុងតំបន់, និងការអនុវត្តសេដ្ឋកិច្ចឌីជីថល។ ជាមួយគ្នានេះ, ថ្នាក់ដឹកនាំនៃប្រទេសអាស៊ាន ក៏បានសំដែងការពេញចិត្ត និងគាំទ្រចំពោះការប្តេជ្ញាចិត្តរបស់លោក លី ខឺឈាង (Li Kequiang) នាយករដ្ឋមន្រ្តីនៃសាធារណរដ្ឋប្រជាមានិតចិន ក្នុងការបង្កើនកិច្ចសហ-ប្រតិបត្តិការ, ការជួយដល់តំបន់អាស៊ាន និងការដោះស្រាយបញ្ហាផ្សេងៗទៀត តាមយន្តការសន្តិវិធី ដោយឈរលើស្មារតីសាមគ្គីភាព និងវិបុលភាពដល់ប្រជាជនទាំងអស់នៃតំបន់ទាំងពីរ៕ | 2020-11-13T17:48:00+07:00 | freshnewsasia.com | https://m.freshnewsasia.com/index.php/en/localnews/176984-2020-11-13-03-48-08.html |
0fe15f5f-b1ea-4dc3-8833-d6ee35487bc1 | អភិបាលរាជធានីភ្នំពេញ និងស្នងការ បន្តចុះចែកម៉ាសជូនប្រជាពលរដ្ឋនៅក្បែរផ្សារដើមគរ ដើម្បីការពារជំងឺកូវីដ-១៩ (Video inside) | អភិបាលរាជធានីភ្នំពេញលោក ឃួង ស្រេង និងលោកឧត្តមសេនីយ៍ឯក ស ថេត អគ្គស្នងការរង និងស្នងការនគរបាលរាជធានីភ្នំពេញ នៅព្រឹកថ្ងៃទី១៣ ខែវិច្ឆិកា ឆ្នាំ២០២០នេះ ដឹកនាំមន្រ្តី និងសមត្ថកិច្ច បន្តចុះចែកម៉ាសដែលជាអំណោយរបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ជូនប្រជាពលរដ្ឋនៅតាមទីសាធារណៈក្បែរផ្សារដើមគរ ដើម្បីចូលរួមបង្ការ និងទប់ស្កាត់ការឆ្លងជំងឺកូវីដ-១៩។ ក្រៅពីការដឹកនាំមន្ដ្រីចុះចែកម៉ាសដោយផ្ទាល់ នៅតាមគោលដៅអនុវត្តច្បាប់ចរាចរណ៍ហើយនោះ លោកអភិបាលរាជធានីភ្នំពេញ ក៏បានបែកចែកឲ្យអភិបាលរង និងអភិបាលខណ្ឌ ព្រមទាំងមន្រ្តីពាក់ព័ន្ធ ចុះចែកម៉ាសនៅតាមទីសាធារណៈក្នុងរាជធានីភ្នំពេញផងដែរ។ នៅក្នុងឱកាសនោះ លោក ឃួង ស្រេង បានណែនាំ និងក្រើនរំលឹកប្រជាពលរដ្ឋអំពីការរីករាលដាលនៃជំងឺកូវីដ-១៩ផងដែរ ដោយត្រូវឲ្យប្រជាពលរដ្ឋធ្វើអនាម័យជាប្រចាំ តាមរយៈការឧស្សាហ៍លាងដៃជាមួយទឹកអាល់កុល ឬជែល និងពាក់នៅទីកន្លែងដែលចាំបាច់ ព្រមទាំងរក្សាគម្លាតសុវត្ថិភាពផងដែរ។ សូមបញ្ជាក់ថ្ងៃនេះជាថ្ងៃទី២ ដែលស្នងការដ្ឋាននគរបាលរាជធានីភ្នំពេញ ធ្វេីសកម្មភាពបន្តចុះចែកម៉ាសតាមគ្រប់គោលដៅស្តុបជូនដល់ប្រជាពលរដ្ឋនូវម៉ាសដែលជាការឧបត្ថម្ភដ៏ថ្លៃថ្លារបស់សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ។ គួរជម្រាបថា ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន នៅរសៀលថ្ងៃទី១១ ខែវិច្ឆិកា ឆ្នាំ២០២០ បានប្រកាសបញ្ចេញម៉ាសក្រណាត់ចំនួន២លាន ដើម្បីចែកជូនដល់បងប្អូន ប្រជាពលរដ្ឋនៅរាជធានីភ្នំពេញ។ មេដឹកនាំកំពូលកម្ពុជា ដែលតែងយកចិត្តទុកដាក់ចំពោះរាស្រ្ត សម្តេចតេជោ ហ៊ុន សែន បានបញ្ជាឲ្យក្រសួងសុខាភិបាល និងសាលារាជធានីភ្នំពេញ ធ្វើកិច្ចការនេះជាបន្ទាន់ ដោយបញ្ចេញម៉ាសក្រណាត់ពីឃ្លាំងយុទ្ធសាស្រ្តរបស់រាជរដ្ឋាភិបាល ដើម្បីឲ្យប្រជាពលរដ្ឋរស់នៅក្នុងសហគមន៍ក្រីក្រ បានពាក់ម៉ាស និងទុកប្រើប្រាស់ចូលរួមការពារពីជំងឺឆ្លងកូវីដ-១៩៕ | 2020-11-13T16:23:00+07:00 | freshnewsasia.com | https://m.freshnewsasia.com/index.php/en/localnews/176977-2020-11-13-02-23-10.html |
05a2abd0-cc9a-4a8a-b64b-c13d5f4114cb | ពលរដ្ឋនិងសកម្មជនថ្កោលទោសរដ្ឋាភិបាលធ្វេសប្រហែសក្នុងការទប់ស្កាត់ជំងឺកូវីដ-១៩ | ពលរដ្ឋ និងសកម្មជនថ្កោលទោសរដ្ឋាភិបាលលោកនាយករដ្ឋមន្ត្រី ហ៊ុន សែន ដែលធ្វេសប្រហែសបណ្ដាលឲ្យកម្ពុជាប្រឈមហានិភ័យនៃការរីករាលដាលជំងឺកូវីដ ១៩ ដោយសារមិនអនុវត្តតាមវិធានការរបស់ក្រសួងសុខាភិបាល។ ពួកគេទាមទារឲ្យរដ្ឋាភិបាលទទួលខុសត្រូវលើផលប៉ះពាល់ទាំងអស់ លើប្រជាពលរដ្ឋ។ កម្មការិនីនៅសង្កាត់ទឹកថ្លា រាជធានីភ្នំពេញ លោកស្រី អាង សាវុធ លើកឡើងថា រដ្ឋាភិបាលខ្វះការយកចិត្តទុកដាក់ក្នុងការអនុវត្តវិធានការការពារជំងឺកូវីដ ១៩ និងការទប់ស្កាត់ការនាំចូលពីខាងក្រៅ ទើបបណ្ដាលឲ្យកម្ពុជាប្រឈមការឆ្លងរីករាលដាលនូវជំងឺនេះ។ លោកស្រីបន្តថា កម្ពុជាមិនត្រឹមតែប្រឈមនឹងជំងឺនេះនោះទេ ហើយថែមទាំងធ្វើឲ្យកម្ពុជាជួបវិបត្តិសេដ្ឋកិច្ច ពលរដ្ឋបាត់បង់ការងារ និងជំពាក់បំណុលធនាគារជាដើម។ លោកស្រីព្រួយបារម្ភថា ជំងឺនេះ នឹងរីករាលដាលខ្លាំងដល់ប្រជាពលរដ្ឋ ប៉ះពាល់ដល់ការងារ និងជីវភាពរបស់លោកស្រីដែលកំពុងជួបការលំបាក។ លោកស្នើឲ្យរដ្ឋាភិបាលចាត់វិធានការឲ្យបានតឹងរ៉ឹងបន្ថែមក្នុងការអនុវត្តវិធានការធ្វើចត្តាឡឺស័កចំពោះមន្ត្រីក្នុងជួររដ្ឋាភិបាលមួយចំនួន ដើម្បីបង្ការជំងឺនេះ៖ ។ ចំណែកពលករធ្វើការនៅប្រទេសជប៉ុនលោក ណុល វណ្ណៈ បញ្ជាក់ថា លោក ហ៊ុន សែន បានធ្វើគំរូអាក្រក់មួយឲ្យមន្ត្រីក្រោមឱវាទរបស់លោក មិនអនុវត្តវិធានការរបស់ក្រសួងសុខាភិបាលដែលតម្រូវឲ្យពាក់ម៉ាស់ រក្សាគម្លាត និងមិនត្រូវចាប់ដៃគ្នាជាដើម។ លោកបារម្ភថា វិធានការដាក់ប្រទេសក្នុងភាពអាសន្នរបស់លោកនាយករដ្ឋមន្ត្រី ហ៊ុន សែន នឹងអាចបង្កឲ្យមានផលប៉ះពាល់ដល់លើជីវភាពរបស់ពួកគេ បាត់បង់ប្រាក់ចំណូល ហើយកាន់តែក្រីក្រទៅៗ។ លោកស្នើឲ្យមន្ត្រីរដ្ឋាភិបាលចាត់វិធានការឲ្យបានតឹងរ៉ឹងបន្ថែមទៀតចំពោះមន្ត្រី និងអ្នកពាក់ព័ន្ធផ្សេងទៀត ឲ្យអនុវត្តតាមវិធានការរបស់ក្រសួងឲ្យបានម៉ត់ចត់បន្ថែមទៀត។៖ ។ ក្តីបារម្ភរបស់យុវជនដោយសារតែ លោក ហ៊ុន សែន និងរដ្ឋមន្ត្រីកម្ពុជាមួយចំនួនទៀត មិនបានពាក់ម៉ាស់ការពារការឆ្លងជំងឺកូវីដ ១៩ ក្នុងជំនួបរវាងរដ្ឋមន្ត្រីការបរទេសហុងគ្រី លោក ភីតធ័រ ស្ស៊ីចាតូ កាលពីថ្ងៃទី៣ វិច្ឆិកា បណ្ដាលឲ្យមនុស្សបួននាក់ ឆ្លងជំងឺ ពីលោក ភីតធ័រ ស្ស៊ីចាតូ ពាក់ព័ន្ធនឹងការធ្វេសប្រហែសរបស់មន្ត្រីរដ្ឋាភិបាល លោក ហ៊ុន សែន និងលោក ហ៊ុន សែន ផ្ទាល់នេះ។ ពលករធ្វើការនៅប្រទេសកូរ៉េ និងជាអនុចលនាប្រជាធិបតេយ្យកូរ៉េខាងត្បូងនៃគណបក្សសង្គ្រោះជាតិ លោក ម៉ាត់ វន្នី ឲ្យដឹងថា បញ្ហានៃការរីករាលដាលជំងឺកូវីដ ១៩ នៅក្នុងប្រទេសកម្ពុជាថ្មីៗនេះ គឺជាកំហុសមួយរបស់រដ្ឋាភិបាល។ លោកស្នើឲ្យរដ្ឋាភិបាល និងមន្ត្រីមួយចំនួនត្រូវតែទទួលខុសត្រូវទាំងស្រុង ចំពោះបញ្ហានេះ ហើយលោកស្ដាយដែលមន្ត្រីរដ្ឋាភិបាលមិនព្រមអនុវត្តនូវគោលការណ៍សុខភាពជាសកល ដើម្បីបង្ការការឆ្លងនូវជំងឺនេះ៖ ។ កាលពីថ្ងៃទី០៩ វិច្ឆិកា លោក ហ៊ុន សែន បានបញ្ចេញខ្សែអាត់សំឡេងមួយ ស្តីបន្ទោសមន្ត្រីរបស់លោកដែលធ្វើចត្តាឡឺស័កមិនបានត្រឹមត្រូវ ធ្វើឱ្យចំនួនអ្នកពាក់ព័ន្ធនឹងដំណើរទស្សនកិច្ចរបស់ប្រតិភូហុងគ្រី ឬដែលលោកហៅថា ព្រឹត្តិការណ៍ថ្ងៃទី៣ វិច្ឆិកានោះ កើនឡើងជាលំដាប់។ លោកចង់ឱ្យសភាពការណ៍នេះ ត្រូវបានរំលត់ក្នុងពេលយ៉ាងយូរបីសប្ដាហ៍ ហើយដើម្បីធ្វើបែបនេះបាន គឺទាល់តែអ្នកពាក់ព័ន្ធទាំងអស់ ធ្វើចត្តាឡឺស័កឱ្យបានហ្មត់ចត់បំផុត។ ទោះជាយ៉ាងណា មេដឹកនាំរបបក្រុងភ្នំពេញ លោក ហ៊ុន សែន ប្រកាសនៅលើហ្វេសប៊ុកនៅថ្ងៃទី១២ វិច្ឆិកាថា នឹងមិនមានការបិទប្រទេស ឬរាជធានីខេត្ត ឬតំបន់ណាមួយនោះ បើទោះបីជាមានអ្នកដែលបានប៉ះពាល់ផ្ទាល់ជាមួយរដ្ឋមន្ត្រី ហុងគ្រី រាប់ពាន់នាក់ និងកំពុងធ្វើចត្តាឡឺស័កក៏ដោយ។ អគ្គលេខាធិការសហព័ន្ធនិស្សិតបញ្ញវន្តកម្ពុជាលោក គៀន ពន្លក ឲ្យដឹងថា ការរីករាលដាលនៃជំងឺនេះ គឺជាកំហុស និងជាការអសមត្ថភាពរបស់រាជរដ្ឋាភិបាលចំពោះការគ្រប់គ្រង ហើយត្រូវទទួលខុសត្រូវចំពោះមុខប្រជាពលរដ្ឋ ដែលកំពុងរងទុក្ខផ្ទួនៗ។ លោកបន្តថា ប្រសិនបើជំងឺនេះរីករាលដាលកាន់តែខ្លាំង នឹងបង្កឲ្យមានផលប៉ះពាល់ដល់ពលរដ្ឋរាប់លានអ្នកនៅក្នុងប្រទេសកម្ពុជា ដោយសារការធ្វេសប្រហែសរបស់មន្ត្រីទាំងនោះ។ លោកបន្ថែមទៀតថា ផលប៉ះពាល់ផ្ទួនៗទាំងនេះ នឹងបណ្ដាលឲ្យពលរដ្ឋកម្ពុជាកាន់តែធ្លាក់ខ្លួនក្រជាងមុន៖ ។ ក្រសួងពាក់ព័ន្ធមួយចំនួនបានប្រកាសចាត់វិធានការបន្ទាន់ជាថ្មីទៀត ដោយបិទសាលារៀន សាលាបណ្ដុះបណ្ដាលវិជ្ជាជីវៈ ពហុកីឡាដ្ឋានជាតិអូឡាំពិក កន្លែងហាត់កីឡា និងក្លឹបកម្សាន្តមួយចំនួន ដើម្បីទប់ស្កាត់ការឆ្លងរាលដាលជំងឺកូវីដ ១៩។ យុវជន បារម្ភថា ការរីករាលដាលនេះ នឹងធ្វើពលរដ្ឋរងផលប៉ះពាល់ធ្ងន់ធ្ងរ ហើយប្រឈមនឹងការបាត់បង់ការងារ ជីវភាពកាន់តែក្រីក្រជាងមុន និងប្រឈមបញ្ហាសុខភាព ដោយសារការចម្លងចូលក្នុងសហគមន៍ជាដើម៕ | 2020-11-13T15:59:00+07:00 | rfa.org | https://www.rfa.org/khmer/news/health/youth-groups-condemn-HunSen-govt-for-carelessness-on-COVID-19-infection-11132020035642.html |
4c32690f-dda0-4c9c-9b45-002e363bf596 | TOP NEWS: ថ្ងៃនេះក្រសួងសុខាភិបាលប្រកាស ពីការព្យាបាលជាសះស្បើយអ្នកជំងឺកូវីដ១៩ ម្នាក់ និងមិនមានករណីឆ្លងថ្មីនៅកម្ពុជាឡើយ (Video inside) | ក្រសួងសុខាភិបាល នៅព្រឹកថ្ងៃទី១៣ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីករណីព្យាបាលជាសះស្បើយ អ្នកជំងឺកូវីដ១៩មា្នក់ និងមិនមានរកឃើញករណីឆ្លងថ្មីនោះទេ។ អ្នកជាសះស្បើយនេះ ជាស្ត្រីជនជាតិបារាំង អាយុ២៣ឆ្នាំ មានអាសយដ្ឋានស្នាក់នៅសណ្ឋាគារមួយក្នុងរាជធានីភ្នំពេញ បានធ្វើដំណើរមកពីប្រទេសបារាំង ដោយឆ្លងកាត់ប្រទេសសិង្ហបុរី មកដល់កម្ពុជានៅថ្ងៃទី២៥ ខែតុលា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលអវិជ្ជមានកូវីដ១៩ ចំនួន២ដង និងត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ ដោយឡែក នៅថ្ងៃទី១២ ខែវិច្ឆិកា ឆ្នាំ២០២០ ក្រសួងសុខាភិបាល បានធ្វើតេស្តអ្នកប៉ះពាល់ក្នុងព្រឹត្តិការណ៍ ០៣វិច្ឆិកា បានចំនួន៥៦នាក់ ដែលលទ្ធផលបង្ហាញថា អវិជ្ជមានវីរុសកូវីដ១៩ ទាំងអស់។ គិតពីថ្ងៃទី០៤ ដល់ ១២ ខែវិច្ឆិកា ឆ្នាំ២០២០ សរុបចំនួនតេស្តដែលបានធ្វើវិភាគមាន ២៥៥៣វត្ថុសំណាក់ (ក្នុងចំនួននេះ មានអ្នកដែលធ្វើតេស្តលើកទី១ ចំនួន១៧៣៤នាក់ និងលើកទី២ ចំនួន៨១៩នាក់) ដោយលទ្ធផលពីវិទ្យាស្ថានប៉ាស្ទ័រកម្ពុជាបង្ហាញថា មានអ្នកវិជ្ជមានកូវីដ១៩ ចំនួន៤នាក់ ដែលកំពុងសម្រាកនៅមន្ទីរពេទ្យមិត្តភាពខ្មែរ-សូវៀត។ រីឯអ្នកមានលទ្ធផលអវិជ្ជមាន មានចំនួន១៧៣០នាក់។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៣ ខែវិច្ឆិកា ឆ្នាំ២០២០នេះ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៣០១នាក់ (ស្ត្រី៦១នាក់ និងបុរស២៤០នាក់) ក្នុងនោះអ្នកព្យាបាលជាសះស្បើយចំនួន២៨៩នាក់ និងកំពុងសម្រាកនៅមន្ទីរពេទ្យមិត្តភាពខ្មែរ-សូវៀត ចំនួន១២នាក់៕ | 2020-11-13T14:17:00+07:00 | freshnewsasia.com | https://m.freshnewsasia.com/index.php/en/localnews/176969-2020-11-13-00-17-18.html |
cd6b020d-0634-4c47-a41d-e409a1db11a7 | សត្វគោជាង៣០ក្បាលបានងាប់ និងជាច្រើនរយក្បាលទៀតកំពុងឈឺ នៅក្នុងស្រុកស្រីស្នំ សង្ស័យដោយសារជំងឺ | ប្រធានការិយាល័យផលិតកម្ម និងបសុព្យាបាល នៃមន្ទីរកសិកម្ម រុក្ខាប្រមាញ់ និងនេសាទ ខេត្តសៀមរាប លោក ព្រំ វ៉ិច បានឱ្យដឹងថា បន្ទាប់ពីទទួលបានព័ត៌មាន ពីរដ្ឋបាលស្រុកស្រីស្នំ កាលពីល្ងាចថ្ងៃទី១១ ខែវិច្ឆិកាថា នៅក្នុងឃុំជ្រោយនាងងួន និងឃុំស្លែងស្ពាន ស្រុកស្រីស្នំ មានសត្វគោ-ក្របី ប្រមាណជា៧០៥ក្បាល មានជំងឺដោយរោគសញ្ញា ឈឺក្រចក ហើមពោះ ហើមមុខ និងឈឺមាត់ ក្នុងនោះងាប់អស់ចំនួន ៣៤ក្បាល ។ យោងតាមការចុះផ្សាយរបស់ទីភ្នាក់ងារសារព័ត៌មានកម្ពុជា(AKP) បានឲ្យដឹងថា នៅថ្ងៃទី១២ ខែវិច្ឆិកា ឆ្នាំ២០២០ លោកព្រំ វ៉ិច បានចាត់ចែងមន្ត្រីជំនាញដោយសហការ ជាមួយអាជ្ញាធរស្រុក ឃុំ និងពេទ្យសត្វភូមិ ចុះទៅពិនិត្យដោយផ្ទាល់នៅទីតាំងដែលសត្វពាហនៈបានឈឺ និងស្លាប់ ហើយបានរកឃើញថា សត្វដែលឈឺ និងងាប់នេះ គឺសង្ស័យដោយសារជំងឺអុតក្ដាម ។ លោកថា ជាទូទៅ សត្វគោក្របីដែលឈឺ គឺដោយសារមានបញ្ហាទឹកជំនន់ ធ្វើឱ្យលិចស្មៅ ក្រោយមកទឹកស្រកទៅវិញអស់ ប៉ុន្ដែស្មៅទាំងអស់នោះវាមានស្លែ មានមេរោគមួយចំនួន ជាប់នៅតាមស្មៅ ធ្វើឱ្យសត្វគោក្របីដែលវាស៊ីស្មៅហ្នឹងធ្វើឱ្យសុខភាពវាមិនសូវល្អ ចុះខ្សោយ ស្ដេស ងាយនឹងទទួលជំងឺ ហើយជំងឺដែលមន្រ្តីជំនាញយើងបានចុះទៅពិនិត្យផ្ទាល់ហ្នឹង យើងសង្ស័យថា ជាជំងឺអ៊ុតក្ដាម ហើយជំងឺអ៊ុតក្ដាមនេះ រោគសញ្ញាសំខាន់គឺឈឺមាត់ និងឈឺជើង ដែលជាទូទៅជំងឺនេះមិនបណ្ដាលឱ្យគោក្របីធំៗស្លាប់ទេ គឺភាគច្រើនងាប់តែកូនគោតូចៗ ដែលកំពុងបៅដោះ ដោយសារកូនគោនៅពេលដំបៅមាត់ ធ្វើឱ្យមិមដោះមេអត់កើត ហើយដោយសារការធ្វេសប្រហែសពីម្ចាស់សត្វដោយមិនបានធ្វើការថែទាំ ច្រកបបរ ចំណីបន្ថែម ធ្វើឱ្យសត្វហ្នឹងងាប់ដោយសារខ្វះចំណី។ លោក ព្រំ វ៉ិច បន្ថែមថា ជារៀងរាល់ឆ្នាំ ដោយមានការគាំទ្រពីអគ្គនាយកដ្ឋានសុខភាពសត្វ និងផលិតកម្មសត្វនៃក្រសួងកសិកម្ម រុក្ខាប្រមាញ់ និងនេសាទ មន្ត្រីជំនាញនៃការិយាល័យ ផលិតកម្ម និងបសុព្យាបាល តែងតែចុះទៅចាក់ថ្នាំការពារជំងឺសត្វគោ-ក្របី ជូនដល់ប្រជាពលរដ្ឋយើងនៅក្នុងទូទាំងខេត្តជាទៀងទាត់ តាមប្រតិទិនដែលបានកំណត់ដូច្នេះ ក្នុងស្ថានភាពបច្ចុប្បន្ននេះ មន្ត្រីជំនាញកំពុងចុះណែនាំដល់ពួកគាត់បន្ថែមទៀត លើការថែទាំសុខភាពសត្វ៕ | 2020-11-13T10:49:53+07:00 | kbnnews.com | https://kbn.news/archives/189876 |
9d59855f-1945-475b-8c60-d50f6f09889e | តើលោកអ្នកធ្លាប់ដឹងអ្វីខ្លះ អំពីជំងឺបេះដូងពីកំណើត? | ចូលរួមស្វែងយល់អំពីការព្យាបាលនិងវះកាត់ជំងឺបេះដូង តេត្រាឡូស្សឺដឺផាឡូ (Tétralogie de Fallot,T4F) នៅមន្ទីរពេទ្យកាល់ម៉ែត ១. តើអ្វីទៅជាជំងឺ តេត្រាឡូស្សឺដឺផាឡូ ? ជាជំងឺដែលជួបប្រទះញឹកញាប់ក្ នុងចំណោមជំងឺបេះដូងពីកំណើត។ T4F ត្រូវបានរកឃើញដោយលោក Marseillais Antoine Fallot ក្នុងឆ្នាំ១៨៨៨ ដោយដាក់ឈ្មោះថា « tétralogie » ដែលមានសភាពមិនធម្មតា៤យ៉ាងគឺ – ប្រហោងបេះដូងចន្លោះថង់ពីរ (Communication interventriculaire) – ត្បៀតសរសៃនាំឈាមទៅសួត (sténose pulmonaire) – សរសៃឈាមអាកអ័កខិតទៅខាងស្តាំ (dextroposition de l’aorte) – សាច់ដុំថង់បេះដូងស្តាំក្រាស់ (Hypertrophie du ventricule droit) ២. មូលហេតុបណ្តាលឲ្យមានជំងឺនេះ៖ – កត្តាពីកំណើត – កត្តាក្រូម៉ូសូម – ជំងឺពីកំណើតដីស្សក (syndrome de Di George et syndrome Vélo cardio facial) ៣. រោគសញ្ញា៖ – សភាពស្បែកឡើងស្វាយ (cyanose) ជារោគសញ្ញាដ៏សំខាន់។ ភាគច្រើនមិនកើតមាននៅពេលចាប់កំណើតទេ។ ស្បែកស្វាយនេះសម្បូរកើតមានឡើង ដោយយឺតៗនៅអាយុក្រោយ ៦ខែ ។ ស្បែកស្វាយនេះ លេចចេញនៅពេលក្មេងយំ ពេលប្រឹង និងពេលត្រជាក់។ – ក្រចកដៃ ក្រចកជើងស្វាយហើយឡើងក្រម៉ោងខាងចុង (hippocratisme digital) – ហត់ សន្លឹម និងអស់កម្លាំង – ការលូតលាស់មានភាពយឺតយ៉ាវ ៤. រោគវិនិច្ឆ័យ៖ ភាគច្រើនពឹងផ្អែកលើ – រោគសញ្ញាគ្លីនិក – ការធ្វើអេកូបេះដូង – ពិនិត្យឈាម គ្រាប់ឈាមខាប់ ហើយតូចស្អិត (polyglobulie, microcytose) – cathétérisme cardiaque , ថតស្កេន (IRM) ៥. ផលវិបាកមិនបានធ្វើការព្យាបាលវះកាត់ ផលលំបាកសំខាន់ៗ – ប៉ះពាល់ខួរក្បាល (accidents neurologiques) – រលាកប្រើសបេះដូង (endocardite d’oster) – អាប់សែខួរក្បាល (abcès cérébral) ៦. ការព្យាបាល និងការវះកាត់ ដែលបាន និងកំពុងអនុវត្តន៍នៅមន្ទីរពេទ្យកាល់ម៉ែត៖ -ការព្យាបាលដោយប្រើថ្នាំ (គ្រាន់តែបន្ធូរនូវរោគសញ្ញាមួយរយៈប៉ុណ្ណោះ) -ការព្យាបាលដោយការវះកាត់ -ការវះកាត់បើកបេះដូងដោយបច្ចេកវិទ្យាទំនើប តាមរយៈចរន្តឈាមរត់នៅម៉ាស៊ីនបេះដូងសិប្បនិម្មិត (réparation en cure complète)៕ | 2020-11-13T10:27:00+07:00 | kampucheathmey.com | https://www.kampucheathmey.com/health/11828 |
93bea18e-6eb9-4cf3-874d-eb5879a772c8 | កម្ពុជាមានអ្នកឆ្លងកូវីដចំនួន៣០១នាក់ ខណៈនៅលើពិភពលោក កើនឡើងជាង៥៣លាននាក់ | រាជធានីភ្នំពេញ៖ ក្រសួងសុខាភិបាល នៃប្រទេសកម្ពុជា កាលពីព្រឹក ថ្ងៃទី១៣ ខែវិច្ឆិកា ឆ្នាំ២០២០ បានចេញសេចក្ដីជូនព័ត៌មានថា នៅថ្ងៃនេះ នៅក្នុងប្រទេសកម្ពុជា មិនមានករណីឆ្លងថ្មី តែមានអ្នកជំងឺកូវីដ-១៩ម្នាក់ ត្រូវបានព្យាបាលឲ្យជាសះស្បើយ។ អ្នកជាសះស្បើយនោះ ជាស្ត្រីជនជាតិបារាំង អាយុ២៣ឆ្នាំ ស្នាក់នៅសណ្ឋាគារមួយ ក្នុងរាជធានីភ្នំពេញ។ នាងបានធ្វើដំណើរមកពីប្រទេសបារាំង ដោយឆ្លងកាត់ប្រទេសសិង្ហបុរី ហើយមកដល់កម្ពុជា កាលពីថ្ងៃទី២៥ ខែតុលា ឆ្នាំ២០២០។ នាងត្រូវបានព្យាបាលជាសះស្បើយ ដោយទទួលបានលទ្ធផលពីការធ្វើតេស្ដអវិជ្ជមាន នៃកូវីដ-១៩ ចំនួន២ដង ទើបអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ បើគិតត្រឹមវេលាម៉ោង៧ព្រឹក ថ្ងៃទី១៣ ខែវិច្ឆិកា ឆ្នាំ២០២០ នៅក្នុងប្រទេសកម្ពុជា មានអ្នកឆ្លងជំងឺកូវីដ-១៩ សរុបចំនួន៣០១នាក់ (ស្ត្រី៦១នាក់ និងបុរស២៤០នាក់)។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន២៨៩នាក់ ហើយអ្នកជំងឺចំនួន១២នាក់ផ្សេងទៀត កំពុងសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត ចំនួន១២នាក់ នារាជធានីភ្នំពេញ។ ដោយឡែកស្ថានភាពកូវីដ-១៩ នៅលើពិភពលោកវិញ បើតាមគេហទំព័រ Worldometer បានចេញផ្សាយ កាលពីវេលាម៉ោង៧ព្រឹក ថ្ងៃទី១៣ ខែវិច្ឆិកា ឆ្នាំ២០២០ បានឲ្យដឹងថា ចំនួនអ្នកឆ្លងថ្មី នៃកូវីដ-១៩ សរុបជាង៦៣ម៉ឺននាក់ និងស្លាប់ថ្មីជាង៩ ៥០០នាក់ ធ្វើឲ្យចំនួនអ្នកឆ្លងសរុប នៅទូទាំងពិភពលោក កើនដល់ជាង៥៣លាននាក់ ស្លាប់ ជាង១ ២៩៨ ០០០នាក់ និងជាសះស្បើយ ជាង៣៧លាននាក់។ អាស៊ី ជាតំបន់មានអ្នកឆ្លងច្រើនជាងគេបំផុត នៅលើពិភពលោក ហើយតំបន់នេះមានអ្នកឆ្លងថ្មីសរុប ជាង 97 584 នាក់ និងស្លាប់ថ្មីសរុប ១ ៥៦៤នាក់ ធ្វើឲ្យចំនួនអ្នកឆ្លងសរុប នៅក្នុងតំបន់នេះ កើនដល់ ១៤,៨លាននាក់ ស្លាប់ជាង២៦ម៉ឺននាក់ និងជាសះស្បើយជាង១៣លាននាក់។ រីឯប្រទេសដែលមានអ្នកឆ្លងច្រើនជាងគេ នៅតំបន់អាស៊ី រួមមាន ឥណ្ឌា (ឆ្លងច្រើនលំដាប់លេខ២នៅលើពិភពលោក បន្ទាប់ពីអាមេរិក) អ៊ីរ៉ង់ អ៊ីរ៉ាក់ ឥណ្ឌូនេស៊ី បង់ក្លាដែស តួកគី និងហ្វីលីពីន …ជាដើម។ អឺរ៉ុប ជាតំបន់មានអ្នកឆ្លងជំងឺកូវីដ-១៩លំដាប់លេខ២ ដោយមានអ្នកឆ្លងថ្មីសរុប 286 810 នាក់ និងស្លាប់ថ្មី 4 357នាក់ ធ្វើឲ្យចំនួនអ្នកឆ្លងសរុប កើនដល់ជាង១៣,២លាននាក់ ស្លាប់ជាង៣១ម៉ឺននាក់ និងជាសះស្បើយ ជាង៤,៨លាននាក់។ ប្រទេសមានអ្នកឆ្លងច្រើន នៅក្នុងតំបន់អឺរ៉ុប រួមមាន បារាំង រុស្ស៊ី អេស្ប៉ាញ អង់គ្លេស អ៊ីតាលី និងអាល្លឺម៉ង់…ជាដើម។ អាមេរិកខាងជើង ជាតំបន់មានអ្នកឆ្លងច្រើនលំដាប់លេខ៣ ដោយមានអ្នកឆ្លងថ្មី សរុប 168 012 នាក់ និងស្លាប់ថ្មី ជាង១៨០០នាក់ ធ្វើឲ្យចំនួនអ្នកឆ្លងសរុប កើនដល់ជាង១២,៨លាននាក់ ស្លាប់ជាង៣៧ម៉ឺននាក់ និងជាសះស្បើយជាង៨,១លាននាក់។ ប្រទេសមានអ្នកឆ្លងច្រើន នៅក្នុងតំបន់នេះ រួមមាន សហរដ្ឋអាមេរិក ម៉ិកស៊ីក កាណាដា …ជាដើម។ អាមេរិកខាងត្បូង ជាតំបន់មានអ្នកឆ្លងច្រើនលំដាប់លេខ៤ ហើយតំបន់នេះ មានអ្នកឆ្លងថ្មីសរុប 60 060 នាក់ នាក់ និងស្លាប់ថ្មីសរុប ជាង១៥០០នាក់ ធ្វើឲ្យចំនួនអ្នកឆ្លងសរុប កើនដល់ ជាង១០លាននាក់ ស្លាប់ជាង៣០៦ ០០០នាក់ និងជាសះស្បើយ ជាង៩,២លាននាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន ប្រេស៊ីល អាហ្សង់ទីន កូឡុំប៊ី ប៉េរូ និងឈីលី …ជាដើម។ អាហ្វ្រិក ជាតំបន់មានអ្នកឆ្លងច្រើន លំដាប់លេខ៥ ហើយតំបន់នេះ មានអ្នកឆ្លងថ្មីសរុប ជាង១៥ ០០០នាក់ និងស្លាប់ថ្មី ២៦៩នាក់ ធ្វើឲ្យចំនួនអ្នកឆ្លងសរុប កើនដល់ជាង១,៩លាននាក់ ស្លាប់ជាង៤៦០០០នាក់ និងជាសះស្បើយជាង១,៦លាននាក់។ ប្រទេសមានអ្នកឆ្លងច្រើន នៅក្នុងតំបន់នេះ រួមមាន អាហ្វ្រិកខាងត្បូង ម៉ូរ៉ុកកូ និងអេហ្ស៊ីប…ជាដើម។ អាសេអានី ជាតំបន់មានការឆ្លងតិចជាងគេបំផុត នៅលើពិភពលោក ហើយតំបន់នេះមានករណីឆ្លងថ្មី 186នាក់ ធ្វើឲ្យចំនួនអ្នកឆ្លងសរុប ជាង៤១ ០០០នាក់ ស្លាប់៩៩៣នាក់ និងជាសះស្បើយជាង ៣២ ០០០នាក់។ សូមជម្រាបថា វីរុសកូរ៉ូណា ហៅកាត់ កូវីដ-១៩ (Coronavirus Disease 2019 = Covid-19) នេះ បានផ្ទុះឡើងជាលើកដំបូង នៅក្នុងទីក្រុងវូហាន (ចិនអាន៖ អ៊ូហាន) ខេត្តហ៊ូប៉ី នាភាគកណ្ដាល នៃប្រទេសចិន កាលពីអំឡុងខែធ្នូ ឆ្នាំ២០១៩។ រហូតមកដល់ពេល វីរុសនេះ កំពុងតែរាតត្បាលពាសពេញពិភលោក ដោយមានប្រទេស និងដែនដីចំនួន២១៨ កំពុងចម្លងមេរោគនេះ៕ | 2020-11-13T09:43:07+07:00 | kbnnews.com | https://kbn.news/archives/189832 |
94069ed3-7e1f-4ac7-93c2-6a87360f1b15 | ឈប់បានឈប់ទៅបងប្អូន! សមត្ថកិច្ចថៃចាប់បញ្ជូនពលករខ្មែរ ឆ្លងដែនខុសច្បាប់២នាក់ មកកម្ពុជាវិញ | ប៉ុស្តិ៍នគរបាលច្រកទ្វារព្រំដែនអន្តរជាតិចាំយាម នៅថ្ងៃទី១២ ខែវិច្ឆិកា ឆ្នាំ២០២០ បានទទួលពលករខ្មែរចំនួន២នាក់ ពីសមត្ថកិច្ចថៃ ពាក់ព័ន្ធនឹងករណីឆ្លងដែនខុសច្បាប់។ នគរបាលប៉ុស្តិ៍បានឲ្យដឹងថា ពលករខ្មែរទាំង ២នាក់នេះ មាន ១-ឈ្មោះ ធឿន ផង ភេទប្រុស អាយុ ២០ឆ្នាំ ភូមិសំរោង ឃុំមេទឹក ស្រុកបាកាន ខេត្តពោធិ៍សាត់, ២-ឈ្មោះ ឈឹម ឌឿន ភេទប្រុស អាយុ ៣៩ឆ្នាំ ភូមិគូស ឃុំគូស ស្រុកត្រាំកក់ ខេត្តតាកែវ និងបានធ្វើការសាកសួរ អប់រំណែនាំ ដោយមានការចូលរួមត្រួតពិនិត្យសុខភាព ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវ៕ | 2020-11-13T09:43:05+07:00 | kbnnews.com | https://kbn.news/archives/189839 |
52f66a8f-440c-4a45-ad53-34988555880c | ស្វែងយល់អំពីជំងឺឫសដូងបាត! | ១. អ្វីទៅជាជំងឺឫសដូងបាត? ជំងឺឫសដូងបាត គឺជាជំងឺដែលកើតឡើង ដោយសារការរីកប៉ោងនៃសរសៃឈាម ដែលមាននៅជុំវិញក្រសាលគូថ។គេសង្កេតឃើញថា ជំងឺឫសដូងបាតជាមូលហេតុចម្បងទី១ ដែលនាំឲ្យអ្នកជំងឺមកពិគ្រោះជាមួយគ្រូពេទ្យ ចំពោះបញ្ហាផ្នែកក្រសាលគូថ។ ជំងឺឫសដូងបាតនេះ មិនអាចវិវត្តន៍ទៅជាជំងឺមហារីកបាននោះទេ។ ២. តើជំងឺឫសដូងបាត មានប៉ុន្មានប្រភេទ? ជំងឺឫសដូងបាតមាន ២ប្រភេទគឺ ៖ – ឫសដូងបាតក្នុង ជាជំងឺដែលកើតឡើងលើសរសៃឈាមឫសដូងបាតខាងក្នុងរន្ធគូថ – ឫសដូងបាតក្រៅ ជាជំងឺដែលកើតឡើងលើសរសៃឈាមឫសដូងបាតនៅខាងក្រៅរន្ធគូថ ៣. តើកត្តាអ្វីខ្លះ ដែលបណ្តាលឲ្យកើតមានជំងឺឫសដូងបាត? មានកត្តាជាច្រើន ដែលបណ្តាលឲ្យមានជំងឺនេះកើតឡើង ដែលមានដូចជា ៖ – បញ្ហានៃការបន្ទោរបង់លាមក ការទល់លាមកជាញឹកញាប់ ឬការរាគខ្លាំង – ស្ត្រីមានគភ៌ និងស្ត្រីក្រោយសម្រាល – បញ្ហាដុំនៅអាងត្រគាក ឬទាចទឹក ដែលធ្វើឲ្យមានសំពាធខ្លាំងទៅលើសរសៃឈាមឫសដូង ៤. តើជំងឺឫសដូងបាតមានរោគសញ្ញាអ្វីខ្លះ? អ្នកជំងឺអាចមានរោគសញ្ញាដូចជា បន្ទោរបង់លាមកមានឈាម លានឫសដូងចេញមកក្រៅ ការឈឺចាប់នៅក្រសាលគូថ ។ ក. ចំពោះឫសដូងបាតខាងក្នុង មានរោគសញ្ញាជា ៤ដំណាក់កាល ៖ – ដំណាក់កាលទី១ អ្នកជំងឺបន្ទោរបង់លាមកមានឈាមក្រហមស្រស់ – ដំណាក់កាលទី២ ពេលបន្ទោរបង់ អ្នកជំងឺមានអារម្មណ៍ថាមានអ្វីលៀនចេញមកក្រៅ តែចូលវិញដោយខ្លួនឯង – ដំណាក់កាលទី៣ ពេលបន្ទោរបង់ អ្នកជំងឺមានអារម្មណ៍ថាមានអ្វីលៀនចេញមកក្រៅតែចូលវិញដោយយកដៃរុញបញ្ចូល – ដំណាក់កាលទី៤ អ្នកជំងឺមានអារម្មណ៍ថាមានអ្វីលៀនចេញមកក្រៅ ដោយមិនចូលវិញទេ ទោះបីរុញក៏ដោយ ខ. ចំពោះឫសដូងបាតក្រៅ អ្នកជំងឺមានអារម្មណ៍ថា មានដុំមួយឬច្រើននៅក្រសាលគូថ ដែលដុំនោះមានការឈឺចាប់ខ្លាំង ហើយអាចមានឈាមនៅពេលដែលដុំនោះបែក។ ចំពោះរោគសញ្ញានេះ យើងត្រូវប្រយ័ត្នជាមួយនឹងជំងឺបូសនៅជុំវិញរន្ធគូថ។ * សំគាល់៖ ការបន្ទោរបង់លាមកមានឈាម មិនមែនសុទ្ធតែបណ្តាលមកពីជំងឺឫសដូងបាតទេ គឺអាចមានបញ្ហានៅពោះវៀនធំដូចជា មហារីកពោះវៀនធំ ឬដំបៅនៅពោះវៀនធំ ដូចនេះអ្នកជំងឺត្រូវមកជួបពិគ្រោះជាមួយគ្រូពេទ្យឯកទេស ដើម្បីធ្វើការពិនិត្យឲ្យបានត្រឹមត្រូវ។ ៥. តើមានវិធីអ្វីខ្លះ ដើម្បីព្យាបាលជំងឺឫសដូងបាត? ក. ចំពោះបញ្ហាឫសដូងបាតខាងក្រៅ អ្នកជំងឺអាចត្រូវបានព្យាបាលដោយប្រើថ្នាំគ្រាប់បំបាត់ហើម និងបំបាត់ការឈឺចាប់រួមទាំងថ្នាំបន្ទន់លាមក ក្នុងពេលជាមួយគ្នានោះអ្នកជំងឺអាចប្រើក្រែម (Crème) សំរាប់លាបលើដុំនោះ។ ពេលខ្លះគ្រូពេទ្យអាចធ្វើការកាត់យកកំណកឈាមនៃឫសដូងក្រៅនោះចេញ បើសិនជាដុំឫសដូងបាតក្រៅមិនហើមខ្លាំង ហើយមានតែមួយដែលធ្វើឲ្យអ្នកជំងឺបានធូរស្បើយពីការឈឺចាប់ភ្លាមៗ។ ខ. ចំពោះបញ្ហាឫសដូងបាតក្នុង ការព្យាបាលចម្បង គឺការព្យាបាលទៅលើបញ្ហាបន្ទោរបង់លាមកមានដូចជាការទល់លាមកឬការរាគ។ មានឧបករណ៍ ៣យ៉ាង ដែលអាចព្យាបាលជំងឺឫសដូងបាតមានដូចជា – ការដុតកំដៅ(Infrarouge photocoagulation) – ការចាក់ (Sclérothérapie) – ការចង (Ligature) ការព្យាបាលដោយឧបករណ៍ អាចអាស្រ័យទៅលើដំណាក់កាលរបស់រោគសញ្ញាឫសដូងបាត ● ដំណាក់កាលទី ១ អាចព្យាបាលដោយការដុតកំដៅឬការចាក់ ● ដំណាក់កាលទី ២ និងទី៣ អាចព្យាបាលដោយការចង ● ចំពោះការវះកាត់ឫសដូងបាត គឺធ្វើឡើងចំពោះឫសដូងបាតនៅកម្រិតទី ៤ ឬ ឫសដូងបាតដែលបរាជ័យក្នុងការព្យាបាលដោយឧបករណ៍ទាំង៣ ខាងលើ ។ ៦. តើមានវិធីអ្វីខ្លះ ដែលអាចបង្ការជំងឺឫសដូងបាត? កត្តាមួយចំនួន ដែលអាចការពារជំងឺឫសដូងបាត មានដូចជា៖ – អ្នកជំងឺត្រូវពិសារបន្លែ និងពិសារទឹកឲ្យបានច្រើន – លំហាត់ប្រាណជាប្រចាំ – មិនត្រូវបន្ទោរបង់លាមកដោយប្រើរយៈពេលយូរ – មិនត្រូវប្រឹងខ្លាំងពេលបន្ទោរបង់ * បញ្ជាក់៖ ជំងឺឫសដូងបាត មិនមែនជាជំងឺកាចសាហាវទេ វាគ្រាន់តែរំខានដល់អ្នកជំងឺ ប៉ុន្តែអ្នកជំងឺត្រូវជួបពិគ្រោះជាមួយគ្រូពេទ្យឯកទេសឲ្យបានត្រឹមត្រូវ ដើម្បីបញ្ជាក់ថាពិតជាជំងឺឫសដូងបាតមែន ហើយការព្យាបាលទៀតសោត ត្រូវព្យាបាលឲ្យបានត្រឹមត្រូវ ព្រោះវាអាចបង្កឲ្យមានផលវិបាកក្រោយព្យាបាល ដូចជាការព្យាបាលដោយការចាក់ បើសិនជាព្យាបាលមិនត្រឹមត្រូវទេ អ្នកជំងឺអាចមានដំបៅនៅរន្ធគូថឬអាចត្បៀតក្រសាលគូថ ដែលជាបញ្ហាធ្ងន់ធ្ងរ។ ព្យាបាលទាន់ពេលវេលា ដោយគ្រូពេទ្យជំនាញ នាំមកនូវការសះស្បើយឆាប់រហ័ស៕ | 2020-11-13T08:24:00+07:00 | kampucheathmey.com | https://www.kampucheathmey.com/health/11713 |
15bda67b-7f3a-43c5-9fca-bec2ee07a382 | ចំនួនអ្នកឆ្លងកូវីដ១៩ បន្តកើនឡើងខ្លាំងនៅអាមេរិក ខណៈប្រេស៊ីលបន្តការសាកល្បងវ៉ាក់សាំងរបស់ចិន | សហរដ្ឋអាមេរិកបានកត់ត្រាចំនួនឆ្លងវីរុសកូរ៉ូណាច្រើនបំផុតក្នុងរយៈពេលមួយថ្ងៃកាលពីថ្ងៃពុធ។ ទិន្នន័យដែលបានចងក្រងដោយគម្រោងតាមដានជំងឺកូវីដ១៩បង្ហាញថា មានករណីថ្មីជាង១សែន ៤ម៉ឺន ៤ពាន់ ត្រូវបានរាយការណ៍នៅទូទាំងសហរដ្ឋអាមេរិក ដែលលើសពីតួលេខថ្មីជាង១សែន ៣ម៉ឺន ៦ពាន់ករណី ដែលត្រូវបានកត់ត្រាកាលពីថ្ងៃមុន។ ទិន្នន័យនេះ ក៏បានបង្ហាញថា មានមនុស្សចំនួន ៦៥.៣៦៨ នាក់ ត្រូវបានបញ្ជូនទៅកាន់មន្ទីរពេទ្យដោយសារមានជំងឺ កូវីដ១៩ ដែលជាចំនួនច្រើនបំផុតមិនធ្លាប់មានដែរក្នុងមួយថ្ងៃ។ មនុស្ស១.៤២១នាក់ផ្សេងទៀតបានស្លាប់កាលពីថ្ងៃពុធ ដោយនាំឲ្យចំនួនមនុស្សស្លាប់ជាមធ្យមរយៈពេល៧ថ្ងៃឡើងដល់ជាង១ពាន់នាក់។ តួលេខថ្មីនេះធ្វើឱ្យសហរដ្ឋអាមេរិកនៅពេលនេះមានអ្នកឆ្លងជំងឺកូវីដ១៩ ច្រើនជាងគេដែលមានសរុបជាង១០,៤លាន និងអ្នកស្លាប់ជាង២៤១.០០០នាក់។ នេះបើតាមទិន្នន័យពីសាកលវិទ្យាល័យ Johns Hopkins។ រដ្ឋដែលមានប្រជាជនច្រើនបំផុតគឺរដ្ឋ California មានករណីឆ្លងកូវីដ១៩ សរុបជិត១លាននាក់បន្ទាប់ពីរដ្ឋ Texas ដែលបានក្លាយជារដ្ឋដំបូងគេនៅសហរដ្ឋអាមេរិកដែលមានចំនួនអ្នកជំងឺដល់កម្រិតនេះកាលពីថ្ងៃពុធ។ ចំណែកនៅប្រទេសប្រេស៊ីលវិញ ការសាកល្បងដំណាក់កាលចុងក្រោយនៃវ៉ាក់សាំង កូវីដ១៩ របស់ចិនបានចាប់ផ្តើមឡើងវិញ បន្ទាប់ពីនិយតករសុខភាពរបស់ប្រទេសនេះអំពាវនាវឲ្យផ្អាកដោយសារ «ហេតុការណ៍ដ៏ធ្ងន់ធ្ងរ» ពាក់ព័ន្ធនឹងអ្នកចូលរួមក្នុងការសិក្សាម្នាក់។ វ៉ាក់សាំងនេះមានឈ្មោះថា CoronaVac កំពុងត្រូវបានបង្កើតឡើងដោយក្រុមហ៊ុនឱសថចិន Sinovac។ វ៉ាក់សាំងនេះត្រូវបានបដិសេធដោយប្រធានាធិបតីប្រេស៊ីលលោក Jair Bolsonaro ដែលជាអ្នករិះគន់ជាញឹកញាប់ចំពោះប្រទេសចិន។ ប្រទេសប្រេស៊ីលមានអត្រាឆ្លងវីរុសកូរ៉ូណាខ្ពស់បំផុតនៅអាមេរិកឡាទីនដោយមានអ្នកឆ្លងជាង៥,៧នាក់ និងមានអ្នកស្លាប់១៦៨.៣៦៨នាក់គិតមកដល់ពេលនេះ។ នេះបើយោងតាមតួលេខនៃសាកលវិទ្យាល័យ Johns Hopkins។ នៅប្រទេសអេស្ប៉ាញ អាជ្ញាធរបានប្រកាសនៅថ្ងៃពុធនេះថា អ្នកដំណើរមកពីបណ្តាប្រទេសនានាដែលត្រូវបានចាត់ទុកថា ជាតំបន់មានហានិភ័យខ្ពស់នៃ កូវីដ១៩ ត្រូវបង្ហាញភស្តុតាងនៃការធ្វើតេស្តអវិជ្ជមាន មុនពេលពួកគេអាចចូលក្នុងប្រទេសនេះ។ អ្នកធ្វើដំណើរត្រូវតែមានច្បាប់ចម្លងនៃឯកសារដើមជាក្រដាសឬជាទម្រង់អេឡិចត្រូនិកដែលបង្ហាញថា ការធ្វើតេស្តរបស់គេត្រូវបានធ្វើឡើង៧២ម៉ោងមុនពេលពួកគេចេញដំណើរ។ នៅទូទាំងពិភពលោកគិតត្រឹមថ្ងៃព្រហស្បតិ៍ជំងឺកូវីដ១៩ បានឆ្លងដលមនុស្សជាង៥២លាននាក់និងបានសម្លាប់មនុស្សជាង១,២៨លាននាក់៕ | 2020-11-13T07:00:00+07:00 | khmer.voanews.com | https://khmer.voanews.com/a/us-sets-new-single-day-record-as-brazil-resumes-late-stage-trial-of-chinese-vaccine/5658604.html |
45bc1e70-b0ab-492e-be5a-f82da9cf3383 | ទីក្រុងវូហាន ប្រារព្ធពិធី«ពិព័រណ៍សុខភាពថ្នាក់អន្តរជាតិ» ក្រោយផ្ទុះឡើងនៃជំងឺកូវីដ-១៩ | ពិព័រណ៍សុខភាពថ្នាក់អន្តរជាតិមួយ បានប្រព្រឹត្តទៅក្នុងទីក្រុងវូហាន (Wuhan) នៃខេត្តហ៊ូប៉ី (Hubei) ប្រទេសចិន ដែលធ្លាប់ជាចំនុចកណ្ដាលនៃជំងឺឆ្លងរាតត្បាត COVID-19។ នេះបើយោងតាមការចេញផ្សាយដោយសារព័ត៌មានចិនស៊ីនហួរ នៅថ្ងៃព្រហស្បតិ៍ ទី១២ ខែវិច្ឆិកា ឆ្នាំ២០២០។ ពិព័រណ៍សុខភាពពិភពលោកលើកទី២ ដែលបានបើកដំណើរការ កាលពីថ្ងៃពុធម្សិលមិញនេះ បានទាក់ទាញភ្ញៀវប្រមាណ ១៣,០០០នាក់ មកពីប្រទេស និងតំបន់ចំនួន៣៤។ អ្នកដាក់តាំងពិព័រណ៍ជាង ១២០០នាក់ រួមទាំងក្រុមហ៊ុន General Electric, ក្រុមហ៊ុន Philips, និងក្រុមហ៊ុន Siemens ក៏បានចូលរួមក្នុងពិព័រណ៍សុខភាពពិភពលោកនេះដែរ ដោយតំបន់តាំងពិព័រណ៍ដែលមានទំហំ ១៤០,០០០ម៉ែត្រក្រឡា។ វាជាពិព័រណ៍សុខភាពដ៏ធំជាងគេ ដែលរៀបចំឡើងដោយរដ្ឋាភិបាលក្នុងទីក្រុង វូហាន ចាប់តាំងពីមានការផ្ទុះឡើងនៃជំងឺឆ្លងរាតត្បាត (COVID-19) កាលពីដើមឆ្នាំនេះ។ ពិព័រណ៍សុខភាពដ៏ធំនេះ ក៏បានដាក់តាំងបង្ហាញជាពិសេសនូវ សមា្ភរៈបរិក្ខាប្រឆាំងនឹងការឆ្លងរីករាលដាលនៃ COVID-19 មួយចំនួន រួមមានម៉ាស៊ីនសម្រាប់តេស្តរកជំងឺវីរុស (Nucleic Acid Testing Machines), ឧបករណ៍ដកដង្ហើម និងឧបករណ៍ ECMO ផងដែរ។ គួរជម្រាបថា ពិព័រណ៍សុខភាពដ៏ធំនេះ មានរយៈពេល៤ថ្ងៃ ដោយចាប់ផ្ដើមកាលពីថ្ងៃពុធ នៅឯមជ្ឈមណ្ឌលពិព័រណ៍អន្តរជាតិវូហាន ដែលជាអតីតមន្ទីរពេទ្យបណ្ដោះអាសន្ន មួយសម្រាប់អ្នកជំងឺ COVID-19 ត្រូវបានគេដាក់ឱ្យសម្រាក និងព្យាបាល៕ | 2020-11-13T03:26:00+07:00 | freshnewsasia.com | https://m.freshnewsasia.com/index.php/en/internationalnews/176959-2020-11-12-13-26-10.html |
d60225c9-1c22-4b54-acc8-aecfd6df329e | ព្រះអង្គម្ចាស់ នរោត្តម អម្រឹទ្ធីវង្ស ផ្តល់ម៉ាស់ និងជែល ជូនរដ្ឋបាលរាជធានីភ្នំពេញ ចូលរួមទប់ស្កាត់ការរីករាលដាលជំងឺកូវីដ១៩ | ព្រះអង្គម្ចាស់ នរោត្តម អម្រឹទ្ធីវង្ស អគ្គនាយកក្រុមហ៊ុន «Royal Future international Cambodia» បាននាំយកម៉ាស់ និងជែលមួយចំនួនជូនដល់សាលារាជធានីភ្នំពេញ ដើម្បីរួមចំណែកក្នុងការប្រយុទ្ធប្រឆាំងការរីករាលដាលជំងឺកូវីដ១៩។ ម៉ាស់ និងជែល ត្រូវបានឧកញ៉ា ឆាយ សុធា តំណាងក្រុមហ៊ុន និងសហការី នាំយកទៅប្រគល់ជូនសាលារាជធានីភ្នំពេញ នៅថ្ងៃទី១២ ខែវិច្ឆិកា ឆ្នាំ២០២០នេះ។ លោកឧកញ៉ា ឆាយ សុធា បានឱ្យដឹងថា អំណោយជាទឹកព្រះទ័យដ៏ថ្លៃថ្លារបស់ព្រះអង្គម្ចាស់ នរោត្តម អម្រឹទ្ធីវង្ស ជូនដល់សាលារាជធានីភ្នំពេញនេះ មានម៉ាស់ពេទ្យ និងម៉ាស់ប្រអប់ ១៥,០០០ម៉ាស់ និងជែលលាងដៃ ២០០ដប។ ឧកញ៉ា ឆាយ សុធា បានគូសបញ្ជាក់ថា អំណោយទាំងនេះ គឺជាការចូលរួមចំណែកជាមួយរាជរដ្ឋាភិបាល។ ជាពិសេសសាលារាជធានីភ្នំពេញ ដែលបាននិងកំពុងធ្វើសកម្មភាពយ៉ាងសកម្មភាពក្នុងការប្រយុទ្ធប្រឆាំងនឹងជំងឺកូវីដ១៩។ លោក សេង វណ្ណៈ នាយករដ្ឋបាលសាលារាជធានីភ្នំពេញ តំណាងឱ្យលោក ឃួង ស្រេង អភិបាលរាជធានីភ្នំពេញ បានទទួលយកម៉ាស់ និងជែលជាអំណោយរបស់ព្រះអង្គម្ចាស់ នរោត្តម អម្រឹទ្ធីវង្ស។ តំណាងឱ្យលោក ឃួង ស្រេង, លោក សេង វណ្ណៈ គោរពថ្លែងអំណរព្រះគុណព្រះអង្គម្ចាស់ នរោត្តម អម្រឹទ្ធីវង្ស ដែលបានផ្តល់ជូនម៉ាស់ និងជែល។ លោកបានលើកឡើងថា ការផ្តល់ម៉ាស់ និងជែល នេះ គឺជាការរួមចំណែកដ៏សំខាន់មួយជាមួយសាលារាជធានីភ្នំពេញ ក្នុងការប្រយុទ្ធប្រឆាំង និងទប់ស្កាត់ការរីករាលជំងឺកូវីដ១៩ ដែលកំពុងរាតត្បាតនៅក្នុងប្រទេសកម្ពុជា។ សូមបញ្ជាក់ថា ដើម្បីចូលរួមបង្ការ និងទប់ស្កាត់ការរីករាលដាលជំងឺកូវីដ១៩នេះ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានបញ្ចេញម៉ាស់ប្រមាណ ២លានម៉ាស់ សម្រាប់ចែកជូនប្រជាពលរដ្ឋក្នុងរាជធានីភ្នំពេញ។ អភិបាលរាជធានីភ្នំពេញ លោក ឃួង ស្រេង បានទម្លាក់ម៉ាស់ទៅដល់អង្គភាពពាក់ព័ន្ធ និងនៅតាមសហគមន៍ក្រីក្រ ដើម្បីចែកជូនប្រជាពលរដ្ឋ។ បន្ថែមពីលើនោះ លោកអភិបាលរាជធានី ក៏បានចុះចែកដល់អ្នកធ្វើដំណើរលើដងវិថីផងដែរ៕ | 2020-11-13T01:15:00+07:00 | freshnewsasia.com | https://m.freshnewsasia.com/index.php/en/localnews/176948-2020-11-12-11-15-21.html |
908e4025-b76f-4c76-89f7-70f15fa520e2 | ប្រធានាធិបតីអ៊ុយក្រែនលោក Zelensky បន្តសម្រាកព្យាបាល ជំងឺកូវីដ-១៩ និងបំពេញភារកិច្ច ពីក្នុងមន្ទីរពេទ្យ | សារព័ត៌មានអនឡាញមួយនៅអ៊ុយក្រែន (Ukrayinska Pravda) បានឱ្យដឹងនៅថ្ងៃព្រហស្បតិ៍នេះថា ប្រធានាធិបតីអ៊ុយក្រែន លោក វ៉ូឡូឌីមា ហ្សេឡិនស្កាយ (Volodymyr Zelensky) និងប្រធានការិយាល័យប្រធានាធិបតី លោក អាឌ្រីយ យែម៉ាក (Andriy Yermak) ដែលកាលពីថ្ងៃច័ន្ទដើមសប្ដាហ៍នេះ ត្រូវបានគេធ្វើតេស្តឃើញ លទ្ធផលវិជ្ចមានចំពោះ COVID-19 បច្ចុប្បន្ននេះ កំពុងសម្រាកព្យាបាលនៅឯមន្ទីរពេទ្យនៅឡើយ។ នេះបើតាមការចេញផ្សាយ ដោយសារព័ត៌មានចិនស៊ីនហួរ នៅល្ងាចថ្ងៃព្រហស្បតិ៍ ទី១២ ខែវិច្ឆិកា ឆ្នាំ២០២០។ ទីប្រឹក្សាជាន់ខ្ពស់នៃការិយាល័យប្រធានាធិបតីអ៊ុយក្រែន លោក មីខៃឡូ ផូដូលៀក (Mykhailo Podoliak) បានគូសបញ្ជាក់ថា ។ លោក Podoliak បានគូសបញ្ជាក់បន្ថែមថា ប៉ុស្តិ៍ធ្វើទំនាក់ទំនងជាប្រព័ន្ធមួយត្រូវបានបង្កើតឡើង នៅបន្ទប់សម្រាកព្យាបាលរបស់លោកប្រធានាធិបតី Zelensky ដែលអនុញ្ញាតឱ្យលោកបន្តធ្វើការ តាមកាលវិភាគការងាររបស់លោក បានយ៉ាងទៀងទាត់ ខណៈដែលលោកកំពុងស្ថិតក្រោម ការសម្រាកព្យាបាលដាច់ដោយឡែកនោះ។ គួរបញ្ជាក់ថា បើតាមក្រសួងសុខាភិបាលអ៊ុយក្រែន ករណីឆ្លង COVID-19 សរុបនៅទូទាំងប្រទេសមានចំនួន ៥០០,៨៦៥ករណី ក្នុងនោះមានអ្នកស្លាប់ចំនួន ៩,១៤៥នាក់ និងជាសះស្បើយចំនួន ២២៧,៦៩៤នាក់៕ | 2020-11-13T00:48:00+07:00 | freshnewsasia.com | https://m.freshnewsasia.com/index.php/en/internationalnews/176946-2020-11-12-10-48-50.html |
e96342a7-6891-46af-969a-985e0a78ffc0 | ម៉ាសរបស់សម្ដេចតេជោ ហ៊ុន សែន ត្រូវបានចែកជូនរដ្ឋបាលសង្កាត់ទាំង៧ ក្នុងខណ្ឌឬស្សីកែវ ដើម្បីទប់ស្កាត់ជំងឺកូវីដ១៩ | អភិបាលខណ្ឌឫស្សីកែវលោក ជា ពិសី នៅថ្ងៃទី១២ ខែវិច្ឆិកា ឆ្នាំ២០២០នេះ បាននាំយកម៉ាសដែលជាអំណោយដ៏ថ្លៃថ្លាបំផុតរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា មកចែកជូនដល់រដ្ឋបាលសង្កាត់ទាំង៧ ដើម្បីបន្តចែកជូនដល់ប្រជាពលរដ្ឋតាមសហគមន៍មូលដ្ឋាន ក្នុងការពង្រឹងដល់វិធានការ បង្ការការពារ និងទប់ស្កាត់ជម្ងឺកូវីដ១៩។ ឆ្លៀតក្នុងឱកាសចែកម៉ាសជូនដល់រដ្ឋបាលសង្កាត់ទាំង៧ ដើម្បីបន្តចែកជូនដល់ប្រជាពលរដ្ឋតាមសហគមន៍មូលដ្ឋាន ដែលជាអំណោយដ៏ថ្លៃថ្លាបំផុតរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា, លោក ជា ពិសី បានក្រើនរំលឹកជាថ្មីម្ដងទៀត ដើម្បីជំរុញឲ្យប្រជាពលរដ្ឋទាំងអស់ចូលរួមអនុវដោយធ្វើអនាម័យសម្អាតបរិស្ថាន ដែលខ្លួនរស់នៅ និងចូលរួមបង្ការ ទប់ស្កាត់កុំឱ្យឆ្លងជំងឺកូវីដ-១៩ ដោយត្រូវសម្អាតដៃឲ្យបានជាប់ជាប្រចាំជាមួយទឹកសាប៊ូ អាល់កុល ឬជែល ហើយត្រូវពាក់ម៉ាសជានិច្ច ជាពិសេសនោះ ត្រូវរក្សាគម្លាតសុវត្ថិភាពយ៉ាងហោចណាស់ ១ម៉ែត្រកន្លះពីគ្នា និងត្រូវកាត់បន្ថយរាល់ការជួបជុំណា ដែលមានមនុស្សច្រើន ឬក៏ដើរកំសាន្តតាមទីសាធារណៈផ្សេងៗ។ លោកអភិបាលខណ្ឌឫស្សីកែវ បានផ្ដាំផ្ញើថា ការផ្តល់ជូនម៉ាសនាពេលកន្លងមក ក៏ដូចជាក្នុងពេលនេះ គឺជាការយកចិត្តទុកដាក់គិតគូរពីសុខទុក្ខប្រជាពលរដ្ឋ ពីសំណាក់សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា លើការទប់ស្កាត់មិនឲ្យឆ្លងមេរោគកូវីត១៩។ គួររំលឹកផងដែរថា កាលពីរសៀលថ្ងៃទី១១ ខែវិច្ឆិកា ឆ្នាំ២០២០ ប្រមុខរាជរដ្ឋាភិបាលកម្ពុជាសម្តេចតេជោ ហ៊ុន សែន បានប្រកាសបញ្ចេញម៉ាសក្រណាត់ចំនួន ២លាន ដើម្បីចែកជូនដល់បងប្អូន ប្រជាពលរដ្ឋរស់នៅតាមសហគមន៍ នៅរាជធានីភ្នំពេញ។ ប្រមុខដឹកនាំកម្ពុជា ដែលតែងយកចិត្តទុកដាក់ចំពោះរាស្រ្តសម្តេចតេជោ ហ៊ុន សែន បានបញ្ជាឲ្យក្រសួងសុខាភិបាល និងសាលារាជធានីភ្នំពេញ ធ្វើកិច្ចការនេះជាបន្ទាន់ ដោយបញ្ចេញម៉ាសក្រណាត់ ពីឃ្លាំងយុទ្ធសាស្រ្តរបស់រាជរដ្ឋាភិបាល ដើម្បីឲ្យបងប្អូនប្រជាពលរដ្ឋរស់នៅក្នុងសហគមន៍ក្រីក្របានពាក់ម៉ាស និងទុកប្រើប្រាស់ចូលរួមការពារពីជំងឺឆ្លងកូវីដ-១៩៕ | 2020-11-12T23:07:00+07:00 | freshnewsasia.com | https://m.freshnewsasia.com/index.php/en/localnews/176933-2020-11-12-09-07-01.html |
e43f17ba-dc0a-44db-8fb3-7c7c10f98491 | ម៉ាសរបស់រាជរដ្ឋាភិបាល ត្រូវបានចែកជូនអាជីវករ និងប្រជាពលរដ្ឋ នៅផ្សារច្បារអំពៅ ផ្សារបន្លែ និងផ្សារបឹងកងកង ទុកប្រើប្រាស់បង្ការទប់ស្កាត់ជំងឺកូវីដ១៩ | នាព្រឹកថ្ងៃទី១២ ខែវិច្ឆិកា ឆ្នាំ២០២០នេះ ប្រធានផ្សារចំនួន៣រួមមាន ប្រធានផ្សារបឹងកេងកង លោក ឯក និមល, លោក សាន់ ប៊ុនណា ប្រធានផ្សារបន្លែច្បារអំពៅ និងលោក គួច ចំណាន ប្រធានផ្សារច្បារអំពៅ និងក្រុមការងារ បានចុះជួបសំណេះសំណាលជាមួយបងប្អូនអាជីវករ និងអតិថិជនដោយបានចែកម៉ាសជូនដល់ដៃពួកគាត់ យកទៅទុកប្រើប្រាស់ ដើម្បីចូលរួមបង្ការទប់ស្កាត់នៃការឆ្លងរាលដាលជំងឺកូវីដ១៩។ ប្រធានផ្សារទាំង៣ បានឲ្យដឹងថា ម៉ាសទាំងអស់នេះ នឹងត្រូវផ្តល់ជូនប្រជាពលរដ្ឋខ្វះលទ្ធភាពទិញមកប្រើប្រាស់ ក៏ដូចអ្នកចេញចូលផ្សារដែលមិនពាក់ម៉ាសដោយផ្តល់ជូនម្នាក់២បន្ទះ ជាប្រភេទម៉ាសក្រណាត់អាចបោកទឹកបានពាក់ច្រើនដង។ លោក ឃួង ស្រេង អភិបាលរាជធានីភ្នំពេញ បានថ្លែងថា ម៉ាសរាប់ម៉ឺនបន្ទះត្រូវបានបែងចែកទៅតាមខណ្ឌទាំង១៤ និងតាមទីផ្សារដែលជាអំណោយដ៏ថ្លៃថ្លារបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដោយបានផ្តល់ជូនមករដ្ឋបាលរាជធានីភ្នំពេញ សំរាប់ចែកជូនប្រជាសហគមន៍ក្នុងរាជធានីភ្នំពេញ ជាវិធានការមួយក្នុងចំណោមវិធានការជាច្រើនរបស់សម្តេចតេជោ ក៏ដូចអាជ្ញាធរដែនដី ក្នុងការទប់ស្កាត់ការឆ្លងរាលដាលនៃជំងឺកូវីដ១៩។ ស្ថិតក្នុងដំណាក់កាលឆ្លើយតបទៅនឹងការឆ្លងជំងឺកូវីដ១៩នេះដែរ គណៈគ្រប់គ្រងផ្សារ បានចាត់វិធានការជាច្រើនតាមរយៈការអប់រំ បំផុសអាជីវករឲ្យមានការប្រុងប្រយត្ន័ការឆ្លងកូវីដ១៩ និងបានដាក់គោលដៅវាស់កំដៅសំរាប់អ្នកចេញចូលផ្សារ រួមទាំងការបាញ់អាលកុលតាមច្រកចេញចូលជាច្រើនកន្លែងផងដែរ។ ជាមួយគ្នានេះដែរ ប្រធានផ្សារទាំង៣ បានសូមអំពាវនាវជាពិសេសដល់បងប្អូនប្រជាជន ដែលជាអតិថិជនផ្សារ និងបងប្អូនអាជីវករផ្សារទាំងអស់ ដោយសូមចូលរួមគោរព និងអនុវត្តតាមសេចក្ដីណែនាំ និងវិធានការទាំងឡាយរបស់រាជរដ្ឋាភិបាល ក៏ដូចជា ក្រសួងសុខាភិបាល ដើម្បីបង្ការដោយការ ការពារ និងទប់ស្កាត់នៃការឆ្លងរីករាលដាលនៃជំងឺកូវីដ-១៩។ ហើយការអនុវត្តនូវវិធានការការពារ ដូចជា ការពាក់ម៉ាស និងធ្វើអនាម័យខ្លួនប្រាណឲ្យបានត្រឹមត្រូវដោយលាងដៃជាមួយអាកុល ឬជែល រក្សាគម្លាត និងត្រូវមានអនាម័យជាប់ជានិច្ចផងដែរ៕ | 2020-11-12T22:36:00+07:00 | freshnewsasia.com | https://m.freshnewsasia.com/index.php/en/localnews/176927-2020-11-12-08-36-09.html |
ea992e58-6c98-4680-93c0-b86e1e81e430 | អាជ្ញាធរខេត្តបន្ទាយមានជ័យ បន្តចែកម៉ាស និងផ្សព្វផ្សាយណែនាំពីវិធានការការពារជំងឺកូវីដ-១៩ ជូនពលរដ្ឋនៅតាមមូលដ្ឋាន | លោក គឹង វណ្ណៈ អភិបាលរងខេត្តបន្ទាយមានជ័យ នៅថ្ងៃទី១២ ខែវិច្ឆិកា ឆ្នាំ២០២០នេះ តំណាងលោក អ៊ុំ រាត្រី អភិបាលខេត្ត បានដឹកនាំក្រុមការងារចែកម៉ាស និងផ្សព្វផ្សាយ ណែនាំអំពីវិធានការការពារ ទប់ស្កាត់ ការរីករាលដាលជំងឺកូវីដ-១៩ ដល់ប្រជាពលរដ្ឋនៅតាមមូលដ្ឋាន នៅក្នុងស្រុកថ្មពួក។ ក្នុងពិធីចែកម៉ាស និងផ្សព្វផ្សាយពីវិធានការសុខាភិបាលនេះដែរ លោក គឹង វណ្ណៈ បានថ្លែងថា ការទប់ស្កាត់ការឆ្លងវីរុសកូវីដ-១៩នេះ វាមានសារសំខាន់ណាស់ព្រោះជំងឺនេះ វាអាចឆ្លងតាមគ្រប់ រូបភាព និងស្ថានភាពផ្សេងៗ។ ក្នុងនោះមានការតម្រូវឱ្យបាញ់កំដៅ ឃុំខ្លួននៅក្នុងផ្ទះឱ្យបានរយៈពេល ១៤ថ្ងៃ លាងសម្អាតដៃនឹងទឹក ទឹកសាប៊ូ ទឹកអាល់កុល និងជេលជាដើម ហើយជួបគ្នា ត្រូវលើកដៃសំពះគ្នា ឬលើកដៃជាសញ្ញា ចៀសវាងចាប់ដៃព្រោះបារម្ភចម្លងមេរោគនេះផងដែរ។ លោកបានបន្តថា ជំងឺកូវីដ-១៩នេះ គឺជាជំងឺដ៏កាចសាហាវ ហើយនៅតែបន្តវាយលុកយ៉ាងខ្លាំង លើពិភពលោកដេលធ្វើមនុស្សជាតិ កើតជំងឺនេះស្លាប់ និងមានអ្នកឆ្លងរាប់លាននាក់ ក្នុងពិភពលោក ហើយរហូតមកដល់សព្វថ្ងៃនេះ នៅមិនទាន់មានថ្នាំអាចព្យាបាលជំងឺនេះបាននៅឡើយ ដូច្នេះយើងទាំងអស់ត្រូវចូលរួមបង្ការទប់ស្កាត់ជំងឺកូវីដនេះឱ្យបានគ្រប់គ្នា ដោយមន្ត្រីជំនាញ ក្នុងមូលដ្ឋានបង្រៀនដល់ប្រជាពលរដ្ឋឱ្យចេះប្រើប្រាស់អាល់កុលលាងដៃ និងការប្រើប្រាស់ម៉ាសឱ្យបានគ្រប់ៗគ្នា។ លោកបានបញ្ជាក់ថា គណៈកម្មការប្រយុទ្ធនឹងជំងឺកូវីដ១៩ ខេត្តបន្ទាយមានជ័យ បានដាក់ចេញនូវវិធានការយ៉ាងម៉ឺងម៉ាត់ ដើម្បីអនុវត្តន៍តាមការណែនាំរបស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា និងក្រសួងសុខាភិបាល ដោយជំរុញឱ្យអាជ្ញាធរមូលដ្ឋានគ្រប់ជាន់ថ្នាក់ មន្រ្តីជំនាញពាក់ព័ន្ធ និងកងកម្លាំងប្រដាប់អាវុធទាំងអស់ ត្រូវរួមគ្នាចុះផ្សព្វផ្សាយនៅតាមភូមិ និងតាមខ្នងផ្ទះ ដើម្បីឱ្យប្រជាពលរដ្ឋបានយល់ដឹង ចូលរួមបង្ការ និងទប់ស្កាត់ជំងឺនេះទាំងអស់គ្នា៕ | 2020-11-12T22:28:00+07:00 | freshnewsasia.com | https://m.freshnewsasia.com/index.php/en/localnews/176926-2020-11-12-08-28-19.html |
acdb48d1-4934-4d16-8968-31df64b048eb | មន្ទីរអប់រំខេត្តស្ទឹងត្រែង និងអង្គការផ្លែនអន្តរជាតិកម្ពុជា រៀបចំវេទិការតុមូលពិភាក្សាពីផលប៉ះពាល់នៃជំងឺកូវីដ-១៩ និងសុវត្ថិភាពក្មេងស្រីលើបណ្តាញ Internet | ដើម្បីចូលរួមលើកកម្ពស់ការអប់រំ និងការយល់ដឹងរបស់កុមារ និងក្មេងស្រីនៅតាមទីជនបទដាច់ស្រយោលឱ្យកាន់តែមានការយល់ដឹង និងមានភាពស្មើលើការសម្រេចចិត្ត អង្គការផ្លែនអន្តរជាតិកម្ពុជា បានសហការជាមួយមន្ទីរអប់រំ យុវជន និងកីឡាខេត្តស្ទឹងត្រែង រៀបចំវេទិការតុមូលពិភាក្សាពីផលប៉ះពាល់នៃកំលុងការរាត្បាតកូវីដ-១៩ និងសុវត្ថិភាពក្មេងស្រី នៅលើបណ្តាញ Internet។ វេទិកានេះបានធ្វើឡើងក្រោមវត្តមានលោកស្រី ទី ធីតា អនុប្រធានមន្ទីរអប់រំ យុវជន និងកីឡាខេត្ត និងលោក ផែន ប៊ុនធឿន ប្រធានប្រតិបត្តិប្រចាំខេត្តស្ទឹងត្រែង របស់អង្គការផ្លែនអន្តរជាតិកម្ពុជា និងមានការចូលរួមពីសិស្សានុសិស្ស អាជ្ញាធរមូលដ្ឋាន និងអ្នកដែលមានការពាក់ព័ន្ធចំនួន ៦០នាក់ វេទិកានេះធ្វើឡើងនៅសាលប្រជុំមន្ទីអបរំ យុវជន និងកីឡាខេត្តស្ទឹងត្រែង។ បើតាមលោក ផែន ប៊ុនធឿន បានឱ្យដឹងថា វេទិកានេះធ្វើឡើងដើម្បីអបអរសាទរ ទិវាក្មេងស្រីអន្តរជាតិ ១១ តុលា និងដើម្បីសិក្សាស្វែងយល់អំពីផលប៉ះពាល់នៃជំងឺកូវីដ-១៩ ចំពោះសហគមន៍ជនបទ និងបញ្ហាជួបប្រទះសម្រាប់ការសិក្សារបស់សិស្សានុសិស្ស កុមារ ជាពិសេសក្មេងស្រី នៅតាមសហគមន៍ជនបទ ក្នុងរៀនតាមបណ្តាញ Internet ឬអនឡាញ។ លោកបានបន្តថា ក្នុងបរិបថជំងឺកូវីដ-១៩ អង្គការផ្លែនអន្តរជាតិកម្ពុជា បានសហការជាមួយអង្គការឃែ ចុះធ្វើការសិក្សាលើសហគមន៍ជនបទ ជាពិសេសក្មេងស្រីអំពីផលលំបាកនៃការសិក្សា អំពីការសម្រេចចិត្ត អំពើហិង្សា និងការបោះបង់ការសិក្សារបស់ក្មេងស្រី ព្រមទាំងពិភាក្សា និងសហកាជាមួយអាជ្ញារធរពាក់ព័ន្ធស្វែងរកនូវដំណោះស្រាយមួយល្អប្រសើរដល់ពួកគាត់។ លោកស្រី ទី ធីតា បានលើកឡើងថា ក្នុងអំឡុងនៃការផ្ទុះឡើងនៃជំងឺកូវីដ-១៩ ក្រសួងអប់រំ យុវជន និងកីឡា បានបិទសាលារៀនមុនកាលកំណត ប៉ុន្តែក្រសួងក៏បានយកចិត្តទុកដាក់ និងសហការជាមួយក្រសួងព័ត៌មាន និងអ្នកពាក់ព័ន្ធ ដើម្បីរៀបចំឱ្យមានការបង្រៀន នៅតាមបញ្ជក់ទូរទស្សន៍ តាមបណ្តាញអិនធើណែត ទំព័រហ្វេប៊ុក ឬ Online ជាដើម ដើម្បីបញ្ជៀសការជួបជុំជៀសវាងការឆ្លងរាលដាលនៃជំងឺកូវីដ-១៩។ ជាមួយគ្នានេះលោកស្រី បានទទួលស្គាល់ថា ក្នុងបរិបទកូវីដ-១៩នេះ នៅមានសិស្សានុសិស្សកុមារ និងក្មេងស្រីមួយចំនួននៅតាមសហគមន៍ជនបទ នៅមានផលលំបាកក្នុងការសិក្សាររៀនសូត្រ ដោយសារជាសហគមន៍ដាច់ស្រយោលមិនមានឧបករណ៍ប្រើប្រាស់គ្រប់គ្រាន់។ លោកស្រី ទី ធីតា បានបន្ថែមថា នៅក្នុងដំណាក់កាលទី២ នៃប្រព័ន្ធអប់រំកំលុងកូវីដ-១៩ យើងមានការសិក្សាពេញលេញនៅក្នុងក្រុងស្ទឹងត្រែង ប៉ុន្តែតាមបណ្តាស្រុក៥ទៀត នៃខេត្តស្ទឹងត្រែង បានរៀបចំឱ្យរៀនតាមលំដាប់ដោយមានបង្រៀង ៣ថ្ងៃ និង២ថ្ងៃ ដោយបង្រៀនឆ្លាស់គ្នា មានន័យថាកុមាររៀននៅក្នុងសាលា តែមិនឱ្យលើសពី ២០នាក់ បើសិស្សច្រើនត្រូវបែងចែកជា២ក្រុម ឬ៣ក្រុម និងនៅតែរក្សាគម្លាតគ្នា ដើម្បីចូលរួមទប់ស្កាត់ឆ្លងជំងឺ។ លោកស្រីក៏បានលើកទឹកចិត្ត និងអំពាវនាវដល់មាតាបិតា អាណាព្យាបាលសិស្សានុសិស្ស បញ្ជូនកុមារគ្រប់អាយុសិក្សាឱ្យចូលរៀន និងជួយជំរុញកូនៗ សិស្សានុសិស្សបន្តការសិក្សារហូតបានបញ្ជប់ដោយមិនត្រូវបោះបង់ការសិក្សា និងសូមចូលលុបបំបាត់ការបោះបង់ការសិក្សារបស់កុមារ និងក្មេងស្រី៕ | 2020-11-12T22:20:00+07:00 | freshnewsasia.com | https://m.freshnewsasia.com/index.php/en/localnews/176924-2020-11-12-08-20-57.html |
1f27f0d3-0581-4f46-8adb-3dc2f5df5055 | គ្រីស្ទបរិស័ទកម្ពុជា ចេញសេចក្ដីណែនាំ ស្ដីពីការពង្រឹងការទប់ស្កាត់ការឆ្លងរាលដាល ជំងឺកូវីដ-១៩ | គ្រីស្ទបរិស័ទកម្ពុជា នៅថ្ងៃទី១២ ខែវិច្ឆិកា ឆ្នាំ២០២០នេះ បានចេញសេចក្ដីណែនាំចំនួន០៩ចំណុច ស្ដីពីការពង្រឹងការទប់ស្កាត់ការឆ្លងរាលដាលជំងឺកូវីដ-១៩។ សេចក្ដីណែនាំដែលបណ្ដាញព័ត៌មាន Fresh News ទទួលបានគ្រីស្ទបរិស័ទកម្ពុជា បានធ្វើការណែនាំដូចខាងក្រោម៖ * ទី១៖ ត្រូវអនុវត្តយ៉ាងខ្ជាប់ខ្ជួនតាមការណែនាំរបស់ក្រសួងសុខាភិបាល * ទី២៖ ពាក់ម៉ាស់ វាស់កម្ដៅ លាងដៃ ជាប្រចាំនឹងសាប៊ូ អាល់កុល ឬជេល និងមានគម្លាតពីគ្នាយ៉ាងតិច១.៥ម៉ែត្រ * ទី៣៖ ហាមអ្នកដែលមានជំងឺផ្សេងៗ និងកុមារចូលរួមថ្វាយបង្គំផ្ទាល់ជាមួយក្រុមជំនុំ * ទី៤៖ ហាមចាប់ដៃគ្នានៅពេលគោរពគារវកិច្ច ដោយជំនួសជាការលើកដៃសំពះ និងនិយាយស្វាគមន៍បែបគ្រីស្ទបរិស័ទវិញ ហើយរក្សាសុវត្ថិភាព ប្រាស្រ័យទាក់ទង * ទី៥៖ ការជួបជុំថ្វាយបង្គំនៅព្រះវិហារ និងស្នាក់ការថ្វាយបង្គំ មិនឲ្យលើសពី៣០នាទី * ទី៦៖ ត្រូវប្រកាន់ខ្ជាប់អនាម័យស្អាតជានិច្ច មុនពេលចូលថ្វាយបង្គំ * ទី៧៖ ត្រូវរក្សាគម្លាតសង្គមដោយអនុញ្ញាតឲ្យចូលថ្វាយបង្គំប្រមាណ៣០% នៃចំណុះសមាជិកនៃទីតាំងនីមួយៗ ដោយបន្ថែមចំនួនពេលថ្វាយបង្គំតាមដែលអាច ហើយរាល់ចន្លោះពេលថ្វាយបង្គំ ពីមួយទៅមួយ ត្រូវអនុវត្ត ខ្ជាប់ខ្ជួន នូវការសម្អាត តុ កៅអី អាសនា ឧបករណ៍ផ្សេងៗ មុនអនុញ្ញាតឲ្យចូលពេលបន្ទាប់ * ទី៨៖ ចំពោះកម្មវិធីកុមារតាមព្រះវិហារ ស្នាក់ការ ត្រូវបង្កើនការប្រុងប្រយ័ត្នខ្ពស់ និងត្រូវបង្កើនគ្រកុមារបន្ថែមតាមថ្នាក់ និងកម្មវិធីនីមួយៗ ទទួលខុសត្រូវឲ្យសមស្របទៅនឹងចំនួនកុមារ * ទី៩៖ មិនត្រូវឲ្យមានការប្រកបជួបជុំពិសារអាហាររួមគ្នានៅព្រះវិហារ ក្រោយពេលចប់ថ្វាយបង្គំឡើយ៕ ខាងក្រោមនេះជាសេចក្ដីណែនាំរបស់គ្រីស្ទបរិស័ទកម្ពុជា៖ | 2020-11-12T21:46:00+07:00 | freshnewsasia.com | https://m.freshnewsasia.com/index.php/en/localnews/176917-2020-11-12-07-46-22.html |
dd199693-d5f9-41c3-b317-6d03651e1a22 | អភិបាលរាជធានីភ្នំពេញ ចុះចែកម៉ាសជូនប្រជាពលរដ្ឋនៅរង្វង់មូលស្ពានជ្រោយចង្វារ ដើម្បីការពារជំងឺកូវីដ-១៩ (Video inside) | អភិបាលរាជធានីភ្នំពេញលោក ឃួង ស្រេង នៅព្រឹកថ្ងៃទី១២ ខែវិច្ឆិកា ឆ្នាំ២០២០នេះ ដឹកនាំមន្រ្តី និងសមត្ថកិច្ច ចុះចែកម៉ាសដែលជាអំណោយរបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ជូនប្រជាពលរដ្ឋនៅតាមទីសាធារណៈ (រង្វង់មូលស្ពានជ្រោយចង្វារ) ដើម្បីចូលរួមបង្ការ និងទប់ស្កាត់ការឆ្លងជំងឺកូវីដ-១៩។ ក្រៅពីការដឹកនាំមន្ដ្រីចុះចែកម៉ាសដោយផ្ទាល់ នៅតាមគោលដៅអនុវត្តច្បាប់ចរាចរណ៍ហើយនោះ លោកអភិបាលរាជធានីភ្នំពេញ ក៏បានបែកចែកឲ្យអភិបាលរង និងអភិបាលខណ្ឌ ព្រមទាំងមន្រ្តីពាក់ព័ន្ធ ចុះចែកម៉ាសនៅតាមទីសាធារណៈក្នុងរាជធានីភ្នំពេញផងដែរ។ នៅក្នុងឱកាសនោះ លោក ឃួង ស្រេង បានណែនាំ និងក្រើនរំលឹកប្រជាពលរដ្ឋអំពីការរីករាលដាលនៃជំងឺកូវីដ-១៩ផងដែរ ដោយត្រូវឲ្យប្រជាពលរដ្ឋធ្វើអនាម័យជាប្រចាំ តាមរយៈការឧស្សាហ៍លាងដៃជាមួយទឹកអាល់កុល ឬជែល និងពាក់នៅទីកន្លែងដែលចាំបាច់ ព្រមទាំងរក្សាគម្លាតសុវត្ថិភាពផងដែរ។ គួរជម្រាបថា ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន នៅរសៀលថ្ងៃទី១១ ខែវិច្ឆិកា ឆ្នាំ២០២០ បានប្រកាសបញ្ចេញម៉ាសក្រណាត់ចំនួន២លាន ដើម្បីចែកជូនដល់បងប្អូន ប្រជាពលរដ្ឋនៅរាជធានីភ្នំពេញ។ មេដឹកនាំកំពូលកម្ពុជា ដែលតែងយកចិត្តទុកដាក់ចំពោះរាស្រ្ត សម្តេចតេជោ ហ៊ុន សែន បានបញ្ជាឲ្យក្រសួងសុខាភិបាល និងសាលារាជធានីភ្នំពេញ ធ្វើកិច្ចការនេះជាបន្ទាន់ ដោយបញ្ចេញម៉ាសក្រណាត់ពីឃ្លាំងយុទ្ធសាស្រ្តរបស់រាជរដ្ឋាភិបាល ដើម្បីឲ្យប្រជាពលរដ្ឋរស់នៅក្នុងសហគមន៍ក្រីក្រ បានពាក់ម៉ាស និងទុកប្រើប្រាស់ចូលរួមការពារពីជំងឺឆ្លងកូវីដ-១៩។ អភិបាលរាជធានីភ្នំពេញ លោក ឃួង ស្រេង បានបញ្ជាក់ប្រាប់បណ្តាញព័ត៌មាន Fresh News នៅព្រលប់ថ្ងៃទី១១ ខែវិច្ឆិកា ឆ្នាំ២០២០ថា រដ្ឋបាលរាជធានីភ្នំពេញ បានធ្វើការបែងចែកម៉ាសភ្លាមៗ ដល់ខណ្ឌទាំងអស់ក្នុងរាជធានីភ្នំពេញ ដើម្បីយកទៅចែកបន្តជូនពលរដ្ឋដែលខ្វះខាត ព្រមទាំងបានផ្តល់ជូននគរបាលចរាចរណ៍ ៤០គោលដៅ ដើម្បីពាក់បំពេញភារកិច្ច ក្រោយពេលទទួលបានម៉ាសចំនួន២លានពីក្រសួងសុខាភិបាល។ លោកអភិបាលរាជធានី បានបញ្ជាក់ទៀតថា នៅថ្ងៃស្អែកនេះរដ្ឋបាលរាជធានីភ្នំពេញ នឹងបន្តសកម្មភាពចែកម៉ាសនៅតាមផ្សារ និងគោលដៅផ្សេងៗទៀត ដើម្បីចែកបន្តជូនដល់ប្រជាពលរដ្ឋដែលខ្វះខាត ដើម្បីចូលរួមបង្ការ និងទប់ស្កាត់ជំងឺកូវីដ១៩ កុំឱ្យមានការឆ្លងដល់សហគមន៍កម្ពុជា៕ | 2020-11-12T18:47:00+07:00 | freshnewsasia.com | https://m.freshnewsasia.com/index.php/en/localnews/176891-2020-11-12-04-47-01.html |
d5400910-b816-44ff-8a25-ec0f26d00f3f | សត្វគោក្របីជាង ១ពាន់ក្បាល នៅខេត្តប៉ៃលិន ឆ្លងជំងឺក្រោយជំនន់ទឹកភ្លៀង | លោក ផាន់ ចាន់ធុល អភិបាលខេត្តប៉ៃលិន អមដំណើរដោយថ្នាក់ដឹកនាំ និងមន្ត្រីបសុព្យាបាលនៃមន្ទីរកសិកម្ម រុក្ខាប្រមាញ់ និងនេសាទខេត្ត ព្រមទាំងក្រុមការងារ នាថ្ងៃទីទី១១ ខែវិចិ្ឆកា ឆ្នាំ២០២០ បានចុះពិនិត្យមើលការព្យាបាលជំងឺ និងចាក់វ៉ាក់សាំងការពារជំងឺឆ្លង ដល់សត្វពាហនៈរបស់ប្រជាពលរដ្ឋជាង ១ពាន់ក្បាល នៅស្រុកសាលាក្រៅ ខេត្តប៉ៃលិន ក្រោយជំនន់ទឹកភ្លៀង ព្រមទាំងចែកសៀវភៅស្តីពីវិធីថែទាំ និងវិធានការការពារសត្វពាហនៈអំពីជំងឺឆ្លងផ្សេងៗជាដើម។ បើតាមរបាយការណ៍ពីប្រធានមន្ទីរុក្ខាប្រមាញ់ និងនេសាទ ខេត្តប៉ៃលិន បានឱ្យដឹងថា ខេត្តប៉ៃលិនមានសត្វគោ សរុបចំនួន ១៦,៦៦៦ក្បាល, សត្វចៀម សរុបចំនួន ១៥០ក្បាល, សត្វពពែ សរុបចំនួន ៤៩៥ក្បាល, សត្វជ្រូក សរុបចំនួន ២៦,៤៧៨ក្បាល ក្រោយពីទទួលរងប៉ះពាល់ពីជំនន់ទឹកភ្លៀង បានធ្វើឱ្យសត្វគោឈឺ សរុបទូទាំងខេត្ត ចំនួន១,៦៤៥ក្បាល ក្នុងនោះព្យាបាលជាសះស្បើយ បានសរុប ១,៤៩០ក្បាល ដោយក្នុងស្រុកសាលាក្រៅ ចំនួន ១,០២៥ក្បាល និងក្រុងប៉ៃលិន។ នៅក្នុងឱកាសនោះផងដែរ លោក ផាន់ ចាន់ធុល បានផ្តាំផ្ញើរដល់ប្រជាពលរដ្ឋទាំងអស់ សូមកុំភ្លេចនូវវិធានការការពារជំងឺឆ្លងកូវីដ-១៩ ដោយត្រូវធ្វើតាមការណែនាំរបស់ក្រសួងសុខាភិបាល និងតាមការអំពាវនាវរបស់រាជរដ្ឋាភិបាលកម្ពុជា គឺត្រូវពាក់ម៉ាស លាងដៃជាមួយសាប៊ូ អាល់កុល និងជេល ឱ្យបានញឹកញាប់ជាប្រចាំ ដើម្បីរួមគ្នាទប់ស្កាត់ការរីករាលដាលនៃជំងឺកូវីដ-១៩ នៅក្នុងសហគមន៍ និងប្រទេសរបស់យើងទាំងមូល៕ | 2020-11-12T18:40:00+07:00 | freshnewsasia.com | https://m.freshnewsasia.com/index.php/en/localnews/176889-2020-11-12-04-40-34.html |
5925142b-fdef-4cac-b40c-8ef6f629294d | រដ្ឋបាលខេត្តព្រះវិហារ ជូនដំណឹងឲ្យបិទអាជីវកម្មខារ៉ាអូខេ រង្គសាល ឌីស្តូ និងបៀរហ្គាឌិន ជាបណ្តោះអាសន្ន ដើម្បីការពារជំងឺកូវីដ-១៩ | ដើម្បីអនុវត្តឱ្យបានម៉ឺងម៉ាត់តាមការណែនាំរបស់រាជរដ្ឋាភិបាល ក្រសួងសុខាភិបាល និងក្រសួងទេសចរណ៍ ក្នុងការចូលរួមទប់ស្កាត់ការរីករាលដាលជំងឺកូវីដ-១៩ ឱ្យមានប្រសិទ្ធភាព ចៀសវាងការឆ្លងចូលដល់សហគមន៍នោះ, រដ្ឋបាលខេត្តព្រះវិហារ បានជូនដំណឹងដល់ម្ចាស់អាជីវកម្មខារ៉ាអូខេ ក្លឹបកម្សាន្ត (ខារ៉ាអូខេ រង្គសាលទីស្តូតែក និងបៀរហ្ការខិន) ឱ្យបន្តបិទ សកម្មភាពអាជីវកម្មរបស់ខ្លួនជាបណ្តោះអាសន្ន រហូតដល់មានការជូនដំណឹងជាថ្មី។ នេះបើយោងតាមសេចក្តីជូនដំណឹងដែលអង្គភាពព័ត៌មាន Fresh News. ទទួលបាននៅថ្ងៃទី១២ ខែវិច្ឆិកា ឆ្នាំ២០២០នេះ។ សេចក្តីជូនដំណឹង របស់រដ្ឋបាលខេត្តដដែល បានបញ្ជាក់ថា បើក្នុងករណីម្ចាស់អាជីវកម្មខាងលើ មិនអនុវត្តតាមការណែនាំនេះ រដ្ឋបាលខេត្តព្រះវិហារ នឹងចាត់វិធានការតាមនីតិវិធីច្បាប់ជាធរមាន៕ | 2020-11-12T18:22:00+07:00 | freshnewsasia.com | https://m.freshnewsasia.com/index.php/en/localnews/176885-2020-11-12-04-22-21.html |
a55d030a-33c9-4aae-97b9-c78bee09d135 | ឧត្តមសេនីយ៍ឯក ស ថេត ដឹកនាំកម្លាំងនគរបាលចុះចែកម៉ាស ជូនប្រជាពលរដ្ឋនៅតាមទីសាធារណៈ ដើម្បីការពារជំងឺកូវីដ-១៩ (Photo inside) | លោកឧត្តមសេនីយ៍ឯក ស ថេត អគ្គស្នងការរងនគរបាលជាតិ និងជាស្នងការនគរបាលរាជធានីភ្នំពេញ នៅព្រឹកថ្ងៃទី១២ ខែវិច្ឆិកា ឆ្នាំ២០២០នេះ ដឹកនាំកម្លាំងនគរបាលរាជធានីភ្នំពេញ ចុះចែកម៉ាសដែលជាអំណោយរបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ជូនប្រជាពលរដ្ឋនៅតាមទីសាធារណៈ ដើម្បីចូលរួមបង្ការ និងទប់ស្កាត់ការឆ្លងជំងឺកូវីដ-១៩។ ក្រៅពីការដឹកនាំមន្ដ្រីចុះចែកម៉ាសដោយផ្ទាល់ នៅតាមគោលដៅអនុវត្តច្បាប់ចរាចរណ៍ហើយនោះ លោកឧត្តមសេនីយ៍ឯក ស ថេត ក៏បានបែកចែកស្នងការរងម្នាក់ ដឹកនាំមន្ដ្រីចុះចែកម៉ាស នៅតាមទីសាធារណៈក្នុងរាជធានីភ្នំពេញផងដែរ។ ក្នុងនោះ ប្រជាពលរដ្ឋម្នាក់ទទួលបានចំនួន២ ហើយតម្រូវឲ្យពាក់ភ្លាមៗនៅកន្លែងតែម្ដង។ ក្រៅពីការចែកម៉ាសនគរបាលរាជធានីភ្នំពេញ ក៏បានណែនាំ និងក្រើនរំលឹកប្រជាពលរដ្ឋអំពីការរីករាលដាលនៃជំងឺកូវីដ-១៩ផងដែរ ដោយត្រូវឲ្យប្រជាពលរដ្ឋធ្វើអនាម័យជាប្រចាំ តាមរយៈការឧស្សាហ៍លាងដៃជាមួយទឹកអាល់កុល ឬជែល និងពាក់នៅទីកន្លែងដែលចាំបាច់ ព្រមទាំងរក្សាគម្លាតសុវត្ថិភាពផងដែរ។ គួរជម្រាបថា ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន នៅរសៀលថ្ងៃទី១១ ខែវិច្ឆិកា ឆ្នាំ២០២០ បានប្រកាសបញ្ចេញម៉ាសក្រណាត់ចំនួន២លាន ដើម្បីចែកជូនដល់បងប្អូន ប្រជាពលរដ្ឋនៅរាជធានីភ្នំពេញ។ មេដឹកនាំកំពូលកម្ពុជា ដែលតែងយកចិត្តទុកដាក់ចំពោះរាស្រ្ត សម្តេចតេជោ ហ៊ុន សែន បានបញ្ជាឲ្យក្រសួងសុខាភិបាល និងសាលារាជធានីភ្នំពេញ ធ្វើកិច្ចការនេះជាបន្ទាន់ ដោយបញ្ចេញម៉ាសក្រណាត់ពីឃ្លាំងយុទ្ធសាស្រ្តរបស់រាជរដ្ឋាភិបាល ដើម្បីឲ្យប្រជាពលរដ្ឋរស់នៅក្នុងសហគមន៍ក្រីក្រ បានពាក់ម៉ាស និងទុកប្រើប្រាស់ចូលរួមការពារពីជំងឺឆ្លងកូវីដ-១៩។ អភិបាលរាជធានីភ្នំពេញ លោក ឃួង ស្រេង បានបញ្ជាក់ប្រាប់បណ្តាញព័ត៌មាន Fresh News នៅព្រលប់ថ្ងៃទី១១ ខែវិច្ឆិកា ឆ្នាំ២០២០ថា រដ្ឋបាលរាជធានីភ្នំពេញ បានធ្វើការបែងចែកម៉ាសភ្លាមៗ ដល់ខណ្ឌទាំងអស់ក្នុងរាជធានីភ្នំពេញ ដើម្បីយកទៅចែកបន្តជូនពលរដ្ឋដែលខ្វះខាត ព្រមទាំងបានផ្តល់ជូននគរបាលចរាចរណ៍ ៤០គោលដៅ ដើម្បីពាក់បំពេញភារកិច្ច ក្រោយពេលទទួលបានម៉ាសចំនួន២លានពីក្រសួងសុខាភិបាល។ លោកអភិបាលរាជធានី បានបញ្ជាក់ទៀតថា នៅថ្ងៃស្អែកនេះរដ្ឋបាលរាជធានីភ្នំពេញ នឹងបន្តសកម្មភាពចែកម៉ាសនៅតាមផ្សារ និងគោលដៅផ្សេងៗទៀត ដើម្បីចែកបន្តជូនដល់ប្រជាពលរដ្ឋដែលខ្វះខាត ដើម្បីចូលរួមបង្ការ និងទប់ស្កាត់ជំងឺកូវីដ១៩ កុំឱ្យមានការឆ្លងដល់សហគមន៍កម្ពុជា៕ | 2020-11-12T18:11:00+07:00 | freshnewsasia.com | https://m.freshnewsasia.com/index.php/en/localnews/176881-2020-11-12-04-11-58.html |
4f44953f-8c7e-47ee-87ad-6f1df057443d | អភិបាលរាជធានី៖ ឈរចែកម៉ាស់ដោយផ្ទាល់ដៃជូនអ្នកដំណើរដែលកំពុងធ្វើចរាចរណ៍តាមដងផ្លូវនៅចំណុចរង្វង់មូលគួចកាណុង ដើម្បីការពារជំងឺកូវីដ-១៩ | ភ្នំពេញ៖ លោកឃួង ស្រេង អភិបាលរាជធានីភ្នំពេញនាថ្ងៃត្រង់ថ្ងៃទី១២ ខែវិច្ឆិកា ឆ្នាំ ២០២០នេះ បានចុះទៅគោលដៅរង្វង់មូលគួចកាណុងខាងលិចស្ពានជ្រោយចង្វា ក្នុងសង្កាត់ស្រះចក ខណ្ឌដូនពេញ ដើម្បីចែកម៉ាស់ក្រណាត់ជូនទៅដល់បងប្អូនប្រជាពលរដ្ឋដែលធ្វើដំណើរតាមដងផ្លូវ ។ការធ្វើបែបនេះរបស់អភិបាលរាជធានីភ្នំពេញគឺដើម្បីជាការរំលឹកឱ្យប្រជាពលរដ្ឋពាក់ម៉ាស់ជាប់ជានិច្ចទៅតាមការណែនាំរបស់ក្រសួងសុខាភិបាលនិងសម្ដេចតេជោ ហ៊ុន សែនដើម្បីការពារនូវការឆ្លងនៃជំងឺកូវីដ-១៩។ ក្នុងការចែកម៉ាស់ផ្ទាល់ដៃជូនទៅដល់អ្នកដំណើរនេះលោកអភិបាលរាជធានីភ្នំពេញក៏បានណែនាំឱ្យបងប្អូនប្រជាពលរដ្ឋ អនុវត្តវិធានរបស់ក្រសួងសុខាភិបាលដោយត្រូវពាក់ម៉ាស់ លាងដៃនឹងអាកុល ការសម្អាតអនាម័យខ្លួនប្រាណ និងការរក្សាគម្លាតសុវត្ថិភាពពោលគឺ ត្រូវអនុវត្តឲ្យបានទៅតាមការណែនាំរបស់ក្រសួងសុខាភិបាលដើម្បីធ្វើយ៉ាងណាការពារឲ្យបាននូវការរីករាលដាលនៃជំងឺ-១៩ ៕ ដោយ ៖ បញ្ញាស័ក្តិ | 2020-11-12T15:28:14+07:00 | cen.com.kh | https://cen.com.kh/archives/264593.html |
740f542a-d2a4-42ca-b3c1-fa8b0bc3174a | ការពិតមែនឬ! គ្រាន់តែដឹងថាអ្នកជំងឺប្រើប័ណ្ឌក្រីក្រ គ្រូពេទ្យលែងខ្វល់បណ្ដោយទុកឲ្យអ្នកជំងឺស្លាប់បាត់បង់ជីវិត | កាលពីល្ងាចថ្ងៃទី១១ ខែវិច្ឆិកា ឆ្នាំ២០២០ មានគណនីហ្វេសប៊ុកមួយឈ្មោះ Teng Srey Noch បានបង្ហោះសាររៀបរាប់នៅរឿងរ៉ាវដែលមិនគួរឲ្យជឿទាក់ទងនឹងមន្ទីរពេទ្យកាល់ម៉ែត ដោយមានអត្ថន័យថា៖ «បងប្អូនណាដែរមាន សាច់ញាតិឈឺធ្ងន់ សូមមេត្តាកុំយកទៅពេទ្យកាល់ម៉ែតអី គេមិនមើលយើងទេ បទពិសោធ៍ក្នុងជីវិតរបស់ខ្ញុំ គេទុកអ៊ុំខ្ញុំចោលដល់តែស្លាប់ គាត់វេទនា ថ្ងូរស្រែកឲ្យក្មួយជួយ ទៅសុំពេទ្យឲ្យមកមើល គេសួរខ្ញុំវិញថា ប្រើប័ណ្ណ ក្រីក្រមែន? ប្រាប់ថាមិនប្រើហើយក៏នៅតែមិនមើល ដាក់សេរ៉ូមហើយទុកគាត់ចោលឲ្យស្រែក ថ្ងូរតាំងពីព្រឹកដល់យប់ ដល់តែដាច់ខ្យល់បានមកសួរថាដាក់អ៊ុកសុីសែនអត់? ចង់ឲ្យគាត់ដាច់ខ្យល់នៅពេទ្យឬ ទៅផ្ទះទាំងដែលគាត់ស្លាប់ហើយ យើងក្រគេមិនមើលហើយគេស្តីឲ្យទៀត ពេលទៅសួរពេទ្យច្រើនដងថាអ៊ុំខ្ញុំឈឺ ជួយគាត់តិចមក ជួយដាក់អ៊ុកសុីសែនឲ្យគាត់តិចមក តែគេមិនមើល ហើយប្រាប់ថា បើដល់ម៉ោងគេធ្វើការ គេត្រូវបញ្ជូនគាត់ទៅណាគេប្រាប់ហើយ មិនបាច់ទៅសួរអីច្រើនដងទេ »។ ពាក់ព័ន្ធនឹងករណីខាងលើនេះខាងអង្គភាពពួកយើងបានធ្វើការទាក់ទងទៅខាងមន្ទីរពេទ្យកាល់ម៉ែតរួចហើយ ប៉ុន្តែគួរឲ្យស្ដាយគ្មាននរណាម្នាក់ទទួលទូរស័ព្ទនោះទេ ដូច្នេះហើយយើងមិនអាចសុំការបកស្រាយបំភ្លឺបានទេ ព័ត៌មានលំអិតយ៉ាងណានោះ យើងនឹងធ្វើការផ្សាយជូននៅពេលក្រោយទៀត ៕ | 2020-11-12T14:33:25+07:00 | kbnnews.com | https://kbn.news/archives/189775 |
3ba005c0-2362-480e-a2cd-33eb8c55777e | TOP NEWS: ថ្ងៃនេះក្រសួងសុខាភិបាលប្រកាសថា មិនមានរកឃើញអ្នកឆ្លងជំងឺកូវីដ១៩នោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី១២ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ មិនមានរកឃើញអ្នកឆ្លងជំងឺកូវីដ១៩ថ្មី នៅកម្ពុជានោះទេ ហើយករណីជាសះស្បើយក៏គ្មានដែរ។ ដោយឡែកសម្រាប់ថ្ងៃទី១១ ខែវិច្ឆិកា ឆ្នាំ២០២០ម្សិលមិញ អ្នកប៉ះពាល់ក្នុងព្រឹត្តិការណ៍ ០៣វិច្ឆិកា ចំនួន៨៨នាក់ថែមទៀត ត្រូវបានធ្វើតេស្ត ដោយលទ្ធបង្ហាញថា អវិជ្ជមានកូវីដ១៩ទាំងអស់។ គិតពីថ្ងៃទី០៤-១១ ខែវិច្ឆិកា ឆ្នាំ២០២០ សរុបចំនួនតេស្តដែលបានធ្វើការវិភាគមាន ២៤៩៧វត្ថុសំណាក (ក្នុងចំនួននេះអ្នកដែលបានធ្វើតេស្តលើកទី១ ចំនួន១៦៨០នាក់ និងលើកទី២ បានចំនួន៨១៧នាក់) ដោយលទ្ធផលវិទ្យាស្ថានប៉ាស្ទ័រកម្ពុជាបង្ហាញថា មានវិជ្ជមាន៤នាក់ ដែលកំពុងសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ រីឯអ្នកមានលទ្ធផលអវិជ្ជមានកូវីដ១៩ ចំនួន១៦៧៦នាក់ ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១២ ខែវិច្ឆិកា ឆ្នាំ២០២០នេះ នៅកម្ពុជារកឃើញអ្នកឆ្លងកូវីដ១៩ ចំនួន៣០១នាក់ (ស្រី៦១នាក់ និងបុរស២៤០នាក់) ក្នុងនោះអ្នកព្យាបាលជាសះស្បើយចំនួន ២៨៨នាក់ និងអ្នកកំពុងសម្រាកនៅមន្ទីរពេទ្យមិត្តភាពខ្មែរ-សូវៀត ចំនួន១៣នាក់៕ | 2020-11-12T14:29:00+07:00 | freshnewsasia.com | https://m.freshnewsasia.com/index.php/en/localnews/176856-2020-11-12-00-29-43.html |
7459ed44-9d48-4316-88b4-52d6b76ac298 | អ្នកជំនាញ ៖ ការតមអាហារមិនទៀងទាត់ មិនអាចស្រកទម្ងន់ថែមទាំងបំផ្លាញសុខភាព | ការសិក្សារបស់លោកវេជ្ជបណ្ឌិត Ethan Weiss អ្នកជំនាញផ្នែកជំងឺបេះដូងនៅសាកលវិទ្យាល័យកាលីហ្វ័រញ៉ា នៃសាន់ហ្វ្រាន់ស៊ីស្កូ ណែនាំថា ការតមអាហារមិនទៀងទាត់មិនបានជួយឲ្យស្រកទម្ងន់បានទេ ថែមទាំងបំផ្លាញរាងកាយផង។ ការតមអាហារបណ្ដោះអាសន្នដែលក្នុងនោះការញ៉ាំអាហារត្រូវបានកំណត់ទៅតាមពេលវេលាជាក់លាក់ (២អាទិត្យទី១ខែ) ជាលំហាត់រក្សារាងដ៏ពេញនិយមមួយ ប៉ុន្តែការសិក្សាដែលត្រូវបានធ្វើឡើងជាចម្បងលើសត្វកណ្ដុរបង្ហាញថា មនុស្សលើសទម្ងន់ ១១៦ នាក់មិនបានរកឃើញភាពខុសគ្នាគួរឲ្យកត់សម្គាល់នៃការសម្រកទម្ងន់ ទេទោះបីជាបានកម្រិតការញ៉ាំរបស់ពួកគេនិងបរិភោគគម្លាត ៨ ម៉ោងរាល់ថ្ងៃក្ដី។ អស់រយៈពេល ៧ ឆ្នាំមកហើយដែលលោកវេជ្ជបណ្ឌិត Ethan Weiss អ្នកជំនាញផ្នែកជំងឺបេះដូងនៅសាកលវិទ្យាល័យកាលីហ្វ័រញ៉ានៃសាន់ហ្វ្រាន់ស៊ីស្កូបានដឹកនាំការពិសោធលើវិធីតមអាហារមិនទៀងទាត់។ សុខភាពមនុស្សត្រូវបានប៉ះពាល់បន្ទាប់ពីការស្រាវជ្រាវជាច្រើនដែលបានបង្ហាញនៅក្នុងសត្វកណ្ដុរថាអាចជាយុទ្ធសាស្ត្រសម្រកទម្ងន់គ្មានប្រសិទ្ធភាព ចំពោះមនុស្សទេប្រសិនម្ដងតមម្ដងមិនតម។ ការតមអាហារជាប្រចាំដែលជានិន្នាការមួយក្នុងចំណោម“ ជីវគីមី” ដែលប្រើការតមអាហារនិងរបៀបរស់នៅថ្មី ព្យាយាមលើកកម្ពស់សុខភាពបានក្លាយជាពេញនិយម កាន់តែខ្លាំងឡើងនៅក្នុងទសវត្សចុងក្រោយនេះ។ ឥទ្ធិពលរបស់ Instagram មានទម្ងន់នៅលើនិន្នាការនេះ ដោយសារតារាល្បី ៗ ដូចជាលោក Hugh Jackman បាននិយាយថា ការតមនឹងជួយពួកគេឲ្យមានរាងស្អាត។ យោងតាមទិន្នន័យរបស់ Google Trends បានឲ្យដឹងថា ការតមអាហារថេរគឺជាការស្វែងរករបបអាហារដែលមាននិន្នាការជាក់លាក់ មានអ្នកជំនាញជួយកំណត់កាឡូរី ប៉ុន្តែភ័ស្តុតាងវិទ្យាសាស្ត្រលើមនុស្ស គឺ UCSF ដែលដឹកនាំគម្រោងស្រាវជ្រាវមានឈ្មោះថា TREAT ដោយក្រុមនិស្សិតបញ្ចប់ការសិក្សា Derek Lowe បានជ្រើសរើសមនុស្សចំនួន ១១៦ នាក់ដែលធាត់លើសទម្ងន់។ អ្នកចូលរួមទាំងអស់នោះ បង្ហាញថាប្រសិទ្ធភាពនៃការជ្រើសរើសអាហារដែលមានសុខភាពល្អ អាចជួយច្រើនជាងការតម។ លោកបានពន្យល់ថា បើគ្រាន់តែស្រកទម្ងន់រាងកាយ មិនមានន័យថា កំពុងមានរឿងល្អកើតឡើងចំពោះសុខភាពទេ។ យើងត្រូវការសំពាធឈាមល្អនិងគ្មានជាតិពុលក៏គ្រប់គ្រាន់ឲ្យរាងកាយមានសម្រស់ទាំង ឆ្អឹង ស្បែក និងដំណើរសកម្មភាពរបស់យើង៕ | 2020-11-12T12:50:00+07:00 | kampucheathmey.com | https://www.kampucheathmey.com/health/11370 |
b0a9510d-7751-4b66-806e-d9633aac5e3a | អ្វីទៅជាជំងឺកូនក្រៅស្បូន? | កូនក្រៅស្បូន គឺជាជំងឺមួយដែលជួបប្រទះញឹកញាប់ជាងគេ នៅចំពោះស្ត្រីលើសកលលោក ក៏ដូចជានៅប្រទេសកម្ពុជាដែរ។ ជំងឺនេះ កើតឡើងចំពោះស្ត្រីដែលមានផ្ទៃពោះនៅត្រីមាសដំបូង ដែលគភ៌បង្កកំណើតនៅក្រៅស្បូន។ ភាគច្រើន នៃជំងឺកូនក្រៅស្បូននេះ កើតឡើងក្នុងដៃស្បូន (trompe de Fallope et tubaires)។ ប្រសិនបើអ្នកជំងឺមកមន្ទីរពេទ្យ និងទទួលការព្យាបាលមិនទាន់ពេលនោះ ជំងឺនេះ បង្កឲ្យមានការឈឺចាប់ អាចមានគ្រោះថ្នាក់ដល់អាយុជីវិត។ កត្តាដែលប្រឈមចំពោះស្ត្រីនឹងជំងឺនេះមានៈ – ធ្លាប់មានធ្លាក់ស រ៉ាំរ៉ៃ – ធ្លាប់មានជំងឺរលាកដៃស្បូន – ធ្លាប់មានជំងឺកាមរោគ – ធ្លាប់វះកាត់ដៃស្បូន – មានដុំដៃស្បូន – ជក់បារីច្រើន – មានដៃគូរួមភេទច្រើន – និងកត្តារួមផ្សំផ្សេងៗទៀត ជាទូទៅរោគសញ្ញា នៃជំងឺនេះ កើតឡើងចំពោះស្ត្រីមានផ្ទៃពោះនៅត្រីមាសដំបូង (ចន្លោះពី ៤ ទៅ ១០សប្ដាហ៍) ដូចជា: – មានការឈឺចាប់នៅអាងត្រគាក (Douleur Pelvienne) – មានការធ្លាក់ឈាមតាមទ្វារមាស (តិច ឬ ច្រើន ទៅតាមទីតាំង នៃគភ៌) – អ្នកជំងឺមានសភាពស្លេកស្លាំង – អស់កម្លាំង ល្ហិតល្ហៃ វិលមុខ – ចុកពោះ ក្អួតចង្អោរ យើងអាចដឹងពីជំងឺនេះតាមរយៈការធ្វើរោគវិនិច្ឆ័យដោយគ្រូពេទ្យដូចខាងក្រោមៈ – សម្ពាធឈាមចុះខ្លាំង – ជីពចរដើរញាប់ខុសធម្មតា – សីតុណ្ហភាពក្នុងខ្លួនថយចុះជាងធម្មតា – ការពិនិត្យទឹកនោមរកមើលសញ្ញាមានគភ៌ (Test de Grossesse Urinaire) – ការធ្វើតេស្តឈាម (Béta HCG et NFS Groupage) – មានការឈឺចាប់ខ្លាំង ពេលស្ទាបលើអាងត្រគាក និងពិនិត្យទ្វារមាស – ការពិនិត្យអេកូសាស្ត្រៈ ● ពុំមានអំប្រ៊ីយ៉ុងក្នុងស្បូន ● មានឃើញចង្វាក់បេះដូងទារកនៅនឹងដៃស្បូន (អាចឆ្វេង រឺស្តាំ) ● មានដក់ឈាមនៅក្នុងពោះ តិចរឺច្រើន ទៅតាមសភាពជំងឺ វិធីព្យាបាលនៃជំងឺនេះមាន ២ប្រភេទៈ ក. ការព្យាបាលដោយថ្នាំ ក្នុងករណីអ្នកជំងឺមកពិគ្រោះទាន់ពេលវេលា និងគ្រូពេទ្យធ្វើរោគវិនិច្ឆ័យ (Diagnostic précoce) ដឹងថាអ្នកជំងឺមានកូនក្រៅស្បូនក្នុងកំឡុងពេល៤សប្ដាហ៍ នៃគភ៌។ ខ. ការព្យាបាលដោយវះកាត់ មាន២របៀបៈ – ការវះកាត់ដោយប្រើឧបករណ៍ចោះ (Coelio-chirurgie): វិធីនេះធ្វើឡើងចំពោះ៖ ● អ្នកជំងឺមកទាន់ពេលវេលា និងមានសភាពធម្មតា ● ដុំឈាមកូនក្រៅស្បូនមិនទាន់បែក រឺបែកដែលមានហូរឈាមតិចតួច ● មានដក់ឈាមតិចតួចនៅក្នុងអាងត្រគាក ការវះកាត់ដោយប្រើឧបករណ៍ចោះនេះអ្នកជំងឺពុំមានការឈឺចាប់ខ្លាំង ស្នាមវះកាត់តូច សម្រាកពេទ្យរយៈពេលខ្លី ឆាប់បានត្រលប់ទៅធ្វើការបានធម្មតាវិញ។ អ្វីដែលពិសេស គឺរក្សាទុកដៃស្បូនរបស់ស្ត្រីដើម្បីអាចមានកូនទៅថ្ងៃក្រោយបាន។ – ការវះកាត់ដោយបើកពោះ (Laparotomie): វិធីនេះធ្វើឡើងចំពោះស្ត្រីមកមន្ទីរពេទ្យយឺតយ៉ាវ មានសភាពធ្ងន់ធ្ងរ ស្លេកស្លាំងខ្លាំង មានបែកឈាមពេញពោះ ដែលតម្រូវឲ្យវះកាត់ជាបន្ទាន់ និងកាត់ដៃស្បូនចោល។ ដូច្នេះ ស្ត្រីមានគភ៌នៅកំឡុងត្រីមាសដំបូងគ្រប់រូប ប្រសិនបើមានរោគសញ្ញាដូចបានរៀបរាប់ខាងលើ ត្រូវប្រញាប់មកជួបពិគ្រោះជាមួយគ្រូពេទ្យឯកទេស ដើម្បីធ្វើរោគវិនិច្ឆ័យ និងទទួលការព្យាបាលត្រឹមត្រូវ ទាន់ពេលវេលា ចៀសវាងហានិភ័យផ្សេងៗ ដូចជាការកាត់ដៃស្បូនដែលគ្មានឱកាសមានកូនទៅថ្ងៃក្រោយ និងករណីធ្ងន់ធ្ងរអាចគ្រោះថ្នាក់ដល់អាយុជីវិត។ស្រលាញ់សុខភាពមាតា គ្រួសារមានសុភមង្គល៕ | 2020-11-12T11:37:00+07:00 | kampucheathmey.com | https://www.kampucheathmey.com/health/11340 |
4bf667e3-6e1f-4eb5-bbeb-400d8a1d8249 | ថ្ងៃនេះ កម្ពុជាគ្មានអ្នកឆ្លងថ្មី ខណៈពិភពលោកមានករណីឆ្លងថ្មី ជាង៦១ម៉ឹននាក់ | រាជធានីភ្នំពេញ៖ ក្រសួងសុខាភិបាល នៃប្រទេសកម្ពុជា កាលព្រឹក ថ្ងៃទី១២ ខែវិច្ឆិកា ឆ្នាំ២០២០ បានចេញសេចក្តីជូនដំណឹងថា នៅថ្ងៃនេះ ក្រសួងរកមិនឃើញ មានករណីឆ្លងថ្មី នៃជំងឺកូវីដ-១៩ នៅក្នុងប្រទេសកម្ពុជានោះទេ ហើយក៏មិនមានករណីព្យាបាលជាសះស្បើយថ្មីនោះដែរ។ បើគិតត្រឹមវេលាម៉ោង៧ព្រឹក ថ្ងៃទី១២ ខែវិច្ឆិកា ឆ្នាំ២០២០ នៅក្នុងប្រទេសកម្ពុជា រកឃើញមានអ្នកឆ្លងកូវីដ-១៩ ចំនួន៣០១នាក់ (ស្រី៦១នាក់ និងបុរស២៤០នាក់)។ ក្នុងចំណោមអ្នកជំងឺកូវីដ-១៩ទាំងនោះ មានអ្នកព្យាបាលជាសះស្បើយ ចំនួន២៨៨នាក់។ រីឯអ្នកជំងឺចំនួន១៣នាក់ផ្សេងទៀត កំពុងសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត នារាជធានីភ្នំពេញ។ ដោយឡែក នៅលើពិភពលោកវិញ បើតាមគេហទំព័រ Worldometer បានចេញផ្សាយ កាលពីវេលាម៉ោង៨ព្រឹក ថ្ងៃទី១២ ខែវិច្ឆិកា ឆ្នាំ២០២០ បានឲ្យដឹងថា ចំនួនអ្នកឆ្លងថ្មី នៃកូវីដ-១៩ សរុបជាង៦១ម៉ឺននាក់ និងស្លាប់ថ្មីជាង១ម៉ឺននាក់ ធ្វើឲ្យចំនួនអ្នកឆ្លងសរុប នៅទូទាំងពិភពលោក កើនដល់ជាង៥២លាននាក់ ស្លាប់ ជាង១,២៩លាននាក់ និងជាសះស្បើយ ជិត៣៧លាននាក់។ អាស៊ី ជាតំបន់មានអ្នកឆ្លងច្រើនជាងគេបំផុត នៅលើពិភពលោក ហើយតំបន់នេះមានអ្នកឆ្លងថ្មីសរុប ជាង១០ម៉ឹននាក់ និងស្លាប់ថ្មីសរុប ជាង១៦០០នាក់ ធ្វើឲ្យចំនួនអ្នកឆ្លងសរុប នៅក្នុងតំបន់នេះ កើនដល់ ១៤,៧លាននាក់ ស្លាប់ជាង២៦ម៉ឺននាក់ និងជាសះស្បើយជាង១៣លាននាក់។ រីឯប្រទេសដែលមានអ្នកឆ្លងច្រើនជាងគេ នៅតំបន់អាស៊ី រួមមាន ឥណ្ឌា (ឆ្លងច្រើនលំដាប់លេខ២នៅលើពិភពលោក បន្ទាប់ពីអាមេរិក) អ៊ីរ៉ង់ អ៊ីរ៉ាក់ ឥណ្ឌូនេស៊ី បង់ក្លាដែស តួកគី និងហ្វីលីពីន …ជាដើម។ អឺរ៉ុប ជាតំបន់មានអ្នកឆ្លងជំងឺកូវីដ-១៩លំដាប់លេខ២ ដោយមានអ្នកឆ្លងថ្មីសរុប ជិត២៧ម៉ឺននាក់ និងស្លាប់ថ្មី ជាង៤៧០០នាក់ ធ្វើឲ្យចំនួនអ្នកឆ្លងសរុប កើនដល់ជាង១២,៩លាននាក់ ស្លាប់ជាង៣០ម៉ឺននាក់ និងជាសះស្បើយ ជាង៤,៧លាននាក់។ ប្រទេសមានអ្នកឆ្លងច្រើន នៅក្នុងតំបន់អឺរ៉ុប រួមមាន បារាំង រុស្ស៊ី អេស្ប៉ាញ អង់គ្លេស អ៊ីតាលី និងអាល្លឺម៉ង់…ជាដើម។ អាមេរិកខាងជើង ជាតំបន់មានអ្នកឆ្លងច្រើនលំដាប់លេខ៣ ដោយមានអ្នកឆ្លងថ្មី សរុប ជាង១៥ម៉ឺននាក់ និងស្លាប់ថ្មី ជាង២ពាន់នាក់ ធ្វើឲ្យចំនួនអ្នកឆ្លងសរុប កើនដល់ជាង១២,៦លាននាក់ ស្លាប់ជាង៣៧ម៉ឺននាក់ និងជាសះស្បើយជាង៨លាននាក់។ ប្រទេសមានអ្នកឆ្លងច្រើន នៅក្នុងតំបន់នេះ រួមមាន សហរដ្ឋអាមេរិក ម៉ិកស៊ីក កាណាដា …ជាដើម។ អាមេរិកខាងត្បូង ជាតំបន់មានអ្នកឆ្លងច្រើនលំដាប់លេខ៤ ហើយតំបន់នេះ មានអ្នកឆ្លងថ្មីសរុប ជាង៧ម៉ឺននាក់ និងស្លាប់ថ្មីសរុប ជាង ១២០០នាក់ ធ្វើឲ្យចំនួនអ្នកឆ្លងសរុប កើនដល់ ជាង១០លាននាក់ ស្លាប់ជាង៣០៥ ០០០នាក់ និងជាសះស្បើយ ជាង៩លាននាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន ប្រេស៊ីល អាហ្សង់ទីន កូឡុំប៊ី ប៉េរូ និងឈីលី …ជាដើម។ អាហ្វ្រិក ជាតំបន់មានអ្នកឆ្លងច្រើន លំដាប់លេខ៥ ហើយតំបន់នេះ មានអ្នកឆ្លងថ្មីសរុប ជាង១៤ ០០០នាក់ និងស្លាប់ថ្មី ៣៣២នាក់ ធ្វើឲ្យចំនួនអ្នកឆ្លងសរុប កើនដល់ជាង១,៩លាននាក់ ស្លាប់ជាង៤៦០០០នាក់ និងជាសះស្បើយជាង១,៦លាននាក់។ ប្រទេសមានអ្នកឆ្លងច្រើន នៅក្នុងតំបន់នេះ រួមមាន អាហ្វ្រិកខាងត្បូង ម៉ូរ៉ុកកូ និងអេហ្ស៊ីប…ជាដើម។ អាសេអានី ជាតំបន់មានការឆ្លងតិចជាងគេបំផុត នៅលើពិភពលោក ហើយតំបន់នេះ មានអ្នកឆ្លងសរុប ជាង៤១ ០០០នាក់ ស្លាប់៩៩៣នាក់ និងជាសះស្បើយជាង ៣២ ០០០នាក់។ សូមជម្រាបថា វីរុសកូរ៉ូណា ហៅកាត់ កូវីដ-១៩ (Coronavirus Disease 2019 = Covid-19) នេះ បានផ្ទុះឡើងជាលើកដំបូង នៅក្នុងទីក្រុងវូហាន (ចិនអាន៖ អ៊ូហាន) ខេត្តហ៊ូប៉ី នាភាគកណ្ដាល នៃប្រទេសចិន កាលពីអំឡុងខែធ្នូ ឆ្នាំ២០១៩។ រហូតមកដល់ពេល វីរុសនេះ កំពុងតែរាតត្បាលពាសពេញពិភលោក ដោយមានប្រទេស និងដែនដីចំនួន២១៨ កំពុងចម្លងមេរោគនេះ៕ | 2020-11-12T10:11:03+07:00 | kbnnews.com | https://kbn.news/archives/189738 |
daceab71-5e98-42a5-9239-fcf71c726c82 | យុត្តិធម៌ដ៏កម្រ! សាលាឧទ្ធរណ៍បង្គាប់ឲ្យលោកស្នងការខេត្តបាត់ដំបង ប្រគល់ដី និងផ្ទះ ព្រមទាំងសងជំងឺចិត្តដល់ជនរងគ្រោះ ៤លានរៀល | ប្រធានក្រុមប្រឹក្សាជំនុំជម្រះសាលាឧទ្ធរណ៍រាជធានី បានប្រកាសសាលដីកា នៅរសៀលថ្ងៃទី១១ ខែវិច្ឆិកា ឆ្នាំ២០២០ ដោយបានសម្រេចប្រគល់ដី និង ផ្ទះ នៅភូមិ រាំងកេសី ឃុំ រាំងកេសី ស្រុកសង្កែ ខេត្តបាត់ដំបង ជូនទៅជនរងគ្រោះឈ្មោះយូ ធារ៉ា និងប្រពន្ធឈ្មោះ បូរ សុភី គ្រប់គ្រងជាម្ចាស់កម្មសិទ្ធិវិញ និងបានបង្គាប់ឲ្យលោកសាត គីមសាន ស្នងការខេត្តបាត់ដំបង និងប្រពន្ធសងជំងឺចិត្តដល់ជនរងគ្រោះ ចំនួន៤លានរៀល ។ ក្រោយចេញពីបន្ទប់សវនាការសាលាឧទ្ធរណ៍ នៅរសៀលរសៀលថ្ងៃទី១១ ខែវិច្ឆិកា ជនរងគ្រោះឈ្មោះយូ ធារ៉ា បានឲ្យដឹងថា ប្អូនប្រុស និង ប្រពន្ធ ពិតជារំភើបចិត្តរកអ្វីប្រៀបផ្ទឹមពុំបានដែលទទួលបានយុត្តិធម៌នៅថ្ងៃនេះ ហើយប្អូនប្រុសសូមគោរពអរគុណសម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ដែលបានបង្កើតក្រុមមេធាវីស្ម័គ្រចិត្តសម្ដេចតេជោ ជួបប្រជាពលរដ្ឋរងគ្រោះគ្មានលទ្ធភាពតតាំងក្ដីតាមផ្លូវច្បាប់ និងសូមគោរពអរគុណឯកឧត្តម គី តិច ប្រធានក្រុមមេធាវីស្ម័គ្រចិត្តសម្ដេចតេជោ និង មេធាវីស្ម័គ្រចិត្តសម្ដេចតេជោ ដែលបានជួយការពារក្ដីតាមផ្លូវច្បាប់រហូតប្អូនប្រុសទទួលបានយុត្តិធម៌ពិតប្រាកដនៅថ្ងៃនេះ ។ ជាមួយគ្នានេះដែរ ប្អូនប្រុស និង ប្រពន្ធ ក៏បានគោរពអរគុណឯកឧត្តមប្រធានតុលាការកំពូល និង ឯកឧត្ដមប្រធានក្រុមប្រឹក្សាជំនុំជម្រះសាលាឧទ្ធរណ៍រាជធានី និងមន្ត្រីតុលាការពាក់ព័ន្ធដទៃទៀត ដែលបានសម្រេចក្ដីផ្ដល់យុត្តិធម៌ជូនប្អូនប្រុស និងប្រពន្ធ ។ គួរបញ្ជាក់ថា កាលពីឆ្នាំ ២០០៨ ប្អូនប្រុស យូ ធារ៉ា និង ប្រពន្ធឈ្មោះ បូរ សុភី បានមានរឿងក្ដីប្ដឹងផ្ដល់ជាមួយលោកសាត គីមសាន និង ប្រពន្ធ អស់រយៈពេលជាង១០ឆ្នាំ មកហើយ ដែលរឿងក្ដីនោះគឺផ្ដើមចេញពីការខ្ចីលុយចងការប្រាក់ចំនួន ៦០០០ដុល្លារ។ ក្រោយមក ប្អូនទាំងពីរនាក់ប្ដីប្រពន្ធរកស៊ីខាត អត់មានលទ្ធភាពសងក៏បានប្រគល់ដីស្រែចំនួន៤ហិកតារ ដល់លោកសាត គីមសាន និងប្រពន្ធ ដើម្បីទូទាត់បំណុល ។ ប៉ុន្តែដីស្រែ ៤ហិកតា នៅក្នុងស្រុកសង្កែ នោះ នៅតែមិនគ្រប់លុយចងការប្រាក់៦០០០ដុល្លារនោះទេ គឺនៅសល់ប្រាក់ ១៣០០ដុល្លារទៀត ទើបគ្រប់ ។ ពេលវេលាចេះតែអូសបន្លាយទៅមុខ ហើយលុយនៅសល់១៣០០ ដុល្លារ ចេះតែកើនការប្រាក់រហូតដល់ ១៣០០០ដុល្លារ ហើយលោក សាត គីមសាន និងប្រពន្ធក៏ប្ដឹងទាមទាររឹបអូសយកដី និងផ្ទះ នៅភូមិរាំងកេសី ឃុំរាំងកេសី ស្រុកសង្កែ ខេត្តបាត់ដំបង ដែលប្អូនទាំងពីរកំពុងរស់នៅ រហូតដល់មានការប្ដឹងជាបទល្មើសព្រហ្មទណ្ឌ ចាប់ប្អូនប្រុសដាក់ពន្ធនាគារអស់រយៈពេល ៧ខែ ហើយសាលាដំបូងខេត្តបាត់ដំបង បានកាត់ក្ដីរឹបអូសដកហូតដី និង ផ្ទះ របស់ប្អូនទាំងពីរនាក់ប្រគល់ឱ្យលោកសាត គីមសាន និង ប្រពន្ធ ។ ប្អូនទាំងពីរនាក់កើតទុក្ខមិនសុខចិត្ត ក៏ប្ដឹងមកតុលាការជាន់ខ្ពស់ និងបានមកសុំជំនួយផ្លូវច្បាប់ពី ឯកឧត្ដមគី តិច ប្រធានក្រុមមេធាវីស្ម័គ្រចិត្តសម្ដេចតេជោ រហូតទទួលបានយុត្តិធម៌នៅថ្ងៃនេះ ៕ | 2020-11-12T09:29:35+07:00 | kbnnews.com | https://kbn.news/archives/189727 |
7470d43c-c7b4-47f0-b707-106fd4be438b | ធូរទ្រូងណាស់ ! ថ្ងៃនេះ មិនមានអ្នកឆ្លងជំងឺកូវីដទេ ហើយក៏គ្មានអ្នកជាដែរ… | នៅព្រឹកថ្ងៃទី១២ ខែវិច្ឆិកា ឆ្នាំ២០២០នេះ ក្រសួងសុខាភិបាលកម្ពុជា បានចេញសេចក្តីប្រកាសព័ត៌មានបញ្ជាក់ មិនមានអ្នកឆ្លងជំងឺកូវីដ១៩ថ្មី ហើយករណីជាសះស្បើយក៏គ្មានដែរ។ ក្នុងសេចក្តីប្រកាសរបស់ក្រសួងសុខាភិបាល បញ្ជាក់ថា ថ្ងៃទី១១ ខែវិច្ឆិកា ឆ្នាំ២០២០ ម្សិលមិញ អ្នកប៉ះពាល់ក្នុងព្រឹត្តិការណ៍ ០៣វិច្ឆិកា ចំនួន៨៨នាក់ថែមទៀត ត្រូវបានធ្វើតេស្ត ដោយលទ្ធបង្ហាញថា អវិជ្ជមានកូវីដ១៩ទាំងអស់ ហើយបើគិតពីថ្ងៃទី០៤-១១ ខែវិច្ឆិកា ឆ្នាំ២០២០ សរុបចំនួនតេស្តដែលបានធ្វើការវិភាគមាន ២៤៩៧ វត្ថុសំណាក (ក្នុងចំនួននេះអ្នកដែលបានធ្វើតេស្តលើកទី១ ចំនួន១៦៨០នាក់ និងលើកទី២ បានចំនួន៨១៧នាក់) ដោយលទ្ធផលវិទ្យាស្ថានប៉ាស្ទ័រកម្ពុជាបង្ហាញថា មានវិជ្ជមាន៤នាក់ ដែលកំពុងសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត៕ | 2020-11-12T08:37:19+07:00 | kbnnews.com | https://kbn.news/archives/189701 |
3d7e6eff-8dc3-4af8-919e-2d19ea953d35 | ការតាមដានសុខភាព និងស្វែងរកដុំមហារីកពោះវៀនធំ នៅដំណាក់កាលដំបូងបំផុត! | ជំងឺមហារីកពោះវៀនធំ ជាជំងឺដែលគេជួបប្រទះញឹកញាប់ ជាពិសេសចំពោះអ្នក ដែលមានអាយុចាប់ពី ៥៥ឆ្នាំឡើងទៅ។ អត្រាមរណភាព ដែលបង្កឡើងដោយជំងឺមហារីកពោះវៀនធំ ឈរនៅជួរទី៤ បើធៀបទៅនឹងការស្លាប់ ដោយជំងឺមហារីកផ្សេងៗទៀត។ នៅប្រទេសកម្ពុជាយើង តាមការសិក្សាស្រាវជ្រាវបង្ហាញឲ្យឃើញថា ជំងឺមហារីកពោះវៀនធំ ស្ថិតនៅជួរទី៥ បន្ទាប់ពីជំងឺមហារីកផ្សេងទៀត។ ដោយឡែកនៅប្រទេសកម្ពុជាយើង ចំពោះអ្នកដែលមានអាយុតិចជាង ៤០ឆ្នាំ ជំងឺមហារីកពោះវៀនធំ មានអត្រាខ្ពស់រហូតដល់ ៣០% ហើយនៅលំដាប់ទី ២ បន្ទាប់ពីប្រទេសអេហ្ស៊ីប។ ១. តើកត្តាអ្វីខ្លះ ដែលបង្កឲ្យទៅជាជំងឺមហារីកពោះវៀនធំ? កត្តាដែលបង្កឲ្យមានជំងឺមហារីកពោះវៀនធំរួមមាន ក). កត្តាចំណីអាហារ និងបរិស្ថាន – ការបរិភោគសាច់ច្រើន – ពពួកសាច់ក្រហម – អាហារខ្លោច, អាហារឆ្អើរ … – មិនមានការហាត់ប្រាណគ្រប់គ្រាន់ – ភាពធាត់ខ្លាំង – ថ្នាំសម្លាប់សត្វល្អិត ខ). កត្តាតំណពូជ ២. តើជំងឺមហារីកពោះវៀនធំ អាចព្យាបាលជាសះស្បើយដែរឬទេ? ជំងឺមហារីកពោះវៀនធំ ជាជំងឺដែលព្យាបាលជាសះស្បើយបាន ប្រសិនបើជំងឺនេះ អាចរកឃើញនៅក្នុងដំណាក់កាលដំបូងបំផុត ប៉ុន្តែបញ្ហាចោទ ដោយសារជំងឺមហារីកពោះវៀនធំនេះ នៅដំណាក់កាលដំបូង គឺមិនមានបង្កជារោគសញ្ញាអ្វីទេ។ ភាគច្រើននៃអ្នកជំងឺតែងតែមកជួបគ្រូពេទ្យ ក្នុងដំណាក់កាលធ្ងន់ធ្ងរទៅហើយ ដែលការព្យាបាល អាចត្រឹមបានតែជាការព្យាបាលបន្ធូរបន្ថយ និងពន្យារ គឺមិនអាចជាសះស្បើយបានឡើយ។ ៣. តើធ្វើយ៉ាងណា ដើម្បីរកឃើញជំងឺមហារីកពោះវៀនធំនេះ នៅដំណាក់កាលដំបូង? ការឆ្លុះពោះវៀន ជាមួយការវិភាគច្បាស់លាស់ ដោយវេជ្ជបណ្ឌិតជំនាញផ្នែកក្រពះពោះវៀន គឺជាវិធីសាស្ត្រតែមួយគត់ ដែលអាចឲ្យធ្វើយើងរកឃើញជំងឺមហារីកពោះវៀនធំ នៅដំណាក់កាលដំបូង។ មិនតែប៉ុណ្ណោះ វាជាវិធីសាស្ត្រមួយដ៏មានប្រសិទ្ធិភាព ក្នុងការការពារមិនឲ្យមានជំងឺមហារីកពោះវៀនផងដែរ។ វិធីសាស្ត្រនេះ អាចឲ្យយើងយកចេញនូវដុំសាច់ ដែលអាចបង្កឲ្យមហារីកពោះវៀនធំ ដោយមិនបាច់វះកាត់។ ៤. តើអ្នកណាខ្លះគួរធ្វើ ការឆ្លុះពោះវៀន ដើម្បីបង្ការជំងឺមហារីកពោះវៀនធំ ឬរកឲ្យឃើញនូវជំងឺនេះ ក្នុងដំណាក់កាលដំបូង? ក). អ្នកដែលមានអាយុលើសពី ៥០ឆ្នាំឡើងទៅ ខ). អ្នកដែលមានរោគសញ្ញាមួយចំនួន ដែលបង្ហាញថា អាចប្រឈមនិងជំងឺមហារីកពោះវៀនធំ ដូចជា – បត់ជើងធំមានលាយឈាម ឬសំបោរ – ការស្រកទម្ងន់ខុសពីប្រក្រតី – មានភាពមិនប្រក្រតីនៃការបន្ទោបង់ (រាគ ឬទល់លាមក) – មានដុំក្នុងពោះ – មានការស្លេកស្លាំង ដែលបណ្តាលមកពីការបាត់បង់ឈាមក្រហម ដែលមិនមានមូលហេតុច្បាស់លាស់ «សូមមេត្តារួសរាន់ ជួបពិគ្រោះផ្ទាល់ជាមួយវេជ្ជបណ្ឌិតឯកទេសជំនាញ ដើម្បីធ្វើការស្វែងរកមូលហេតុនៃជំងឺឲ្យបានច្បាស់លាស់ ជៀសវាងការវិវត្តន៍ទៅមុខហួសពេលនៃជំងឺ ដោយមិនអាចព្យាបាលជាសះស្បើយបាន!»៕ | 2020-11-12T08:28:00+07:00 | kampucheathmey.com | https://www.kampucheathmey.com/health/11191 |
24dcab5c-2f1b-4d90-a28e-7b527a635bae | លោក ហ៊ុន សែន ថាគ្មានការបិទប្រទេសដូចពាក្យចចាមអារ៉ាម ដោយសារជំងឺកូវីដ១៩ នោះទេ | លោកនាយករដ្ឋមន្ត្រី ហ៊ុន សែន បានប្រតិកម្មភ្លាមៗទៅនឹងពាក្យចចាមអារ៉ាមអំពីការសម្រេចបិទប្រទេស និងចោទអ្នកផ្សព្វផ្សាយដំណឹងមិនពិតនេះថា មានចេតនាកេងចំណេញនយោបាយ និងបង្កចលាចលក្នុងប្រទេស។ លោក ហ៊ុន សែន និងមន្ត្រីរបស់លោកមួយចំនួន និងអ្នកពាក់ព័ន្ធដោយផ្ទាល់ ឬដោយប្រយោលជាមួយប្រតិភូក្រសួងការបរទេសហុងគ្រី ដែលមកបំពេញទស្សនកិច្ចនៅកម្ពុជាកាលពីដើមខែវិច្ឆិកានេះ កំពុងដាក់ខ្លួនឲ្យនៅដាច់ដោយឡែក បន្ទាប់ពីរដ្ឋមន្ត្រីការបរទេសហុងគ្រីលោក Peter Szijjarto ត្រូវបានរកឃើញមានផ្ទុកកូវីដ១៩។ លោក ហ៊ុន សែន បានអធិប្បាយលើទំព័រហ្វេសប៊ុករបស់លោកនៅថ្ងៃព្រហស្បតិ៍នេះថាមនុស្សមួយចំនួនបានបំផុសពាក្យចចាមអារ៉ាមថារដ្ឋាភិបាលនឹងបិទទីក្រុងភ្នំពេញ និងមិនអនុញ្ញាតឲ្យមានការធ្វើដំណើរឆ្លងពីខេត្តមួយទៅខេត្តមួយ។ លោកសរសេរថា៖ «ក្នុងឋានៈជាប្រមុខរាជរដ្ឋាភិបាល ខ្ញុំសូមបញ្ជាក់ថានឹងមិនមានការបិទប្រទេស ឬរាជធានីខេត្តឬតំបន់ណាមួយនោះទេ។ ការឃោសនាអកុសលរបស់ពួកអាក្រក់ទាំងនេះសំដៅធ្វើឱ្យប្រទេសមានចលាចល ទំនិញឡើងថ្លៃ ប្រជាជនរស់នៅមិនបានស្ងប់ចិត្ត ដើម្បីពួកគេកេងចំណេញខាងនយោបាយតែប៉ុណ្ណោះ»។ បន្ថែមលើនេះ ប្រមុខរដ្ឋាភិបាលកម្ពុជារូបនេះ បានក្រើនរំឭកពលរដ្ឋឲ្យធ្វើតាមការណែនាំរបស់ក្រសួងសុខាភិបាលក្នុងការថែរក្សាអនាម័យឲ្យបានល្អ និងរក្សាគម្លាតពីគ្នា។ លោក ហ៊ុន សែន ក៏បានបញ្ជាឲ្យមន្ត្រីរបស់លោកបញ្ចេញម៉ាស់ក្រណាត់ចំនួន២លានជូនទៅសាលាក្រុងភ្នំពេញ ដើម្បីចែកជូនប្រជាជនក្រីក្រ និងអ្នកប្រើប្រាស់ទោចក្រយានដែលធ្វើដំណើរតែមិនពាក់ម៉ាស់។ កាលពីខែមេសា ដើម្បីទប់ទប់ស្កាត់ការរាតត្បាតនៃជំងឺកូវីដ១៩ រដ្ឋាភិបាលបានចេញបញ្ជាមួយ ដោយដាក់កំហិតធ្វើដំណើរនៅទូទាំងប្រទេស ដែលធ្វើឡើងជិតមួយសប្តាហ៍។ បទបញ្ជានេះត្រូវបានមើលឃើញថាមានគោលដៅទប់ស្កាត់ការធ្វើដំណើររបស់កម្មករទៅស្រុកកំណើត ដើម្បីចូលរួមអបអរចូលឆ្នាំខ្មែរ ដើម្បីបញ្ចៀសការរាតត្បាតវីរុសកូរ៉ូណា។ ចាប់តាំងពីព្រឹត្តិការណ៍ ថ្ងៃទី៣ វិច្ឆិកា នៃដំណើរទស្សនកិច្ចរបស់រដ្ឋមន្ត្រីការបរទេសហុងគ្រី ដែលត្រូវបានរកឃើញថា ផ្ទុកជំងឺកូវីដ១៩ ពលរដ្ឋកម្ពុជា បានបង្កើនការពាក់ម៉ាស់ច្រើនជាងមុន ហើយអាជ្ញាធរឃុំសង្កាត់មួយចំនួន បានចេញប្រកាសផ្សព្វផ្សាយវិធានការទប់ស្កាត់ការឆ្លងរាលដាលជំងឺកូវីដ១៩។ ក្រសួងសុខាភិបាលបានប្រកាសឲ្យដឹងនៅថ្ងៃព្រហស្បតិ៍នេះថា គិតពីថ្ងៃទី៤ ដល់ថ្ងៃទី១១ ខែវិច្ឆិកា មានមនុស្ស៤នាក់នៃអ្នកពាក់ព័ន្ធក្នុងព្រឹត្តិការណ៍៣ វិច្ឆិកានោះ ត្រូវបានរកឃើញថា មានវីរុសកូវីដ១៩។ លទ្ធផលនេះ បានមកពីការធ្វើតេស្តសំណាកលើមនុស្សប្រមាណ១.៧០០នាក់។ នេះជាករណីឆ្លងថ្មីចុងក្រោយ ដែលនាំឲ្យមានការព្រួយបារម្ភកាន់តែខ្លាំងអំពីលទ្ធភាពនៃការឆ្លងជំងឺនេះទ្រង់ទ្រាយធំក្នុងប្រទេសកម្ពុជា។ ក្នុងគ្រាមានវិបត្តិជំងឺឆ្លងកូវីដ១៩នេះ រដ្ឋសភាកម្ពុជាអនុម័តច្បាប់មួយ ស្តីពីការគ្រប់គ្រងប្រទេសក្នុងគ្រាមានអាសន្ន ដែលនឹងផ្តល់អំណាចដល់រដ្ឋាភិបាលក្នុងការដាក់ប្រទេសក្នុងគ្រាមានអាសន្ន ពេលមានជំងឺរាតត្បាត និងភាពវឹកវរធ្ងន់ធ្ងរដល់សន្តិសុខជាតិ និងសណ្តាប់ធ្នាប់សាធារណៈ។ ក្រុមអ្នករិះគន់មួយចំនួនយល់ថាច្បាប់នេះ អាចនាំទៅរកការឲ្យមាន រួមមានសេរីភាពដើរហើរ ការបញ្ចេញមតិ ការជួបប្រជុំ ឬការប្រមូលផ្តុំដោយសន្តិវិធីជាដើម។ លោក អំ សំអាត នាយករងទទួលបន្ទុកឃ្លាំមើលនៃអង្គការការពារសិទ្ធិមនុស្សលីកាដូ ប្រាប់វីអូអេថា សេចក្តីអំពាវនាវរបស់លោកនាយករដ្ឋមន្ត្រីជាវិធានការសមស្រប ដើម្បីកុំឲ្យពលរដ្ឋជឿតាម និងជ្រួលច្របល់។ លោកសង្ឃឹមថា អាជ្ញាធរកម្ពុជា នឹងមិនចាប់ខ្លួនបុគ្គលណាដែលផ្សព្វផ្សាយសម្តីចចាមអារ៉ាមនោះទេ ហើយជំនួសមកវិញនូវការបង្កើនការអប់រំ។ «បើសិនជាមានការអប់រំ និងការផ្សព្វផ្សាយ ដើម្បីឲ្យប្រជាពលរដ្ឋយល់ដឹងឲ្យបានច្បាស់លាស់ហ្នឹង វាជាការល្អ ជាជាងដែលយើងស្វែងរកចាប់ខ្លួន»។ លោកឧត្តមសេនីយ៍ឯក ឆាយ គឹមខឿន អ្នកនាំពាក្យអគ្គស្នងការដ្ឋាននគរបាលជាតិ ឲ្យដឹងថា មានការពិបាកកំណត់ប្រភពនៃអ្នកឃោសនាពាក្យចចាមអារ៉ាមនៃការបិទប្រទេស និងហាមមិនឲ្យធ្វើដំណើរនោះ។ ប៉ុន្តែលោកថា អាជ្ញាធរនៅបន្តតាមរក។ លោកព្រមានថា ការអនុវត្តច្បាប់នឹងធ្វើឡើង ប្រសិនបើមន្ត្រីតុលាការកំណត់បាននូវបទល្មើសនិងផលប៉ះពាល់មកលើសង្គមដែលបណ្តាលមកពីពាក្យចចាមអារ៉ាមនោះ។ «រឿងការអប់រំ ឬដាក់ទោសតាមច្បាប់ មិនមែនសមត្ថកិច្ចរបស់យើងខ្ញុំទេ។ ចាប់មកយើងស្នើសុំព្រះរាជអាជ្ញា។ បើព្រះរាជអាជ្ញាសម្រេចថាម៉េច គឺអីចឹង។ យើងខ្ញុំអត់មានសមត្ថកិច្ចថា ត្រូវដោះលែង អប់រំ ថាម៉េច អាហ្នឹងមិនមែនទេ»។ ក្នុងយុទ្ធនាការទប់ស្កាត់ការសាយភាយព័ត៌មានក្លែងក្លាយក្នុងគ្រាមានវិបត្តិជំងឺឆ្លងកូវីដ១៩នេះ អាជ្ញាធរកម្ពុជាបានចាប់ខ្លួនពលរដ្ឋកម្ពុជាយ៉ាងហោចណាស់៣០នាក់ ចាប់ពីខែមករា ដល់ខែមេសា។ នេះបើយោងតាមអង្គការឃ្លាំមើលសិទ្ធិមនុស្សHuman Rights Watch។ អង្គការនេះចាត់ទុកការចាប់ខ្លួននេះជាការប៉ុនប៉ង ដើម្បីបង្ក្រាបមតិប្រឆាំង ដែលរិះគន់ការដោះស្រាយរបស់រដ្ឋាភិបាលលើការរាតត្បាតជំងឺកូវីដ១៩ និងផលប៉ះពាល់លើសេដ្ឋកិច្ច៕ | 2020-11-12T07:00:00+07:00 | khmer.voanews.com | https://khmer.voanews.com/a/hun-sen-denies-rumors-over-country-lockdown-amid-fears-of-covid-19-spread/5658021.html |
a3678a78-bfbb-4327-83af-180422e6d912 | អង្គការសហប្រជាជាតិ៖ ប្រទេសចំនួនបួន អាចនឹងមានគ្រោះទុរ្ភិក្ស | ទីភ្នាក់ងារទទួលបន្ទុកស្បៀងអាហាររបស់អង្គការសហប្រជាជាតិបានព្រមានថា វិបត្តិជំងឺកូវីដ១៩ ជម្លោះ និងកង្វះខាតជំនួយមនុស្សធម៌ កំពុងតែជំរុញឲ្យមានភាពអត់ឃ្លានកាន់តែខ្លាំងឡើងនៅលើពិភពលោក ដោយបណ្តាប្រទេសមួយចំនួនកំពុងប្រឈមនឹងការកើតមានគ្រោះទុរ្ភិក្ស។ កម្មវិធីស្បៀងអាហារពិភពលោករបស់អង្គការសហប្រជាជាតិរាយការណ៍ថា មនុស្សជាង ១០០ លាននាក់នៅលើពិភពលោក កំពុងតែរងគ្រោះដោយសារកង្វះខាតស្បៀងអាហារធ្ងន់ធ្ងររួចទៅហើយ។ កម្មវិធីនេះបានព្រមានថា ចំនួននេះ ត្រូវបានគេរំពឹងថា នឹងកើនឡើងចំនួន ១២១ លាននាក់បន្ថែមទៀត បើមិនមានចំណាត់ការជាបន្ទាន់ណាមួយដើម្បីទប់ទល់នឹងកំណើនភាពអត់ឃ្លាននៅលើពិភពលោកនោះទេ។ របាយការណ៍វាយតម្លៃថ្មីមួយដោយទីភ្នាក់ងារស្បៀងអាហារនិងកសិកម្ម (FAO) និងកម្មវិធីស្បៀងអាហារពិភពលោកនៃអង្គការសហប្រជាជាតិ បានបញ្ជាក់ថា ប្រទេសចំនួន ២០ ជាកន្លែងងាយរងគ្រោះខ្លាំងពីកង្វះខាតស្បៀងអាហារ។ របាយការណ៍បានព្រមានថា ប្រទេសចំនួនបួននៅក្នុងនោះរួមមាន ប្រទេសបួគីណាហ្វាសូនៅតំបន់ Sahel ភាគខាងជើងប្រទេសអាហ្វ្រិក តំបន់ភាគឦសានប្រទេសនីហ្សេរីយ៉ា ប្រទេសស៊ូដង់ខាងត្បូង និងយេម៉ែន អាចធ្លាក់ចូលក្នុងគ្រោះទុរ្ភិក្ស ប្រសិនបើស្ថានភាពបន្តធ្លាក់ចុះដុនដាបនៅក្នុងរយៈពេលប៉ុន្មានខែខាងមុខ។ អ្នកវិភាគជាន់ខ្ពស់ផ្នែកវិបត្តិស្បៀងអាហារនៃទីភ្នាក់ងារទទួលបន្ទុកស្បៀងអាហារនិងកសិកម្មរបស់អង្គការសហប្រជាជាតិលោក Luca Russo និយាយថា មិនមានភស្តុតាងណាមួយបង្ហាញពីគ្រោះទុរ្ភិក្សកើតមាននៅឡើយទេនាពេលបច្ចុប្បន្ននៅក្នុងប្រទេសទាំងនេះ។ លោក Russo ថ្លែងថា៖«ជាទូទៅ នៅពេលដែលអ្នកប្រកាសថា មានគ្រោះទុរ្ភិក្ស វាតែងតែយឺតពេលទៅហើយ ដូចដែលយើងបានសង្កេតឃើញកាលពីអតីតកាលជាមួយនឹងប្រទេសសូម៉ាលី។ នៅពេលដែលគ្រោះទុរ្ភិក្សត្រូវបានប្រកាសឡើង មនុស្សប្រមាណ ២សែន៦ម៉ឺននាក់បានស្លាប់បាត់ទៅហើយដោយសារគ្រោះទុរ្ភិក្ស។ ដូច្នេះយើងចង់បង្ហាញសញ្ញាព្រមានជាមុន មុនពេលគ្រោះទុរ្ភិក្សកើតឡើង ហើយយើងក៏ចង់សង្កត់ធ្ងន់ពីកត្តាចម្បងមួយចំនួនដែលត្រូវការតាមដានផងដែរ»។ របាយការណ៍ខាងលើក៏បានលើកឡើងពីការកើនឡើងនៃអំពើហិង្សា និងវិបត្តិសេដ្ឋកិច្ចបង្កឡើងដោយជំងឺកូវីដ១៩ អាកាសធាតុអាក្រក់ និងកង្វះខាតការទទួលបានជំនួយមនុស្សធម៌ផ្សេងៗ ជាកត្តាជំរុញចម្បងនៅពីក្រោយភាពអត់ឃ្លាន។ របាយការណ៍បានកត់សម្គាល់ថា កត្តាទាំងនេះបានបង្កឲ្យមានការកើនឡើងច្រើនជាងមុនបីដងនៃចំនួនមនុស្សប្រឈមនឹងភាពអត់ឃ្លានចាប់តាំងពីឆ្នាំ ២០១៩មក នៅប្រទេសបួគីណាហ្វាសូ។ ហើយកត្តាទាំងនេះក៏ស្ថិតនៅពីក្រោយបញ្ហាអសន្តិសុខស្បៀងអាហារ និងកង្វះអាហាររូបត្ថម្ភកម្រិតខ្ពស់ក្នុងចំណោមកុមារនៅប្រទេសយេម៉ែនផងដែរ។ លោក Russo បានប្រាប់ VOA ថា បញ្ហាអសន្តិសុខស្បៀងនិងបញ្ហាភាពអត់ឃ្លានកំពុងតែកើនឡើងនៅរដ្ឋ Borno ភាគឦសានប្រទេសនីហ្សេរីយ៉ា ទីដែលក្រុមសកម្មប្រយុទ្ធ Boko Haram នៅតែជាកម្លាំងប្រយុទ្ធប្រកបដោយគ្រោះថ្នាក់មួយ។ លោក Russo មានប្រសាសន៍ថា៖«ទាំងនេះជាកន្លែងដែលនាពេលបច្ចុប្បន្នមិនមានលទ្ធភាពទទួលបានជំនួយមនុស្សធម៌។ ដូច្នេះ មានន័យថា ប្រជាជនត្រូវពឹងអាស្រ័យលើខ្លួនឯងនៅក្នុងស្ថានភាពដែលពួកគេត្រូវផ្លាស់ប្តូរទីលំនៅ ហើយនេះជាអ្វីដែលអាចបង្កឲ្យមានគ្រោះទុរ្ភិក្ស។ នៅប្រទេសស៊ូដង់ខាងត្បូង យើងនិយាយអំពីរដ្ឋ Jonglei។ នៅទីនោះ មានលទ្ធភាពអាចផ្តល់នូវជំនួយមនុស្សធម៌បាន ប៉ុន្តែមានករណីគ្រោះទឹកជំនន់ ជម្លោះជាដើម។ល។ ប្រជាជនត្រូវផ្លាស់ប្តូរទីលំនៅ»។ ទីភ្នាក់ងារស្បៀងអាហាររបស់អង្គការសហប្រជាជាតិបានឲ្យដឹងថា ពិភពលោកកំពុងស្ថិតនៅលើចំណុចប្រឈមនឹងគ្រោះមហន្តរាយមួយ។ បើសិនបើមិនមានចំណាត់ការណាមួយធ្វើឡើងនាពេលឥឡូវនេះ ពួកគេព្រមានថា ពិភពលោកអាចប្រឈមនឹងការផ្ទុះឡើងនៃគ្រោះទុរ្ភិក្សជាលើកដំបូង ចាប់តាំងពីពេលដែលគ្រោះទុរ្ភិក្សចុងក្រោយបង្អស់ត្រូវបានប្រកាសឡើងកាលពីឆ្នាំ ២០១៧ នៅតំបន់មួយចំនួនក្នុងប្រទេសស៊ូដង់ខាងត្បូង។ គ្រោះទុរ្ភិក្សបានប៉ះពាល់ដល់មនុស្សចំនួន ៥,៥លាននាក់ ហើយបានធ្វើឲ្យកុមារជាងពីរសែននាក់រងគ្រោះដោយសារកង្វះខាតអាហាររូបត្ថម្ភធ្ងន់ធ្ងរ ដែលប្រឈមនឹងការបាត់បង់ជីវិត៕ | 2020-11-12T07:00:00+07:00 | khmer.voanews.com | https://khmer.voanews.com/a/four-countries-on-brink-of-famine-un/5658256.html |
a1536744-d31e-4188-8f10-b06db2e9d047 | មន្ត្រីសុខាភិបាលថា បានធ្វើតេស្តលើមនុស្សជាង ១.៦០០នាក់ដែលបានប្រាស្រ័យទាក់ទងដោយផ្ទាល់ និងប្រយោលជាមួយគណៈប្រតិតភូ ហុងគ្រី | មន្រ្តីសុខាភិបាលបានធ្វើតេស្ដបានចំនួន ២.៥៦៤នាក់ ក្នុងនោះគឺបានធ្វើលើមនុស្សចំនួន ១.៦១៩នាក់ គឺជាអ្នកដែលប្រាស្រ័យទាក់ទងដោយផ្ទាល់ និងប្រយោលនឹងក្រុមគណៈប្រតិភូហុងគ្រី។ មន្រ្តីក្រសួងសុខាភិបាលប្រាប់សារព័ត៌មានក្នុងស្រុកថាលទ្ធផលតេស្ដចុងក្រោយ គឺពុំមាននរណាម្នាក់បានឆ្លងជំងឺឡើយ រួមទាំងភរិយារបស់ឯកអគ្គរដ្ឋទូតហុងគ្រីប្រចាំនៅកម្ពុជាផង។ ដូច្នេះ ចំនួនអ្នកឆ្លងជំងឺក្នុងចំណោមអ្នកដែលប្រាស្រ័យទាក់ទងដោយផ្ទាល់ និងប្រយោលនឹងក្រុមគណៈប្រតិភូហុងគ្រី នោះគឺនៅចំនួន ៤នាក់ដដែល។ ចំពោះអ្នកដែលអ្នកពាក់ព័ន្ធនឹងដំណើរទស្សនកិច្ចរបស់ប្រតិភូហុងគ្រីទាំងអស់ ក្នុងនោះរួមទាំងលោកនាយករដ្ឋមន្ត្រី ហ៊ុន សែន ផង កំពុងធ្វើចត្តាឡឺស័ក ដើម្បីតាមដានសុខភាពបន្តទៀត។ ក្រសួងអះអាងថា កំពុងបន្តធ្វើតេស្ដ តាមដានស្រាវជ្រាវអ្នកពាក់ព័ន្ធបន្តទៀត និងរឹតបន្តឹងអ្នកដែលកំពុងធ្វើចត្តាឡីស័ក។ បើទោះជាយ៉ាងណាក្រសួងសុខាភិបាលកាលពីថ្ងៃម្សិលមិញបានរកឃើញជំងឺកូវីដ-១៩ មួយករណីថ្មីកើតលើស្ត្រីជនជាតិអាមេរិកាំងអាយុ ៣៥ឆ្នាំ។ ស្ត្រីរូបនេះបានធ្វើដំណើរពីសហរដ្ឋអាមេរិក រួចបន្តជើងហោះហើរនៅកូរ៉េខាងត្បូង ហើយមកដល់កម្ពុជាកាលពីថ្ងៃទី៤ វិច្ឆិកា។ បច្ចុប្បន្នស្ត្រីរូបនេះកំពុងសម្រាកព្យាបាលជំងឺនៅមន្ទីរពេទ្យមិត្តភាពខ្មែរ-សូវៀត។ ការរកឃើញនេះធ្វើអោយចំនួនអ្នកមានជំងឺកូវីដ-១៩សរុបមានចំនួន ៣០១នាក់ ក្នុងនោះអ្នកកំពុងសម្រាកព្យាបាលសរុបមានចំនួន ១៣នាក់៕ | 2020-11-12T04:25:00+07:00 | rfa.org | https://www.rfa.org/khmer/news/health/more-than-a-thousand-people-are-tested-for-covid-19-after-contacting-hungarian-delegation-11112020162457.html |
6c89ffe2-c109-4878-ac9c-fb5a7140ccdf | រថយន្តយីឌុបបុករថយន្តមន្ទីរពេទ្យបង្អែកខេត្តរតនគិរី បណ្តាលឱ្យអ្នកជំងឺស្លាប់ម្នាក់ និងរបួស៤នាក់ | គ្រោះថ្នាក់ចរាចរណ៍មួយបានកើតឡើង រវាងរថយន្តយីឌុប (ទិសដៅពីខេត្តត្បូងឃ្មុំ ទៅខេត្តក្រចេះ) បានបុករថយន្តសង្គ្រោះបន្ទាន់របស់មន្ទីរពេទ្យបង្អែកខេត្តរតនគិរី (ទិសដៅពីខេត្តរតនគិរី មកខេត្តត្បូងឃ្មុំ) ក្នុងទិសដៅបញ្ច្រាសគ្នា បណ្តាលឲ្យស្លាប់ម្នាក់ និងរបួស៤នាក់។ ហេតុការណ៍គ្រោះចរាចរណ៍នេះ បានកើតឡើងកាលពីវេលាម៉ោង ៨៖៤០នាទីយប់ថ្ងៃទី១០ ខែវិច្ឆិកា ឆ្នាំ២០២០ ត្រង់ចំណុចបង្គោលគីឡូម៉ែត្រលេខ៣៥-៣៦ ស្ថិតនៅភូមិស្វាយកាំបិត ឃុំសេដា ស្រុកតំបែរ ខេត្តត្បូងឃ្មុំ។ មូលហេតុដោយសារកត្តាល្បឿន និងខ្វះការប្រុងប្រយ័ត្ន។ ក្នុងហេតុការណ៍គ្រោះថ្នាក់ចរាចរណ៍នោះបណ្តាលឱ្យមនុស្សស្លាប់ម្នាក់ និងរបួស៤នាក់ ដោយនៅក្នុងរថយន្តសង្គ្រោះបន្ទាន់មានមនុស្សចំនួន ៥នាក់ តៃកុងរថយន្តម្នាក់ (របួសស្រាល) គ្រូពេទ្យស្រីម្នាក់ (របួសធ្ងន់បាក់ភ្លៅម្ខាង) អ្នកកំដរអ្នកជំងឺ២នាក់ (របួសធ្ងន់) និងអ្នកជំងឺបានស្លាប់ បន្ទាប់ពីបានជួបគ្រោះថ្នាក់ចរាចរណ៍។ ចំពោះអ្នកបើកបររថយន្តធំ (ពុំស្គាល់អត្តសញ្ញាណ) ក្រោយពេលកើតហេតុបានរត់គេចខ្លួនបាត់។ ជនរងគ្រោះទាំង ៤នាក់ ត្រូវបានបញ្ជូនទៅព្យាបាល ទៅកាន់មន្ទីរពេទ្យ។ ដោយឡែកសពត្រូវបានក្រុមគ្រួសារយកទៅធ្វើបុណ្យតាមប្រពៃណី ចំណែករថយន្តទាំង ២គ្រឿង ត្រូវបានសមត្ថកិច្ចធ្វើការវាស់វែង ដើម្បីចាត់ការទៅតាមនីតិវិធីច្បាប់៕ | 2020-11-11T22:45:00+07:00 | freshnewsasia.com | https://m.freshnewsasia.com/index.php/en/localnews/176816-2020-11-11-08-45-55.html |
41319b31-b5b2-441d-9ce3-e079b84ba722 | ក្រសួងអប់រំ ណែនាំពីវិធានការសម្រាប់មន្ត្រីអប់រំបម្រើការនៅតាមអង្គភាពថ្នាក់ជាតិ ដើម្បីបង្ការ និងទប់ស្កាត់ការរាតត្បាតនៃជំងឺកូវីដ-១៩ ក្រោយព្រឹត្តិការណ៍ ០៣ វិច្ឆិកា | ក្រសួងអប់រំ យុវជន និងកីឡា នៅថ្ងៃទី១១ ខែវិច្ឆិកា ឆ្នាំ២០២០នេះ បានចេញសេចក្តីណែនាំស្តីពី វិធានការសម្រាប់មន្ត្រីអប់រំបម្រើការនៅតាមអង្គភាពថ្នាក់ជាតិ ក្នុងការបង្ការ និងទប់ស្កាត់ការរាតត្បាតនៃជំងឺកូវីដ-១៩ ក្រោយព្រឹត្តិការណ៍ ០៣ វិច្ឆិកា។ នេះបើយោងតាមសេចក្តីណែនាំរបស់ក្រសួងអប់រំ យុវជន និងកីឡា ដែលអង្គភាពព័ត៌មាន Fresh News ទទួលបានមុននេះបន្តិច។ *អនុញ្ញាតឱ្យមន្ត្រីអប់រំធ្វើការនៅតាមផ្ទះរៀងៗខ្លួន តាមប្រព័ន្ធអនឡាញ និងផ្អាកការត្រួតពិនិត្យវត្តមាន *គ្រប់អង្គភាពត្រូវរៀបចំវេនការងារ ដើម្បីធានាកិច្ចការនៅការិយាល័យនីមួយៗ មានដំណើរការជាប្រក្រតី និងមិនរាំងស្ទះដល់ការងាររបស់ស្ថាប័ន *បន្តដាក់ឆ្លងឯកសារ និងបែងចែកឯកសារតាមប្រព័ន្ធឌីជីថល ដូចជា Telegram, Whatsapp… *រាល់កិច្ចប្រជុំត្រូវរៀបចំតាមរយៈប្រព័ន្ធអនឡាញ ដូចជា ZOOM, Microsoft team, Skype… *អង្គភាពថ្នាក់ជាតិទាំងអស់ ត្រូវតាមដាន និងរាយការណ៍ជាប្រចាំអំពីស្ថានភាពសុខភាពរបស់មន្ត្រី *មន្ត្រីអប់រំទាំងអស់ត្រូវពាក់ម៉ាស់ការពារ ឱ្យបានជាប់លាប់គ្រប់ពេលចេញចូល និងពេលបំពេញការងារ *ត្រូវរក្សាអនាម័យ ដោយលាងសម្អាតដៃនឹងសាប៊ូ ឬទឹកអាល់កុលជាប្រចាំ *គ្រប់ច្រកចេញចូល ត្រូវកំណត់ឱ្យមានការវាស់កម្ដៅ និងពាក់ម៉ាស់ជាប្រចាំ ក្នុងករណីមិនអនុវត្តតាម មិនត្រូវអនុញ្ញាតឱ្យចូលក្នុងបរិវេណជាដាច់ខាត *ករណីមានការសង្ស័យ ឬសភាពមិនប្រក្រតី ដែលជារោគសញ្ញានៃជំងឺកូវី-១៩ ត្រូវរាយការណ៍ ឬទូរសព្ទទៅលេខ ១១៥ជាបន្ទាន់៕ | 2020-11-11T19:36:00+07:00 | freshnewsasia.com | https://m.freshnewsasia.com/index.php/en/localnews/176793-2020-11-11-05-36-32.html |
7dce40b6-8548-495d-a0f7-cf4147eaf1cb | ក្រសួងទេសចរណ៍ បន្តក្រើនរំលឹកឱ្យអាជីវកម្មដឹកជញ្ជូនទេសចរណ៍តាមផ្លូវទឹក យកចិត្តទុកដាក់អនុវត្ត វិធានសុវត្ថិភាព ដើម្បីទប់ស្កាត់ជំងឺកូវីដ-១៩ | ក្រសួងទេសចរណ៍ នៅថ្ងៃទី១១ ខែវិច្ឆិកា ឆ្នាំ២០២០នេះ បានផ្សព្វផ្សាយដោយបន្តក្រើនរំលឹកដល់គ្រប់អាជ្ញាធរពាក់ព័ន្ធ និងម្ចាស់អាជីវកម្មដឹកជញ្ជូនទេសចរណ៍តាមផ្លូវទឹក ឬអ្នកគ្រប់គ្រងអាជីវកម្មដឹកជញ្ជូនទេសចរណ៍តាមផ្លូវទឹកទាំងអស់ នៅក្នុងរាជធានីភ្នំពេញ និងបណ្ដាខេត្តនានា ឱ្យយកចិត្តទុកដាក់អនុវត្ត និងត្រូវរៀបចំតាមវិធានសុវត្ថិភាពទេសចរណ៍ ឱ្យបានខ្ជាប់ខ្ជួន និងប្រកបដោយស្មារតីទទួលខុសត្រូវ ដើម្បីទប់ស្កាត់ជំងឺកូវីដ-១៩។ វិធានសុវត្ថិភាពទេសចរណ៍ ដែលត្រូវអនុវត្តនោះ រួមមាន៖ ការលាងសម្អាតដៃនឹងអាកុលជាប្រចាំ ការរក្សាគម្លាតសុវត្ថិភាព ត្រូវវាស់កម្តៅរាល់អ្នកចេញចូល បុគ្គលិកត្រូវពាក់ម៉ាស និងវិធានការណែនាំសំខាន់ៗមួយចំនួនទៀត ស្របតាមខ្លឹមសារនៃប្រកាសលេខ ០៨២ប្រក ចុះថ្ងៃទី០៤ ខែមិថុនា ឆ្នាំ២០២០ ស្ដីពីការដាក់ឱ្យអនុវត្តវិធានសុវត្ថិភាពទេសចរណ៍ដល់អាជីវកម្មដឹកជញ្ជូនទេសចរណ៍តាមផ្លូវទឹក។ | 2020-11-11T18:28:00+07:00 | freshnewsasia.com | https://m.freshnewsasia.com/index.php/en/localnews/176788-2020-11-11-04-28-42.html |
6b0e93f7-9aa6-45fd-9c84-7fd3050dc710 | ក្រសួងការងារ រំឮកបន្ថែមអំពីវិធានការបង្ការជំងឺកូវីដ-១៩ នៅតាមរោងចក្រ សហគ្រាស | ភ្នំពេញ៖ ក្រសួងការងារ និងបណ្តុះបណ្តាលវិជ្ជាជីវៈ បានរំឭកជាថ្មីទៅដល់ម្ចាស់រោង ចក្រសហគ្រាសទាំងអស់ ឱ្យបង្កើនការយកចិត្តទុកដាក់និងពង្រឹងការអនុវត្តវិធានការបង្ការ ដើម្បីទប់ស្កាត់ការរីករាលដាលជំងឺកូវីដ១៩។ ក្រសួងការងារ កាលពីថ្ងៃទី១០ ខែវិច្ឆិកា ឆ្នាំ២០២០ បានចេញសេចក្តីជូនដំណឹង ស្តីពី ការរំឮកបន្ថែមអំពីវិធានការបង្ការជំងឺកូវីដ-១៩ នៅតាមរោងចក្រ សហគ្រាស ត្រូវបន្តអនុវត្តវិធានការបង្ការជំងឺកូវីដ១៩ នៅតាមរោងចក្រសហគ្រាសរបស់ខ្លួន ទៅតាមការណែនាំរបស់ក្រសួងសុខាភិបាល។ សេចក្តីជូនដំណឹងដដែលនេះ បានស្នើឱ្យម្ចាស់រោងចក្រសហគ្រាស ត្រូវផ្សព្វផ្សាយនិងណែនាំជាប្រចាំដល់កម្មករនិយោជិត អំពីវិធានការអនាម័យ សុវត្ថិភាព និងសុខភាពការងារ ជាពិសេសវិធានការបង្ការជំងឺកូវីដ១៩ រហូតដល់ជំងឺមួយនេះត្រូវបានបញ្ចប់វិញ។ ដើម្បីបន្តបង្កើនការយកចិត្តទុកដាក់ និងពង្រឹងប្រសិទ្ធភាពក្នុងការអនុវត្តវិធានការបង្ការ និងទប់ស្កាត់ការរីករាលដាល ជំងឺកូវីដ-១៩ នៅតាមរោងចក្រ សហគ្រាស ក្រសួងសូមរំឮកសារ ជាថ្មីម្តងទៀតដល់ម្ចាស់រោងចក្រ សហគ្រាស ជាពិសេសរោងចក្រផ្នែកវាយនភណ្ឌ កាត់ដេរ ផលិតស្បែកជើង និងផលិតផលធ្វើដំណើរនិងកាបូប ត្រូវបន្តអនុវត្តឱ្យបាន ត្រឹមត្រូវតាមសេចក្តីណែនាំរបស់ក្រសួងលេខ០០៤/២០ ចុះថ្ងៃទី២៨ ខែមករា ឆ្នាំ២០២០ ស្តីពីការអនុវត្តវិធានការបង្ការ ជំងឺកូវីដ-១៩ នៅតាមរោងចក្រ សហគ្រាស និងតាមសេចក្តីណែនាំនានារបស់ក្រសួងសុខាភិបាលពាក់ព័ន្ធនឹងវិធានការ បង្ការនិងទប់ស្កាត់ជំងឺកូវីដ-១៩ ជាពិសេសត្រូវ៖ ១. ចាត់ចែងឱ្យមានអ្នករដ្ឋបាល ឬអ្នកគ្រប់គ្រងចំនួន ២នាក់ ឬប្រគល់សិទ្ធិដល់គណៈកម្មការសុខភាព និង សុវត្ថិភាពនៅកន្លែងការងារ (OSH Committec) ឬគណៈកម្មការអេដស៍ និងគ្រឿងញៀន របស់រោងចក្រ ខ្លួនឱ្យធ្វើការផ្សព្វផ្សាយ និងណែនាំ ជាប្រចាំដល់កម្មករនិយោជិតអំពីវិធានអនាម័យ សុវត្ថិភាព និងសុខភាព ការងារ ជាពិសេសវិធានការបង្ការជំងឺកូវីដ-១៩ នៅរៀងរាល់ថ្ងៃសៅរ៍ ឬច្រើនជាងនេះ រហូតដល់ករណី ជំងឺកូដ-១៩ ត្រូវបានបញ្ចប់។ ២. គ្រប់គ្រង តាមដាន កត់ត្រា និងតម្កល់ឱ្យបានល្អជាប្រចាំថ្ងៃអំពីការអនុវត្តនូវវិធានការបង្ការ និងទប់ស្កាត់ ជំងឺកូវីដ-១៩ ដើម្បីផ្តល់ជូនអាជ្ញាធរមានសមត្ថកិច្ចក្នុងករណ៏ចាំបាច់។ ៣. រៀបចំឱ្យមានទឹកអាល់កុល ឬជែលលាងដៃ ឬសាប៊ូលាងដៃនៅតាមមាត់ច្រកចេញចូលអគារ សម្រាប់កម្មករនិយោជិតលាងសម្អាតដៃមុនពេលចូលក្នុងរោងចក្រ សហគ្រាស។ ៤. រៀបចំឱ្យមានការវាស់កម្ដៅគ្រប់កម្មករនិយោជិតទាំងអស់ មុនពេលរអនុញ្ញាតឱ្យចូលក្នុងបរិវេណរោងចក្រ សហគ្រាស ជាពិសេសអគារផលិតកម្ម និងរាយការណ៍ទៅលេខទូរស័ព្ទទាន់ហេតុការណ៍ ១១៥ ឬលេខ ទូរស័ព្ទដែលផ្ដល់ដោយក្រសួងសុខាភិបាល ប្រសិនជាមានកម្មករនិយោជិតណាម្នាក់មានកម្តៅលើសពី ៣៧,៥អង្សា និងមានរោគសញ្ញាមួយយ៉ាងតិច ដូចជាក្អក ហៀរសំបោរ ឈឺបំពង់ក ដង្ហើមខ្លី ឬពិបាកដក ដង្ហើម និងមានប្រវត្តិធ្វើដំណើរទៅតំបន់ដែលមានកើតជំងឺកូវីដ-១៩ ឬបានប៉ះពាល់ជាមួយអ្នកវិជ្ជមាន វីរុសកូវីដ-១៩ ឬអ្នកស្លាប់ដោយសារជំងឺស្រួចស្រាល់ដោយមិនដឹងពីអត្តសញ្ញាណ ឬប៉ះពាល់ជាមួយសត្វ ឈឺក្នុងអំឡុងពេល ១៤ថ្ងៃ មុនចេញរោគសញ្ញា។ ៥. រៀបចំបម្រុងទុកម៉ាស់ឱ្យបានគ្រប់គ្រាន់ សម្រាប់បើកផ្តល់ដល់កម្មករនិយោជិត តាមវេជ្ជបញ្ជារបស់ពេទ្យ អាស្រ័យលើស្ថានភាពសុខភាព និងស្ថានភាពទូទៅរបស់កម្មករនិយោជិតម្នាក់ៗ។ ៦. រំឮកកម្មករនិយោជិតនៅពេលដែលក្អក ឬកណ្ដាស់ ត្រូវខ្ទប់មាត់ និងច្រមុះ ដោយប្រើកន្សែង ក្រមា ឬកែងដៃបន្ទាប់មកត្រូវលាងសម្អាតដៃនឹងសាប៊ូ ឬទឹកអាល់កុល៕ | 2020-11-11T17:45:28+07:00 | cen.com.kh | https://cen.com.kh/archives/264362.html |
370cf913-06f7-43b5-bfc8-3e95f668b346 | ក្រសួងសុខាភិបាល ច្រានចោលការយករូបចាស់ពាក់ព័ន្ធជំងឺកូវីដ-១៩ មកបង្ហោះជាថ្មី នាំឲ្យមានការយល់ច្រឡំ និងស្នើសមត្ថកិច្ចចាត់វិធានការចំពោះអ្នកបង្ហោះ (Video inside) | តាមរយៈបណ្ដាញព័ត៌មាន Fresh News នៅព្រឹកថ្ងៃទី១១ ខែវិច្ឆិកា ឆ្នាំ២០២០នេះ ក្រសួងសុខាភិបាល បានចេញមកច្រានចោលទាំងស្រុង ចំពោះការយករូបចាស់ពាក់ព័ន្ធជំងឺកូវីដ-១៩ មកបង្ហោះលើបណ្ដាញសង្គម Facebook ជាថ្មីនាំឲ្យមានការយល់ច្រឡំ និងបង្កការភ្ញាក់ផ្អើលដល់ប្រជាពលរដ្ឋ ពិសេសអ្នកប្រើប្រាស់បណ្ដាញសង្គម។ ការចេញមកច្រានចោលរបស់ក្រសួងសុខាភិបាល ធ្វើឡើងក្រោយមានគណនី Facebook មួយឈ្មោះ «មុំ ស៉ីកូប្រា» បានយករូបភាពចាស់ ទៅបង្ហោះជាថ្មីនាំឲ្យមានការយល់ច្រឡំពីសំណាក់ប្រជាពលរដ្ឋ។ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងយ៉ាងដូច្នេះថា «នេះជាព័ត៌មានមិនពិតទេ សុំកុំជឿជារូបភាពចាស់ដែលពេលនោះក៏មិនពិតដែរ ដែលជនអនាមិកបានយកមកផុសឡើងវិញ បំពុលសង្គមធ្វើឲ្យបងប្អូនប្រជាពលរដ្ឋមានការយល់ច្រឡំ លើស្ថានភាពជំងឺកូវីដ-១៩ បច្ចុប្បន្ននេះ»។ ជាមួយគ្នានេះ លោកស្រី ឱ វណ្ណឌីន ក៏បានស្នើអាជ្ញាធរមានសមត្ថកិច្ច មេត្តាជួយស្រាវជ្រាវ និងចាត់វិធានការតាមផ្លូវច្បាប់ចំពោះសកម្មភាពទាំងនេះ ដែលអាចបង្កចលាចលនៅក្នុងសង្គមនាពេលបច្ចុប្បន្ន។ គួរជម្រាបថា ត្រឹមម៉ោង០៧៖០០ព្រឹកថ្ងៃទី១១ ខែវិច្ឆិកា ឆ្នាំ២០២០ នៅកម្ពុជាអ្នកមានវីរុសកូវីដ-១៩ មានចំនួនសរុប ៣០១នាក់ (ស្រី ៦១នាក់ និងបុរស ២៤០នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៨៨នាក់ និងអ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន១៣នាក់៕ | 2020-11-11T17:24:00+07:00 | freshnewsasia.com | https://m.freshnewsasia.com/index.php/en/localnews/176783-2020-11-11-03-24-45.html |
54f07aea-ffc1-43c3-8970-a4de3916e308 | គូស្រករថ្មីថ្មោងនៅស្រុកក្រគរ ខេត្តពោធិ៍សាត់ ប្រកាសពន្យារពេលរៀបការ ក្នុងបរិបទការរីករាលដាលនៃជំងឺកូវីដ១៩ | រឿងរៀបការ ជារឿងចាំបាច់ណាស់ក្នុងជីវិតគូស្រករថ្មីថ្មោង ដែលមិនធ្លាប់ស្គាល់ថា តើអ្វីទៅជាជីវិតគ្រួសារនោះ។ ពីធីនេះត្រូវបានគេគិតថា មួយជីវិតមានតែម្តង ដូច្នេះមិនអាចផ្អាកបានទេ តែរឿងអ្វីផ្សេងអាចផ្អាកបាន។ ក៏ប៉ុន្តែក្នុងសម័យកាលប្រទេសជាតិ កំពុងតែប្រឈមនឹងជំងឺកូវីដ១៩ រឿងរៀបការ ត្រូវបានសាមីដើមការឯកភាពប្រកាសរំសាយចោល តាមការអំពាវនាវរបស់ក្រសួងសុខាភិបាល ដើម្បីចូលរួមជាមួយរាជរដ្ឋាភិបាល ក្នុងការបង្កាទប់ស្កាត់នៃការរីករាលដាលនៃជំងឺនេះ។ ជាក់ស្តែងគួស្រករគម្រូថ្មីថ្មោងមួយ នៅស្រុកក្រគរ ខេត្តពោធិ៍សាត់ បានសរសេររៀបរាប់ក្នុងគណនី Facebook ផ្ទាល់ខ្លួន ដែលមានខ្លឹមសារថា «ក្នុងនាមយើងខ្ញុំជាម្ចាស់កម្មវិធីសូមអធ្យាស្រ័យដល់ភ្ញៀវកិត្តិយសទាំងអស់ ឱ្យបានជ្រាបថា កម្មវិធីមង្គលការយើងខ្ញុំ នឹងត្រូវពន្យារពេលវិញ ដោយសារមានការរីករាលដាលម្តងទៀតនៃជំងឺកូវីដ១៩ ហើយក៏ដើម្បីចូលរួមទប់ស្កាត់នៃការឆ្លងនេះផងដែរ»។ ទាំងនេះគឺជាការគិតគូរខ្ពស់ រវាងម្ចាស់ដើមការដែលត្រូវរៀបចំពិធីអាពាហ៍ពិពាហ៍ក្នុងបរិបទកូវីដ កុំឱ្យមានការឆ្លងរីករាលដាលដល់ភ្ញៀវ និងទៅដល់សហគមន៍ ព្រោះថាសុភមង្គលគ្រួសារ មិនអាចកើតចេញពីបរិយាកាសអាក្រក់មួយនេះឡើយ។ សូមជម្រាបថា គិតត្រឹមថ្ងៃទី១១ ខែវិច្ឆិកា ឆ្នាំ២០២០ ការធ្វើតេស្តអ្នកប៉ះពាល់ក្នុងព្រឹត្តិការណ៍ ០៣ វិច្ឆិកា មានចំនួនសរុប ១៤៨១ វត្ថុសំណាក (ទាំងតេស្តលើកទី១ និងលើកទី២) ដែលទទួលបានលទ្ធផលពីវិទ្យាស្ថានប៉ាស្ទ័រកម្ពុជា ដែលក្នុងចំនួននេះ អ្នកវិជ្ជមានវីរុសកូវីដ-១៩ មានចំនួន០៤នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត៕ | 2020-11-11T16:55:00+07:00 | freshnewsasia.com | https://m.freshnewsasia.com/index.php/en/localnews/176778-2020-11-11-02-55-19.html |
9514bcb3-961b-4d79-a034-baae1374f0ba | គ្រោះថ្នាក់ខ្លាំងណាស់! សមត្ថកិច្ចខេត្តកំពង់ធំ បង្រ្កាបរថយន្តដឹកមាន់ចេញពីថៃអត់ច្បាប់មួយគ្រឿង សង្ស័យមាន់មានជំងឺផ្ដាសាយបក្សី | មន្ត្រីការិយាល័យផលិតកម្មបសុព្យាបាល(ពេទ្យសត្វ) ខេត្តកំពង់ធំ បានសហការជាមួយកម្លាំងកងរាជអាវុធហត្ថស្រុកកំពង់ស្វាយធ្វើការឃាត់រថយន្តដឹកមាន់ អត់ច្បាប់មួយគ្រឿង ដែលកំពុងតែចរាចរ លើផ្លូវជាតិលេខ៦ ចេញពីខេត្តសៀមរាប ស្ពោះទៅខេត្តត្បូងឃ្មុំ។ សមត្ថកិច្ចបានឃាត់រថយន្ត កាលពីវេលាម៉ោង១១និង០០នាទីថ្ងៃទី១០ ខែវិច្ឆិកា ឆ្នាំ២០២០។ បើតាមការឲ្យដឹង ពីតែកុងរថយន្ត ឈ្មោះអាត សុជាតិ បានឲ្យដឹងថាបានដឹកមាន់ ចេញពីខេត្តសៀ | 2020-11-11T16:44:18+07:00 | kbnnews.com | https://kbn.news/archives/189680 |
fc8e22da-c801-4bf6-b052-735c9aa2df47 | គ្រោះជាន់លើគ្រោះ ! រថយន្តសង្គ្រោះដឹកអ្នកជំងឺមកពេទ្យ បុកជាមួយរថយន្តធំ អ្នកជំងឺស្លាប់ អ្នកគ្រូពេទ្យបាក់ភ្លៅ | រថយន្តសង្គ្រោះរបស់ខេត្តរតនគិរី ១គ្រឿង ខណៈដឹកអ្នកជំងឺមកសង្គ្រោះនៅភ្នំពេញ ស្រាប់តែជួបគ្រោះថ្នាក់ចរាចរណ៍តាមផ្លូ ដោយបុកជាមួយរថយន្តធុនធំ យ៉ាងពេញទំហឹង បណ្តាលឲ្យអ្នកនៅលើរថយន្តពេទ្យនោះម្នាក់ស្លាប់ និង៤នាក់ទៀតរងរបួស ក្នុងនោះ មានអ្នកគ្រូពេទ្យម្នាក់បាក់ជើង។ គ្រោះថ្នាក់ចរាចរណ៍នេះ កើតឡើងនៅលើកំណាត់លើផ្លូវជាតិលេខ៧៣ ចំណុចគីឡូម៉ែត្រលេខ ៣៥-៣៦ ស្ថិតនៅភូមិស្វាយកាំបិត ឃុំសេដា ស្រុកតំបែរ កាលពីម៉ោងជិត៩យប់ថ្ងៃទី១០ ខែវិច្ឆិកា ឆ្នាំ២០២០។ យោងតាមរបាយការណ៍បឋមថា ហេតុការណ៍នេះ បណ្តាលឲ្យអ្នកជិះនៅលើរថយន្តសង្រ្គោះ ម្នាក់ស្លាប់ភេទប្រុស (អ្នកជំងឺដែលត្រូវដឹកមកពេទ្យភ្នំពេញ) តៃកុងរងរបួសធ្ងន់ អ្នកគ្រូពេទ្យបាក់ភ្លៅ និងអ្នកកំដរអ្នកជំងឺរងរបួសធ្ងន់២នាក់ ។ ចំណែក អ្នកបើកបររថយន្តធំបានចុះពីរថយន្តរត់គេចខ្លួនបាត់។ ក្រោយកើតហេតុ កម្លាំងសមត្ថកិច្ចបានចុះអន្តរាគមន៍ចាត់ចែងបញ្ជូនអ្នករបួសទៅមន្ទីរពេទ្យ ។ ចំណែកសពជនរងគ្រោះបានប្រគល់ជូនក្រុមគ្រួសារដឹកយកទៅរៀបចំធ្វើបុណ្យតាមប្រពៃណី។ ដោយឡែក យានយន្តពាក់ព័ន្ធសមត្ថកិច្ចយកទៅរក្សាទុក រង់ចាំធ្វើការដោះស្រាយគ្នាតាមផ្លូវច្បាប់៕ | 2020-11-11T13:28:36+07:00 | kbnnews.com | https://kbn.news/archives/189615 |
12196ec8-76d5-417d-8ded-79037a2a9942 | សូមប្រុងប្រយ័ត្នជំងឺរលាកអញ្ចាញធ្មេញ អាចបណ្តាលឲ្យកើតជំងឺផ្សេងៗទៀត? | តាមការសិក្សាស្រាវជ្រាវបង្ហាញថា នៅក្នុងមាត់មានមេរោគប្រហែល ៦ប៊ីលាន ហើយនៅពេលដែល មានការរលាកអញ្ចាញ ធ្វើឲ្យមេរោគងាយឆ្លងចូលទៅតាមសរសៃឈាម និងប៉ះពាល់ដល់សរីរាង្គសំខាន់ៗដូចជា បេះដូង សួត ខួរក្បាល និងបម្រែបម្រួលសរីរាង្គផ្សេងៗ។ ជំងឺមួយចំនួន ដែលអាចកើតមាន ដោយសារការរលាកអញ្ចាញធ្មេញ៖ – ជំងឺបេះដូង – ជំងឺដាច់សរសៃឈាមខួរក្បាល – ជំងឺមហារីកមាត់ធ្មេញ – ជំងឺរលាកសួត – ជំងឺទឹកនោមផ្អែម – ជំងឺពុកធ្មេញ ក្លិនមាត់មិនល្អ និងបាត់បង់ធ្មេញ – ជំងឺពុកឆ្អឹង – ជំងឺរលាកសន្លាក់ – សម្រាប់ស្ត្រីមានផ្ទៃពោះ(កូនកើតមិនគ្រប់ខែ ឬមិនគ្រប់គីឡូ) ជំងឺរលាកអញ្ចាញធ្មេញ បង្កដោយមូលហេតុធំចម្បងមួយ គឺពពួកបាក់តេរី ដែលមាននៅក្នុងកំណកកំបោរព័ទ្ធជុំវិញធ្មេញ ក្នុងរយៈពេលយូរនាំឲ្យមានការរលាកអញ្ចាញធ្មេញ។ មូលហេតុផ្សេងទៀតអាចមកពី ការប៉ះទង្គិច ការប៉ះផ្ទាល់សារធាតុគីមី ការដាក់ធ្មេញ ឬប៉ះធ្មេញមិនត្រឹមត្រូវតាមបច្ចេកទេសជាដើម។ សូមលោកអ្នក ការពារសុខភាពមាត់ធ្មេញរបស់លោកអ្នក កុំឲ្យកើតជំងឺរលាកអញ្ចាញធ្មេញ ដោយត្រូវធ្វើអនាម័យមាត់ធ្មេញជាប្រចាំ ដុសសំអាតធ្មេញយ៉ាងតិចណាស់ ២ដងក្នុង១ថ្ងៃ បរិភោគអាហារជួយដល់សុខភាព ហើយត្រូវណាត់ជួបជាមួយទន្តបណ្ឌិត ៦ខែម្តង ដើម្បីពិនិត្យ និងលាងសំអាតនូវកំណកកំបោរតាមជើងធ្មេញចេញ៕ | 2020-11-11T11:09:00+07:00 | kampucheathmey.com | https://www.kampucheathmey.com/health/10697 |
49a296b7-1133-462c-b3ab-40ea429355a7 | កម្ពុជាឆ្លងថ្មីម្នាក់ ពិភពលោកឆ្លងកូវីដសរុប ជិត៥២លាននាក់ | រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្តីជូនដំណឹង កាលពីព្រឹក ថ្ងៃទី១១ ខែវិច្ឆិកា ឆ្នាំ២០២០ថា ក្រសួងទើបនឹងរកឃើញ អ្នក ឆ្លងថ្មីម្នាក់ នៃជំងឺកូវីដ-១៩ ដែលជាអ្នកដំណើរ ទើបនឹងវិលត្រឡប់ មកពី សហរដ្ឋអាមេរិក។ ក្រសួងសុខាភិបាល បានបញ្ជាក់ថា អ្នកឆ្លងថ្មីនេះ ជាស្ត្រីជនជាតិអាមេរិកាំង អាយុ៣៥ឆ្នាំ ស្នាក់នៅណ្ឋាគារមួយ ក្នុងរាជធានីភ្នំពេញ។ គាត់បាន ធ្វើដំណើរ មកពីសហរដ្ឋអាមេរិក ហើយបន្តជើងហោះហើរ នៅប្រទេស កូរ៉េខាងត្បូង និងមកដល់កម្ពុជា កាលពីថ្ងៃទី៤ ខែវិច្ឆិកា ឆ្នាំ២០២០។ រីឯលទ្ធផល នៃការធ្វើតេស្ដវត្ថុសំណាកលើកទី២ នៅថ្ងៃទី៧ នៃការ ធ្វើចត្តាឡីស័ករបស់បុគ្គលនេះ រកឃើញវិជ្ជមាន នៃវីរុសកូវីដ-១៩ ដែលផ្តល់ដោយមន្ទីរពេទ្យមិត្តភាពខ្មែរ-សូវៀត នារាជធានីភ្នំពេញ។ បច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យ មិត្តភាពខ្មែរ-សូវៀត។ បើគិតត្រឹមវេលាម៉ោង៧ព្រឹក ថ្ងៃទី១១ ខែវិច្ឆិកា ឆ្នាំ២០២០ នៅក្នុងប្រទេសកម្ពុជា មានអ្នកឆ្លងវីរុសកូវីដ-១៩ សរុប ៣០១នាក់ (ស្រី ៦១នាក់ និងបុរស ២៤០នាក់)។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ សរុបនៅទូទាំងប្រទេស ចំនួន ២៨៨នាក់ និងអ្នកកំពុងសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន១៣នាក់។ ដោយឡែក នៅលើពិភពលោកវិញ បើតាមគេហទំព័រ Worldometer បានចេញផ្សាយ នៅវេលាម៉ោង១០ព្រឹក ថ្ងៃទី១១ ខែវិច្ឆិកា ឆ្នាំ២០២០ ថា នៅលើពិភពលោក មានអ្នកឆ្លងកូវីដ-១៩ សរុប ៥១ ៨០៥ ៣៣៩នាក់ ស្លាប់ ១ ២៧៩ ១៨៤នាក់ និងជាសះស្បើយ ៣៦ ៣៩២ ០៦៥នាក់។ រីឯសហរដ្ឋអាមេរិក នៅតែជាប្រទេសមានអ្នកឆ្លង និងស្លាប់ច្រើនជាងគេ នៅលើពិភពលោក។ ប្រទេសមានអ្នកឆ្លងច្រើនបន្ដបន្ទាប់មក រួមមាន ឥណ្ឌា ប្រេស៊ីល និងបារាំង។ អាស៊ី ជាតំបន់មានអ្នកឆ្លងវីរុសកូរ៉ូណា ហៅកាត់ កូវីដ-១៩ (Coronavirus Disease 2019) ច្រើនជាងគេនៅលើពិភពលោក ដោយមានអ្នកឆ្លងសរុបជាង១៤,៦លាននាក់។ សូមមើលតារាងដូចខាងក្រោម៖ អឺរ៉ុប ជាតំបន់មានអ្នកឆ្លងវីរុសកូរ៉ូណាច្រើនលំដាប់លេខ២ នៅលើពិភពលោក ដោយមានអ្នកឆ្លងសរុបជាង ១២,៦លាននាក់។ សូមមើល តារាងដូចខាងក្រោម៖ អាមេរិកខាងជើង ជាតំបន់មានអ្នកឆ្លងច្រើនលំដាប់លេខ៣ នៅលើពិភពលោក ដោយមានអ្នកឆ្លងសរុបជាង១២,៥លានានាក់។ សូមមើលតារាងដូចខាងក្រោម៖ អាមេរិកខាងត្បូង ជាតំបន់មានអ្នកឆ្លងច្រើន លំដាប់លេខ៤ នៅលើពិភពលោក ដោយមានអ្នកឆ្លងសរុប ជាង១០លាននាក់។ សូមមើល តារាងដូចខាងក្រោម៖ អាហ្វ្រិក ជាតំបន់មានអ្នកឆ្លងច្រើនលំដាប់លេខ៥ នៅលើពិភពលោក ដោយមានអ្នកឆ្លងសរុប ជិត២លាននាក់ ។ សូមមើលតារាងដូចខាងក្រោម៖ អូសេអានី ជាតំបន់មានអ្នកឆ្លងកូវីដ១៩តិចជាងគេ នៅលើពិភពលោក ដោយមានអ្នកឆ្លងសរុប ជាង៤ម៉ឺននាក់។ សូមមើលតារាងដូចខាងក្រោម៖ | 2020-11-11T10:59:27+07:00 | kbnnews.com | https://kbn.news/archives/189571 |
e331951f-37c8-4574-a081-63171431c74c | ក្រសួងប្រកាសរកឃើញអ្នកឆ្លងកូវីដ-១៩ ១នាក់ថ្មីទៀតថ្ងៃនេះ | No Content | 2020-11-11T08:35:00+07:00 | kampucheathmey.com | https://www.kampucheathmey.com/health/10569 |
f1ee06e3-c54d-45a3-810f-739f4feff0da | កុំចែកចាយបន្តទៀត ការឆែកមើលរោគសញ្ញាជំងឺកូវីដ ១៩ តាមវិធីនេះ មិនពិតទេ ក្រសួងប្រកាសច្រានចោល | មានការ Share លើបណ្តាញសង្គម ពីវិធីឆែកតាមដានមើលរោគសញ្ញាជំងឺកូវីដ ១៩ ដោយរាប់ពីថ្ងៃទី០១ ដល់ទី ១៤ ក្រសួងសុខាភិបាលប្រកាសច្រានចោលការផ្សព្វផ្សាយនេះ។ ក្រសួងសុខាភិបាលស្នើឲ្យពលរដ្ឋកុំមានការចែកចាយបន្តទៀត នាំឲ្យមានការយល់ច្រឡំ ហើយស្នើឲ្យសមត្ថកិច្ចចាប់វិធានការតាមច្បាប់ផងដែរ៕ នេះជាសំណេរដើមដែលបងប្អូននាំគ្នា Share ហើយដែលក្រសួងសុខាភិបាលប្រកាសច្រានចោល៖ #រោគសញ្ញានៃការឆ្លងជំងឺកូរ៉ណា(COVID-19) សូមជួយចែករំលែកបន្ត ថ្ងៃ1ដល់ថ្ងៃទី3 -មានរោគសញ្ញាដូចជំងឺផ្តាសាយ -រលាកបំពង់កបន្តិចបន្តួច -មិនក្តៅខ្លួន,មិនធ្វើអោយអស់កំលាំង,នៅតែអាចញាំអារហាបានធម្មតា ថ្ងៃទី4 -ចាប់ផ្តើមឈឺបំពង់ក,អាចមានក្អួត -ចាប់ផ្តើមបាត់សំលេង(ស្អកក) -កំដៅខ្លូនក្តៅឡើងបន្តិច36.5អង្សាសេ -ចាប់ផ្តើមធុញនឹងចំណីអារហារ -ឈឺក្បាលបន្តិចបន្តួច -មានអការៈរាគរូស ថ្ងៃទី5 -ឈឺបំពង់កបាត់បង់សំលេងខ្លាំងឡើង -រាងកាយឡើងកំដៅបន្តិចពី36.5_36.7អង្សា -ក្នុងខ្លួនអស់កំលាំង,មានអារម្មណ៍ឈឺឆ្អឹងសន្លាក់ ក្នុងអំឡុងនឹងពិបាកបែងចែកថាតើប្តាសាយរឺកូរ៉ូណា ថ្ងៃទី6 -ចាប់ផ្តើមក្តៅខ្លួន -ក្អកមានស្លេសរឺក្អកមាន់ -ឈឺបំពង់កពេលដែរញាំអារហារ,និយាយរឺពេលលេបទឹកមាត់ -អស់កំលាំងក្អួតចង្អោ -ពិបាកដកដង្ហើម -ឈឺខ្នងឈឺម្រាមដៃ -រាគក្អួត ថ្ងៃទី7 -ចាប់ផ្តើមក្តៅខ្លួនខ្លាំងឡើងពី37.4_37.8អង្សា -ក្អកខ្លាំងឡើង -ឈឺក្បាលខ្លាំងឡើង -រាគខ្លាំងៗ -ក្អួតចង្អោ ថ្ងៃទី8 -ក្តៅខ្លួនខ្លាំង38 -ពិបាកដកដង្ហើមខ្លាំងឡើងៗ -ពេលដកដង្ហើមមានអារម្មណ៍ថាធ្ងន់ក្នុងទ្រូង -ឈឺក្បាលឈឺឆ្អឹងសន្លាក់នឹងឆ្អឹងខ្នង -ក្អកខ្លាំងឡើងជាប់ៗគ្នា, បាត់សម្លេង ថ្ងៃទី9 -រោគសញ្ញាខាងលើមិនផ្លាស់ផ្តូកាន់តែខ្លាំងឡើងៗ -ក្តៅខ្លួនចុះឡើងៗ -ក្អកខ្លាំងឡើងៗពីមួយថ្ងៃទៅមួយថ្ងៃ ក្នុងអំឡុងពេលនេះគួរតែទៅពិនិត្យរឺធ្វើតេសឈាមរឺថតសួត អាការៈផ្លាស់ផ្តូទៅតាមអាស្រ័យតែលើសុខភាពបងប្អូនម្នាក់ៗ អ្នកមានសុខភាពល្អ10_14ថ្ងៃទើបចេញរោគសញ្ញាអ្នកខ្សោយ4_5ថ្ងៃអាចចេញរោគសញ្ញា៕ | 2020-11-11T07:37:00+07:00 | kampucheathmey.com | https://www.kampucheathmey.com/local-news/10528 |
7096f53c-3139-4615-b5a1-aa1502fa77c9 | ការរាតត្បាតជំងឺកូវីដ១៩ បំផុសឲ្យមានវិធីបង្រៀនថ្មីៗនៅក្នុងសង្កាត់ក្រីក្រមួយនៅឥណ្ឌា | នៅពេលកណ្ដឹងរោទិ៍តាមឧបករណ៍បំពងសំឡេងមួយដាក់ពីលើឡាន van មួយគ្រឿងប្រកាសថាដល់ម៉ោងចូលរៀននៅក្នុងភូមិ Kanwarsika ក្រុមសិស្សចាប់ផ្តើមរៀននៅក្នុងផ្ទះនិងនៅតាមទីធ្លានានា។ បន្ទាប់ពីសូត្រធម៌តាមប្រពៃណី គ្រូម្នាក់បង្រៀនគីមីវិទ្យាដោយប្រើមីក្រូមួយពីផ្លូវម្ខាង។ ការបង្រៀនទាំងនេះធ្វើឱ្យប្រាកដប្រជាថា សិស្សទាំងនេះរៀនទាន់ នៅក្រោយមិនបានទៅសាលារៀនច្រើនខែមកហើយដោយសារការរាតត្បាតជំងឺកូវីដ១៩។ នាង Sania Ahmed សិស្សថ្នាក់ទី៩និយាយថាការបង្រៀនបែបនេះជួយនាងឱ្យរៀនទាន់។ ការរៀននៅផ្ទះក៏នាំឱ្យនាងមានសុវត្ថិភាពពីវីរុសកូរ៉ូណាដែរ។ ស្រុក Nuh ក្នុងផ្នែកខាងជើងនៃប្រទេសឥណ្ឌាបានរកឃើញវិធីបង្រៀនសិស្ស ចាប់ពីការបង្រៀននៅក្នុងទីលានក្នុងភូមិតាមរយៈការផ្ដួចផ្តើមគំនិតមួយដែលមានឈ្មោះថា«សាលារៀនសហគមន៍»រហូតដល់ឡាន van ដែលបំពងសំឡេងមេរៀនទៅក្នុងផ្ទះ។ ពួកអ្នកស្ម័គ្រចិត្តនិងពួកគ្រូបង្រៀនក្នុងមូលដ្ឋានបានបង្រៀនសិស្ស៧ពាន់នាក់នៅក្នុងភូមិជាច្រើន។ ការផ្ដួចផ្តើមគំនិតនេះបានចាប់ផ្តើមនៅក្រោយអាជ្ញាធររកឃើញថាសិស្សភាគច្រើននៅក្នុងស្រុកមានប្រាក់ចំណូលទាបមិនអាចរៀនតាម online ទេ ពីព្រោះពួកគេគ្មាន កុំព្យូទ័រ ឬ smartphones ទេ។ លោក Jamshed Khan គ្រូបឋមសិក្សាម្នាក់ដែលបង្រៀននៅក្នុងភូមិ Righer ពន្យល់ថាការសិក្សាតាមឌីជីថល មិនអាចធ្វើបានទេនៅក្នុងស្រុកនេះ ពីព្រោះគ្រួសារភាគច្រើននៅទីនេះមានគ្នីគ្នាច្រើន ហើយជាធម្មតាមានទូរសព្ទតែមួយ។ នាង Saista ជាសិស្សថ្នាក់ទី៨មកពីគ្រួសារមួយបែបនេះ។ នាងនិយាយថានៅក្នុងគ្រួសារនាងមានបងប្អូនប្រុសនិងបងប្អូនស្រីបីនាក់ តែមានតែបងប្រុសនាងទេមានទូរសព្ទ ដូច្នេះនាងមិនអាចរៀនបានទេ។ ព្រោះហេតុនេះហើយបានជាការបង្រៀនបែបនេះជួយនាងបាន។ នៅក្នុងភូមិ Righer ចំនួនថ្នាក់រៀននៅតាមសហគមន៍បានពង្រីកពី៥ទៅដល់១៥។ ពួកសិស្សវ័យក្មេងរៀនគណិតវិទ្យានិងរៀនសរសេរអក្សរ ចំណែកឯពួកសិស្សមានអាយុច្រើនជាងក្មេងៗទាំងនេះរៀនភាសាអង់គ្លេសនិងគណិតវិទ្យាពីរម៉ោង។ នៅខាងក្រៅអាគារ ពួកគេអង្គុយឃ្លាតពីគ្នាដោយធ្វើតាមការណែនាំទប់ទល់នឹងជំងឺកូវីដ១៩។ ពួកអ្នកស្ម័គ្រចិត្តក្នុងមូលដ្ឋានហៅថា«ពួកឯកអគ្គរដ្ឋទូតខាងការសិក្សាអប់រំ»ដែលបង្រៀនពួកសិស្សពីរម៉ោង មានតាំងពីពួកគ្រូបង្រៀនរហូតដល់ពួកនិស្សិតដែលរៀនថ្នាក់ក្រោយបរិញ្ញា ដូចជាលោក Khushi Mohammad ជាដើម។ លោក Mohammad និយាយថាលោកបានចូលរួមក្នុងការផ្តើមគំនិតនេះនៅក្រោយលោកបាត់បង់ការងារនៅឯសាលារៀនឯកជនមួយ។ ការបង្រៀនទាំងនេះជួយលោកនិងពួកកុមារដែលនៅពេលនេះកំពុងរៀនតាមកម្មវិធីរបស់ពួកគេ។ សម្រាប់ពួកសិស្សជាច្រើននាក់ដែលមានមហិច្ឆតា ការបង្រៀនទាំងនេះមានសារៈសំខាន់ណាស់។ Faizan Khan ដែលជាសិស្សថ្នាក់ទី៨និយាយថាពិន្ទុ test របស់គេនឹងកំណត់ថាតើគាត់អាចរៀនវិទ្យាសាស្ត្របានឬទេ។ បើតាម Khan សាលារៀនមានភាពរស់រវើក។ នៅពេលនេះយុវជននេះទៅផ្ទះវិញនៅ ក្រោយរៀនពីរម៉ោង។ កាលពីមុន គាត់ទៅផ្ទះនៅប្រមាណម៉ោងបីរសៀល ហើយបន្ទាប់មកក៏ទៅវិហារ mosque។ គាត់ថាគាត់នឹកដល់ថ្ងៃទាំងនោះ។ នៅពេលសាលារៀននៅតែបិទទ្វារ ការផ្តើមគំនិតសាលារៀនក្នុងសហគមន៍ជួយធ្វើឱ្យប្រាកដប្រជាថាការរាតត្បាតជំងឺកូវីដ១៩ មិនធ្វើឱ្យពួកសិស្សានុសិស្សរាប់ពាន់នាក់បាត់បង់ការសិក្សាមួយឆ្នាំនោះទេ៕ | 2020-11-11T07:00:00+07:00 | khmer.voanews.com | https://khmer.voanews.com/a/india-pandemic-learning/5655463.html |
1399054e-2451-4b03-9e37-f0132b289947 | សហរដ្ឋអាមេរិកមានការឆ្លងជំងឺកូវីដ១៩ ចំនួន១លានករណីក្នុងពេល១០ថ្ងៃដំបូងនៃខែវិច្ឆិកា | សហរដ្ឋអាមេរិកបានបញ្ជាក់កាលពីថ្ងៃចន្ទថា មានការឆ្លងថ្មីនៃជំងឺកូវីដ១៩ ជាង ១ លានករណីនៅក្នុងរយៈពេល១០ ថ្ងៃដំបូងនៃខែវិច្ឆិកានេះ។ សហរដ្ឋអាមេរិកមានចំនួនករណីឆ្លងជំងឺកូវីដ១៩ សរុប ជាង ១០ លានករណី ដែលជាចំនួនខ្ពស់ជាងប្រទេសណាៗទាំងអស់នៅលើពិភពលោក។ នេះបើយោងតាមទិន្នន័យរបស់សាកលវិទ្យាល័យ Johns Hopkins។ បណ្តារដ្ឋភាគកណ្តាលសហរដ្ឋអាមេរិក បានរងការឆ្លងដ៏ខ្លាំងបំផុត ដោយមានអត្រាមនុស្សចូលសម្រាកព្យាបាលក្នុងមន្ទីរពេទ្យនៅក្នុងតំបន់ឡើងទៅដល់ចំនួនខ្ពស់បំផុតមួយមិនធ្លាប់មាន។ គម្រោងតាមដានជំងឺកូវីដ១៩ (COVID-19 Tracking Project) បានបញ្ជាក់ថា មនុស្សជាង ៥៩.០០០ នាក់ បានចូលសម្រាកព្យាបាលនៅមន្ទីរពេទ្យនៅទូទាំងប្រទេសកាលពីថ្ងៃចន្ទ។ នៅក្នុងថ្ងៃជាមួយគ្នាដែលសហរដ្ឋអាមេរិកបានកត់ត្រាអំពីការឆ្លងដ៏ខ្លាំងបំផុតនេះ ក្រុមហ៊ុនឱសថ ២ របស់សហរដ្ឋអាមេរិក បានប្រកាសអំពីដំណើរវិវឌ្ឍនៃការប្រយុទ្ធប្រឆាំងនឹងជំងឺនេះ។ ក្រុមហ៊ុន Pfizer បានប្រកាសថា វ៉ាក់សាំងពិសោធន៍របស់ខ្លួនមានប្រសិទ្ធភាព ៩០% នៅក្នុងការបង្ការជំងឺនេះ ក្នុងចំណោមអ្នកចូលរួមសាកល្បងចាក់វ៉ាក់សាំងនេះ ដែលមិនធ្លាប់ឆ្លងជំងឺកូវីដ១៩។ រីឯក្រុមហ៊ុនផលិតឱសថ Eli Lilly របស់សហរដ្ឋអាមេរិក និងក្រុមហ៊ុនជីវៈបច្ចេកវិទ្យា AbCellera របស់ប្រទេសកាណាដា បានប្រកាសអំពីឱសថអង់ទីគ័រថ្មី ដែលហៅថា Bamlanivimab។ ទីភ្នាក់ងារម្ហូបអាហារនិងឱសថសហរដ្ឋអាមេរិកបានអនុញ្ញាតឲ្យប្រើឱសថអង់ទីគ័រថ្មីនេះលើអ្នកជំងឺអាយុចាប់ពី ១២ ឆ្នាំឡើងរូបណា ដែលមានហានិភ័យនៃការឈានដល់អាការៈធ្ងន់ធ្ងរនៃជំងឺកូវីដ១៩៕ | 2020-11-11T07:00:00+07:00 | khmer.voanews.com | https://khmer.voanews.com/a/us-records-1-million-covid-19-cases-in-first-10-days-of-november/5656738.html |
33570575-0b28-4cf1-869a-101de40a79d3 | តុលាការកំពូលនឹងបើកសវនាការលើបណ្តឹងលុបចោលច្បាប់សុខភាព Obamacare | តុលាការកំពូលសហរដ្ឋអាមេរិកនឹងស្តាប់អំណះអំណាងផ្ទាល់មាត់នៅថ្ងៃអង្គារ ជុំវិញការប្រឹងប្រែងរបស់គណបក្សសាធារណរដ្ឋ ក្នុងការលុបចោលច្បាប់សុខភាព Affordable Care Act ហៅក្រៅថា Obamacare ដែលត្រូវបានដាក់ឱ្យប្រើប្រាស់ក្នុងយុគសម័យអតីតប្រធានាធិបតីលោក បារ៉ាក់ អូបាម៉ា (Barack Obama)។ សវនាការនេះកើតឡើងប៉ុន្មានសប្តាហ៍ ក្រោយពីអ្នកស្រី Amy Coney Barrett បានក្លាយជាចៅក្រមតុលាការកំពូលមួយរូប ហើយដែលនេះធ្វើឱ្យសំឡេងចៅក្រមខាងក្រុមអភិរក្សនិយមមានសំឡេងភាគច្រើន៦ទល់នឹង៣សំឡេង។ ចំណុចសំខាន់នៃបណ្តឹងប្រឆាំងច្បាប់សុខភាពឆ្នាំ២០១០នេះ គឺការតម្រូវឱ្យពលរដ្ឋភាគច្រើនបំផុត មានការធានារ៉ាប់រងសុខភាពក្នុងកម្រិតអប្បបរមាមួយ បើមិនដូចនេះទេ នឹងត្រូវទទួលរងនូវការផាកពិន័យ។ នៅក្នុងបណ្តឹងដែលបានធ្វើឡើងក្នុងឆ្នាំ២០១២នោះ តុលាការកំពូល បានសម្រេចថា ការតម្រូវឱ្យបង់ការធានារ៉ាប់រងសុខភាពនោះត្រូវបានអនុញ្ញាតដោយគេចាត់ទុកវាដូចជាពន្ធអាករមួយ ដែលសភាអាមេរិកអាចយកបាន។ ប៉ុន្តែក្នុងឆ្នាំ២០១៧នៅពេលដែលគណបក្សសាធារណរដ្ឋ បានគ្រប់គ្រងសភាអាមេរិកទាំងមូល គេបានប្តូរការផាកពិន័យជាប្រាក់នោះមកចំនួនសូន្យវិញ។ នៅពេលនេះ រដ្ឋមួយក្រុមដែលដឹកនាំដោយរដ្ឋ Texas ចង់ឱ្យមានការលុបចោលច្បាប់ Obamacare នេះតែម្តង។ ពួកគេអះអាងថា ការតម្រូវឱ្យបុគ្គលនីមួយៗ ទិញការធានារ៉ាប់រងផ្នែកសុខភាព ជារឿងមិនស្របតាមរដ្ឋធម្មនុញ្ញ ហើយលើកឡើងថា ប្រសិនបើគ្មានចំណុចនោះទេ ច្បាប់ទាំងមូលគួរត្រូវលុបចោលតែម្តងទៅ។ លោក ចូ បៃដិន (Joe Biden) ដែលត្រូវបានព្យាករណ៍ថា ជាប់ឆ្នោតជាប្រធានាធិបតីអាមេរិកថ្មីនោះ កំពុងលើកតម្កើងច្បាប់ Obamacare ខណៈបណ្តឹងទាក់ទងនឹងច្បាប់នេះ កំពុងស្ថិតក្នុងដៃតុលាការកំពូលនោះ។ ទីភ្នាក់ងារព័ត៌មាន AP រាយការណ៍ថា លោក បៃដិន នឹងថ្លែងសុន្ទរកថាមួយ ជុំវិញច្បាប់សុខភាពដែលមានឈ្មោះជាផ្លូវការថា Affordable Care Actនេះ នៅថ្ងៃអង្គារដែរ។ សុន្ទរកថារបស់លោកBiden នឹងឆ្លុះបញ្ចាំងពីសារៈសំខាន់ ដែលលោកផ្តោតទៅលើវិស័យសុខភាព ក្នុងពេលដែលលោកកំពុងត្រៀមខ្លួនចូលកាន់តំណែងជាប្រធានាធិបតី ក្នុងខែមករាខាងមុខ ខណៈមានជំងឺរាតត្បាតជាសាកលដ៏ធ្ងន់ធ្ងរបំផុតក្នុងរយៈពេលជាងមួយសតវត្សកន្លងមកនេះ។ កាលពីថ្ងៃច័ន្ទ សហរដ្ឋអាមេរិកមានអ្នកឆ្លងកូវីដ១៩កើនលើស១០លាននាក់។ តុលាការកំពូលត្រូវបានគេរំពឹងថា នឹងចេញសេចក្តីសម្រេចក្នុងរឿងក្តីនេះនៅចុងខែមិថុនា ឬដើមខែកក្កដា ឆ្នាំក្រោយ។ ប្រសិនបើតុលាការសម្រេចលុបចោលច្បាប់នេះមែន នោះមនុស្សរហូតដល់ ២០ លាននាក់អាចបាត់បង់ការធានារ៉ាប់រងសុខភាពរបស់ពួកគេ ហើយក្រុមហ៊ុនធានារ៉ាប់រ៉ងមានសិទ្ធិបដិសេធមិនទទួលអ្នកជំងឺដែលមានរោគប្រចាំកាយ៕ | 2020-11-11T07:00:00+07:00 | khmer.voanews.com | https://khmer.voanews.com/a/us-supreme-court-obama-care/5655643.html |
4f196da5-78d2-49a9-9669-58b81825ef99 | ប្រេស៊ីលផ្អាកការសាកល្បងដំណាក់កាលចុងក្រោយនូវវ៉ាក់សាំងកូវីដ១៩ របស់ចិន | ប៉ុន្មានម៉ោងក្រោយមានព័ត៌មានល្អកាលពីថ្ងៃចន្ទ ជុំវិញការរកឃើញវ៉ាក់សាំងសាកល្បងជំងឺកូវីដ១៩ ដែលមានសុវត្ថិភាពនិងប្រសិទ្ធភាពនោះ ប្រទេសប្រេស៊ីលបានប្រកាសបញ្ឈប់ការសាកល្បងដំណាក់កាលចុងក្រោយនៃវ៉ាក់សាំងជំងឺកូវីដ១៩ ដែលមានសក្តានុពលមួយ។ ទីភ្នាក់ងារត្រួតពិនិត្យសុខាភិបាលរបស់រដ្ឋាភិបាលប្រេស៊ីល បានប្រកាសកាលពីថ្ងៃចន្ទ ថាខ្លួនបានផ្អាកការធ្វើតេស្តវ៉ាក់សាំងសាកល្បងដែលមាន ឈ្មោះថា CoronaVac ដែលត្រូវស្រាវជ្រាវផលិតដោយក្រុមហ៊ុនឱសថចិន Sinovac បន្ទាប់ពីមាន«ហេតុការណ៍ធ្ងន់ធ្ងរមួយ» បានកើតមានឡើងទៅលើអ្នកស្ម័គ្រចិត្តទទួលវ៉ាក់សាំងម្នាក់ កាលពីថ្ងៃទី២៩ ខែតុលា។ ការធ្វើតេស្តវ៉ាក់សាំងកូវីដ១៩នេះ ត្រូវបានរៀបចំឡើងដោយវិទ្យាស្ថានស្រាវជ្រាវ Butantan ដែលមានមូលដ្ឋានក្នុងទីក្រុង Sao Paulo ប្រទេសប្រេស៊ីល។ លោក Dimas Covas នាយកវិទ្យាស្ថានស្រាវជ្រាវ Butantan ដែលគ្រប់គ្រងដោយរដ្ឋនោះ បានថ្លែងបា្រប់ស្ថានីយ៍ទូរទស្សន៍ក្នុងស្រុកមួយថា អ្នកស្ម័គ្រចិត្តរូបនោះបានស្លាប់ ប៉ុន្តែការស្លាប់របស់គាត់ មិនមែនបណ្តាលមកពីវ៉ាក់សាំងនោះទេ។ វ៉ាក់សាំងរបស់ក្រុមហ៊ុន Sinovac ជាវ៉ាក់សាំងការពារជំងឺកូវីដ១៩ ទី៣ហើយ ដែលត្រូវបានផ្អាក បន្ទាប់ពីអ្នកស្ម័គ្រចិត្តម្នាក់បានធ្លាក់ខ្លួនឈឺបន្ទាប់ពីទទួលវ៉ាក់សាំងនោះ។ កន្លងមកក្រុមហ៊ុនឱសថអាមេរិកដ៏ធំមួយគឺ Johnson & Johnson ក៏បានផ្អាកដំណើរការសាកល្បងវ៉ាក់សាំងរបស់ខ្លួនក្នុងដំណាក់កាលចុងក្រោយដែរ កាលពីខែមុន ខណៈពេលដែលក្រុមហ៊ុនផលិតឱសថមួយទៀតរបស់អាមេរិកគឺ AstraZeneca បានផ្អាកដំណើរការសាកល្បងវ៉ាក់សាំង ដែលខ្លួនបានសហការផលិតជាមួយសាកលវិទ្យាល័យ Oxford ប្រទេសអង់គ្លេសកាលពីខែកញ្ញា បន្ទាប់ពីអ្នកស្ម័គ្រចិត្តជនជាតិអង់គ្លេសម្នាក់ ចេញរោគសញ្ញារលាកឆ្អឹងខ្នងមក។ នៅមុនព័ត៌មានពីប្រេស៊ីលនោះ មានព័ត៌មានល្អមួយកាលពីថ្ងៃច័ន្ទពីភ្នាក់ងារស្បៀងអាហារនិងឱសថសហរដ្ឋអាមេរិកហៅកាត់ថា FDA ដែលបានអនុញ្ញាតចំពោះការប្រើប្រាស់ក្នុងគ្រាសង្គ្រោះបន្ទាន់នូវថ្នាំមានអង់ទីគ័រដំបូងដែលមានឈ្មោះថា bamlanivimab ចំពោះអ្នកជំងឺកូវីដ១៩ ដែលឈឺកម្រិតខ្សោយ និងមធ្យម។ នៅទូទាំងពិភពលោកនៅពេលនេះមានការផ្ទុះរាតត្បាតជាថ្មីនៃជំងឺកូវីដ១៩ ជាពិសេសនៅទ្វីបអឺរ៉ុប និងសហរដ្ឋអាមេរិកដែលចូលដល់រដូវត្រជាក់ ហើយគិតត្រឹមថ្ងៃអង្គារ ជំងឺកូវីដ១៩ បានឆ្លងដល់មនុស្សជាង៥០លាននាក់ សម្លាប់មនុស្សជាង១,២លាននាក់ និងមានអ្នកជាសះស្បើយប្រមាណ៣៣លាននាក់៕ | 2020-11-11T07:00:00+07:00 | khmer.voanews.com | https://khmer.voanews.com/a/brazil-pauses-late-stage-trials/5655759.html |
6e689337-4fa4-476b-89e0-9ad51b4d9290 | អតិថិជនចិនត្រៀមចំណាយប្រាក់ច្រើនទិញទំនិញអនឡាញក្នុង«ទិវាអ្នកនៅលីវ»ឆ្នាំ២០២០ | ទីភ្នាក់ងារព័ត៌មាន AP រាយការណ៍ថា អ្នកទិញទំនិញក្នុងប្រទេសចិន ត្រូវគេរំពឹងថានឹងចំណាយប្រាក់រាប់ពាន់លានដុល្លារ ដើម្បីទិញទំនិញតាំងពីម្ហូបអាហាររហូតដល់សម្ភារៈប្រើប្រាស់ទំនើបៗ នៅក្នុងឱកាសនៃពិធីបុណ្យទិញទំនិញអនឡាញប្រចាំឆ្នាំដ៏ធំបំផុតរបស់ចិន ដែលគេនិយមហៅថា «ទិវាអ្នកនៅលីវ» ឬ Singles' Day ខណៈដែលសេដ្ឋកិច្ចចិនរើបខ្លួនពីវិបត្តិជំងឺកូវីដ១៩វិញ។ ពិធីនេះដែលជាបុណ្យទិញទំនិញអនឡាញដ៏ធំបំផុតរបស់ពិភពលោក ប្រព្រឹត្តធ្វើនៅថ្ងៃទី១១ ខែវិច្ឆិកា ជារៀងរាល់ឆ្នាំ ដែលគេនិយមហៅផងដែរថា ជាទិវាបុណ្យ១១.១១។ ក្នុងឱកាសនៃពិធីបុណ្យនេះ ក្រុមហ៊ុនធំៗជាច្រើនរបស់ប្រទេសចិន ដូចជាក្រុមហ៊ុន Alibaba និងក្រុមហ៊ុន JD.com ជាដើម លក់ទំនិញចុះតម្លៃជាខ្លាំងដល់អតិថិជនរបស់ខ្លួន។ កាលពីឆ្នាំទៅ អតិថិជនចិន បានចំណាយប្រាក់ប្រមាណជាង៣.៨០០លានដុល្លារសម្រាប់ទិញទំនិញ ដែលខ្លួនពេញចិត្តនៅក្នុងឱកាសនៃ«ទិវាអ្នកនៅលីវ»នេះផងដែរ។ អ្នកវិភាគរំពឹងថា អតិថិជនចិននឹងចំណាយប្រាក់ច្រើនលើផលិតផលនាំចូលពីបរទេស ដោយសារក្នុងឆ្នាំនេះអ្នកទេសចរចិនជាច្រើនមិនអាចធ្វើដំណើរទៅក្រៅប្រទេសបានដោយសារវិបត្តិកូវីដ១៩៕ | 2020-11-11T07:00:00+07:00 | khmer.voanews.com | https://khmer.voanews.com/a/china-singles-day/5655786.html |
3a6457c0-13db-46fe-8bf5-decc787c96f5 | អាជ្ញាធរប៉ាគីស្ថានថាវ៉ាក់សាំង Pfizer មិនស័ក្ដិសមប្រើក្នុងប្រទេសកំពុងអភិវឌ្ឍន៍ទេ | ក្រុមហ៊ុនឱសថអាមេរិកាំងបានប្រកាសកាលពីថ្ងៃចន្ទថា ការសាកល្បងដំណាក់កាលចុងក្រោយនៃវ៉ាក់សាំងដែលត្រូវចាក់ចំនួនពីរដូសដែលមានសក្ដានុពលរបស់ខ្លួនបានបង្ហាញលទ្ធផលថាមានប្រសិទ្ធភាព៩០ភាគរយក្នុងការទប់ស្កាត់វីរុសទៅលើអ្នកដែលបានចាក់សាកល្បងដោយគ្មានភស្តុតាងពីការឆ្លងមេរោគពីមុន។ លទ្ធផលនេះត្រូវបានសាទរថាជាព័ត៌មានវិជ្ជមានដ៏កម្រមួយនៅក្នុងការប្រយុទ្ធប្រឆាំងនឹងជំងឺរាតត្បាតដែលមានមនុស្សឆ្លងជាង៥០លាននាក់ នៅទូទាំងសកលលោកដោយក្នុងនោះបានសម្លាប់មនុស្ស១លាន២សែននាក់ និង៣៣លាននាក់ទៀតបានជាសះស្បើយ។ ក៏ប៉ុន្តែលោកសាស្រ្តាចារ្យ Atta Ur Rahman ប្រធានក្រុមការងារវិទ្យាសាស្រ្តនិងបច្ចេកវិទ្យាប៉ាគីស្ថានបាននិយាយកាលពីថ្ងៃអង្គារថា៖«វាមិនទាន់ដល់ពេលដែលប្រទេសរបស់លោកនិងប្រទេសកំពុងអភិវឌ្ឍន៍ផ្សេងអបអរនឹងលទ្ធផលវ៉ាក់សាំង Pfizerនេះទេ»។ លោកសាស្រ្តាចារ្យ Rahmanបានប្រាប់ VOAថា៖ «នេះជាប្រភេទម៉ូលេគុលតែមួយនៃវ៉ាក់សាំង RNA និងត្រូវរក្សាទុកក្នុងសីតុណ្ហភាព-៨០អង្សារសេ ដូច្នេះវ៉ាក់សាំងនេះមិនសាកសមសម្រាប់ប្រទេសកំពុងអភិវឌ្ឍន៍ទេ»។ លោកសាស្រ្តាចារ្យបានពន្យល់បន្ថែមថា៖«កន្លែងស្តុកវ៉ាក់សាំងដែលមានសីតុណ្ហភាពត្រជាក់ និងការដឹកជញ្ជូនវ៉ាក់សាំងពីព្រលានយន្ដហោះទៅកាន់ទីក្រុងនានានិងទៅកាន់ប្រទេសនានានៅមិនទាន់មានទេនៅតាមបណ្តាប្រទេសកំពុងអភិវឌ្ឍន៍»។ លោកសាស្រ្តាចារ្យបានបញ្ជាក់ទៀតថាអ្នកជំងឺកូវីដ១៩នឹងតម្រូវឲ្យចាក់វ៉ាក់សាំង Pfizerពីរដូសក្នុងចន្លោះពេល៣សប្តាហ៍ម្តង ហើយការរក្សាទុកវ៉ាក់សាំងនៅក្នុងកន្លែងត្រជាក់គឺជាបញ្ហាពិបាកនៅក្នុងប្រទេសប៉ាគីស្ថាន ដែលជាប្រទេសមានសីតុណ្ហភាពចន្លោះពី៤០អង្សាសេទៅ៥០អង្សាសេនៅតំបន់ភាគខាងត្បូងនិងតំបន់ភាគនិរតី។ លោកសាស្រ្តាចារ្យ Rahmanថ្លែងថា ក្នុងកិច្ចសហការជាដៃគូជាមួយចិន ប៉ាគីស្ថានក៏កំពុងស្ថិតក្នុងដំណាក់កាលចុងក្រោយនៃការសាកល្បងវ៉ាក់សាំងពីរប្រភេទដែលចាក់តែ១ម្តងផលិតដោយប្រទេសចិន។ លោកថាវ៉ាក់សាំងទាំងនេះអាចរក្សាទុកនៅក្នុងសីតុណ្ហភាពធម្មតាបានមិនដូចវ៉ាក់សាំង Pfizer ទេ។ លោកបាននិយាយថា៖«ការសាកល្បងរបស់យើងកំពុងមានដំណើរការល្អ។ អ្វីដែលខ្ញុំបានដឹងគឺយើងទទួលបានលទ្ធផលវិជ្ជមានមករហូត។ វ៉ាក់សាំងទាំងពីរនេះមិនត្រូវការរក្សាទុកក្នុងសីតុណ្ហភាព-៨០អង្សារសេទេ។ ខ្ញុំរំពឹងថាវាក់សាំងទាំងពីរនេះសក្ដិសមសម្រាប់ប្រទេសប៉ាគីស្ថានជាងវ៉ាក់សាំងPfizer»។ វ៉ាក់សាំងមួយក្នុងចំណោមវ៉ាក់សាំងនានាដែលស្ថិតក្រោមការសាកល្បងក្នុងប្រទេសប៉ាគីស្ថានត្រូវបានផលិតឡើងដោយក្រុមហ៊ុនCanSinoBio របស់ចិន និងកំពុងស្ថិតក្នុងដំណាក់កាលសាកល្បងទី៣ ឬការសាកល្បងទ្រង់ទ្រាយធំទៅលើមនុស្សក្នុងប្រទេសជាច្រើន រួមទាំងចិន រុស្ស៊ី ឈីលី និងអាហ្សង់ទីនផងដែរ។ លោកសាស្រ្តាចារ្យ Rahman បានថ្លែងបន្តថា ការសាកល្បងបែបវេជ្ជសាស្ត្រក្នុងប្រទេសប៉ាគីស្ថានដែលបានចាប់ផ្តើមកាលពីខែកញ្ញា នឹងត្រូវការពេលយ៉ាងហោចណាស់៣ខែ ហើយលទ្ធផលនឹងត្រូវបញ្ជូនត្រឡប់ទៅប្រទេសចិនវិញដើម្បីសិក្សាវាយតម្លៃ។ ប៉ាគីស្ថានបានរាយការណ៍ពីចំនួនអ្នកឆ្លងជិត៣៤៧.០០០នាក់ ដែលក្នុងនោះអ្នកស្លាប់មានចំនួន៧ពាន់នាក់ និងមនុស្សជិត៣២០.០០០នាក់ទៀតបានជាសះស្បើយចាប់តាំងពីមានការរាតត្បាតនៅក្នុងប្រទេសដែលមានពលរដ្ឋចំនួនប្រមាណ២២០លាននាក់កាលពីខែកុម្ភៈនេះ។ ករណីឆ្លងក្នុងប្រទេសប៉ាគីស្ថានបានធ្លាក់ចុះនៅត្រឹមពីរបីរយនាក់ក្នុងមួយថ្ងៃចាប់តាំងពីពាក់កណ្តាលខែមិថុនាមក ដែលកាលពីមុនករណីឆ្លងក្នុងមួយថ្ងៃមានដល់ទៅជាង៦ពាន់ករណី។ ក៏ប៉ុន្តែនៅប៉ុន្មានថ្ងៃថ្មីៗនេះក្រុមមន្រ្តីបានព្រមានថា ប្រទេសនៅតំបន់អាស៊ីខាងត្បូងមួយនេះកំពុងប្រឈមនឹងការឆ្លងនៃរលកទី២ ដែលមានការរាយការណ៍ថាមានការឆ្លងថ្មី១៦៣៧ករណីនិងអ្នកស្លាប់ចំនួន២៣នាក់កាលពីថ្ងៃអង្គារ។ ការរើបឡើងវិញនេះបានជំរុញឲ្យរដ្ឋាភិបាលចេញបម្រាមមួយចំនួនឡើងវិញទៅលើការធ្វើដំណើររបស់សាធារណៈជនដើម្បីទប់ស្កាត់ការឆ្លងជំងឺនេះ៕ | 2020-11-11T07:00:00+07:00 | khmer.voanews.com | https://khmer.voanews.com/a/pfizer-vaccines-in-pakistan/5655804.html |
b4a42fe4-a796-489f-84dd-df6cc7dbb59d | ក្រសួងសាធារណការ ជូនដំណឹងស្តីពីការអនុវត្តវិធានការតាមដានស្ថានភាពសុខភាពផ្ទាល់ខ្លួនប្រចាំថ្ងៃ និងការទប់ស្កាត់ការរីករាលដាលនៃជំងឺកូវីដ-១៩ | ដើម្បីចូលរួមទប់ស្កាត់ការរីករាលដាលឡើងវិញនៃជំងឺកូវីដ-១៩ នាពេលថ្មីៗនេះនៅក្នុងព្រះរាជាណាចក្រកម្ពុជា ក្រសួងក្រសួងសាធារណការ និងដឹកជញ្ជូន បានចេញសេចក្តីជូនដំណឹងដល់លោក-លោកស្រី និងមន្ត្រីជាប់កិច្ចសន្យាទាំងអស់ក្រោមឱវាទក្រសួង បន្តធ្វើការបំពេញទម្រង់ឌីជីថលរាយការណ៍ពីស្ថានភាពសុខភាព ផ្ទាល់ខ្លួនឱ្យបានទៀងទាត់ជារៀងរាល់ថ្ងៃ តាមរយៈប្រព័ន្ធគេហទំព័រដែលមានអាសយដ្ឋាន ឬស្តែន QR Code ។ នៅក្នុងសេចក្តីជូនដំណឹងរបស់ក្រសួងសាធារណការ និងដឹកជញ្ជូន ដែល Fresh News ទទួលបាននៅល្ងាចថ្ងៃទី១០ ខែវិច្ឆិកា ឆ្នាំ២០២០នេះ បានឱ្យដឹងទៀតថា ក្រសួងក្រសួងសាធារណការ និងដឹកជញ្ជូន ស្នើសុំលោក-លោកស្រីទាំងអស់បន្តអនុវត្តនូវសេចក្តីណែនាំលេខ០១០ សក.រប ចុះថ្ងៃទី១៧ ខែមីនា ឆ្នាំ២០២០ ស្តីពីការអនុវត្តវិធានការបង្ការ និងទប់ស្កាត់ការរាតត្បាតនៃជំងឺកូវីដ-១៩ក្នុងក្រសួងសាធារណការ និងដឹកជញ្ជូន៕ | 2020-11-11T02:56:00+07:00 | freshnewsasia.com | https://m.freshnewsasia.com/index.php/en/localnews/176751-2020-11-10-12-56-31.html |
1319d529-019d-4628-8166-7fabb64a205a | ក្រសួងសុខាភិបាល សេចក្តីណែនាំស្តីពី ការអនុវត្តគម្លាតសុវត្ថិភាពសង្គម និងគម្លាតសុវត្ថិភាពបុគ្គលដើម្បីបង្ការ និងទប់ស្កាត់ការចម្លងជំងឺវីដ-១៩ ក្នុងសហគមន៍ | ក្រសួងសុខាភិបាល នៅថ្ងៃទី១០ ខែវិច្ឆិកា ឆ្នាំ២០២០នេះ បានចេញសេចក្តីណែនាំស្តីពី ការអនុវត្តគម្លាតសុវត្ថិភាពសង្គម និងគម្លាតសុវត្ថិភាពបុគ្គលដើម្បីបង្ការ និងទប់ស្កាត់ការចម្លងជំងឺវីដ-១៩ ក្នុងសហគមន៍ នៅក្នុងប្រទេសកម្ពុជា។ នេះបើយោងតាមសេចក្តីណែនាំដែលអង្គភាពព័ត៌មាន Fresh News ទទួលបានមុននេះបន្តិច។ ក្នុងសេចក្តីណែនាំរបស់ក្រសួងសុខាភិបាល បានឱ្យដឹងថា ជំងឺកូវីដ-១៩ ឆ្លងតាមការប៉ះពាល់តំណក់ទឹកតូចៗ ដែលខ្ទាតចេញពីមនុស្សម្នាក់ ទៅប៉ះមនុស្សម្នាក់ទៀត នៅពេលបុគ្គលដែលមានផ្ទុកវីរុសកូវីដ-១៩ និយាយសើច ច្រៀង ក្អក ឬកណ្តាស់ជាដើម។ តំណក់ទឹកតូចៗនោះ អាចខ្វាតបានប្រហែលជាមួយម៉ែត្រកន្លះ ហើយអាចចូលទៅក្នុងមាត់ ភ្នែក និងច្រមុះបុគ្គល ដែលនៅជិតអ្នកមានវីរុសកូវីដ-១៩ តិចជាងមួយម៉ែត្រកន្លះម៉ែត្រ។ តំណក់ទឹកតូចៗនេះ ក៏អាចធ្លាក់ទៅលើផ្ទៃនៃវត្ថុនានា ហើយឆ្លងមកមនុស្សដោយបុគ្គលយកដៃទៅប៉ះផ្ទៃនៃវត្ថុទាំងនោះ ហើយមកប៉ះពាល់ជាមួយមាត់ ភ្នែក ច្រមុះ ដោយមិនបានលាងសម្អាតដៃឱ្យបានត្រឹមត្រូវ។ * រក្សាគម្លាតសុវត្ថិភាពពីម្នាក់ ទៅម្នាក់ទៀតដូចជា អង្គុយ ឈរ ឬឈររង់ចាំ ឬឈរជជែកគ្នាឱ្យនៅគម្លាតពីគ្នាយ៉ាងតិច ១.៥ម៉ែត្រឡើងទៅ។ * ជៀសវាងការឱប ថើប ចាប់ដៃ ដោយជំនួសមកវិញនូវការអនុវត្ត ការសំពះ ឬការលើកដៃជាសញ្ញា ឬការងក់ក្បាលដែលមានចម្ងាយគម្លាតពីគ្នាឱ្យបានយ៉ាងតិច ១.៥ម៉ែត្រឡើង។ * ក្នុងករណីមានការដឹកនាំការប្រជុំ ការបណ្តុះបណ្តាល និងសិក្ខាសាលា ត្រូវខិតខំធ្វើតាមប្រព័ន្ធអនឡាញ តែក្នុងករណីដែលចាំបាច់ខានមិនបានត្រូវតែធ្វើនៅទីតាំងណាមួយ អ្នករៀបចំត្រូវធានាថា ទីកន្លែងប្រជុំ គឺធំទូលាយ មានខ្យល់ចេញចូល ត្រូវរៀបចំឲ្យមានការរក្សាគម្លាតសុវត្ថិភាពពីម្នាក់ទៅម្នាក់ទៀតយ៉ាងតិច ១.៥ម៉ែត្រឡើង វាស់កំដៅបុគ្គលចូលរួម អ្នកចូលរួមទាំងអស់ត្រូវពាក់ម៉ាស់ចាំបាច់ និងអនុវត្តអនាម័យលាងដៃជាប់ជាប្រចាំ និងចៀសវាងការទៅកៀកគ្នា កាន់គ្នា ឬប៉ះពាល់គ្នា។ បុគ្គលដែលមានបញ្ហាសុខភាព មិនត្រូវមកចូលរួមនោះទេ។ * ជៀសវាង ឬបើចៀសមិនបាន ត្រូវកាត់បន្ថយឱ្យបានជាអតិប្បរមានូវការជួបជុំគ្នាក្នុងសង្គមដែលមានមនុស្សម្នាច្រើនដូចជា៖ ការរៀបអាពាហ៍ពិពាហ៍ ពិធីបុណ្យនានា មានដូចជាការជួបជុំគ្នាក្នុង ពិធីបុណ្យជាតិ ពិធីបុណ្យសាសនា ពីធីបុណ្យប្រពៃណី ឬពិធីបុណ្យផ្សេងៗ ការប្រគុំតន្ត្រី ការដើរលេងជួបជុំ បរិភោគអាហារជាមួយមិត្តភក្តិខាងក្រៅផ្ទះ ការជួបជុំពិធីខួបកំណើត ឬការធ្វើពិធីឡើងផ្ទះក្នុងទ្រង់ទ្រាយធំ ការធ្វើដំណើរកំសាន្តប្រមូលផ្តុំគ្នាច្រើនជាដើម។ * ជៀសវាងការហាត់ប្រាណជាក្រុមនៅតាមក្លិប ឬហាត់ជាក្រុមនៅទីតាំងដែលមានការប្រមូលផ្ដុំ គ្នានៅក្នុងទីកន្លែងបិទជិត។ * ជៀសវាងទីកន្លែងដែលមានមនុស្សម្នាច្រើន។ * អ្នកដែលមានហានិភ័យខ្ពស់នៃការចម្លងជំងឺ ដូចជាជនចាស់ជរា ជនដែលមានជំងឺប្រចាំកាយ ស្ត្រីមានផ្ទៃពោះ និងកុមារតូចៗជាដើម មិនត្រូវចូលរួមដំណើរ ជួបប្រជុំគ្នា ឬបើមានការចាំបាច់បំផុតនោះត្រូវតែមានការអនុវត្តកិច្ចការពារខ្លួនឱ្យបានល្អ និងផ្តល់មធ្យោយបាយជំនួសវិញ ឧទាហរណ៍ប្រើទូរស័ព្ទ ប្រើជាសារសម្លេង ប្រើជាបែបទំនាក់ទំនងតាមវីដេអូ សម្រាប់ការចូលរួមរបស់ពួកគេ។ * លុបចោល ឬពន្យារពេលការជួបជុំ ឬការប្រជុំ និងព្រឹត្តិការណ៍ដែលបង្កឱ្យមានមនុស្សច្រើន * មិនគួរចេញក្រៅផ្ទះ ទៅកាន់ទីកន្លែងដែលមានមនុស្សម្នាច្រើន បើមិនចាំបាច់។ ទន្ទឹមនឹងការអនុវត្តគម្លាតសុវត្ថិភាពបុគ្គល និងគម្លាតសុវត្ថិភាពសង្គម ដែលបានណែនាំខាងលើនេះ សូមសាធារណជនយកចិត្តទុកដាក់រក្សាអនាម័យឱ្យបានស្អាតជានិច្ច ដោយលាងដៃដោយប្រើ ទឹកស្អាតជាមួយសាប៊ូ ឬអាល់កុល ទឹកដែលលាងដៃឱ្យបានញឹកញាប់ ពាក់ម៉ាស់ឱ្យបានត្រឹមត្រូវជា ប្រចាំ (នៅក្នុងករណីចាំបាច់) ឬប្រើកន្សែង ឬក្រម៉ា ឬក្រដាសជូតមាត់ ដើម្បីខ្ទប់មាត់ និងច្រមុះពេលក្អក កណ្តាស់៕ | 2020-11-11T01:23:00+07:00 | freshnewsasia.com | https://m.freshnewsasia.com/index.php/en/localnews/176745-2020-11-10-11-23-05.html |
471dae05-641d-4026-855e-1c97f71989f3 | ក្រសួងទេសចរណ៍ បន្តក្រើនរំលឹកឱ្យ អាជីវកម្មដឹកជញ្ជូនទេសចរណ៍តាមផ្លូវគោកទាំងអស់ យកចិត្តទុកដាក់អនុវត្ត វិធានសុវត្ថិភាពទេសចរណ៍ឱ្យបានខ្ជាប់ខ្ជួន ដើម្បីទប់ស្កាត់ជំងឺកូវីដ-១៩ | ក្រសួងទេសចរណ៍ នៅថ្ងៃទី១០ ខែវិច្ឆិកា ឆ្នាំ២០២០នេះ បានផ្សព្វផ្សាយដោយបន្តក្រើនរំលឹកដល់គ្រប់អាជ្ញាធរពាក់ព័ន្ធ និងម្ចាស់អាជីវកម្មដឹកជញ្ជូនទេសចរណ៍តាមផ្លូវគោក ឬអ្នកគ្រប់គ្រងអាជីវកម្មដឹកជញ្ជូនទេសចរណ៍តាមផ្លូវគោកទាំងអស់ នៅក្នុងរាជធានីភ្នំពេញ និងបណ្ដាខេត្តនានា ឱ្យយកចិត្តទុកដាក់អនុវត្ត និងត្រូវរៀបចំតាមវិធានសុវត្ថិភាពទេសចរណ៍ឱ្យបានខ្ជាប់ខ្ជួន និងប្រកបដោយស្មារតីទទួលខុសត្រូវ ដើម្បីទប់ស្កាត់ជំងឺកូវីដ១៩ ដែលកំពុងកំរើកឡើងជាថ្មីម្តងទៀត។ វិធានសុវត្ថិភាពទេសចរណ៍ដែលត្រូវអនុវត្តនោះ រួមមាន៖ ការលាងសម្អាតដៃនឹងអាកុលជាប្រចាំ ការរក្សាគម្លាតសុវត្ថិភាព ត្រូវវាស់កម្តៅរាល់អ្នកចេញចូល បុគ្គលិកត្រូវពាក់ម៉ាស និងវិធានការណែនាំសំខាន់ៗមួយចំនួនទៀត ស្របតាមខ្លឹមសារនៃប្រកាសលេខ ០៨៣ប្រក ចុះថ្ងៃទី០៤ ខែមិថុនា ឆ្នាំ២០២០ ស្ដីពីការដាក់ឱ្យអនុវត្តវិធានសុវត្ថិភាពទេសចរណ៍ដល់អាជីវកម្មដឹកជញ្ជូនទេសចរណ៍តាមផ្លូវគោក។ | 2020-11-11T01:03:00+07:00 | freshnewsasia.com | https://m.freshnewsasia.com/index.php/en/localnews/176743-2020-11-10-11-03-25.html |
8be43e2f-db3a-4436-8858-41e1621a74ec | ភាពញៀនគ្រឿងញៀន ជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី១០ ខែវិច្ឆិកា៖ បង្ក្រាប២៥ករណី ឃាត់ខ្លួន៥៦នាក់ | យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី១០ ខែវិច្ឆិកា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប២៥ករណី ក្នុងនោះករណីប្រើប្រាស់១០ករណី និងជួញដូរ១៥ករណី ដោយឃាត់ខ្លួនជនសង្ស័យ៥៦នាក់។ របាយការណ៍បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី១០ ខែវិច្ឆិកា ឆ្នាំ២០២០នេះ កម្លាំងសមត្ថកិច្ចបានបង្ក្រាបចំនួន៩,០៤៥ករណី ឃាត់មនុស្ស១៨,៣៧៦នាក់ (ស្រី១១៥៨នាក់)៕ | 2020-11-11T00:24:00+07:00 | freshnewsasia.com | https://m.freshnewsasia.com/index.php/en/localnews/176737-2020-11-10-10-24-00.html |
9064317c-3acc-4eb3-85ba-28d28e01e8b9 | ក្រសួងទេសចរណ៍ ក្រើនរំឮកឱ្យម្ចាស់អាជីវកម្មសេវាកម្មស្នាក់នៅទេសចរណ៍ទាំងអស់ យកចិត្តទុកដាក់អនុវត្តវិធានសុវត្ថិភាព ដើម្បីទប់ស្កាត់ជំងឺកូវីដ-១៩ (Video inside) | ក្រសួងទេសចរណ៍ នៅថ្ងៃទី១០ ខែវិច្ឆិកា ឆ្នាំ២០២០នេះ បានផ្សព្វផ្សាយដោយបន្តក្រើនរំលឹកដល់គ្រប់អាជ្ញាធរពាក់ព័ន្ធ និងម្ចាស់អាជីវកម្មសេវាកម្មស្នាក់នៅទេសចរណ៍ ឬអ្នកគ្រប់គ្រងអាជីវកម្មសេវាកម្មស្នាក់នៅទេសចរណ៍ទាំងអស់ នៅក្នុងរាជធានីភ្នំពេញ និងបណ្ដាខេត្តនានា ឱ្យយកចិត្តទុកដាក់អនុវត្ត និងត្រូវរៀបចំតាមវិធានសុវត្ថិភាពទេសចរណ៍ឱ្យបានខ្ជាប់ខ្ជួន និងប្រកបដោយស្មារតីទទួលខុសត្រូវ ដើម្បីទប់ស្កាត់ជំងឺកូវីដ-១៩។ វិធានសុវត្ថិភាពទេសចរណ៍ដែលត្រូវអនុវត្តនោះ រួមមាន៖ ការលាងសម្អាតដៃនឹងអាកុលជាប្រចាំ ការរក្សាគម្លាតសុវត្ថិភាព ត្រូវវាស់កម្តៅរាល់អ្នកចេញចូល បុគ្គលិកត្រូវពាក់ម៉ាស និងវិធានការណែនាំសំខាន់ៗមួយចំនួនទៀត ស្របតាមខ្លឹមសារនៃប្រកាសលេខ ០៨១ប្រក ចុះថ្ងៃទី០៥ ខែមិថុនា ឆ្នាំ២០២០ ស្ដីពីការដាក់ឱ្យអនុវត្តវិធានសុវត្ថិភាពទេសចរណ៍សម្រាប់សេវាកម្មស្នាក់នៅទេសចរណ៍៕ | 2020-11-10T22:03:00+07:00 | freshnewsasia.com | https://m.freshnewsasia.com/index.php/en/localnews/176716-2020-11-10-08-03-10.html |
f1b13a24-a9e7-471e-99d8-d9915039a7ae | លោកស្រី ម៉ែន សំអន អំពាវនាវឲ្យប្រជាពលរដ្ឋទាំងអស់ បន្តប្រុងប្រយ័ត្ន និងការពារជំងឺឆ្លងកូវីដ១៩ កុំឲ្យឆ្លងចូលក្នុងសហគមន៍ | លោកស្រីកិតិ្តសង្គហបណ្ឌិត ម៉ែន សំអន បានថ្លែងក្រើនរំលឹកដល់ប្រជាពលរដ្ឋឲ្យប្រុងប្រយ័ត្ន និងការពារជំងឺឆ្លងកូវីដ១៩ ខណៈជំងឺនេះបានចាប់ផ្តើមកម្រើកឡើងវិញ នៅក្នុងប្រទេសកម្ពុជា។ ការថ្លែងក្រើនរំលឹកបែបនេះនៅព្រឹកថ្ងៃទី១០ ខែវិច្ឆិកា ឆ្នាំ២០២០ ខណៈពេលដែលលោកស្រីកិត្តិសង្គហបណ្ឌិត ម៉ែន សំអន អមដំណើរដោយលោក អ៊ុន ចាន់ដា អភិបាលខេត្តកំពង់ចាម និងមន្ត្រីប្រតិភូពាក់ព័ន្ធជាច្រើនទៀត ចុះពិនិត្យដំណើរការសាងសង់សមិទ្ធផលនានា ក្នុងវត្តព្រះមហោសថសុវណ្ណគិរីបឹងដែង ហៅវត្តឈូកមាស ស្ថិតនៅភូមិបឹងដែង ឃុំព្រែកកក់ ស្រុកស្ទឹងត្រង់ ខេត្តកំពង់ចាម។ លោកស្រីកិតិ្តសង្គហបណ្ឌិត ម៉ែន សំអន បានថ្លែងទៅកាន់ប្រជាពលរដ្ឋនាឱកាសនោះថា សូមឱ្យបងប្អូនប្រជាពលរដ្ឋបង្កើនការប្រុងប្រយ័ត្នអំពីសុវត្ថិភាព ខ្លួនឯងក្នុងការទប់ស្កាត់កុំឲ្យឆ្លងជំងឺកូវីដ១៩ ចូលមកដល់ក្នុងគ្រួសារ និងក្នុងសហគមន៍។ លោកស្រីបានបន្តថា វត្តព្រះមហោសថសុវណ្ណគីរីបឹងដែង ហៅវត្តឈូកមាស គឺជារមណីយដ្ឋានបែបវប្បធម៌ទេសចរណ៍ ដែលមានចម្ងាយប្រមាណជាជិត៤០គីឡូម៉ែត្រពីទីរួមខេត្តកំពង់ចាម។ លោកស្រីបណ្ឌិត បានបន្តថា ទីអារាម ដែលជាទីកន្លែងរមណីយដ្ឋានបែបវប្បធម៌ផងនេះ ពិតណាស់ត្រូវការកសាងសម្បិត្តិផលជាច្រើននៅក្នុងទីអារាមនេះ ជាក់ស្ដែង ព្រះអង្គធំមួយអង្គនៅក្នុង ព្រះវិហារនេះ និងសមិទ្ធផលជាច្រើនទៀត បានរួចរាល់ជាស្ថាពរហើយ ដែលសមិទ្ធិផលទាំងនេះ គឺជាការផ្ដួចផ្ដើមកសាងឡើងដោយសម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ហើយមានសមិទ្ធផលជាច្រើនទៀតដែលកំពុងដំណើរការសាងសង់។ លោកស្រីកិត្តិសង្គហបណ្ឌិត បានបញ្ជាក់ផងដែរថា សមិទ្ធិផលទាំងឡាយនេះនៅពេលសាងសង់រួចជាស្ថាពរ សម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត នឹងអញ្ជើញមករៀបចំពុទ្ធាភិសេកនៅទីអារាមនេះ៕ | 2020-11-10T20:04:00+07:00 | freshnewsasia.com | https://m.freshnewsasia.com/index.php/en/localnews/176710-2020-11-10-06-04-03.html |
ba7df14a-05b0-416a-ad6f-1b90ccc0ea66 | ក្រសួងអប់រំ ចេញវិធានការទប់ស្កាត់ការឆ្លងជំងឺកូវីដ-១៩ នៅគ្រឹះស្ថានសិក្សាតាមបណ្ដាខេត្ត ដែលពាក់ព័ន្ធព្រឹត្តិការណ៍ ៣វិច្ឆិកា (Video inside) | ក្រសួងអប់រំ យុវជន និងកីឡា នៅព្រឹកថ្ងៃទី១០ ខែវិច្ឆិកា ឆ្នាំ២០២០នេះ បានចេញសេចក្ដីជូនដំណឹងមួយស្ដីពី ការពង្រឹងវិធានការទប់ស្កាត់ការរីករាលដាល នៃជំងឺកូវីដ-១៩ នៅតាមគ្រឹះស្ថានសិក្សាក្នុងខេត្ត ដែលមានការពាក់ព័ន្ធនឹងព្រឹត្តិការណ៍ ៣វិច្ឆិកា។ នេះបើតាមសេចក្តីជូនដំណឹងរបស់ក្រសួងអបរំ ដែលបណ្តាញព័ត៌មាន Fresh News ទើបទទួលបាននៅមុននេះ។ គណៈគ្រប់គ្រងគ្រឹះស្ថានសិក្សាត្រូវរាយការណ៍ជាបន្ទាន់ទៅកាន់អាជ្ញាធរខេត្តអំពីវត្តមាន នៃការជួបប្រាស្រ័យទាក់ទងដោយផ្ទាល់ ឬដោយប្រយោលរបស់បុគ្គលិកអប់រំ ឬសិស្សានុសិស្ស ជាមួយបុគ្គលដែលបានប៉ះពាល់ក្នុងព្រឹត្តិការណ៍ ៣វិច្ឆិកា គណៈគ្រប់គ្រងគ្រឹះស្ថានសិក្សាត្រូវបូកសរុបរបាយការណ៍ស្ដីពី ចំពោះបុគ្គលិកអប់រំ ឬសិស្សានុសិស្សដែលសង្ស័យថាបានចូលរួមប្រជុំ ឬប្រាស្រ័យទាក់ទង គណៈគ្រប់គ្រងគ្រឹះស្ថានសិក្សាត្រូវស្នើសុំយោបល់ពីអាជ្ញាធរខេត្ត និងវាយតម្លៃលើលទ្ធភាពផ្អាកការសិក្សា១៤ថ្ងៃ និងត្រូវរាយការណ៍មកក្រសួង បុគ្គលិកអប់រំដែលមានការប៉ះពាល់ដោយផ្ទាល់ ឬដោយប្រយោល ត្រូវរាយការណ៍ជាបន្ទាន់ទៅអាជ្ញាធរអប់រំតាមលំដាប់ថ្នាក់ និងអនុវត្តវិធានចត្តាឡីស័ឲ្យបានត្រឹមត្រូវបំផុត៕ | 2020-11-10T19:07:00+07:00 | freshnewsasia.com | https://m.freshnewsasia.com/index.php/en/localnews/176704-2020-11-10-05-07-40.html |
a8165c4d-861e-42b8-b6a6-53c3355221d6 | ក្រសួងការងារ រំឮកបន្ថែមអំពីវិធានការបង្ការជំងឺកូវីដ-១៩ នៅតាមរោងចក្រ សហគ្រាស នៅក្នុងប្រទេសកម្ពុជា | ក្រសួងការងារ និងបណ្តុះបណ្តាលវិជ្ជាជីវៈ នៅថ្ងៃទី១០ ខែវិច្ឆិកា ឆ្នាំ២០២០នេះ បានចេញសេចក្តីជូនដំណឹងរំឮកសារជាថ្មីម្តងទៀត ដល់ម្ចាស់រោងចក្រ សហគ្រាស ជាពិសេសរោងចក្រផ្នែកវាយនភណ្ឌ កាត់ដេរ ផលិតស្បែកជើង និងផលិតផលធ្វើដំណើរ និងកាបូប នៅក្នុងប្រទេសកម្ពុជា ឱ្យបន្តអនុវត្តឱ្យបានត្រឹមត្រូវ តាមសេចក្តីណែនាំរបស់ក្រសួង ដើម្បីបន្តបង្កើនការយកចិត្តទុកដាក់ និងពង្រឹងប្រសិទ្ធភាពក្នុងការអនុវត្តវិធានការបង្ការ និងទប់ស្កាត់ការរីករាលដាលជំងឺកូវីដ១៩។ ចាត់ចែងឱ្យមានអ្នករដ្ឋបាល ឬអ្នកគ្រប់គ្រងចំនួន ២នាក់ ឬប្រគល់សិទ្ធិដល់គណៈកម្មការសុខភាព និងសុវត្ថិភាពនៅកន្លែងការងារ (OSH Committee) ឬគណៈកម្មការអេដស៍ និងគ្រឿងញៀន របស់រោងចក្រ ខ្លួនឱ្យធ្វើការផ្សព្វផ្សាយ និងណែនាំ ជាប្រចាំដល់កម្មករនិយោជិតអំពីវិធានអនាម័យ សុវត្ថិភាព និងសុខភាព ការងារ ជាពិសេសវិធានការបង្ការជំងឺកូវីដ-១៩ នៅរៀងរាល់ថ្ងៃសៅរ៍ ឬច្រើនជាងនេះ រហូតដល់ករណីជំងឺកូវីដ-១៩ ត្រូវបានបញ្ចប់។ គ្រប់គ្រង តាមដាន កត់ត្រា និងតម្កល់ឱ្យបានល្អជាប្រចាំថ្ងៃអំពីការអនុវត្តនូវវិធានការបង្ការ និងទប់ស្កាត់ជំងឺកូវីដ-១៩ ដើម្បីផ្តល់ជូនអាជ្ញាធរមានសមត្ថកិច្ចក្នុងករណីចាំបាច់។ រៀបចំឱ្យមានទឹកអាល់កុល ឬជែលលាងដៃ ឬសាប៊ូលាងដៃនៅតាមមាត់ច្រកចេញចូលអគារ សម្រាប់កម្មករនិយោជិតលាងសម្អាតដៃមុនពេលចូលក្នុងរោងចក្រ សហគ្រាស។ រៀបចំឱ្យមានការវាស់កម្តៅគ្រប់កម្មករនិយោជិតទាំងអស់ មុនពេលអនុញ្ញាតឱ្យចូលក្នុងបរិវេណរោងចក្រ សហគ្រាស ជាពិសេសអគារផលិតកម្ម និងរាយការណ៍ទៅលេខទូរស័ព្ទទាន់ហេតុការណ៍ ១១៥ ឬលេខទូរស័ព្ទដែលផ្តល់ដោយក្រសួងសុខាភិបាល ប្រសិនជាមានកម្មករនិយោជិតណាម្នាក់មានកម្តៅលើសពី ៣៧,៥អង្សា និងមានរោគសញ្ញាមួយយ៉ាងតិច ដូចជាក្អក ហៀរសំបោរ ឈឺបំពង់ក ដង្ហើមខ្លី ឬពិបាកដកដង្ហើម និងមានប្រវត្តិធ្វើដំណើរទៅតំបន់ដែលមានកើតជំងឺកូវីដ-១៩ ឬបានប៉ះពាល់ជាមួយអ្នកវិជ្ជមានវីរុសកូវីដ-១៩ ឬអ្នកស្លាប់ដោយសារជំងឺស្រួចស្រាល់ដោយមិនដឹងពីអត្តសញ្ញាណ ឬប៉ះពាល់ជាមួយសត្វឈឺក្នុងអំឡុងពេល ១៤ថ្ងៃ មុនចេញរោគសញ្ញា។ រៀបចំបម្រុងទុកម៉ាស់ឱ្យបានគ្រប់គ្រាន់ សម្រាប់បើកផ្តល់ដល់កម្មករនិយោជិត តាមវេជ្ជបញ្ជារបស់ពេទ្យ អាស្រ័យលើស្ថានភាពសុខភាព និងស្ថានភាពទូទៅរបស់កម្មករនិយោជិតម្នាក់ៗ។ រំឮកកម្មករនិយោជិតនៅពេលដែលក្អក ឬកណ្តាស់ ត្រូវខ្ទប់មាត់ និងច្រមុះ ដោយប្រើកន្សែង ក្រមា ឬកែងដៃ បន្ទាប់មកត្រូវលាងសម្អាតដៃនឹងសាប៊ូ ឬទឹកអាល់កុល។ ក្រសួងការងារ បានថ្លែងអំណរគុណដល់ម្ចាស់រោងចក្រ សហគ្រាស សមាគមរោងចក្រកាត់ដេរនៅកម្ពុជា និងភាគីពាក់ព័ន្ធទាំងអស់ដែលបានចាត់វិធានការបន្ថែមជាវិជ្ជមាននានា នាំឱ្យសម្រេចបាននូវសុវត្ថិភាព និងសុខភាពរបស់កម្មករនិយោជិតនាពេលកន្លងមក៕ | 2020-11-10T18:49:00+07:00 | freshnewsasia.com | https://m.freshnewsasia.com/index.php/en/localnews/176701-2020-11-10-04-49-43.html |
d274b0d6-fbeb-429b-b959-59cf7a05a3f1 | ក្រសួងសុខាភិបាល ស្នើឲ្យអាជ្ញាធរមានសមត្ថកិច្ច ចាត់ការតាមផ្លូវច្បាប់ ចំពោះអ្នកចែកចាយសារអំពីរោគសញ្ញាជំងឺវីរុសកូវីដ១៩ | ភ្នំពេញ៖ ក្រសួងសុខាភិបាល នៅថ្ងៃទី១០ ខែវិច្ឆិកា ឆ្នាំ២០២០នេះ បានស្នើឲ្យប្រជាពល រដ្ឋកុំមានការយល់ច្រឡំ និងចែកចាយបន្ត ចំពោះសារមួយនិយាយអំពីរោគសញ្ញា នៃការឆ្លងជំងឺកូវីដ១៩ ដែលកំពុងចែកចាយលើបណ្ដាយសង្គមហ្វេសប៊ុក។ ដោយនៅក្នុងសារនោះបានសរសេររៀបរាប់ពីរោគសញ្ញាផ្សេងៗគ្នា រាប់ពីថ្ងៃឆ្លងដំបូងរហូតដល់ថ្ងៃទី១៤ បន្ទាប់ពីបានឆ្លង។ ពាក់ព័ន្ធនឹងសារនោះ ក្រសួងសុខាភិបាលបានប្រកាសសុំច្រានចោលនូវការផ្សាយនេះ ដែលអាចបង្កឲ្យមានការយល់ច្រឡំដល់ប្រជាពលរដ្ឋ។ ដើម្បីចៀសវាងការយល់ច្រឡំពីសំណាក់ប្រជាពលរដ្ឋ ក្រសួងសុខាភិបាល បានស្នើសុំកុំចែកចាយបន្តដែលធ្វើឲ្យមានការយល់ច្រឡំ ។ ក្រសួងបានស្នើដល់អាជ្ញាធរមានសមត្ថកិច្ចជួយចាត់ការតាមផ្លូវច្បាប់ផង។ លោកជំទាវវេជ្ជបណ្ឌិត ឱ វណ្ណឌីន អ្នកនាំពាក្យនិងជារដ្ឋលេខាធិការក្រសួងសុខាភិបាល បានបញ្ជាក់យ៉ាងខ្លីថា “វាមិនសំខាន់ក្នុងការដឹងចំនួនលើកទី១មួយ ឬទីពីរនោះទេ សំខាន់គឺតើមានវិជ្ជមានដែរទេ? អរគុណ”៕ | 2020-11-10T18:48:55+07:00 | cen.com.kh | https://cen.com.kh/archives/264012.html |
baa89181-b8cf-42d6-93fe-646dbf9e9551 | TOP NEWS: រដ្ឋមន្រ្តីក្រសួងសុខាភិបាលពន្យល់ពីប្រវត្តិ និងភាពចាំបាច់នៃការធ្វើចត្តាឡីស័ក ដើម្បីការពារជំងឺឆ្លងដ៏កាចសាហាវ (Video inside) | នៅគ្រាដែលពិភពលោក រួមទាំងកម្ពុជា កំពុងរួមគ្នាប្រយុទ្ធប្រឆាំងនឹងជំងឺកូវីដ-១៩ (COVID-19) វិធានការនៃការធ្វើចត្តាឡីស័ក គឺជាភាពចាំបាច់បំផុត ត្រូវបានអនុវត្តន៍ដើម្បីការពារការរីករាលដាល នៃជំងឺឆ្លងដ៏កាចសាហាវនេះ។ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាលកម្ពុជា តាមរយៈបណ្តាញព័ត៌មាន Fresh News បានពន្យល់ពីប្រវត្តិ និងភាពចាំបាច់នៃការធ្វើចត្តាឡីស័ក ដើម្បីការពារជំងឺឆ្លងដ៏កាចសាហាវនានា។ ខាងក្រោមនេះការពន្យល់របស់លោករដ្ឋមន្ត្រី ម៉ម ប៊ុនហេង៖ ការធ្វើចត្តាឡីស័ក គឺជាការដាក់កំរិតលើការចល័ត ដល់ប្រជាជន និងទំនិញផ្សេងៗដើម្បីការពារការរីករាលដាលនៃជំងឺ។ គេប្រើប្រាស់វិធីសាស្រ្តនេះ ដើម្បីបង្ការការចល័តបុគ្គលទាំងឡាយណា ដែលបានប៉ះពាល់ជាមួយជំងឺឆ្លង ប៉ុន្តែមិនទាន់មានរោគវិនិច្ឆ័យវេជ្ជសាស្រ្តបញ្ជាក់ថាមានជំងឺ។ គេត្រូវបែងចែក ការធ្វើចត្តាឡីស័ក (quarantine) ពីការដាក់នៅដោយឡែកបែបវេជ្ជសាស្រ្ត (MedicalIsolation) ដែលធ្វើឡើងសំរាប់អ្នក ដែលមានរោគវិនិច្ឆ័យបញ្ជាក់ថា មានជំងឺឆ្លងណាមួយ ហើយត្រូវដាក់នៅឲ្យដាច់ដោយឡែកពីក្រុមប្រជាជន ដែលមានសុខភាពល្អ។ ពាក្យថា ការធ្វើចត្តាឡីស័ក អាចមានការប្រើបា្រស់លាយឡំជាមួយនឹងពាក្យថា ខ្សែពទ័្ធសុខភាព (Cordon Sanitaire) ដែលសំដៅទៅលើការដាក់កំរិត លើការចល័តដល់ប្រជាជនមិនឲ្យចេញពី ឬចូលក្នុងតំបន់ភូមិសាស្រ្តកំណត់ណាមួយ ដើម្បីការពារកុំឲ្យមានការចំលងជំងឺ។ គោលគំនិតនៃការដាក់អ្នកជំងឺឲ្យនៅដោយឡែក ដើម្បីការពារការចំលងរោគ គឺមានតាំងពីបរមបូរាណកាលមកម្ល៉េះ។ ពាក្យថាចត្តាឡីស័ក (quarantine) កើតចេញពីពាក្យ quarantena ដែលមានន័យថា ៤០ថ្ងៃ ដែលគេប្រើប្រាស់ក្នុងចន្លោះសតវត្សទី១៤ -១៥ សំរាប់សំគាល់រយៈពេលដែលត្រូវដាក់នាវា ទាំងឡាយឲ្យនៅដាច់ដោយឡែក មុននឹងអនុញ្ញាតិឲ្យអ្នកដំណើរ និងនាវិកនៅលើនាវានោះ អាចចុះមកលើដីគោក ក្នុងពេលមានការរាតត្បាតជំងឺប៉ែស្ត ដែលគេបានប៉ាន់ស្មានថា រយៈពេលចាប់ពីពេលឆ្លងរហូតដល់ស្លាប់ របស់ជំងឺប៉ែស្ត គឺមានរយៈ៣៧ថ្ងៃ។ មុននឹងក្រោយការរាតត្បាតនៃជំងឺប៉ែស្តក៏មានការប្រើប្រាស់ នូវិធីសាស្រ្តចត្តាឡីស័កសំរាប់បង្កាការចំលង ជំងឺផ្សេងៗទៀតដូចជា៖ ជំងឺឃ្លង់ (leprosy) ជំងឺគ្រុនលឿង (Yellow fever) ជំងឺស្វាយ (syphillis) ជំងឺអាសន្នរោគ (cholera) ជំងឺអុតស្វាយ (smallpox) ជំងឺផ្តាសាយធំ (Influenza) ជាដើម។ ក្នុងសតវត្សទី២១នេះ ក៏មានការអនុវត្តវិធានចត្តាឡីស័ក លើមនុស្សមួយចំនួនដែលត្រូវបានគេសង្ស័យថា មានផ្ទុកជំងឺឆ្លងដូចជា៖ ជំងឺអេបូឡា (Ebola) ជំងឺរបេងដែលស៊ាំថ្នាំច្រើនមុខ (multi-drug-resistant tuberculosis) ជំងឺសា (SARS) និងថ្មីៗនេះ គឺជំងឺកូវីដ១៩ (COVID-19)។ ចាប់តាំងពីពាក់កណ្តាលខែកុម្ភៈឆ្នាំ២០២០ នៅពេលដែលការរីករាលដាលនៃជំងឺកូវីដ១៩ កើតមាន ខ្លាំងនៅទីក្រុងវូហាន នៃប្រទេសចិន អ្នកជំនាញនៃអង្គការសុខភាពពិភពលោក និងចិន បានខិតខំសិក្សាស្រាវជ្រាវជាមួយគ្នា ដើម្បីស្វែងរកនូវវិធានទប់ស្កាត់ ការរីករាលដាលនៃមេរោគនេះ។ របាយការណ៍របស់អង្គការសុខភាពពិភពលោក និងចិន បានបញ្ជាក់ថា រយៈពេលរង់ចាំមុនចេញ រោគសញ្ញាមធ្យមសំរាប់ជំងឺកូវីដ១៩ គឺ៥ទៅ៦ថ្ងៃ ប៉ុន្តែវាអាចមានរហូតដល់១៤ថ្ងៃ។ នេះបានសេចក្តី ថាចាប់ពីពេលដែលមនុស្សម្នាក់ប៉ះពាល់ជាមួយវីរុសនេះ រហូតដល់ពេលមានចេញជារោគសញ្ញា នៃជំងឺគឺអាចមានរយៈពេលរហូតដល់១៤ថ្ងៃ។ ហេតុនេះហើយទើបប្រទេសជុំវិញ ពិភពលោកបានកំណត់យកតួរលេខ១៤ថ្ងៃនេះ សំរាប់ធ្វើចត្តាឡីស័កសំរាប់ជំងឺកូវីដ១៩៕ | 2020-11-10T18:41:00+07:00 | freshnewsasia.com | https://m.freshnewsasia.com/index.php/en/localnews/176699-2020-11-10-04-41-09.html |
1b555fd0-a39e-4b92-9124-63ab544aa19c | មន្ទីរទេសចរណ៍ខេត្តបាត់ដំបង និងអាជ្ញាធរចុះពិនិត្យទីតាំងក្លឹបកម្សាន្ត និងខារ៉ាអូខេ១០ទីតាំង នៅក្រុងបាត់ដំបង ដើម្បីបង្ការការរីករាលដាលជំងឺកូវីដ-១៩ | លោក អ៊ុច អ៊ុភីនីស្សារ៉ា ប្រធានមន្ទីរទេសចរណ៍ខេត្តបាត់ដំបង សហការជាមួយកងកម្លាំងអាជ្ញាធរក្រុងបាត់ដំបង កាលពីយប់ថ្ងៃទី៩ ខែវិច្ឆិកា ឆ្នាំ២០២០ បានចុះត្រួតពិនិត្យ និងណែនាំម្ចាស់ទីតាំងក្លឹបកម្សាន្ត ខារ៉ាអូខេ ភោជនីយដ្ឋាន ប្រមាណ១០ទីតាំង ក្នុងទីក្រុងបាត់ដំបង ដើម្បីណែនាំ និងការអនុវត្តវិធានសុខាភិបាល ដើម្បីបង្ការ ការពារការរីករាលដាលជំងឺកូវីដ-១៩។ លោក អ៊ុច អ៊ុភីនីស្សារ៉ា បានឱ្យដឹងថា ។ ប្រធានមន្ទីរទេសចរណ៍ខេត្ត បានបញ្ជាក់ថា នេះជាយុទ្ធនាការបន្ទាន់ និងចាំបាច់បំផុត ដែលមន្ត្រីជំនាញបានចុះអប់រំណែនាំទៅដល់ម្ចាស់ទីតាំងខារ៉ាអូខេ ក្លឹបកម្សាន្ត និងភោជនីយដ្ឋានជាច្រើន ឱ្យចូលរួមអនុវត្តគោរពតាមគោលការណ៍ណែនាំរបស់ក្រសួងសុខាភិបាល ពិសេសរាជរដ្ឋាភិបាល ស្តីពីការបិទផ្អាកជាបណ្តោះអាសន្ននូវការធ្វើអាជីវកម្មខារ៉ាអូខេ ក្លឹបកម្សាន្ត ឬក្លឹបហាត់ប្រាណប្រជុំដោយមនុស្សច្រើន។ លោក អ៊ុច អ៊ុភីនីស្សារ៉ា បានលើកឡើងថា រឹតតែសំខាន់ម្ចាស់ទីតាំងទាំងអស់ខាងលើ ក៏មិនត្រូវលួចលាក់បើកដំណើការអាជីវកម្មរបស់ខ្លួនស្ងាត់ៗដែលពុំនោះទេ ក្នុងករណីដែលមន្ត្រីជំនាញ បានរកឃើញចំពោះការបំពានល្មើសកិច្ចសន្យា មន្ទីរទេសចរណ៍ និងក្រុមការងារមន្ត្រីជំនាញនឹងចាត់វិធានការតាមផ្លូវច្បាប់ជាធរមាន ដូចនេះម្ចាស់អាជីវកម្មទាំងអស់ត្រូវតែចូលរួមអនុវត្តតាម ក្នុងករណីចាំបាច់នេះឱ្យបានខ្ជាប់ខ្ជួន ដើម្បីទប់ស្កាត់ការរីករាលដាលនៃជំងឺកូវីដ-១៩ ក្នុងកាលទេសដ៏ប្រឈមខ្លាំងពេលនេះ។ ឆ្លងតាមការត្រួតពិនិត្យជាក់ស្តែងជាលទ្ធផលរាល់បុគ្គលិកបម្រើការនៅតាមភោជនីយដ្ឋាននានាពួកគាត់មានការ ការពារក្នុងកម្រិតខ្ពស់ដូចជា៖ ពាក់ម៉ាស់ មានភ្នាក់ងារប្រចាំការក្នុងការបាញ់អាល់កុល ពិនិត្យវាស់កម្តៅ និងដាក់ឱ្យមានគម្លាតសុវត្ថិភាព រវាងបុគ្គលិក ក៏ដូចជាភ្ញៀវ ថែមទាំងបានបិតបណ្ណផ្សព្វផ្សាយពីជំងឺកូវីដ-១៩ និងអំពាវនាវឱ្យនាំគ្នាចូលរួមអនុវត្តតាមការណែនាំនេះ ឱ្យមាប្រសិទ្ធភាពខ្ពស់៕ | 2020-11-10T18:27:00+07:00 | freshnewsasia.com | https://m.freshnewsasia.com/index.php/en/localnews/176694-2020-11-10-04-27-01.html |
c5b41ac0-6af9-47bc-a02f-0c828780bae2 | កម្ពុជាមានអ្នកឆ្លងកូវីដ-១៩ ចំនួន៣០០នាក់ ខណៈទូទាំងពិភពលោក ឆ្លងជាង៥១លាននាក់ | រាជធានីភ្នំពេញ៖ បើតាមសេចក្ដីជូនដំណឹងរបស់ក្រសួងសុខាភិបាលកម្ពុជា បានឲ្យដឹងថា បើគិតត្រឹមវេលាម៉ោង៧ព្រឹក ថ្ងៃទី១០ ខែវិច្ឆិកា ឆ្នាំ២០២០ នៅទូទាំងប្រទេសកម្ពុជា មានអ្នកឆ្លងកូវីដ-១៩ សរុប ចំនួន៣០០នាក់ ក្នុងនោះមានបុរសចំនួន២៤០នាក់ និងស្រ្ដី៦០នាក់។ ក្នុងចំណោមអ្នកជំងឺទាំងនោះ ត្រូវបានមន្រ្ដីពេទ្យជំនាញកម្ពុជា ព្យាបាលឲ្យជាសះស្បើយ សរុប២៨៨នាក់ (ប្រុស២៣០នាក់ និងស្រ្ដី៥៨នាក់។ ចំណែកអ្នកជំងឺ១២នាក់ទៀត កំពុងសម្រាកព្យាបាល។ ដោយឡែក នៅលើពិភពលោកវិញ បើតាមគេហទំព័រ Worldometer បានចេញផ្សាយ នៅវេលាម៉ោង៣រសៀល ថ្ងៃទី១០ ខែវិច្ឆិកា ឆ្នាំ២០២០ បានឲ្យដឹងថា វីរុសកូរ៉ូណា ហៅកាត់ កូវីដ-១៩ (Coronavirus Disease 2019) នេះកំពុងឆ្លង នៅលើដែនដី និងប្រទេស ចំនួន២១៨ នៅជុំវិញពិភពលោក ដោយមានអ្នកឆ្លង សរុប ៥១ ២៦៩ ៧៧១នាក់ ស្លាប់ ១ ២៦៩ ៥៧១នាក់ និងជាសះស្បើយ ៣៦ ០៦៦ ១២៤នាក់។ អាស៊ី ជាតំបន់មានអ្នកឆ្លងកូវីដ-១៩ច្រើនជាងគេបំផុត នៅលើពិភពលោក ដោយមានអ្នកឆ្លង សរុប ជាង១៤,៥លាននាក់ ស្លាប់ ២៥៧ ៩៥៧នាក់ និងជាសះស្បើយ ១២ ៩៦៧ ៣៣៨នាក់។ រហូតមកដល់ពេលនេះ ឥណ្ឌា ក្លាយជាប្រទេសមានអ្នកឆ្លងច្រើនជាងគេបំផុត នៅក្នុងតំបន់អាស៊ី និងលេខ២ នៅលើពិភពលោក។ រីឯប្រទេសមានអ្នកឆ្លងច្រើន បន្ដបន្ទាប់មកទៀត រួមមាន អ៊ីរ៉ង់ អ៊ីរ៉ាក់ ឥណ្ឌូនេស៊ី បង់ក្លាដែស និងហ្វីលីពីន…ជាដើម។ អឺរ៉ុប ជាតំបន់មានអ្នកឆ្លងកូវីដ១៩ លំដាប់លេខ២ នៅលើពិភពលោក ដោយមានអ្នកឆ្លង សរុបជាង១២,៣៩លាននាក់ ស្លាប់ ២៩៦ ៧៦៥នាក់ និងជាសះស្បើយជាង៤លាននាក់។ រីឯបារាំង ជាប្រទេសមានអ្នកឆ្លងច្រើនជាងគេបំផុត នៅក្នុងតំបន់អឺរ៉ុប។ ចំណែកប្រទេសដែលមានអ្នកឆ្លងច្រើនជាបន្ដបន្ទាប់មកទៀត រួមមាន រុស្ស៊ី អេស្ប៉ាញ អង់គ្លេស និងអ៊ីតាលី…ជាដើម។ តំបន់អាមេរិកខាងជើង មានអ្នកឆ្លងកូវីដ-១៩ សរុបជាង ១២,៣លាននាក់ ស្លាប់៣៦៥ ៧៥៧នាក់ និងជាសះស្បើយជាង៨លាននាក់។ អាមេរិក ជាប្រទេសមានអ្នកឆ្លង និងស្លាប់ ដោយកូវីដ-១៩ ច្រើនជាងគេ ទាំងនៅក្នុងតំបន់នេះ និងនៅលើពិភពលោក។ ចំណែកប្រទេសដែលមានអ្នកឆ្លងច្រើន នៅក្នុងតំបន់អាមេរិកខាងជើង បន្ទាប់ពីអាមេរិក រួមមាន ម៉ិកស៊ីក និងកាណាដា …ជាដើម។ តំបន់អាមេរិកខាងត្បូង មានអ្នកឆ្លងសរុប ជាង១០លាននាក់ ស្លាប់៣០៣ ៤០៣នាក់ និងជាងសះស្បើយជិត៩លាននាក់។ រីឯប្រទេសប្រេស៊ីល មានអ្នកឆ្លងច្រើនជាងគេ នៅក្នុងតំបន់អាមេរិកខាងត្បូង និងឈរលេខ៣ នៅលើពិភពលោក។ ចំណែកប្រទេសមានអ្នកឆ្លងច្រើន នៅក្នុងតំបន់នេះ បន្ទាប់ពីប្រេស៊ីល រួមមាន អាហ្សង់ទីន និងកូឡុំប៊ី…ជាដើម។ តំបន់អាហ្វ្រិក មានអ្នកឆ្លងសរុប ជិត២លាននាក់ ស្លាប់ ៤៥ ៦៨៤នាក់ និងជាសះស្បើយ ជាង១,៦លាននាក់។ ប្រទេសមានអ្នកឆ្លងច្រើនជាងគេ នៅក្នុងតំបន់នេះ រួមមាន ប្រទេសអាហ្វ្រិកខាងត្បូង ម៉ូរ៉ុកកូ…ជាដើម។ តំបន់អូសេអានី មានអ្នកឆ្លងសរុប ជាង៤ម៉ឺននាក់ ស្លាប់៩៩០នាក់ និងជា សះស្បើយ ជាង៣ម៉ឺននាក់។ ប្រទេសមានអ្នកឆ្លងច្រើន នៅក្នុងតំបន់នេះ រួមមាន អូស្រ្ដាលី French Polynesia និងញូវ៉ែលហ្សេឡង់ដ៍…៕ | 2020-11-10T15:53:55+07:00 | kbnnews.com | https://kbn.news/archives/189492 |
a50d08b4-b1ff-4d41-b670-2cafd9d2de3c | ក្រសួងការងារ ក្រើនរំលឹកអំពីវិធានការបង្ការជំងឺកូវីដ-១៩តាមរោងចក្រ សហគ្រាស | ភ្នំពេញ៖ ក្រសួងការងារ និងបណ្តុះ បណ្តាលវិជ្ជាជីវៈ បានធ្វើការក្រើនរំឮកសារជាថ្មីម្តងទៀត ដល់ម្ចាស់រោងចក្រ សហគ្រាស ជាពិសេស រោងចក្រផ្នែកវាយនភណ្ឌ កាត់ដេរ ផលិតស្បែកជើង និងផលិតផលធ្វើដំណើរ និងកាបូប ត្រូវបន្តអនុវត្តឲ្យបានត្រឹមត្រូវ តាមសេចក្តីណែនាំរបស់ក្រសួង ទប់ស្កាត់ការរីករាលដាលជំងឺកូវីដ-១៩។ ការក្រើនរំឮកនេះដើម្បីបន្ដបង្កើនការយកចិត្តទុកដាក់ និងពង្រឹងប្រសិទ្ធភាពក្នុងការអនុវត្តវិធានការបង្ការ និងទប់ស្កាត់ការរីករាលដាលជំងឺកូវីដ-១៩ នៅតាមរោងចក្រ សហគ្រាស ។ យោងតាមសេចក្ដីជូនដំណឹងរបស់ ក្រសួងការងារ នៅថ្ងៃទី១០ ខែវិច្ឆិកា ឆ្នាំ២០២០ បានឲ្យដឹងថា ទី១-ចាត់ចែងឲ្យមានអ្នករដ្ឋបាល ឬអ្នកគ្រប់គ្រងចំនួន ២នាក់ ឬប្រគល់សិទ្ធិដល់គណៈកម្មការសុខភាព និងសុវត្ថិភាពនៅកន្លែងការងារ (OSH Committee) ឬគណៈកម្មការអេដស៍ និងគ្រឿងញៀន របស់រោងចក្រ ខ្លួនឱ្យធ្វើការផ្សព្វផ្សាយ និងណែនាំ ជាប្រចាំដល់កម្មករនិយោជិតអំពីវិធានអនាម័យ សុវត្ថិភាព និងសុខភាព ការងារ ជាពិសេសវិធានការបង្ការជំងឺកូវីដ-១៩ នៅរៀងរាល់ថ្ងៃសៅរ៍ ឬច្រើនជាងនេះ រហូតដល់ករណីជំងឺកូវីដ-១៩ ត្រូវបានបញ្ចប់។ ទី២-គ្រប់គ្រង តាមដាន កត់ត្រា និងតម្កល់ឱ្យបានល្អជាប្រចាំថ្ងៃអំពីការអនុវត្តនូវវិធានការបង្ការ និងទប់ស្កាត់ជំងឺកូវីដ-១៩ ដើម្បីផ្តល់ជូនអាជ្ញាធរមានសមត្ថកិច្ចក្នុងករណីចាំបាច់។ ទី៣-រៀបចំឲ្យមានទឹកអាល់កុល ឬជែលលាងដៃ ឬសាប៊ូលាងដៃនៅតាមមាត់ច្រកចេញចូលអគារ សម្រាប់កម្មករនិយោជិតលាងសម្អាតដៃមុនពេលចូលក្នុងរោងចក្រ សហគ្រាស។ ទី៤-រៀបចំឱ្យមានការវាស់កម្តៅគ្រប់កម្មករនិយោជិតទាំងអស់ មុនពេលអនុញ្ញាតឱ្យចូលក្នុងបរិវេណរោងចក្រ សហគ្រាស ជាពិសេសអគារផលិតកម្ម និងរាយការណ៍ទៅលេខទូរស័ព្ទទាន់ហេតុការណ៍ ១១៥ ឬលេខទូរស័ព្ទដែលផ្តល់ដោយក្រសួងសុខាភិបាល ប្រសិនជាមានកម្មករនិយោជិតណាម្នាក់មានកម្តៅលើសពី ៣៧,៥អង្សា និងមានរោគសញ្ញាមួយយ៉ាងតិច ដូចជាក្អក ហៀរសំបោរ ឈឺបំពង់ក ដង្ហើមខ្លី ឬពិបាកដកដង្ហើម និងមានប្រវត្តិធ្វើដំណើរទៅតំបន់ដែលមានកើតជំងឺកូវីដ-១៩ ឬបានប៉ះពាល់ជាមួយអ្នកវិជ្ជមានវីរុសកូវីដ-១៩ ឬអ្នកស្លាប់ដោយសារជំងឺស្រួចស្រាល់ដោយមិនដឹងពីអត្តសញ្ញាណ ឬប៉ះពាល់ជាមួយសត្វឈឺក្នុងអំឡុងពេល ១៤ថ្ងៃ មុនចេញរោគសញ្ញា។ ទី៥- រៀបចំបម្រុងទុកម៉ាស់ឱ្យបានគ្រប់គ្រាន់ សម្រាប់បើកផ្តល់ដល់កម្មករនិយោជិត តាមវេជ្ជបញ្ជារបស់ពេទ្យ អាស្រ័យលើស្ថានភាពសុខភាព និងស្ថានភាពទូទៅរបស់កម្មករនិយោជិតម្នាក់ៗ។ និងទី៦-រំឮកកម្មករនិយោជិតនៅពេលដែលក្អក ឬកណ្តាស់ ត្រូវខ្ទប់មាត់ និងច្រមុះ ដោយប្រើកន្សែង ក្រមា ឬកែងដៃ បន្ទាប់មកត្រូវលាងសម្អាតដៃនឹងសាប៊ូ ឬទឹកអាល់កុល។ ជាមួយគ្នានោះដែរក្រសួងការងារ បានថ្លែងអំណរគុណដល់ម្ចាស់រោងចក្រ សហគ្រាស សមាគមរោងចក្រកាត់ដេរនៅកម្ពុជា និងភាគីពាក់ព័ន្ធទាំងអស់ដែលបានចាត់វិធានការបន្ថែមជាវិជ្ជមាននានា នាំឱ្យសម្រេចបាននូវសុវត្ថិភាព និងសុខភាពរបស់កម្មករនិយោជិតនាពេលកន្លងមក៕ | 2020-11-10T14:44:03+07:00 | cen.com.kh | https://cen.com.kh/archives/263931.html |
5bcd4232-79a2-4b74-be19-dd452d128bdb | ក្រសួងអប់រំ ពង្រឹងវិធានការទប់ស្កាត់ការរីករាលដាលនៃជំងឺកូវីដ-១៩នៅតាមគ្រឹះស្ថានសិក្សាក្នុងខេត្ត ដែលមានការពាក់ព័ន្ធនឹងព្រឹត្តិការណ៍ ០៣ វិច្ឆិកា | នាថ្ងៃទី១០ ខែវិច្ឆិកា ឆ្នាំ២០២០ នេះ ក្រសួងអប់រំ យុវជន និងកីឡា បានចេញសេចក្តីជូនដំណឹង ស្តីពីការពង្រឹងវិធានការទប់ស្កាត់ការរីករាលដាលនៃជំងឺកូវីដ-១៩នៅតាមគ្រឹះស្ថានសិក្សាក្នុងខេត្ត ដែលមានការពាក់ព័ន្ធនឹងព្រឹត្តិការណ៍ ០៣ វិច្ឆិកា។ ដើម្បីចៀសវាងការឆ្លងជំងឺកូវីដ-១៩ ចូលក្នុងសាលារៀន និងរីករាលដាលក្នុងសហគមន៍ ក្រោយព្រឹត្តិការណ៍ ០៣ វិច្ឆិកា ក្រសួងអប់រំ សូមស្នើដល់ខេត្តដែលមានការពាក់ព័ន្ធ អនុវត្តតាមអ្វីដែលមានចែងក្នុងលិខិតដូចខាងក្រោម៖ | 2020-11-10T14:05:11+07:00 | kbnnews.com | https://kbn.news/archives/189458 |
72926d03-2b9a-47bb-b99d-135462c1d330 | ការពង្រឹងវិធានការទប់ស្កាត់ការរីករាលដាលនៃជំងឺកូវីដ-១៩នៅតាមគ្រឹះស្ថានសិក្សាក្នុងខេត្ត ដែលមានការពាក់ព័ន្ធនឹងព្រឹត្តិការណ៍ ៣ វិច្ឆិកា | ភ្នំពេញ៖ ក្រសួងអប់រំយុវជននិងកីឡា នៅថ្ងៃទី១០ ខែវិច្ឆិកា ឆ្នាំ២០២០ បានសេចក្តីជូន ដំណឹង ស្តីពីការពង្រឹងវិធានការទប់ស្កាត់ការរីករាលដាលនៃជំងឺកូវីដ-១៩នៅតាមគ្រឹះស្ថានសិក្សាក្នុងខេត្ត ដែលមានការពាក់ព័ន្ធនឹងព្រឹត្តិការណ៍ ០៣ វិច្ឆិកា។ ដើម្បីចៀសវាងការឆ្លងជំងឺកូវីដ-១៩ ចូលក្នុងសាលារៀន និងរីករាលដាលក្នុងសហគមន៍ ក្រោយព្រឹត្តិការណ៍ ០៣ វិច្ឆិកា ក្រសួងអប់រំ យុវជន និងកីឡាសូមស្នើដល់ខេត្តដែលមានការពាក់ព័ន្ធ អនុវត្តតាមអ្វីដែលមានចែងក្នុងលិខិតដូចជា គណៈគ្រប់គ្រងគ្រឹះស្ថានសិក្សាត្រូវរាយការណ៍ជាបន្ទាន់ទៅកាន់អាជ្ញាធរខេត្តអំពី វត្តមាននៃការជួបប្រាស្រ័យទាក់ទង ដោយផ្ទាល់ ឬដោយប្រយោលរបស់បុគ្គលិកអប់រំ ឬសិស្សានុសិស្ស ជាមួយបុគ្គលដែលបានប៉ះពាល់ក្នុងព្រឹត្តិការណ៍ ៣ វិច្ឆិកា ។ គណៈគ្រប់គ្រងគ្រឹះស្ថានសិក្សាត្រូវបូកសរុបរបាយការណ៍ស្តីពីចំនួនបុគ្គលិកអប់រំ ឬសិស្សានុសិស្ស ដែលសង្ស័យថាបានចូលរួមប្រជុំ ឬប្រាស្រ័យទាក់ទង។ គណៈគ្រប់គ្រងគ្រឹះស្ថានសិក្សាត្រូវស្នើសុំយោបល់ពីអាជ្ញាធរខេត្ត និងវាយតម្លៃលើលទ្ធភាពផ្អាកការ សិក្សា១៤ថ្ងៃ និងត្រូវរាយការណ៍មកក្រសួង បុគ្គលិកអប់រំដែលមានការប៉ះពាល់ដោយផ្ទាល់ឬដោយប្រយោល ត្រូវរាយការណ៍ជាបន្ទាន់ទៅ អាជ្ញាធរអប់រំតាមលំដាប់ថ្នាក់ និងអនុវត្តវិធានចត្តាឡីស័កឱ្យបានត្រឹមត្រូវបំផុត ។ លោកហង់ជូន ណារ៉ុន រដ្ឋមន្ត្រីក្រសួងអប់រំយុវជននិងកីឡា បានថ្លែងថា សេចក្តីដូចបានជម្រាបជូនខាងលើ សូម មន្ទីរអប់រំ យុវជន និងកីឡាខេត្តពាក់ព័ន្ធ ត្រូវផ្សព្វផ្សាយឱ្យបាន ទូលំទូលាយដល់គ្រប់ការិយាល័យអប់រំ យុវជន និងកីឡានៃរដ្ឋបាលក្រុង ស្រុក គណៈគ្រប់គ្រងគ្រឹះស្ថានសិក្សា គ្រប់កម្រិត បុគ្គលិកអប់រំ មាតាបិតា អ្នកអាណាព្យាបាលគ្រប់រូប និងសូមចូលរួមសហការអនុវត្តប្រកបដោយស្មារតីទទួល ខុសត្រូវខ្ពស់ ៕ | 2020-11-10T13:28:57+07:00 | cen.com.kh | https://cen.com.kh/archives/263904.html |
c12b478c-975a-48d8-8374-b7eef17a5782 | ជំងឺគីសបបូរមាត់ មិនមែនជាជំងឺមហារីកមាត់ធ្មេញទេ | ក្នុងប្រអប់មាត់ សម្បូរទៅដោយក្រពេញទឹកមាត់តូចៗ (Minor salivary glands) រាប់លាន ដែលស្ថិតនៅក្រោមភាសស្តើងសើមក្នុងមាត់។ នៅពេលដែលមានការស្ទះ ឬដាច់រហែកនៃក្រពេញនេះ ធ្វើឲ្យមានកំណើនទឹកដក់(Mucin) ទៅជាជាលិកាជុំវិញបង្កើតជាគីសក្រពេញទឹកមាត់។ ប្រភេទគីសនេះ វាអាចកើតឡើងគ្រប់កន្លែងក្នុងមាត់ លើកលែងតែលើអញ្ចាញធ្មេញ ហើយភាគច្រើនកើតឡើងញឹកញាប់លើបបូរមាត់។ – ការស្ទះ នៃក្រពេញទឹកមាត់តូចៗ – មូលហេតុចម្បងមកពីការខាំបបូរមាត់ ឬប៉ះទង្គិចបបូរមាត់ – មិនមានការឈឺចាប់នោះទេ – មានពណ៌ក្រហមថ្លា ឬខៀវ – មានសភាពឡើងប៉ោង និងពេលប៉ះជាដុំទន់រអិល ក្រឡាច់ – ក្នុងករណីមានទំហំតូច វាអាចបាត់ទៅវិញដោយឯងៗ – ក្នុងករណីឡើងប៉ោងទំហំលើសពី ១cmឡើង ត្រូវការវះកាត់យកចេញ – បច្ចេកទេសវះកាត់ ត្រូវយកចេញទាំងស្រុងនូវដុំនោះ និងក្រពេញទឹកមាត់នៅជុំវិញ បើមិនដូចនោះទេ វានឹងកើតឡើងវិញ – ការខាំបបូរមាត់កន្លែងដដែល បញ្ជាក់ ៖ ការលេបថ្នាំ មិនអាចព្យាបាលដុំគីសនេះបានទេ។ សូមអញ្ជើញមកពិគ្រោះ និងប្រឹក្សាផ្ទាល់ជាមួយទន្តបណ្ឌិតឯកទេស នៃមន្ទីរពេទ្យកាល់ម៉ែត ពីជំងឺ ឬដំបៅផ្សេងៗក្នុងមាត់ នឹងទទួលបានសេវាព្យាបាលមាត់ធ្មេញ ប្រកបដោយគុណភាព និងប្រសិទ្ធភាពខ្ពស់៕ | 2020-11-10T10:50:00+07:00 | kampucheathmey.com | https://www.kampucheathmey.com/health/10099 |
8739256f-ceb7-4694-9f67-83f3886b2b6d | ជាបន្ទាន់! ក្រសួងសុខាភិបាលណែនាំ អ្នកជាប់ពាក់ព័ន្ធមន្រ្តី ០៣ នាក់ ឆ្លងកូវីដ ១៩ ប្រញាប់ទៅធ្វើតេស្ត | ភ្នំពេញ៖លោក ស្រីវេជ្ជបណ្ឌិត យក់ សម្បត្តិ រដ្ឋលេខាធិការនិងជាអ្នកនាំពាក្យក្រសួងសុខាភិបាលបានណែនាំដល់អ្នកដែលមានជាប់ពាក់ព័ន្ធទៅនឹងអ្នកមានកូវីដ១៩ចំនួន៣នាក់កាលពីម្សិលម៉ិញប្រញាប់ទៅធ្វើតេស្តរកជំងឺកូវីដ១៩នៅមុខអគារវិមានមិត្តភាព នៃទីស្តីការគណៈរដ្ឋមន្ត្រី។ មន្រ្តីជាន់ខ្ពស់រូបនេះថា ដោយសារតែមានអ្នកពាក់ព័ន្ធករណីព្រឹត្តិការណ៍ ៣វិច្ឆិកា នៅមានចំនួនច្រើនទើបតម្រូវឲ្យក្រុមការងារក្រសួងសុខាភិបាល បន្តយកសំណាកពីអ្នកពាក់ព័ន្ធព្រឹត្តិការណ៍ ០៣វិច្ឆិកា ១ថ្ងៃទៀត ពិសេសអ្នកដែលបានធ្វើតេស្តវិជ្ជមានកាលពីម្សិលមិញ។ គួរបញ្ជាក់ថា អ្នកមានវិជ្ជមានវីរុសកូវីដ១៩ចំនួន៣នាក់កាលពីម្សិលមិញរួមមានលោក សួស យ៉ារ៉ា, លោក សរ ចិត្រា និងឯកអគ្គរដ្ឋទូតហុងគ្រីប្រចាំកម្ពុជាកំពុងសម្រាកព្យាបាល នៅក្នុងមន្ទីរពេទ្យមិត្តភាពខ្មែរសូវៀត។ លោកស្រី បានណែនាំដល់អ្នកដែលមានការពាក់ព័ន្ធសូមទៅយកសំណាកនៅទីស្តីការគណៈរដ្ឋមន្ត្រី មុខអគារវិមានមិត្តភាពមួយថ្ងៃទៀត ហើយចំពោះអ្នកដែលមិនមានលទ្ធភាពធ្វើចត្តាឡីស័កនៅតាមផ្ទះក្រសួងនៅរក្សាសណ្ឋាគារសុខាភ្នំពេញ ទទួលឲ្យពួកគាត់ទៅធ្វើចត្តាឡីស័ក ដោយឥតគិតថ្លៃ។ កាលពីថ្ងៃទី០៩ ខែវិច្ឆិកា ឆ្នាំ២០២០ម្សិលមិញនេះក្រសួងសុខាភិបាលបានធ្វើតេស្តអ្នកប៉ះពាល់ក្នុងព្រឹត្តិការណ៍០៣ វិច្ឆិកា មានចំនួនសរុប១១៦៦នាក់ (ទាំងតេស្តលើកទី១ និងលើកទី២) ក្នុងនោះមានអវិជ្ជាមានចំនួន១១៤០នាក់និង៣នាក់វិជ្ជមានកូវីដ១៩ព្រមទាំង២៣នាក់ទៀតនឹងត្រូវវិភាគបន្តដោយវិទ្យាស្ថានប៉ាស្ទ័រកម្ពុជា នៅថ្ងៃទី១០ ខែវិច្ឆិកានេះ។ បើគិតទាំងបុរសអង្គរក្សផ្ទាល់គណៈប្រតិភូហុងគ្រី ដែលរកឃើញវិជ្ជមានកូវីដ១៩ នៅថ្ងៃទី០៧ ខែវិច្ឆិកា ឆ្នាំ២០២០ ចំនួនអ្នកវិជ្ជមានកូវីដ១៩ ក្នុងព្រឹត្តិការណ៍០៣វិច្ឆិកា មានចំនួន៤នាក់៕ អត្ថបទ៖ សំអឿន | 2020-11-10T10:22:00+07:00 | kampucheathmey.com | https://www.kampucheathmey.com/local-news/10058 |
97081790-cbfa-4b72-a0b2-28fbc66c1c97 | ម៉ែអាថ្លែន ! ស្រីស្អាតវៀតណាម ឆ្លងដែនមកលក់ថ្នាំញៀន ដល់ព្រះវិហារ | នារីជាជនជាតិវៀតណាម ម្នាក់ត្រូវបានសមត្ថកិច្ចធ្វើការចាប់ខ្លួន នាំមកចាត់ការតាមផ្លូវ កាលពីថ្ងៃទី០៨ ខែវិច្ឆិកា ឆ្នាំ២០២០ វេលាម៉ោង១៨ និង០០នាទី នៅចំណុចផ្ទះសំណាក់ សុខសាន្ត ស្ថិតនៅក្នុងភូមិស្រអែមខាងជើង ឃុំស្រអែម ស្រុកជាំក្សាន្ត ពីបទរក្សាទុក និងប្រើប្រាស់ដោយខុសច្បាប់នូវសារធាតុញៀន ។ សមត្ថកិច្ច បានឲ្យដឹងថា ជនសង្ស័យឈ្មោះ ង្វៀង ធីង៉ា ភេទស្រី អាយុ៣៣ឆ្នាំ មុខរបរកសិករ ជនជាតិវៀតណាម រស់នៅភូមិស្រអែមខាងត្បូង ឃុំកន្ទួត ស្រុកជាំក្សាន្ត ខេត្តព្រះវិហារ ។ ដកហូត ម្សៅក្រាមពណ៌សថ្លាសង្ស័យជាសារធាតុញៀនចំនួន ០១កញ្ចប់តូច, ទូរស័ព្ទចំនួន ០១គ្រឿង និងវត្ថុតាងពាក់ព័ន្ធមួយចំនួនទៀត។ ជនសង្ស័យ ត្រូវសមត្ថកិច្ចជំនាញនាំសាកសួរ និងកសាងសុំរឿងបញ្ជូនទៅសាលាដំបូងខេត្ត ចាត់ការតាមនីតិវិធី៕ | 2020-11-10T10:16:16+07:00 | kbnnews.com | https://kbn.news/archives/189439 |
43d0a3c8-9bcb-455c-b359-7ead3eee5f3d | អាជ្ញាធរថៃ ចាប់បញ្ជូនពលករខ្មែរ ជិត៤០នាក់ ក្នុងនោះមានកុមារ៥នាក់ មកកម្ពុជាវិញ ពាក់ព័ន្ធករណីឆ្លងដែនខុសច្បាប់ | ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នៅថ្ងៃទី៩ ខែវិច្ឆិកា ឆ្នាំ២០២០ បានទទួលពលករខ្មែរ ឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ៣៨នាក់ ស្រី ១៣នាក់ និងកុមារ៥នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-11-10T09:33:33+07:00 | kbnnews.com | https://kbn.news/archives/189425 |
bccde665-c63d-48c0-88b2-c4b7ac2bc3b7 | ក្តៅៗ! ព្រឹកនេះ មានអ្នកឆ្លងជំងឺកូវីដ ចំនួន៣នាក់ ក្នុងនោះឯកឧត្តម សួស យ៉ារ៉ា ម្នាក់ផងដែរ | នៅព្រឹកថ្ងៃទី១០ ខែវិច្ឆិកា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាស ដោយបញ្ជាក់ពីលទ្ធផលអ្នកជាប់ពាក់ព័ន្ធព្រឹត្តិការណ៍ ៣វិច្ឆិកា ចំនួន១១៤០នាក់ អវិជ្ជមានកូវីដ១៩ និង វិជ្ជមានចំនួន៣នាក់ លើតំណាងរាស្ត្រ និងមន្ត្រី។ អ្នកវិជ្ជមានវីរុសកូវីដ១៩ មានចំនួន៣នាក់ គឺឯកឧត្តម សួស យ៉ារ៉ា, លោក សរ ចិត្រា និងឯកអគ្គរដ្ឋទូតហុងគ្រីប្រចាំកម្ពុជា ដែលកំពុងសម្រាកព្យាបាល នៅក្នុងមន្ទីរពេទ្យមិត្តភាពខ្មែរសូវៀត។ សេចក្តីប្រកាសព័ត៌មានបានបញ្ជាក់ថា នៅថ្ងៃទី០៩ ខែវិច្ឆិកា ឆ្នាំ២០២០ ការធ្វើតេស្តអ្នកប៉ះពាល់ក្នុងព្រឹត្តិការណ៍០៣ វិច្ឆិកា មានចំនួនសរុប១១៦៦នាក់ (ទាំងតេស្តលើកទី១ និងលើកទី២) ដែលទទួលបានលទ្ធផលពីវិទ្យាស្ថានប៉ាស្ទ័រកម្ពុជា មានចំនួន១១៤៣នាក់៖ អ្នកអវិជ្ជមានវីរុសកូវីដ១៩ មានចំនួន១១៤០នាក់។ នៅសល់វត្ថុសំណាក់ចំនួន២៣នាក់ ដែលនឹងត្រូវវិភាគបន្តដោយវិទ្យាស្ថានប៉ាស្ទ័រកម្ពុជា នៅថ្ងៃទី១០ ខែវិច្ឆិកានេះ។ ជាមួយគ្នានេះ ក្រសួងសុខាភិបាល បានក្រើនរំលឹកដល់អ្នកដែលប៉ះពាល់ក្នុងព្រឹត្តិការណ៍ទាំងអស់ ដែលមានលទ្ធផលតេស្តលើកទី១ និងលើកទី២ អវិជ្ជមានវីរុសកូវីដ១៩ ចាំបាច់ត្រូវបន្តធ្វើចត្តាឡីស័កចំនួន១៤ថ្ងៃ នៅតាមផ្ទះឲ្យបានត្រឹមត្រូវ និងនៅសណ្ឋាគាររ៉េស៊ីដង់ភ្នំពេញ (សម្រាប់អ្នកដែលពុំមានលទ្ធភាពធ្វើចត្តាឡីស័ក នៅផ្ទះខ្លួនឯង) ទៅតាមការណែនាំរបស់សម្តេចតេជោ ហ៊ុន សែន និងរបស់ក្រសួងសុខាភិបាលឲ្យបានហ្មត់ចង់ជាទីបំផុត ហើយកុំដើរចេញទៅក្រៅផ្ទះ ឬពីសណ្ឋាគារ ក្នុងអំឡុងពេលធ្វើចត្តាឡីស័កនេះឲ្យសោះ ដើម្បីទប់ស្កាត់ការចម្លងវីរុសដ៏កាចសាហាវនេះ ពីម្នាក់ទៅម្នាក់ និងចូលសហគមន៍។ សូមបញ្ជាក់ថា គិតទាំងបុរសអង្គរក្សផ្ទាល់គណៈប្រតិភូហុងគ្រី ដែលរកឃើញវិជ្ជមានកូវីដ១៩ នៅថ្ងៃទី០៧ ខែវិច្ឆិកា ឆ្នាំ២០២០ ចំនួនអ្នកវិជ្ជមានកូវីដ១៩ ក្នុងព្រឹត្តិការណ៍០៣វិច្ឆិកា មានចំនួន៤នាក់។ | 2020-11-10T08:18:43+07:00 | kbnnews.com | https://kbn.news/archives/189393 |
d22d6d75-5ec8-4111-9982-30f5595e7d0c | ការព្យាបាលតម្រងកែវភ្នែកស្រអាប់ ដោយកាំរស្មី (YAG-Capsulotomy) | ជំងឺភ្នែកឡើងបាយ គឺជាជំងឺដែលកែវភ្នែកភ្លឺថ្លាពីធម្មជាតិរបស់អ្នក ប្រែជាស្រអាប់ស ធ្វើឲ្យគំហើញរបស់អ្នកធ្លាក់ចុះស្រវាំងបន្ដិចម្ដងៗ។ ជំងឺភ្នែកឡើងបាយ អាចព្យាបាលជាសះស្បើយ តាមរយៈការវះកាត់ និងការប្រើម៉ាស៊ីន Phacoemulsification បូមយកកែវភ្នែកដែលស្រអាប់ចេញ ដោយរក្សាទុកនូវស្រទាប់តម្រងកែវធម្មជាតិរបស់អ្នកជំងឺ ដើម្បីដាក់កែវសិប្បនិម្មិតថ្លាចូលក្នុងតម្រងកែវនេះវិញ។ ក្រោយការវះកាត់ភ្នែកឡើងបាយ អ្នកជំងឺអាចមើលឃើញច្បាស់ឡើងវិញ។ តាមការសិក្សាស្រាវជ្រាវនៅលើពិភពលោកក្នុងរយៈពេល ពី២ ទៅ ៥ឆ្នាំ អ្នកដែលបានបកបាយភ្នែករួចហើយ អាចមានបញ្ហាស្រទាប់តម្រងកែវធម្មជាតិឡើងស្រអាប់ ដោយធ្វើឲ្យអ្នកមានអារម្មណ៍ថា ដូចមានបាយភ្នែកម្ដងទៀត។ អាការៈទាំងនោះ រួមមានដូចខាងក្រោម៖ -ស្រវាំងភ្នែកជាងមុនបន្តិចម្ដងៗ លក្ខណៈស្រដៀងនឹងមុនពេលបកបាយ -ចាញ់ពន្លឺថ្ងៃ -មើលឃើញចំណាំងផ្លាតពន្លឺខុសធម្មតា -អាចហៀរទឹកភ្នែកពេល ត្រូវពន្លឺខ្លាំង ក្នុងករណី មានរោគសញ្ញាដូចខាងលើ សូមមកពិនិត្យ និងពិគ្រោះជាមួយវេជ្ជបណ្ឌិតឯកទេសចក្ខុរោគ ដើម្បីទទួលការព្យាបាល ដោយការបាញ់កាំរស្មីឡេស័រលាងទម្លុះស្រទាប់កែវ ដែលឡើងស្រអាប់នេះ ដោយបច្ចេកទេស YAG-Capsulotomy ដើម្បីឲ្យអ្នកជំងឺអាចមើលឃើញច្បាស់ឡើងវិញ។ បច្ចេកទេសនេះ ជាការព្យាបាល ដែលមិនមានការឈឺចាប់ មានប្រសិទ្ធិភាព និងសុវត្ថិភាពខ្ពស់ ដោយមានផលប៉ះពាល់តិចតួចបំផុត។ ការព្យាបាល ចំណាយពេលត្រឹមតែ ៥ ទៅ ១០នាទី ដោយមិនចាំបាច់មានការវះកាត់ម្តងទៀតនោះទេ។ សូមទំនាក់ទំនងសួរព័ត៌មាន និងប្រឹក្សាយោបល់បន្ថែមចំពោះការពិនិត្យ និងព្យាបាលបញ្ហាស្រទាប់តម្រងកែវស្រអាប់នេះ ជាមួយវេជ្ជបណ្ឌិតឯកទេសចក្ខុរោគ នៅមន្ទីរពេទ្យកាល់ម៉ែត៕ | 2020-11-10T08:15:00+07:00 | kampucheathmey.com | https://www.kampucheathmey.com/health/9970 |
c8f62175-d82f-4766-bbdb-2e5b09f8e1dc | លទ្ធផលអ្នកជាប់ពាក់ព័ន្ធព្រឹត្តិការណ៍ ៣វិច្ឆិកា រកឃើញវិជ្ជមានវីរុសកូវីដ១៩ ចំនួន៣នាក់ និងធ្វើតេស្តចំនួន១១៤០នាក់ អវិជ្ជមានកូវីដ១៩ | ភ្នំពេញ៖ ក្រសួងសុខាភិបាលបានចេញសេចក្តីប្រកាសព័ត៌មានពីបច្ចុប្បន្នភាពនៃជំងឺ កូវីដ១៩ នៅប្រទេសកម្ពុជា ដោយបញ្ជាក់ពីលទ្ធផលអ្នកជាប់ពាក់ព័ន្ធព្រឹត្តិការណ៍ ៣វិច្ឆិកា ចំនួន១១៤០នាក់ «អវិជ្ជមានកូវីដ១៩» និងរកឃើញភាពវិជ្ជមានវីរុសកូវីដ៣នាក់ លើតំណាងរាស្ត្រម្នាក់ មន្ត្រីម្នាក់ និងឯកអគ្គរដ្ឋទូតហុងគ្រីម្នាក់។ សេចក្តីជូនព័ត៌មានរបស់ក្រសួងសុខាភិបាល។ បើតាមក្រសួងសុខាភិបាល បានប្រកាសថា ករណីវិជ្ជមានវីរុសកូវីដ-១៩ ថ្មី ចំនួន ៣នាក់ និងមិនមានករណីជាសះស្បើយ នៅថ្ងៃទី៩ ខែវិច្ឆិកា ឆ្នាំ២០២០ គឺអ្នកវិជ្ជមានវីរុសកូវីដ១៩ មានចំនួន៣នាក់ គឺលោក សួស យ៉ារ៉ា, លោក សរ ចិត្រា និងឯកអគ្គរដ្ឋទូតហុងគ្រីប្រចាំកម្ពុជា ដែលកំពុងសម្រាកព្យាបាល នៅក្នុងមន្ទីរពេទ្យមិត្តភាពខ្មែរសូវៀត។ សេចក្តីប្រកាសព័ត៌មានបានបញ្ជាក់ថា នៅថ្ងៃទី៩ ខែវិច្ឆិកា ឆ្នាំ២០២០ ការធ្វើតេស្តអ្នកប៉ះពាល់ក្នុងព្រឹត្តិការណ៍៣ វិច្ឆិកា មានចំនួនសរុប១១៦៦នាក់ (ទាំងតេស្តលើកទី១ និងលើកទី២) ដែលទទួលបានលទ្ធផលពីវិទ្យាស្ថានប៉ាស្ទ័រកម្ពុជា មានចំនួន១១៤៣នាក់៖ អ្នកអវិជ្ជមានវីរុសកូវីដ១៩ មានចំនួន១១៤០នាក់។ នៅសល់វត្ថុសំណាកចំនួន២៣នាក់ ដែលនឹងត្រូវវិភាគបន្តដោយវិទ្យាស្ថានប៉ាស្ទ័រកម្ពុជា នៅថ្ងៃទី១០ ខែវិច្ឆិកានេះ។ ក្រសួងបន្តថា គិតទាំងបុរសអង្គរក្សផ្ទាល់គណៈប្រតិភូហុងគ្រី ដែលរកឃើញវិជ្ជមានកូវីដ១៩ នៅថ្ងៃទី៧ ខែវិច្ឆិកា ឆ្នាំ២០២០ ចំនួនអ្នកវិជ្ជមានកូវីដ១៩ ក្នុងព្រឹត្តិការណ៍០៣វិច្ឆិកា មានចំនួន៤នាក់។ ជាមួយគ្នានេះ ក្រសួងសុខាភិបាល បានក្រើនរំលឹកដល់អ្នកដែលប៉ះពាល់ក្នុងព្រឹត្តិការណ៍ទាំងអស់ ដែលមានលទ្ធផលតេស្តលើកទី១ និងលើកទី២ អវិជ្ជមានវីរុសកូវីដ១៩ ចាំបាច់ត្រូវបន្តធ្វើចត្តាឡីស័កចំនួន១៤ថ្ងៃ នៅតាមផ្ទះឲ្យបានត្រឹមត្រូវ និងនៅសណ្ឋាគាររ៉េស៊ីដង់ភ្នំពេញ (សម្រាប់អ្នកដែលពុំមានលទ្ធភាពធ្វើចត្តាឡីស័ក នៅផ្ទះខ្លួនឯង) ទៅតាមការណែនាំរបស់សម្តេចតេជោ ហ៊ុន សែន និងរបស់ក្រសួងសុខាភិបាលឲ្យបានហ្មត់ចង់ជាទីបំផុត ហើយកុំដើរចេញទៅក្រៅផ្ទះ ឬពីសណ្ឋាគារ ក្នុងអំឡុងពេលធ្វើចត្តាឡីស័កនេះឲ្យសោះ ដើម្បីទប់ស្កាត់ការចម្លងវីរុសដ៏កាចសាហាវនេះ ពីម្នាក់ទៅម្នាក់ និងចូលសហគមន៍។ សូមជម្រាបថា គិតត្រឹមម៉ោង៧ព្រឹកថ្ងៃទី១០ ខែវិច្ឆិកា ឆ្នាំ២០២០នេះ នៅកម្ពុជារកឃើញអ្នកឆ្លងកូវីដ១៩ សរុបចំនួន៣០០នាក់ (ស្ត្រី៦០នាក់ និងបុរស២៤០នាក់) ក្នុងនោះអ្នកព្យាបាលជាសះស្បើយចំនួន២៨៨នាក់ និងអ្នកកំពុងសម្រាកនៅមន្ទីរពេទ្យចំនួន១២នាក់។ ក្រសួងសុខាភិបាល សូមធ្វើការក្រើនរំលឹកជូនដល់អ្នកដែលប៉ះពាល់ក្នុងព្រឹត្តិការណ៍០៣វិច្ឆិកា ទាំងអស់ ដែលមានលទ្ធផលតេស្តលើកទី១ និងលើកទី ២ អវិជ្ជមានវីរុសក្ខវីដ-១៩ ចាំបាច់ត្រូវបន្តធ្វើចត្តាឡីស័ក ចំនួន១៥ថ្ងៃនៅតាមផ្ទះឲ្យបានត្រឹមត្រូវ និងនៅសណ្ឋាគាររ៉េស៊ីដង់សុខាភ្នំពេញ (សម្រាប់អ្នកដែលពុំមានលទ្ធ ភាពធ្វើចត្តាឡីស័កនៅផ្ទះខ្លួនឯង) ទៅតាមការណែនាំដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងរបស់ក្រសួងសុខាភិបាលឲ្យបានហ្មត់ចត់ជា ទីបំផុត ហើយកុំដើរចេញក្រៅផ្ទះ ឬពីសណ្ឋាគារ ក្នុងអំឡុងពេលធ្វើចត្តាឡីស័កនេះឲ្យសោះ ដើម្បីទប់ ស្កាត់ការចម្លងវីរុសដ៏កាចសាហាវនេះ ពីម្នាក់ទៅម្នាក់ និងចូលក្នុងសហគមន៍។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខា ភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ ជាតិនិងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក វិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ និងមន្ទីរពិសោធន៍នៃមន្ទីរពេទ្យខេត្ត សៀមរាប ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវ រកករណីកូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការនានា ដើម្បីទប់ស្កាត់ ការចម្លងវីរុសកូវីដ-១៩ នៅក្នុងប្រទេសកម្ពុជា៕ | 2020-11-10T07:44:50+07:00 | cen.com.kh | https://cen.com.kh/archives/263793.html |
a36e125d-061e-4e32-ba0b-44a62234f0a6 | ម្ចាស់សាលារៀន និងអ្នករកស៊ីបង្ហាញក្តីបារម្ភអំពីការខាតបង់ជាថ្មី ខណៈជំងឺកូវីដ១៩ ងើបឡើងវិញ | ម្ចាស់គ្រឹះស្ថានសិក្សាឯកជន និងម្ចាស់អាជីវកម្មមួយចំនួន បង្ហាញការព្រួយបារម្ភជាថ្មីពីការប្រឈមមុខនឹងការខាតបង់ បន្ទាប់ពីរដ្ឋាភិបាលបានប្រកាសឲ្យបិទសាលារៀន ខារ៉ាអូខេ ក្លឹបកម្សាន្ត រោងភាពយន្ត ពហុកីឡដ្ឋានជាតិអូឡាំពិក និងសារមន្ទីរនៅទូទាំងប្រទេស។ ការប្រកាសឲ្យបិទសាជាថ្មីនេះ ក្រោយអង្គរក្សម្នាក់ជាជនជាតិខ្មែរ ដែលការពារឲ្យប្រតិភូហុងគ្រីត្រូវបានរកឃើញថាមានផ្ទុកវីរុសកូវីដ១៩ ក្រោយប៉ះពាល់ជាមួយរដ្ឋមន្ត្រីការបរទេសហុងគ្រី ដែលត្រូវបានធ្វើតេស្តឃើញវិជ្ជមានកូវីដ១៩ ក្នុងប្រទេសថៃ បន្ទាប់ពីបំពេញទស្សនកិច្ចនៅកម្ពុជា កាលពីសប្តាហ៍មុន។ បន្ទាប់មក មនុស្ស៣នាក់ទៀត ត្រូវបានរកឃើញថាមានវីរុសកូវីដ១៩នេះ។ រដ្ឋាភិបាលកម្ពុជាបង្ហាញក្តីព្រួយបារម្ភថានេះអាចជាការរាតត្បាតទ្រង់ទ្រាយធំ ប្រសិនបើមិនទប់ស្កាត់ឲ្យទាន់ពេលទេនោះ។ រដ្ឋាភិបាលបានសម្រេចឲ្យសាលារៀនទាំងរដ្ឋទាំងឯកជន ក្នុងរាជធានីភ្នំពេញ និងខេត្តកណ្តាល ផ្អាកជាបណ្តោះអាសន្ន ចំនួន២សប្តាហ៍រាប់ចាប់ពីសប្តាហ៍នេះទៅ ដែលជាវិធានការមួយ រដ្ឋាភិបាលបានប្រកាសថាដើម្បីបញ្ចៀសការឆ្លងជំងឺកូវីដ១៩ចូលក្នុងសហគមន៍ទ្រង់ទ្រាយធំ។ លោក តែ ឡូរិន នាយកសាលាវេស្ទើនអន្តរជាតិ មានប្រសាសន៍ថាប្រសិនបើការផ្អាកការសិក្សាត្រឹម២សប្តាហ៍ វាមិនមានផលប៉ះពាល់អ្វីធ្ងន់ធ្ងរនោះទេ។ ប៉ុន្តែលោកបារម្ភខ្លាចផ្អាកយូរជាងនេះ ដូចពេលមុន ដែលនាំឲ្យលោកខាតបង់ប្រាក់។ លោកថ្លែងប្រាប់VOAថា៖«ស៊ីសងនៅលើលទ្ធផលក្នុង១៤ថ្ងៃទៀតហ្នឹង។ បើសិនជាមិនមានអីជាវិជ្ជមានទេចំពោះជំងឺនេះ យើងប្រហែលជាបើកដំណើរការធម្មតាវិញហើយតាមមើល។ ក្នុងការបើកចូលទៅវិញរយៈពេល២អាទិត្យក្រោយទៀតនេះ យើងរឹតតែបន្តឹងថែមទៀត ដូចជារឿងពាក់ម៉ាស់ បាញ់អាល់កុល វាស់កម្តៅសិស្សមុនពេលចូលរៀន»។ កាលពីខែមីនា ឆ្នាំនេះ ក្រសួងអប់រំបានប្រកាសម្តងហើយឲ្យសាលាទាំងអស់នៅទូទាំងប្រទេស ផ្អាកការសិក្សាមួយរយៈ ដើម្បីទប់ស្កាត់ការរីករាលដាលជំងឺកូវីដ១៩។ ក្រសួងអប់រំក៏បានចាប់ផ្តើមឲ្យសាលាបើកដំណើរការដំណាក់កាលដំបូង ក្នុងខែសីហា ដោយបង្រៀនផ្ទាល់ខ្លះ និងតាមអនឡាញខ្លះ។ លោក ប៉ិច បូឡែន អគ្គនាយកក្រុមហ៊ុន Westline Education Group ដែលគ្រប់គ្រងសាលារៀនWestline មានប្រសាសន៍ថាបើសិនការផ្អាកនោះអូសបន្ថាយលើសពី២សប្តាហ៍ រហូតដល់រាប់ខែទៀត នោះគ្រឹះស្ថានសិក្សាឯកជន ត្រូវប្រឈមមុខនឹងការលំបាកក្នុងការបន្តដំណើរទៅមុខជាមិនខាន។ លោកមានប្រសាសន៍ថា៖ «ខ្លាចលើសពី២សប្តាហ៍ឡើងដល់រាប់ខែ អាហ្នឹងវាអាចប៉ះពាល់តទៀតហើយ សាលាមួយៗដែលនៅដំណើរការបន្ទាប់ពីមានការបង្រួមបិទសាលាខ្លះ។ អ្នកខ្លះមិនទាន់ទាំងបានបើកផងការពិតទៅ អ្នកខ្លះទទួលនូវគ្រោះលិចទឹកទៀតក៏ដូចជាមានប៉ះពាល់លក្ខណៈសេដ្ឋកិច្ចក្នុងសហគមន៍របស់គាត់មិនទាន់ផុតស្រួលបួលផង ចូលអានេះមកមួយទៀត។ ពេលដែលគាត់រៀបចំដំបូងគាត់មានកម្ចីធនាគារឡើងវិញថែម ដើម្បីស្តារអភិវឌ្ឍសាលា ។ សាលាមួយចំនួនដែលមានលំហូរទឹកប្រាក់នៅពឹងធនាគារនៅឡើយ»។ សាលាឯកជនមួយចំនួនក្នុងក្រុងភ្នំពេញ បានប្រកាសប្រាប់មាតាបិតាសិស្សឲ្យដឹងកាលពីសប្តាហ៍មុនថាសាលានឹងបើកចូលរៀនពេញម៉ោងធម្មតានៅក្នុងសប្តាហ៍នេះ ក៏ប៉ុន្តែគម្រោងនេះត្រូវបានលុបចោលវិញទាំងស្រុង បន្ទាប់ពីមានសេចក្តីប្រកាសរបស់ក្រសួងអប់រំក្នុងការផ្អាកបណ្តោះអាសន្ននេះ។ លោក រស់ សុវាចា អ្នកនាំពាក្យក្រសួងអប់រំ យុវជន និងកីឡា មានប្រសាសន៍ថាកង្វះព័ត៌មាន និងកិច្ចសហការពីសំណាក់មាតាបិតាសិស្ស ដែលប៉ះពាល់ដោយផ្ទាល់ ឬដោយប្រយោលជាមួយគណៈប្រតិភូប្រទេសហុងគ្រី ទើបក្រសួងផ្អាកដំណើរការសាលារៀន២សប្តាហ៍ ដើម្បីចៀសវាងការឆ្លងក្នុងសាលា និងសហគមន៍។ លោកមិនទាន់អាចបញ្ជាក់ថា២សប្តាហ៍ក្រោយ សិស្សអាចចូលរៀនបានវិញ ឬយ៉ាងណា ដោយសារវាអាស្រ័យលើស្ថានភាពជាក់ស្តែង។ លោកថ្លែងប្រាប់VOAថា៖ «ក្រសួងអប់រំ យុវជន និងកីឡាបន្តកិច្ចសហការជាមួយគ្រប់ភាគីពាក់ព័ន្ធ ជាពិសេស គឺក្រសួងសុខាភិបាល មុននឹងសម្រេចចិត្តមានការជូនដំណឹងអ្វីមួយនោះ គឺក្រសួងអប់រំ យុវជន និងកីឡា នឹងពិនិត្យ និងវាយតម្លៃស្ថានការណ៍ហើយនឹងជម្រាបជូនសាធារណជននាពេលក្រោយ»។ កាលពីខែកុម្ភៈ ដើម្បីទប់ស្កាត់ការរីករាលដាលជំងឺកូវីដ១៩ រដ្ឋាភិបាលក៏សម្រេចឲ្យផ្អាកបណ្តោះអាសន្នផងដែរនូវកន្លែងប្រមូលផ្តុំមួយចំនួន រួមមានការប្រគំតន្រ្តី កន្លែងច្រៀងកម្សាន្ត ខារ៉ាអូខេ ក្លឹបកម្សាន្ត បៀរហ្គាឌិន ក្លឹបហាត់ប្រាណ កាស៊ីណូ និងកន្លែងប្រារព្ធពិធីសាសនាជាដើម។ កាលពីដើមខែកក្កដា រដ្ឋាភិបាលបានប្រកាសឲ្យម្ចាស់អាជីវកម្មខារ៉ាអូខេ និងក្លឹបកម្សាន្ត បើកដំណើរការឡើងវិញ ដោយប្រែក្លាយទៅជាភោជនីយដ្ឋាន។ ប៉ុន្តែអាជីវកម្មខារ៉ាអូខេ និងក្លឹបកម្សាន្តមួយចំនួន បើកដំណើរការឡើងវិញក្នុងលក្ខណៈជាខារ៉ាអូខេ និងក្លឹបកម្សាន្តដដែល គ្រាន់តែដូរឈ្មោះដាក់ជាភោជនីយដ្ឋានតែប៉ុណ្ណោះ។ ជាក់ស្តែងកាលពីយប់ថ្ងៃទី៩ ខែវិច្ឆិកានេះ អាជ្ញាធរនៅខណ្ឌចំការមន បានចុះផ្អាកក្លឹបកម្សាន្តរាត្រី៥កន្លែង។ នេះបើយោងតាមសារព័ត៌មានក្នុងស្រុក។ នៅពាក់កណ្តាលខែសីហា រោងភាពយន្ត និងរោងសិល្បៈ ត្រូវបានអនុញ្ញាតឲ្យបើកឡើងវិញផងដែរ។ ការប្រកាសផ្អាកសាជាថ្មីដោយមិនបានកំណត់ពេលច្បាស់លាស់ ធ្វើឲ្យម្ចាស់អាជីវកម្មមួយចំនួនបង្ហាញ ការបារម្ភយ៉ាងខ្លាំងសម្រាប់ការខាតបង់ជាបន្តទៀត។ លោក កែវ ថាច ម្ចាស់ភោជនីយដ្ឋាននិងខារ៉ាអូខេដាប់ប៊ែលយូ(W) បានគាំទ្រវិធានការណ៍ក្នុងការទប់ស្កាត់ការរីករាលជំងឺកូវីដ១៩របស់រដ្ឋាភិបាល។ ក៏ប៉ុន្តែលោកព្រួយបារម្ភថាបើការបិទនេះ លើសពី២សប្តាហ៍នោះ អាជីវកម្មរបស់លោក នឹងប្រឈមមុខបិទទ្វារជារៀងរហូត។ លោកបន្ថែមថាការបិទមួយរយៈពេលកន្លងទៅនេះ លោកបានខាតបង់ប្រាក់ប្រមាណ២០ម៉ឺនដុល្លារអាមេរិក ទៅលើការជួលអគារ និងប្រាក់ខែបុគ្គលិក។ លោកមានប្រសាសន៍ថា៖ «កន្លែងយើងពីដើមមកខារ៉ាអូខេដល់យើងកែប្រែទៅជាភោជនីយដ្ឋានមក ភ្ញៀវក៏ធ្លាក់ទៅតាមហ្នឹងអញ្ចឹង ប៉ុន្តែគ្រាន់ថាបើបន្តទៀត រយៈពេលបីទៅបួនប្រាំខែ ឬក៏ដូចពីមុនទៀត អាហ្នឹងភាគច្រើនប្រឈមមុខជាមួយការបិទតែម្តង។ ថាបើយើងអត់មានសកម្មភាពអ្វីសោះ ទប់តែថ្លៃផ្ទះ១ខែ ២ឬ៣ម៉ឺនៗ យើងរកលុយនៅឯណា»។ លោក ជី សិលា ម្ចាស់រោងភាពយន្ត Major Cineplex សង្ឃឹមថារោងភាពយន្តរបស់លោកនឹងអាចដំណើរការឡើងវិញក្នុងពេលឆាប់ៗ ដើម្បីកុំឲ្យម្ចាស់អាជីវកម្មបន្តការខាតបង់ច្រើន។ លោកបញ្ជាក់ថា៖ «ក៏ប៉ុន្តែបើពេលដែលចូលរួមទប់ស្កាត់ហើយ ហើយយើងឃើញថាសា្ថនការណ៍យើងអាចគ្រប់គ្រងបានហើយ យើងត្រូវសង្ឃឹមថាយើងមានឱកាសនឹងអាចបើកក្រុមហ៊ុនឡើងវិញ បានកាន់តែឆាប់។ ធម្មតាយើងគិតពីហានិភ័យមួយ ក៏ប៉ុន្តែនៅក្នុងផ្នែកសេដ្ឋកិច្ចយើង ក៏យើងត្រូវការជួយជ្រោមជ្រែងដែរ។ បើមិនអញ្ចឹងទេ យើងចប់កូវីដហើយ ក្រុមហ៊ុនក្ស័យធនទាំងអស់។ អាហ្នឹងជាបញ្ហាមួយសម្រាប់ផ្ទាល់ខ្លួនពីក្រុមហ៊ុនផង ហើយក៏ដូចជាបុគ្គលិកយើងក៏បាត់បង់ការងារដែរ»។ លោក មាស សុខសេនសាន អ្នកនាំពាក្យនៃក្រសួងសេដ្ឋកិច្ច និងហិរញ្ញវត្ថុ មានប្រសាសន៍ថានៅក្នុងអំឡុងពេលកូវីដ រដ្ឋាភិបាលបានជួយដល់អ្នកធ្វើការក្នុងវិស័យទេសចរណ៍ តាមរយៈគម្រោងឧបត្ថម្ភប្រាក់ដល់អ្នកបាត់បង់ការងារ ប៉ុន្តែមិនបានជួយដល់អ្នកធ្វើការនៅវិស័យខារ៉ាអូខេ រោងភាពយន្ត ក្លឹបកម្សាន្ត និងសាលារៀនឯកជននោះទេ។ លោកមានប្រសាសន៍ថា៖ «ចាត់វិធានការប៉ះទាំងអស់គ្នារកស៊ីជំនួយអីទាំងអស់ហ្នឹង។ ក្លឹបកម្សាន្តខារ៉ាអូខេ យើងអត់ជួយទេ តែយើងទៅជួយផ្ទាល់វិស័យទេសចរណ៍ផ្ទាល់តែម្តង។ បើសិនរាជរដ្ឋាភិបាលមិនធ្វើការទប់ស្កាត់បែបនេះទេ ផលនៃការវាជះឥទ្ធិពលអាក្រក់មិនបានទប់ស្កាត់ វាមានទំហំធំជាង ធ្ងន់ធ្ងរជាងអ្វីដែលយើងទប់ស្កាត់នៅក្នុងពេលនេះទៀត»។ លោកស្រី ឱ វណ្ណឌីន អ្នកនាំពាក្យក្រសួងសុខាភិបាល ថ្លែងប្រាប់VOAនៅថ្ងៃអង្គារនេះថា នៅពេលដែលជំងឺកូវីដ១៩ មានស្ថានភាពល្អប្រសើរឡើងវិញ កន្លែងកម្សាន្តទាំងអស់នោះនឹងអាចបើកដំណើរការឡើងវិញ ប៉ុន្តែលោកស្រីមិនអាចកំណត់ពេលជាក់លាក់បានទេ។ លោកស្រីមានប្រសាសន៍ថា៖ «នេះជាវិធានការមួយ ដើម្បីទប់ស្កាត់កុំឲ្យវារាតត្បាតក្នុងលក្ខណៈទ្រង់ទ្រាយធំដែលយើងត្រូវរួមគ្នាអនុវត្ត។ រឿងផលប៉ះពាល់តែងតែមានខ្លះហើយ វាមិនអត់ទេ ប៉ុន្តែវាជាជាងប៉ះពាល់តិចតួច ជាជាងប៉ះពាល់ធំ។ ត្រូវឲ្យមានតុល្យភាពរវាងហានិភ័យសុខភាពសាធារណៈជាមួយនឹងសេដ្ឋកិច្ច»។ ស្ថិតក្នុងស្ថានភាពនេះ លោកស្រី ឱ វណ្ណឌីន បន្ថែមថាការចូលរួមទប់ស្កាត់ពីជំងឺកូវីដ១៩គឺជាភារកិច្ចរបស់យើងទាំងអស់គ្នា។ លោកស្រីមានប្រសាសន៍ថា៖ «ពេលនេះ គឺជាដំណាក់កាលសំខាន់ហើយចំបាច់បំផុតជាពិសេសនៅរាជធានីភ្នំពេញ ដែលបងប្អូនប្រជាពលរដ្ឋទាំងអស់ ត្រូវតែចូលរួមចំណែកនៅក្នុងការទប់ស្កាត់ការរាតត្បាតក្នុងទ្រង់ទ្រាយធំនេះ។ នៅពេលនេះ ខ្ញុំនៅតែបន្តអំពាវនាវហើយអំពាវនាវទៀតឲ្យបងប្អូនប្រជាពលរដ្ឋយើង សូមលោកអ្នកកុំភ្លេចពីវីរុសកូវីដ១៩ ពីព្រោះវីរុសកូវីដ១៩ មិនដែលភ្លេចយើងទេ»។ បើតាមក្រសួងសុខាភិបាល គិតត្រឹមព្រឹកថ្ងៃទី១០ ខែវិច្ឆិកានេះ កម្ពុជាមានករណីឆ្លងជំងឺកូវីដ១៩ ចំនួន៣០០នាក់។ ក្រសួងសុខាភិបាលឲ្យដឹងទៀតថាបើគិតមកដល់ថ្ងៃទី៩ ខែវិច្ឆិកា ឆ្នាំ២០២០ ការធ្វើតេស្តអ្នកប៉ះពាល់និងអ្នកប្រាស្រ័យជាមួយរដ្ឋមន្រ្តីការបរទេសហុងគ្រី មានចំនួន១.១៦៦នាក់ ដែលក្នុងនោះ មនុស្ស៤នាក់ មានវីរុសកូវីដ១៩ គឺជនជាតិខ្មែរ៣នាក់ និងបរទេសម្នាក់ ដែលជាឯកអគ្គរដ្ឋទូតហុងគ្រីប្រចាំកម្ពុជា៕ | 2020-11-10T07:00:00+07:00 | khmer.voanews.com | https://khmer.voanews.com/a/covid-shutdown-worries-business-owners/5655278.html |
276f2a05-5573-4543-b9f3-47067cedab14 | លោក Biden ព្រមានថា មនុស្សប្រហែល ២ សែននាក់ទៀតអាចស្លាប់ដោយសារជំងឺកូវីដ១៩ នៅស.រ.អា | ដោយការឆ្លងរាតត្បាតជំងឺកូវីដ១៩ មានការកើនឡើងខ្លាំងនៅក្នុងសហរដ្ឋអាមេរិក លោក Joe Biden ដែលគេព្យាករណ៍ថា បានជាប់ឆ្នោតជាប្រធានាធិបតីថ្មីរបស់សហរដ្ឋអាមេរិក បានព្រមានថា មនុស្សប្រហែល ២ សែននាក់ទៀត អាចស្លាប់ដោយសារជំងឺកូវីដ១៩ មុនពេលវ៉ាក់សាំងត្រូវបានផលិតឡើង និងចែកចាយគ្រប់គ្រាន់។ បន្ទាប់ពីទទួលបានព័ត៌មានពីក្រុមប្រឹក្សាផ្ដល់យោបល់អំពីជំងឺកូវីដ១៩ របស់ក្រុមរបស់លោក លោក Biden បានថ្លែងកាលពីថ្ងៃចន្ទម្សិលមិញនៅក្នុងទីក្រុង Wilmington រដ្ឋ Delaware ថា «បញ្ហាប្រឈមនៅចំពោះមុខយើងនេះ នៅមានភាពធំធេងនៅឡើយ និងកំពុងកើនឡើង ហើយតម្រូវការដើម្បីចាត់វិធានការម៉ឺងម៉ាត់ប្រយុទ្ធនឹងជំងឺនេះ ក៏អញ្ចឹងដែរ»។ សហរដ្ឋអាមេរិក មានករណីឆ្លងជំងឺកូវីដ១៩ ទាំងអស់ជាង ១០ លានករណី ដោយមានអត្រាឆ្លង ការចូលសម្រាកព្យាបាលនៅមន្ទីរពេទ្យ និងចំនួនមនុស្សស្លាប់ដោយសារជំងឺនេះ កំពុងកើនឡើង។ នេះបើយោងតាមទិន្នន័យរបស់សាកលវិទ្យាល័យ Johns Hopkins។ ជំនួបរបស់ក្រុមការងារជំងឺកូវីដ១៩ របស់សេតវិមានដែលដឹកនាំដោយលោកអនុប្រធានាធិបតី Mike Pence ក៏ត្រូវបានធ្វើឡើងផងដែរ កាលពីថ្ងៃចន្ទ។ កាលពីថ្ងៃចន្ទម្សិលមិញផងដែរ ក្រុមហ៊ុនផលិតឱសថ Pfizer បានប្រកាសថា ការវិភាគដំបូងៗ បង្ហាញថា វ៉ាក់សាំងរបស់ខ្លួនមានប្រសិទ្ធភាពខ្លាំងនៅក្នុងការបង្ការជំងឺកូវីដ១៩។ ក្រុមហ៊ុន Pfizer បានបញ្ជាក់ថា គណៈកម្មាធិការឃ្លាំមើលទិន្នន័យ បានរកឃើញថា មិនមានក្ដីបារម្ភខ្លាំងណាមួយរឿងសុវត្ថិភាពទាក់ទិននឹងវ៉ាក់សាំងរបស់ខ្លួន ដែលតម្រូវឲ្យប្រើចំនួន ២ ដូសនោះទេ។ ក្រុមហ៊ុនឱសថ Pfizer និងក្រុមហ៊ុន BioNTech ដែលជាដៃគូរបស់ខ្លួននៅប្រទេសអាល្លឺម៉ង់ មានគោលបំណងដាក់ពាក្យសុំការអនុញ្ញាតិការប្រើវ៉ាក់សាំងនេះក្នុងគ្រាអាសន្ននៅក្រោយសប្តាហ៍ទី ៣ នៃខែវិច្ឆិកានេះ។ លោក Biden មានប្រសាសន៍បន្ថែមទៀតថា វ៉ាក់សាំងនោះ ទោះបីជាប្រសិនបើទទួលបានការអនុញ្ញាតក៏ដោយ ក៏នឹងមិនមានគ្រប់គ្រាន់ឲ្យបានទូលំទូលាយភ្លាមៗនោះទេ ដោយត្រូវរង់ចាំជាច្រើនខែ ដូច្នេះយើងនៅមានបញ្ហាប្រឈមខ្លាំងក្លាដែលត្រូវដោះស្រាយ៕ | 2020-11-10T07:00:00+07:00 | khmer.voanews.com | https://khmer.voanews.com/a/us-still-facing-dark-winter-with-coronavirus-warns-biden/5655154.html |
3d97af3d-7aba-4aea-997f-0679d9a007c7 | TOP NEWS: សម្តេចតេជោ ហ៊ុន សែន ផ្ញើសារពិសេសជូនជនរួមជាតិ ពាក់ព័ន្ធករណីជំងឺកូវីដ-១៩ ជាមួយព្រឹត្តិការណ៍ ៣ វិច្ឆិកា និងអំពាវនាវកុំឲ្យមានភាពស្លន់ស្លោរ (Sound inside) | នៅរាត្រីថ្ងៃទី០៩ ខែវិច្ឆិកា ឆ្នាំ២០២០នេះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានថ្លែងសារបន្ទាន់មួយជូនជនរួមជាតិខ្មែរទាំងអស់ ពាក់ព័ន្ធជាមួយព្រឹត្តិការណ៍ ៣ វិច្ឆិកា ឆ្នាំ២០២០ (ដំណើរទស្សនកិច្ចរបស់គណៈប្រតិភូរដ្ឋមន្រ្តីការបរទេស ហុងគ្រី) នៅក្នុងនោះសម្តេចតេជោ ថ្លែងអំពាវនាវយ៉ាងទទូច ដល់បងប្អូនប្រជាពលរដ្ឋ កុំឲ្យមានភាពភ័យខ្លាច និងស្លន់ស្លោរចំពោះសភាពការណ៍ចំពោះមុខនៃជំងឺកូវីដ-១៩ ព្រមទាំងប្រកាសអំពាវនាវចំពោះអ្នកដែលជាប់ពាក់ព័ន្ធទាំងអស់ សូមមេត្តាធ្វើចត្តាឡីស័កដោយប្រុងប្រយ័ត្នជាទីបំផុត ជៀសវាងការរីករាលដាលធំឡើងដោយប្រការណាមួយ។ | 2020-11-10T05:04:00+07:00 | freshnewsasia.com | https://m.freshnewsasia.com/index.php/en/localnews/176667-2020-11-09-15-04-16.html |
493e5acb-e1e7-4e70-a77f-363f2488c1da | រដ្ឋមន្ត្រីអ៉ីស្រាអែលសរុប៥រូបហើយ បានឆ្លងជំងឺកូវីដ-១៩ ខណៈករណីឆ្លងទូទាំងប្រទេស កើនដល់ជាង ៣សែននាក់ | តាមសេចក្តីថ្លែងការណ៍មួយ នៅថ្ងៃចន្ទនេះបានឱ្យដឹងថា រដ្ឋមន្ត្រីក្រសួងសហប្រតិបត្តិការក្នុងតំបន់នៃប្រទេសអ៉ីស្រាអែលលោក អូហ្វឺ អាគូនីស (Ofir Akunis) បានធ្វើតេស្តវិជ្ជមានចំពោះជំងឺ COVID-19។ នេះបើតាមការចេញផ្សាយ ដោយសារព័ត៌មានចិនស៊ីនហួរ នៅរសៀលថ្ងៃចន្ទ ទី០៩ ខែវិច្ឆិកា ឆ្នាំ២0២០។ សេចក្តីថ្លែងការណ៍ខាងលើបានគូសបញ្ជាក់ទៀតថា ភ្លាមៗនោះលោករដ្ឋមន្ត្រី Ofir Akunis បានដាក់ខ្លួនឯងឱ្យនៅដាច់ដោយឡែក នៅផ្ទះរបស់លោកផ្ទាល់ ស្របតាមការណែនាំរបស់ក្រសួងសុខាភិបាល និងការមើលថែទាំងដោយគ្រូពេទ្យជំនាញ។ រហូតមកទល់ពេលនេះ លោកមានអារម្មណ៍ល្អហើយបន្តគ្រប់គ្រងភារកិច្ចពីផ្ទះដដែល។ សម្រាប់ក្រសួងសហប្រតិបត្តិការក្នុងតំបន់របស់អ៉ីស្រាអែលនេះ គឺមានតួនាទីជំរុញកិច្ចសហប្រតិបត្តិការ ជាមួយបណ្តាប្រទេសនានានៅក្នុងតំបន់មេឌីទែរ៉ាណេ ក៏ដូចជាអាជ្ញាធរនៅតំបន់ប៉ាឡេស្ទីនផងដែរ។ គួរជម្រាបថា លោក Akunis បានក្លាយជារដ្ឋមន្ត្រីអ៉ីស្រាអែលទី ៥ ហើយ ដែលបានឆ្លងជំងឺ COVID-19 គិតចាប់តាំងពីមានការផ្ទុះឡើងនៃជំងឺដ៏កាចសាហាវមួយនេះ នៅក្នុងប្រទេសមជ្ឈិមបូព៌ាមួយនេះ កាលពីចុងខែកុម្ភៈកន្លងទៅ។ បច្ចុប្បន្នអ៉ីស្រាអែលមានករណីឆ្លង COVID-19 សរុបជិត ៣២០,០០០ករណី ក្នុងនោះស្លាប់ ២,៦៧៤នាក់ និងជាសះស្បើយវិញជាង ៣១៨,៨០០នាក់៕ | 2020-11-09T23:46:00+07:00 | freshnewsasia.com | https://m.freshnewsasia.com/index.php/en/internationalnews/176644-2020-11-09-09-46-54.html |
7e0e73da-50df-4487-b671-69b27d31bf2b | អាជ្ញាធរចុះផ្អាកក្លឹបរាត្រី៥កន្លែង ដើម្បីបង្ការ និងទប់ស្កាត់ការរីករាលដាលជំងឺកូវីដ១៩ នៅខណ្ឌចំការមន | គណៈបញ្ជាការឯកភាពខណ្ឌចំការមន បានសម្រេចផ្អាកអាជីវកម្មក្លឹបរាត្រី នៅក្នុងមូលដ្ឋានខណ្ឌចំការមនចំនួន៥កន្លែង ដែលក្លឹបទាំងនេះមិនបានផ្អាកដំណើរការរបស់ខ្លូន តាមវិធានការ របស់ក្រសួងសុខាភិបាល។ អភិបាលខណ្ឌចំការមន លោក ថេង សុថុល បានប្រាប់ភ្នាក់ងារព័ត៌មាន Fresh News នៅរសៀលថ្ងៃទី៩ ខែវិច្ឆិកា ឆ្នាំ២០២០នេះថា ក្រោយទទួលបានការណែនាំពីក្រសួងសុខាភិបាល និងអភិបាលរាជធានីភ្នំពេញ លោកបានដឹកនាំកម្លាំងគណៈបញ្ជាការឯកភាពចុះផ្អាកក្លឹបកំសាន្តទាំងនេះ ដើម្បីទប់ស្កាត់កូវីដ១៩។ សូមបញ្ជាក់ថា រាជរដ្ឋាភិបាលកម្ពុជា នៅថ្ងៃទី០៨ ខែវិច្ឆិកា ឆ្នាំ២០២០ បានចេញលិខិតបន្ទាន់មួយ ដោយសម្រេចការបិទ KTV ក្លឹបកម្សាន្ត រោងភាពយន្ត និងសារមន្ទីរ នៅទូទាំងប្រទេស ដើម្បីការពារការរីករាលដាលជំងឺកូវីដ-១៩។ លិខិតរបស់លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានបញ្ជាក់យ៉ាងដូច្នេះថា ។ ជាមួយគ្នានេះ លោករដ្ឋមន្ត្រី ម៉ម ប៊ុនហេង បានស្នើឲ្យរដ្ឋមន្ត្រី និងអភិបាលនៃគណៈ អភិបាលរាជធានី-ខេត្ត ចាត់ចែងអនុវត្តទៅតាមសមត្ថកិច្ចរបស់ខ្លួន ឱ្យមានប្រសិទ្ធភាពខ្ពស់៕ | 2020-11-09T23:30:00+07:00 | freshnewsasia.com | https://m.freshnewsasia.com/index.php/en/localnews/176643-2020-11-09-09-30-27.html |
7268254c-38c4-4278-980c-32aa191ea068 | ប្រមុខរាជរដ្ឋាភិបាល ផ្ញើសារពិសេសជូនជនរួមជាតិ ពាក់ព័ន្ធករណីជំងឺកូវីដ-១៩ ជាមួយព្រឹត្តិការណ៍ ៣ វិច្ឆិកា និងអំពាវនាវកុំឲ្យមានភាពស្លន់ស្លោរ(សំឡេង) | ភ្នំពេញ៖ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅរាត្រីថ្ងៃទី៩ ខែវិច្ឆិកា ឆ្នាំ២០២០នេះបានថ្លែងសារបន្ទាន់មួយជូនជនរួមជាតិខ្មែរទាំងអស់ ពាក់ព័ន្ធជាមួយព្រឹត្តិការណ៍ ៣ វិច្ឆិកា ឆ្នាំ២០២០ ដំណើរទស្សនកិច្ចរបស់គណៈប្រតិភូរដ្ឋមន្ត្រីការបរទេស ហុងគ្រី នៅក្នុងនោះសម្តេចតេជោ ថ្លែងអំពាវនាវយ៉ាងទទូច ដល់បងប្អូនប្រជាពលរដ្ឋ កុំឲ្យមានភាពភ័យខ្លាច និងស្លន់ស្លោរចំពោះសភាពការណ៍ចំពោះមុខនៃជំងឺកូវីដ-១៩ ព្រមទាំងប្រកាសអំពាវនាវចំពោះអ្នកដែលជាប់ពាក់ព័ន្ធទាំងអស់ សូមមេត្តាធ្វើចត្តាឡីស័កដោយប្រុងប្រយ័ត្នជាទីបំផុត ជៀសវាងការរីករាលដាលធំឡើងដោយប្រការណាមួយ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានសម្តែងនូវកង្វល់យ៉ាងខ្លាំងអំពីការធ្វើចត្តាឡីស័ក របស់ថ្នាក់ដឹកនាំ និងមន្ត្រីរាជការ ដែលបានចូលរួមដោយផ្ទាល់ និងប្រយោល ក្នុងព្រឹត្តិការណ៍ ថ្ងៃ០៣វិច្ឆិកា ដោយរួមបញ្ចូលទាំង ប្រពន្ធ កូន ផងដែរ ខណៈសម្តេចបានសង្កេតឃើញ ភរិយា មន្ត្រីមួយចំនួន បានចូលរួមក្នុងពិធីផ្សេងៗ។ សម្តេចតេជោ បានគូសបញ្ជាក់ថា៖ “ការយល់ឃើញរបស់ភរិយា ថ្នាក់ដឹកនាំ និងមន្ត្រី ឬអ្នកចូលរួមក្នុងព្រឹត្តិការណ៍ ថ្ងៃ០៣ វិច្ឆិកា ហើយដែលគិតថាខ្លួនបានត្រឹមប៉ះពាល់ដោយប្រយោល ដូច្នេះហើយបានទៅចូលរួមក្នុងពិធីផ្សេងៗ ដែលនេះគឺជាការធ្វេសប្រហែសមួយដ៏ធំ ដែលអាចឈានទៅដល់ការអន្តរាយ។ ខ្ញុំសុំស្នើជាថ្មី និងដោយទទូច ចំពោះអ្នកប៉ះពាល់ដោយផ្ទាល់ រួមទាំងប្រពន្ធកូន និងក្រុមគ្រួសារទាំងអស់ដែលនៅក្នុងផ្ទះ សូមមេត្តាដាក់ខ្លួននៅក្នុងផ្ទះ ដោយធ្វើចត្តាឡីស័កឱ្យបានត្រឹមត្រូវ និងម៉ត់ចត់បំផុត ព្រោះថានេះគឺជាបញ្ហាសំខាន់ ដោយយើងមិនត្រូវនាំខ្លួនយើងទៅចម្លងមេរោគឱ្យអ្នកដ៏ទៃ ឬឱ្យទៅសង្គមនោះទេ”។ សម្តេចតេជោ បានបន្ថែមថា៖ “បើចង់បញ្ចប់ព្រឹត្តិការណ៍ ថ្ងៃ០៣ វិច្ឆិកា ឱ្យបានឆាប់នោះ ជម្រើសមានតែមួយគត់គឺ ការធ្វើចត្តាឡីស័កឱ្យបានត្រឹមត្រូវ បើមិនដូច្នេះទេយើងនឹងអាចដើរទៅចម្លងនៅខាងក្រៅ និងអ្វីដែលសំខាន់ជាងនេះទៀតនោះ គឺការបាត់ដាននៅខាងក្រៅ ហើយទៅចម្លងនៅទីកន្លែងផ្សេងៗ ដែលនេះហើយគឺជាការចម្លងទៅក្នុងសហគមន៍ដោយគ្មានដានទាល់តែសោះ ដែលនោះហើយគឺជាមហន្តរាយ ដែលនឹងមិនត្រឹមរីករាលដាលត្រឹមតែរាជធានីភ្នំពេញនោះទេ គឺនឹងរាលដល់ទៅដល់ទូទាំងប្រទេសផងដែរ”។ បទពិសោធន៍នៃប្រទេសជិតខាងក្នុងតំបន់អាស៊ាន ដូចជាប្រទេសមីយ៉ាន់ម៉ា បានបង្ហាញយ៉ាងច្បាស់ថា ការរីករាលដាលក្នុងសហគមន៍ និងការបាត់ដាននៃការឆ្លងពីម្នាក់ទៅម្នាក់ បានធ្វើឱ្យប្រទេសនេះ មានកំណើនឆ្លងក្នុងមួយថ្ងៃជាង ១ ០០០នាក់ និងករណីឆ្លងសរុបជាង ៦០ ០០០នាក់ហើយ។ សម្តេចតេជោ ហ៊ុន សែន ក៏បានចេញបទបញ្ជាផងដែរថា រាល់អ្នកទាំងអស់ដែលធ្វើចត្តាឡីស័ក គឺត្រូវធ្វើឱ្យបានត្រឹមត្រូវ និងម៉ត់ចត់បំផុត ហើយចំពោះអ្នកចត្តាឡីស័កតាមផ្ទះ បើសិនអ្នកដែលធ្វើចត្តាឡីស័កពុំបានត្រឹមត្រូវនោះទេ អាជ្ញាធរមូលដ្ឋានត្រូវរៀបចំពិនិត្យតាមដាន ឱ្យបានច្បាស់លាស់ និងនាំពួកគាត់ទៅធ្វើចត្តាឡីស័កនៅផ្នែកដែលរៀបចំដោយក្រសួងសុខាភិបាល មិនថានៅទីក្រុង ឬនៅបណ្តាខេត្តនោះទេ ហើយត្រូវមានការការពារ និងយាមកាមយ៉ាងត្រឹមត្រូវ ដោយសម្តេចតេជោ បានសង្កត់ធ្ងន់ថា នោះមិនមែនជាការដាក់ឃុំនោះទេ ក៏ប៉ុន្តែនោះជាតម្រូវការចាំបាច់ នៃការដាក់ខ្លួនឱ្យដាច់ដោយឡែក ដោយប្រជាពលរដ្ឋមានសិទ្ធិក្នុងការជ្រើសរើសថា ត្រូវចត្តាឡីស័កនៅផ្ទះរបស់ខ្លួន ដោយអនុវត្តឱ្យបានត្រឹមត្រូវនៃវិធានចត្តាឡីស័ក ឬត្រូវធ្វើចត្តាឡីស័ក ដោយមានការចាប់បញ្ជូនទៅកន្លែងចត្តាឡីស័ក៕ | 2020-11-09T22:40:53+07:00 | cen.com.kh | https://cen.com.kh/archives/263738.html |
0b985ec6-22b3-4eed-814d-20c61e5b66df | ក្រសួងទេសចរណ៍ ណែនាំជាថ្មីឱ្យបន្តបិទសកម្មភាពអាជីវកម្ម KTV ក្លឹបកម្សាន្តទាំងអស់ ដើម្បីបង្កើនប្រសិទ្ធភាពទប់ស្កាត់ជំងឺកូវីដ១៩ (Video inside) | ដោយអនុវត្តតាមណែនាំរបស់រាជរដ្ឋាភិបាល និងក្រសួងសុខាភិបាល ក្នុងការចូលរួមបង្កើនប្រសិទ្ធភាពទប់ស្កាត់ការរីករាលដាលជំងឺកូវីដ-១៩ ក្រសួងទេសចរណ៍ បានចេញលិខិតណែនាំសាជាថ្មីដល់ម្ចាស់ KTV ម្ចាស់ក្លឹបកម្សាន្តនានា ដូចជាខារ៉ាអូខេ រង្គសាល ឌីស្កូតែក និងបៀរហ្គាដិនទូទាំងប្រទេស ត្រូវតែបន្តបិទសកម្មភាពអាជីវកម្ម របស់ខ្លួនឱ្យបានម៉ឺងម៉ាត់ជាទីបំផុត។ ក្នុងលិខិតដែលបណ្តាញព័ត៌មាន Fresh News ទទួលបាននៅព្រឹកថ្ងៃទី៩ ខែវិច្ឆិកា ឆ្នាំ២០២០, លោក ថោង ខុន រដ្ឋមន្រ្តីក្រសួងទេសចរណ៍ បានអំពាវនាវដល់រដ្ឋបាលរាជធានី-ខេត្ត ត្រូវយកចិត្តទុកដាក់បន្តការត្រួតពិនិត្យ និងអនុវត្តតាមសេចក្ដីណែនាំរបស់ក្រសួងសុខាភិបាល និងក្រសួងទេសចរណ៍ឱ្យមានប្រសិទ្ធភាពផងដែរ៕ | 2020-11-09T18:54:00+07:00 | freshnewsasia.com | https://m.freshnewsasia.com/index.php/en/localnews/176618-2020-11-09-04-54-07.html |
0bfd6760-f856-4e22-b194-edc8459af3cf | គិតត្រឹមម៉ោង៥ល្ងាចថ្ងៃនេះ រកឃើញអ្នកវិជ្ជមានវីរុសកូវីដ១៩ចំនួន ៣នាក់ គឺឯកឧត្តម សួស យ៉ារ៉ា , លោក ស ចិត្រា , ឯកអគ្គរដ្ឋទូតហុងគ្រីសម្រាប់កម្ពុជា និងវៀតណាម | ក្រសួងសុខាភិបាល បានប្រកាសថា ការធ្វើតេស្តលើកទីពីរនៃអ្នកប៉ះពាល់ក្នុងព្រឹត្តិការណ៍ ៣វិច្ឆិកា នៅថ្ងៃទី៩ ខែវិច្ឆិកា ឆ្នាំ២០២០ គិតត្រឹមម៉ោង៥និង០០ល្ងាច រកឃើញអ្នកវិជ្ជមានចំនួន ៣នាក់ ក្នុងចំណោមនោះ គឺមាន ឯកឧត្តម សួស យ៉ារ៉ា ជាសមាជិករដ្ឋសភា លោក ស ចិត្រា ជាអគ្គលេខាធិការរងក្រសួងកសិកម្ម រុក្ខាប្រម៉ាញ់និងនេសាទ មានអាសយដ្ឋាននៅសង្កាត់ទួលទំពូង១ ខណ្ឌចំការមន រាជធានីភ្នំពេញ , ឯកអគ្គរដ្ឋទូតហុងគ្រីសម្រាប់កម្ពុជា និងវៀតណាម ។ បើតាមសេចក្តីប្រកាសព័ត៌មានរបស់ក្រសួងសុខាភិបាល បានបញ្ជាក់ថា ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបថា លទ្ធផលវិភាគវត្ថុសំណាកលើកទី២ ជូនដល់អ្នកប៉ះពាល់នៅក្នុងព្រឹត្តិការណ៍៣វិច្ឆិកា គិតត្រឹមម៉ោង៥និង០០ល្ងាចនៃថ្ងៃទី៩ ខែ វិច្ឆិកា ឆ្នាំ២០២០ ដែលផ្តល់ដោយវិទ្យាស្ថានប៉ាស្ទ័រកម្ពុជា បានបង្ហាញពីការរកឃើញអ្នកវិជ្ជមានវីរុសកូដ-១៩ ចំនួន ៣នាក់ ដែលមានដូចតទៅ៖ ឯកឧត្តម សួស យ៉ារ៉ា ជនជាតិខ្មែរអាយុ ៤៧ឆ្នាំ ជាសមាជិករដ្ឋសភា មានអាសយដ្ឋាននៅខណ្ឌទួលគោក រាជធានីភ្នំពេញ, លោក ស ចិត្រា ជនជាតិខ្មែរអាយុ ៤៧ឆ្នាំ ជាអគ្គលេខាធិការរងក្រសួងកសិកម្ម រុក្ខាប្រម៉ាញ់និងនេសាទ មានអាសយដ្ឋាននៅសង្កាត់ទួលទំពូង១ ខណ្ឌចំការមន រាជធានីភ្នំពេញ , បុរសជនជាតិហុងគ្រីអាយុ ៦៨ឆ្នាំ ជាឯកអគ្គរដ្ឋទូតហុងគ្រីសម្រាប់កម្ពុជា និងវៀតណាម ស្នាក់នៅ សណ្ឋាគារមួយក្នុងទីក្រុងភ្នំពេញ។ បច្ចុប្បន្ន អ្នកជំងឺខាងលើ ត្រូវបានដាក់ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា៖ ករណីសរុបដែលរកឃើញអ្នកមានវីរុសកូវីដ-១៩ នៅក្នុងព្រឹត្តិការណ៍៣វិច្ឆិកា គិត ត្រឹមម៉ោង៥និង០០ល្ងាចនៃថ្ងៃទី០៩ ខែវិច្ឆិកា ឆ្នាំ២០២០ នេះ មានចំនួន ៣នាក់។ ក្រុមការងារក្រសួងសុខាភិបាល កំពុង បន្តការយកវត្ថុសំណាកអ្នកប៉ះពាល់លើកទី ២ និងកំពុងរងចាំលទ្ធផលដែលត្រូវផ្តល់មកក្រសួងជាបន្តបន្ទាប់ នៅពេលធ្វើការវិភាគរួច ដោយវិទ្យាស្ថានប៉ាស្ទ័រកម្ពុជា ហើយក្រសួង នឹងបន្តជូនដំណឹងជូនសាធារណជនបន្តទៀត នៅពេលទទួលបានលទ្ធផលជាបន្តបន្ទាប់ និងប្រសិនបើមានការវិវត្តន៍ថ្មីៗពាក់ព័ន្ធទៅនៃព្រឹត្តិការណ៍៣វិច្ឆិកានេះ។ យោងតាមអនុសាសន៍ណែនាំដ៏ខ្ពង់ខ្ពស់របស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក្រសួងសុខាភិបាល សូមឲ្យអាជ្ញាធរថ្នាក់ក្រោមជាតិ ជាពិសេសសាលារាជធានីភ្នំពេញ ចាត់តាំងកម្លាំង ធ្វើការតាមដានការអនុវត្តការធ្វើចត្តាឡីស័ករបស់អ្នកប៉ះពាល់ទាំងអស់ ទៅតាមដែនសមត្ថកិច្ចរបស់ខ្លួន ដោយរួមជាមួយមន្ទីរសុខាភិបាលរាជធានី -ខេត្ត ដែលពាក់ព័ន្ធ ដើម្បីចូលរួម ត្រួតពិនិត្យ និងតាមដានសុខភាពអ្នកធ្វើចត្តាឡីស័កទាំងអស់ ប្រកបដោយការទទួលខុសត្រូវ និងរួមគ្នាទប់ស្កាត់ ការចម្លងចូលក្នុងសហគមន៍ក្នុងទ្រង់ទ្រាយធំ។ ឯកឧត្តម សួស យ៉ារ៉ា អនុប្រធានគណៈកម្មការកិច្ចការបរទេស សហប្រតិបត្តិការអន្តរជាតិ ឃោសនាការ និងព័ត៌មាន នៃរដ្ឋសភា និងជាតំណាងរាស្ត្រមណ្ឌលខេត្តព្រះវិហារ បានជួបពិភាក្សាការងារជាមួយ ឯកឧត្តម ភីធើ ស៊ីចាតូ (H.E. Mr. PÉTER Szijjártó) រដ្ឋមន្ត្រីការបរទេស និងពាណិជ្ជកម្ម ប្រទេសហុងគ្រី នៅព្រឹកថ្ងៃទី៣ ខែវិច្ឆិកា ឆ្នាំ២០២០ នៅវិមានរដ្ឋសភា ខណៈឯកឧត្តមរដ្ឋមន្ត្រី ដឹកនាំគណៈប្រតិភូមកបំពេញទស្សនកិច្ចនៅកម្ពុជា។ ឯកឧត្តម សួស យ៉ារ៉ា បានវាយតម្លៃខ្ពស់ ចំពោះដំណើរទស្សនកិច្ចរបស់ឯកឧត្តមរដ្ឋមន្ត្រី ភីធើ ស៊ីចាតូ និងគណៈប្រតិភូនៅកម្ពុជា ក្នុងខណៈដែលពិភពលោកកំពុងរាតត្បាតដោយជំងឺកូវីដ១៩នោះ។ ឯកឧត្តម បានលើកឡើងថា ទោះមានការរីករាលដាលនៃជំងឺឆ្លងកូវីដ១៩យ៉ាងណាក្តី តែជំងឺនេះ មិនបានរំខានដល់ទំនាក់ទំនងមិត្តភាព សាមគ្គីភាព និងកិច្ចសហប្រតិបត្តិការដ៏ល្អ រវាងប្រទេសទាំងពីរកម្ពុជា-ហុងគ្រីនោះឡើយ។ ជាពិសេសទំនាក់ទំនងដ៏ស្អិតរមួតរវាង សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី និងថ្នាក់ដឹកនាំប្រទេសហុងគ្រី។ ក្នុងជំនួបដ៏ស្និទ្ធស្នាលរវាង ឯកឧត្តម សួស យ៉ារ៉ា និងឯកឧត្តម ភីធើ ស៊ីចាតូ បានពិភាក្សាផ្លាស់ប្តូរយោបល់គ្នា លើចំណុចសំខាន់ៗ មានការពង្រឹងកិច្ចសហប្រតិបត្តិការរវាងស្ថាប័ននិតិប្បញ្ញត្តិនៃប្រទេសទាំងពីរកម្ពុជា-ហុងគ្រី និងកិច្ចសហប្រតិបត្តិការផ្លាស់ប្តូរបទពិសោធន៍គ្នាលើវិស័យទេសចរណ៍ ក្នុងអំឡុងពេលនៃការរីករាលដាលជំងឺកូវីដ១៩ ជាដើម។ ឯកឧត្តម ភីធើ ស៊ីចាតូ បានដឹកនាំគណៈប្រតិភូមកបំពេញទស្សនកិច្ចផ្លូវការ និងមិត្តភាពនៅព្រះរាជាណាចក្រកម្ពុជា នាថ្ងៃទី៣ ខែវិច្ឆិកា ឆ្នាំ២០២០។ ក្នុងដំណើរទស្សនកិច្ចនេះ ឯកឧត្តម ចូលជួបសម្តែងការគួរសម សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី ជួបពិភាក្សាការងារជាមួយ ឯកឧត្តម ប្រាក់ សុខុន ឧបនាយករដ្ឋមន្ត្រី រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ និងថ្នាក់ដឹកនាំក្រសួងស្ថាប័នមួយចំនួនទៀតផងដែរ។ សូមជម្រាបថា នៅក្នុងដំណើរទស្សនកិច្ចនេះ មានឯកសារកិច្ចព្រមព្រៀង និងអនុស្សរណៈមួយចំនួន នៃប្រទេសទាំងពីរមួយចំនួន ត្រូវចុះហត្ថលេខា មានដូចជាក្នុងវិស័យធនធានទឹក កសិកម្ម សេវាដឹកជញ្ជួន ជាដើម៕ | 2020-11-09T18:43:30+07:00 | cen.com.kh | https://cen.com.kh/archives/263716.html |
5c3a8631-dce6-4fa0-beab-d9348e526611 | វីវរហើយ ! ក្រសួងប្រកាសបន្ទាន់រកឃើញតំណាងរាស្ដ្រ និងមន្រ្ដី៣នាក់ ដែលពាក់ព័ន្ធជាមួយគណៈប្រតិភូរដ្ឋមន្ដ្រីការបរទេសហុងគ្រី ឆ្លងកូវីដ-១៩ | ក្រសួងសុខាភិបាល នៅរសៀលថ្ងៃទី០៩ ខែវិច្ឆិកា ឆ្នាំ២០២០នេះ បានចេញសេចក្ដីប្រកាសព័ត៌មានបន្ទាន់មួយ ដោយបញ្ជាក់ជាផ្លូវការថា មានមន្ដ្រីចំនួន៣រូបទៀត រកឃើញវិជ្ជមានកូវីដ-១៩ ដែលមានការប៉ះពាល់ជាមួយរដ្ឋមន្ដ្រីការបរទេស និងពាណិជ្ជកម្មហុងគ្រី ដែលបានមកបំពេញទស្សនកិច្ចនៅប្រទេសកម្ពុជា (ព្រឹត្តិការណ៍ ៣វិច្ឆិកា)។ លោក សួស យ៉ារ៉ា តំណាងរាស្ដ្រ និងជាអ្នកនាំពាក្យគណបក្សប្រជាជនកម្ពុជា លោក សរ ចិត្រា អគ្គលេខាធិការរង ក្រសួងកសិកម្ម រុក្ខាប្រមាញ់ និងនេសាទ ឯកអគ្គរដ្ឋទូតហុងគ្រី ប្រចាំកម្ពុជា។ | 2020-11-09T18:37:50+07:00 | kbnnews.com | https://kbn.news/archives/189385 |
8bb09113-3067-47d8-aab1-fd3132b0941d | ក្រសួងការងារ ផ្អាកគ្រឹះស្ថានអប់រំបណ្ដុះបណ្ដាលជំនាញ រយៈពេល២សប្តាហ៍ ដោយសារបង្ការពីជំងឺកូវីដ-១៩ | ក្នុងគោលបំណងបង្ការសុវត្ថិភាពពីការរីករាលដាលនៃជម្ងឺកូវីដ-១៩ ក្រសួងការងារនិងបណ្ដុះបណ្ដាលវិជ្ជាជីវៈ បានប្រកាសផ្អាកការបណ្ដុះបណ្ដាលនៅតាមគ្រឹះស្ថានអប់រំបណ្ដុះបណ្ដាលបច្ចេកទេសនិងវិជ្ជាជីវៈ នៅរាជធានីភ្នំពេញ និងទីរួមខេត្តកណ្ដាល រយៈពេល២សប្តាហ៍ ចាប់ពីពេលជូនដំណឹងនេះ។ នៅក្នុងសេចក្ដីជូនដំណឹង នៅរាត្រីថ្ងៃទី៨ ខែវិច្ឆិកា ឆ្នាំ២០២០នេះ ក្រសួងការងារនិងបណ្ដុះបណ្ដាលវិជ្ជាជីវៈ បានបញ្ជាក់ថា ការផ្អាកនេះជាវិធានការដើម្បីចៀសវាងការឆ្លងជំងឺកូវីដ-១៩ ចូលក្នុងសាលា និងការរីករាលដាលក្នុងសហគមន៍។ ក្រសួងបញ្ជាក់ទៀតថា ក្នុងកាលៈទេសៈនេះ គ្រឹះស្ថានអប់រំបណ្ដុះបណ្ដាលបច្ចេកទេសនិងវិជ្ជាជីវៈ ត្រូវបន្តដំណើរការបង្រៀន និងរៀនតាមប្រព័ន្ធបណ្ដុះបណ្ដាលពីចម្ងាយ ឬអនឡាញ (Online)៕ | 2020-11-09T14:16:28+07:00 | kbnnews.com | https://kbn.news/archives/189311 |
735626aa-d999-4087-ab9c-73091d778898 | ក្តៅៗ! អង្គរក្សដែលឆ្លងជំងឺកូវីដ បានទៅបង្ហាត់កីឡាករ២រូប នៅពហុកីឡដ្ឋានជាតិអូឡាំពិក | កាលពីថ្ងៃទី៨ ខែវិច្ឆិកា ឆ្នាំ២០២០ ក្រសួងអប់រំ យុវជន និងកីឡា បានចេញសេចក្តីប្រកាសថា អង្គរក្សដែលឆ្លងជំងឺកូវីដ-១៩ និងជាគ្រូបង្វឹក បានមកបង្ហាត់កីឡាករ២រូប ក្នុងបរិវេណពហុគីឡដ្ឋានអូឡាំពិក និងបានទាក់ទងការងារផ្ទាល់ និងប្រយោលជាមួយបុគ្គលិក៥រូប នៃមជ្ឈមណ្ឌលជាតិហ្វឹកហ្វឺនកីឡា។ ជាមួយគ្នានេះដែរ ក្រសួងអប់រំ បានប្រកាសឲ្យផ្អាកការលេងកីឡា ឬការហាត់ប្រាណគ្រប់ប្រភេទដែលមានលក្ខណៈប្រមូលផ្តុំ និងការផ្អាកការចេញ-ចូលក្នុងបរិវេណពហុកីឡដ្ឋានជាតិអូឡាំពិក ជាបណ្តោះអាសន្ន៕ ចង់ជ្រាបកាន់តែច្បាស់ សូមប្រិយមិត្តអានសេចក្តីជូនដំណឹងរបស់ក្រសួងអប់រំ យុវជន និងកីឡា ដូចខាងក្រោម៖ | 2020-11-09T14:08:57+07:00 | kbnnews.com | https://kbn.news/archives/189312 |
cdc62846-e7a8-49a3-ac14-7ec5b5a17284 | តើធ្វើដូចម្តេចទើបដឹងថា អ្នកមានជំងឺខ្សោយបេះដូង? | ជំងឺខ្សោយបេះដូង ឬជំងឺបេះដូងខ្សោយ (Heart Failure) មិនមានន័យថា បេះដូងរបស់យើងឈប់ដើរនោះទេ។ ជំងឺខ្សោយបេះដូង ឬជំងឺបេះដូងខ្សោយ គឺជាការចុះខ្សោយនូវសមត្ថភាពរបស់បេះដូងក្នុងការច្របាច់បញ្ជូនឈាមឲ្យបានគ្រប់គ្រាន់ដល់សរីរាង្គផ្សេងៗក្នុងខ្លួនយើង។ ជំងឺនេះអាចកើតមានលើមនុស្សគ្រប់អាយុ គ្រប់វ័យ ប៉ុន្តែជាទៅជំងឺនេះច្រើនកើតលើមនុស្សដែលមានវ័យចំណាស់។ ជំងឺខ្សោយបេះដូង ឬជំងឺបេះដូងខ្សោយ មានរោគសញ្ញាចំបងដូចជា៖ – ហត់ដង្ហក់ ពិបាកដកដង្ហើមពេលធ្វើចលនា ពេលនៅស្ងៀម ឬពេលគេងផ្ងារ – អស់កំលាំង ល្ហិតល្ហៃជារឿយៗ – ហើមជើងទាំងសងខាង – ញ័រទ្រូង ឬចង្វាក់បេះដូងលោតញាប់ជាងធម្មតា – ក្អកជាប្រចាំ ឬដកដង្ហើមលឺសូរ “ងឺៗ” ហើយមានកំហាកពណ៌ស ឬពណ៌ផ្កាឈូក លាយឈាម រោគសញ្ញាទាំងនេះអាចកើតមានភ្លាមៗយ៉ាងស្រួចស្រាវ ឬកើតមានបន្តិចម្តងៗ អាស្រ័យទៅតាមមូលហេតុ និងស្ថានភាពនៃជំងឺ។ តើមូលហេតុអ្វីខ្លះដែលបណ្ដាលឲ្យកើតជំងឺខ្សោយបេះដូង ឬជំងឺបេះដូងខ្សោយ? មូលហេតុដែលបណ្តាលឲ្យកើតជំងឺខ្សោយបេះដូង ឬជំងឺបេះដូងខ្សោយមានដូចជា៖ – ជំងឺស្ទះសរសៃឈាមបេះដូង និងស្លោកសាច់បេះដូង (Ischemic Heart Disease and Heart Attack) – ជំងឺលើសឈាម ឬលើសសម្ពាធឈាម (Hypertension) – ជំងឺខូចប្រើសបេះដូង (Valvular Heart Disease) – ជំងឺវិបត្តិសាច់ដុំបេះដូង (Cardiomyopathy) និងរលាកសាច់ដុំបេះដូង (Myocarditis) – ជំងឺវិបត្តិចង្វាក់បេះដូង (Arrhythmia) ដូចជា ជំងឺបេះដូងដើរលឿនខុសចង្វាក់ (Atrial Fibrillation) – ជំងឺបេះដូងពីកំណើត (Congenital Heart Disease) ដូចជា ជំងឺបេះដូងចំហរ ថតខាងលើ (Atrial Septal Defect) – ជំងឺរ៉ាំរ៉ៃមួយចំនួន ដូចជាជំងឺទឹកនោមផ្អែម ជំងឺអេដស៍ ជំងឺពកក។ល។ កាលបើអ្នកមានរោគសញ្ញាណាមួយដូចដែលបានរៀបរាប់ខាងលើ គប្បីទៅជួបពិភាក្សាជាមួយគ្រូពេទ្យ។ គ្រូពេទ្យនឹងធ្វើការសួរនាំយ៉ាងល្អិតល្អន់ និងពិនិត្យរាងកាយជូនអ្នក ហើយព្រមទាំងអាចស្នើសុំការពិនិត្យអមវេជ្ជសាស្រ្ត មួយចំនួនទៀតដើម្បីធ្វើរោគវិនិច្ឆ័យ ថាតើ អ្នកមានជំងឺខ្សោយបេះដូង ឬជំងឺបេះដូងខ្សោយឬទេ។ ការពិនិត្យអមវេជ្ជសាស្រ្តទាំងនោះរួមមាន៖ – ការថតសួត (Chest X-ray) – ការពិនិត្យវាស់ចង្វាក់បេះដូង (ECG) – ការពិនិត្យ អេកូបេះដូង (Echocardiography) – ការពិនិត្យឈាម (Standard Blood Test) – ការពិនិត្យអមវេជ្ជសាស្រ្តមួយចំនួនផ្សេងទៀត បើសិនជាអ្នកត្រូវបានគ្រូពេទ្យរកឃើញថាអ្នកមានជំងឺខ្សោយបេះដូង ឬជំងឺបេះដូងខ្សោយ គ្រូពេទ្យនឹងចេញវេជ្ជបញ្ជាអោយថ្នាំមួយចំនួនដល់អ្នក ក្នុងគោលបំណងព្យាបាលបន្ថយរោគសញ្ញារំខាន។ អ្វីដែលសំខាន់ជាងនេះទៅទៀត គ្រូពេទ្យនឹងស្វែងរកមូលហេតុដែលធ្វើឲ្យអ្នកកើតមានជំងឺខ្សោយបេះដូង ឬជំងឺបេះដូងខ្សោយ ហើយគាត់នឹងព្យាបាលបំបាត់មូលហេតុនេះទៅតាមតថភាពជាក់ស្តែងរួមមាន ការប្រើប្រាស់ថ្នាំ ការឆ្លុះសរសៃឈាម ការវះកាត់ជាដើម។ គន្លឹះដ៏សំខាន់ក្នុងការបង្ការកុំអោយកើតមាន ជំងឺខ្សោយបេះដូង ឬជំងឺបេះដូងខ្សោយ គឺត្រូវធ្វើយ៉ាងណាកាត់បន្ថយហនិភ័យផ្សេងៗដែលនាំឲ្យកើតមានជំងឺនេះ។ ការកាត់បន្ថយហនិភ័យទាំងនេះតំរូវឲ្យយើងមានទំលាប់រស់នៅ ដែលនាំឲ្យមានសុខភាពល្អ និងការព្យាបាលបង្ការជំងឺដែលជាដើមហេតុនៃជំងឺខ្សោយបេះដូង ឬជំងឺបេះដូងខ្សោយ។ ទំលាប់រស់នៅ ដែលនាំអោយមានសុខភាពល្អដើម្បីបង្ការជំងឺខ្សោយបេះដូង ឬជំងឺបេះដូងខ្សោយមានដូចជា៖ – ឈប់ពិសារបារី និងគ្រឿងស្រវឹង – ព្យាលបាលជំងឺរ៉ាំរ៉ៃមួយចំនួន ដូចជាជំងឺទឹកនោមផ្អែម ជំងឺលើសឈាម ឬលើស សម្ពាធឈាមអោយ បានត្រឹមត្រូវ និងជាប់លាប់បំផុត – ធ្វើលំហាត់ប្រាណអោយបានខ្ជាប់ខ្ជួន – បរិភោគអាហារដែលនាំអោយមានសុខភាពល្អ ដូចជា បន្លែ និងត្រី – រក្សាទំងន់អោយសមស្រប តាមការណែនាំនៃវេជ្ជសាស្ត្រ – កាត់បន្ថយភាពស្ត្រេសតានតឹងអារម្មណ៍ អ្វីដែលគួរធ្វើ និងអ្វីដែលមិនគួរធ្វើសំរាប់អ្នកជំងឺខ្សោយបេះដូង ឬជំងឺបេះដូងខ្សោយ អ្វីដែលគួរធ្វើមានដូចជា៖ – ត្រូវទទួលទានថ្នាំអោយបានទៀងទាត់ និងត្រឹមត្រូវតាមវេជ្ជបញ្ជា – ត្រូវរក្សាទំងន់ឲ្យបានសមស្រប – ត្រូវកាត់បន្ថយការបរិភោគអំបិល ជាតិប្រៃ និងបន្ថយការហូបជាតិទឹក តាមការណែនាំនៃគ្រូពេទ្យ – ត្រូវស្វែងរកណាត់ជួបគ្រូពេទ្យ បើមានជារោគសញ្ញាមិនធម្មតា ឬធ្ងន់ធ្ងរកើតមានឡើង អ្វីដែលមិនគួរធ្វើមានដូចជា៖ – មិនត្រូវភ្លេចការទទួលទានថ្នាំឡើយ – មិនត្រូវពិសារបារី និងសេពគ្រឿងស្រវឹងឡើយ – មិនត្រូវបញ្ឈប់ថ្នាំព្យបាលតាមចិត្តខ្លួនឯងឡើយ “បើលោកអ្នកមានរោគសញ្ញាណាមួយដូចដែលបានរៀបរាប់ខាងលើ សូមមេត្តាអញ្ជើញមកជួបពិភាក្សា ពិគ្រោះហយោបល់ជាមួយក្រុមគ្រូពេទ្យឯកទេស ជំនាញបេះដូងនៃមន្ទីរពេទ្យកាល់ម៉ែត ដើម្បីទទួលបានរោគវិនិច្ឆ័យជាក់លាក់មួយ ជាមួយមធ្យោបាយពិនិត្យអមគ្លីនិកស៊ីជម្រៅ ឈានដល់ការផ្តល់ជូនវិធីសាស្ត្រព្យាបាល ប្រកបដោយសុវត្ថិភាព និងប្រសិទ្ធិភាព ក្នុងទំនុកចិត្តខ្ពស់៕” | 2020-11-09T11:43:00+07:00 | kampucheathmey.com | https://www.kampucheathmey.com/health/9562 |
5033d5b2-69e5-40a5-8bb4-6595a3d726a3 | ការស្វែងយល់អំពី ជំងឺរលាកលំពែងស្រួចស្រាវ (pancréatite aiguë)! | លំពែង គឺជាប្រភេទក្រពេញនៃប្រព័ន្ធរំលាយអាហារស្ថិតនៅក្នុងពោះ ដែលមានតួនាទីយ៉ាងសំខាន់ ក្នុងជីវិតរស់នៅប្រចាំថ្ងៃរបស់មនុស្សគ្រប់រូប ដែលយើងមិនអាចខ្វះបាន ហើយតួនាទីទាំងនោះរួមមាន ការជួយដល់ការរំលាយអាហារ (enzymes digestifs) និង ការបញ្ចេញជាតិអ័រម៉ូនសំខាន់ៗមួយចំនួនទៀត (exocrine et endocrine)។ ជំងឺរលាកលំពែង តែងតែបានជួបប្រទះជាញឹកញាប់នៅក្នុងផ្នែក ថ្លើម ក្រពះ ពោះវៀន នៃមន្ទីរពេទ្យកាល់ម៉ែត។ ក្នុងនោះចំនួនបុរស និងស្ត្រី គឺមានចំនួនស្មើគ្នា ហើយជំងឺនេះក៏ចាត់ទុកថាជាជំងឺ ដែលអាចបង្កគ្រោះថ្នាក់យ៉ាងធ្ងន់ធ្ងរ និងអាចបង្កមរណភាពផងដែរ។ ដូច្នេះទាមទារឲ្យមានការព្យាបាលជាបន្ទាន់ និងត្រឹមត្រូវតាមបច្ចេកទេសវេជ្ជសាស្ត្រ (urgence médicale) ។ ក. មូលហេតុ៖ មូលហេតុ ដែលបង្កឲ្យមានការរលាកដល់សរីរាង្គលំពែង គឺមានយ៉ាងច្រើន ហើយក្នុងនោះ មូលហេតុដែលសំខាន់ៗរួមមាន: – ការពិសាគ្រឿងស្រវឹងច្រើន ដែលមានរយៈពេលយូរ (alcoolisme chronique) – បញ្ហាគ្រួសក្នុងផ្លូវទឹកប្រមាត់ ដែលធ្លាក់មកស្ទះ នៅក្នុងផ្លូវរបស់លំពែង (calcul biliaire migrant) – ការប្រើប្រាស់ថ្នាំមួយចំនួន ដែលមិនត្រឹមត្រូវតាមបច្ចេកទេសវេជ្ជសាស្ត្រ និងមានជំងឺប្រចាំកាយផ្សេងៗទៀតដូចជា hémochromatose, maladie de Wilson, mucoviscidose …។ ខ. រោគសញ្ញា៖ រោគសញ្ញារបស់ជំងឺនេះរួមមាន – ការឈឺចុកចាប់ក្នុងពោះខ្លាំងក្លាភ្លាមៗ ជាពិសេសនៅតំបន់ចុងដង្ហើម – មានការក្អួតចង្អោរ – មានការទល់ខ្យល់ និងលាមក – ការឡើងកម្ដៅខ្លួន – មានការហត់ដង្ហក់ពិបាកដកដង្ហើម ។ ល។ គ. ការធ្វើរោគវិនិច្ឆ័យ៖ ការធ្វើរោគវិនិច្ឆយជំងឺនេះ គឺទាមទារនៅរោគសញ្ញាគ្លីនិក (symptômes cliniques) រួមផ្សំនិងការពិនិត្យឈាម (bilan sanguin) ការមើលអេកូពោះ ការថតស្គែននរ័ (scanner abdomino-pelvien avec injection)…។ ឃ) ការព្យាបាល៖ ការព្យាបាល គឺទាមទារត្រូវតែឲ្យអ្នកជំងឺសម្រាកព្យាបាល និងតាមដាននៅក្នុងមន្ទីរពេទ្យជាមួយក្រុមគ្រូពេទ្យឯកទេសជំនាញ ដើម្បីជៀសវាងផលវិបាកធ្ងន់ធ្ងរនៃការវិវត្តិរបស់ជំងឺ។ “គ្រឿងស្រវឹង គឺជាមូលហេតុចម្បងមួយទៀតនៃគ្រោះថ្នាក់សុខភាព តាមរយៈជំងឺរលាកលំពែងធ្ងន់ធ្ងរ! “៕ | 2020-11-09T09:16:00+07:00 | kampucheathmey.com | https://www.kampucheathmey.com/health/9289 |
cff4d18d-b186-441e-a238-48a876bc8148 | ព្រឹកនេះក្រសួងប្រកាសរកឃើញករណីឆ្លងកូវីដ-១៩ លើបុរសជនជាតិខ្មែរ ចំនួន២នាក់ | ក្រសួងសុខាភិបាល នៅព្រឹកថ្ងៃទី០៩ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មាន ករណីវិជ្ជមានវីរុសកូវីដ-១៩ ថ្មី ចំនួន០២នាក់ ដែលទើបធ្វើដំណើរមកពីប្រទេសជប៉ុន។ អ្នកឆ្លងកូវីដ១៩ ទាំង០២នាក់នោះ គឺ បុរសជនជាតិខ្មែរអាយុ ២៥ឆ្នាំ អាសយដ្ឋានស្នាក់នៅ ភូមិរាំងដេក ឃុំគគីរធំ ស្រុកកៀនស្វាយ ខេត្តកណ្ដាល និងបុរសជនជាតិខ្មែរអាយុ ៣៨ឆ្នាំ អាសយដ្ឋានស្នាក់នៅភូមិរាំងដេកឃុំរកាក្រៅ ក្រុងដូនកែវ ខេត្តតាកែវ ពួកគាត់ទាំងពីរនាក់ បានធ្វើដំណើរមកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២៦ ខែតុលា ឆ្នាំ២០២០។ លទ្ធផលធ្វើតេស្តវត្ថុសំណាកលើកទី២ នៅថ្ងៃទី១៣ នៃការធ្វើចត្តាឡីស័ករបស់បុគ្គលនេះ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជ ធានីភ្នំពេញ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា តាមជើងហោះហើរខាងលើនេះ មានបុរសជនជាតិខ្មែរពីរនាក់ ពេលមកដល់កម្ពុជា បានធ្វើតេស្តលើកទី១ ដោយទទួលបានលទ្ធផល វិជ្ជមានវីរុសកូវីដ-១៩ ដែលមានម្នាក់ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត និងម្នាក់ទៀតបានជាសះស្បើយ។ រីឯ អ្នកដំណើរចំនួន ៣៥នាក់ ដែលមានលទ្ធផល អវិជ្ជមានវីរុសកូវីដ-១៩ នៅពេលនោះ ត្រូវបានដាក់ឱ្យធ្វើចត្តាឡីស័កនៅតាមសណ្ឋាគារចំនួន ០២កន្លែងក្នុងរាជធានីភ្នំពេញ (ចំនួន ២៨នាក់) និងនៅវិទ្យាល័យពោចិនតុងចំនួន ០៧នាក់។ ដូច្នេះ អ្នកដំណើរដែលនៅវិទ្យាល័យពោចិនតុងចំនួន ០៧នាក់ ដែលមាន ហានិភ័យក្នុងការចម្លងបន្តពីអ្នកជំងឺទាំងពីរនាក់ខាងលើនេះ តម្រូវឱ្យនៅបន្តធ្វើចត្តាឡីស័កចំនួន១៤ ថ្ងៃបន្ថែមទៀត ដើម្បីតាមដានសុខភាពជាបន្ត។ ក្រសួងសុខាភិបាលបន្តថា សម្រាប់ការធ្វើតេស្តអ្នកប៉ះពាល់ជាមួយរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី នៅថ្ងៃទី០៨ ខែវិច្ឆិកា ឆ្នាំ២០២០ មានចំនួន៥២នាក់ ដែលទទួលបានលទ្ធផលពីវិទ្យាស្ថានប៉ាស្ទ័រកម្ពុជា គឺ អវិជ្ជមានវីរុសកូវីដ-១៩ ទាំងអស់ ។ ដូច្នេះ ចំនួនសរុបអ្នកប៉ះពាល់ទាំងអស់មាន ៩៤៤នាក់ សម្រាប់ថ្ងៃ ទី០៤ ដល់ថ្ងៃទី០៨ ខែវិច្ឆិកា ឆ្នាំ២០២០ ដែលក្នុងចំនួននេះ មានបុរស០១នាក់ ជាអង្គរក្សផ្ទាល់របស់គណៈប្រតិភូហុងគ្រី កំពុងសម្រាកព្យាបាលជំងឺកូវីដ-១៩ នៅក្នុងមន្ទីរពេទ្យមិត្តភាពខ្មែរ-សូវៀត។ ក្រសួងសុខាភិបាល សូមធ្វើការក្រើនរំលឹកជូនដល់អ្នក ដែលប៉ះពាល់ទាំងអស់ដែលមានលទ្ធផល តេស្តលើកទី១ អវិជ្ជមានវីរុសកូវីដ-១៩ ត្រូវបន្តធ្វើចត្តាឡីស័ក នៅតាមគេហដ្ឋានឱ្យបានត្រឹមត្រូវ និងនៅសណ្ឋាគាររ៉េស៊ីដង់សុខាភ្នំពេញ (សម្រាប់អ្នកដែលពុំមានលទ្ធភាព ធ្វើចត្តាឡីស័កដោយខ្លួនឯង) ទៅតាមការណែនាំរបស់ក្រសួងសុខាភិបាល ហើយសូមវិលត្រឡប់មកធ្វើតេស្តឡើងវិញចំនួន៣ដងទៀត នៅវិមានមិត្តភាពនៃទីស្ដីការគណរដ្ឋមន្ត្រី ដែលមានរៀបចំទីតាំងយកវត្ថុសំណាកសម្រាប់ធ្វើតេស្តរក វីរុសកូវីដ-១៩ ចាប់ពីម៉ោង០៧:០០ព្រឹក ទៅតាមកាលបរិច្ឆេទដូចខាងក្រោមនេះ ៖ * លើកទី២ នៅថ្ងៃទី៩ ខែវិច្ឆិកា ឆ្នាំ២០២០ * លើកទី ៣ នៅថ្ងៃទី១៤ ខែវិច្ឆិកា ឆ្នាំ២០២០ * លើកទី៤ នៅថ្ងៃទី១៨ ខែវិច្ឆិកា ឆ្នាំ២០២០។ សូមជម្រាបថា គិតត្រឹមម៉ោង៧៖០០ព្រឹកថ្ងៃទី០៩ ខែវិច្ឆិកា ឆ្នាំ២០២០នេះ នៅកម្ពុជា រកឃើញអ្នកមានវីរុសកូវីដ-១៩ មានចំនួនសរុប២៩៧នាក់ (ស្ត្រី ៦០នាក់ និងបុរស ២៣៧នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៨៨នាក់ និងអ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន ០៩នាក់ (ស្រី ០២នាក់ និងបុរស ០៧នាក់)៕ | 2020-11-09T08:23:40+07:00 | kbnnews.com | https://kbn.news/archives/189221 |
10e09b93-c0b9-4731-b3fd-d316ef242234 | ក្រសួងសុខាភិបាល រកឃើញអ្នកធ្វើដំណើរ មកពីប្រទេសជប៉ុន២នាក់ទៀត ឆ្លងវីរុសកូវីដ១៩ ថ្មី | ភ្នំពេញ៖ ក្រសួងសុខាភិបាល បានចេញសេចក្តីប្រកាសព័ត៌មាន ករណីវិជ្ជមានវីរុសកូវីដ-១៩ ថ្មី ចំនួន២នាក់ ដែលជាអ្នកធ្វើដំណើរមកពីប្រទេសជប៉ុន នៅព្រឹកថ្ងៃទី៩ ខែវិច្ឆិកា ឆ្នាំ២០២០នេះ។ គិតត្រឹមម៉ោង៧និង០០ព្រឹកថ្ងៃទី៩ ខែវិច្ឆិកា ឆ្នាំ២០២០នេះ នៅកម្ពុជា រកឃើញអ្នកមានវីរុសកូវីដ-១៩ មានចំនួនសរុប២៩៧នាក់ (ស្ត្រី ៦០នាក់ និងបុរស ២៣៧នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៨៨នាក់ និងអ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន ៩នាក់ (ស្រី ២នាក់ និងបុរស ៧នាក់)។ សេចក្តីប្រកាសព័ត៌មានដែលបណ្តាញព័ត៌មាន បានបញ្ជាក់ថា អ្នកឆ្លងវីរុសកូវីដ១៩ ទាំង២នាក់នោះ គឺ បុរសជនជាតិខ្មែរអាយុ ២៥ឆ្នាំ អាសយដ្ឋានស្នាក់នៅ ភូមិរាំងដេក ឃុំគគីរធំ ស្រុកកៀនស្វាយ ខេត្តកណ្ដាល និងបុរសជនជាតិខ្មែរអាយុ ៣៨ឆ្នាំ អាសយដ្ឋានស្នាក់នៅភូមិរាំងដេកឃុំរកាក្រៅ ក្រុងដូនកែវ ខេត្តតាកែវ ពួកគាត់ទាំងពីរនាក់ បានធ្វើដំណើរមកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២៦ ខែតុលា ឆ្នាំ២០២០។ លទ្ធផលធ្វើតេស្តវត្ថុសំណាកលើកទី២ នៅថ្ងៃទី១៣ នៃការធ្វើចត្តាឡីស័ករបស់បុគ្គលនេះ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជ ធានីភ្នំពេញ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា តាមជើងហោះហើរខាងលើនេះ មានបុរសជនជាតិខ្មែរពីរនាក់ ពេលមកដល់កម្ពុជា បានធ្វើតេស្តលើកទី១ ដោយទទួលបានលទ្ធផល វិជ្ជមានវីរុសកូវីដ-១៩ ដែលមានម្នាក់ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត និងម្នាក់ទៀតបានជាសះស្បើយ។ រីឯ អ្នកដំណើរចំនួន ៣៥នាក់ ដែលមានលទ្ធផល អវិជ្ជមានវីរុសកូវីដ-១៩ នៅពេលនោះ ត្រូវបានដាក់ឱ្យធ្វើចត្តាឡីស័កនៅតាមសណ្ឋាគារចំនួន ២កន្លែងក្នុងរាជធានីភ្នំពេញ (ចំនួន ២៨នាក់) និងនៅវិទ្យាល័យពោចិនតុងចំនួន ៧នាក់។ ដូច្នេះ អ្នកដំណើរដែលនៅវិទ្យាល័យពោចិនតុងចំនួន ៧នាក់ ដែលមាន ហានិភ័យក្នុងការចម្លងបន្តពីអ្នកជំងឺទាំងពីរនាក់ខាងលើនេះ តម្រូវឱ្យនៅបន្តធ្វើចត្តាឡីស័កចំនួន១៤ ថ្ងៃបន្ថែមទៀត ដើម្បីតាមដានសុខភាពជាបន្ត។ ក្រសួងសុខាភិបាលបន្តថា សម្រាប់ការធ្វើតេស្តអ្នកប៉ះពាល់ជាមួយរដ្ឋមន្ត្រីការបរទេស និងពាណិជ្ជកម្មនៃប្រទេសហុងគ្រី នៅថ្ងៃទី៨ ខែវិច្ឆិកា ឆ្នាំ២០២០ មានចំនួន៥២នាក់ ដែលទទួលបានលទ្ធផលពីវិទ្យាស្ថានប៉ាស្ទ័រកម្ពុជា គឺ អវិជ្ជមានវីរុសកូវីដ-១៩ ទាំងអស់ ។ ដូច្នេះ ចំនួនសរុបអ្នកប៉ះពាល់ទាំងអស់មាន ៩៤៤នាក់ សម្រាប់ថ្ងៃ ទី៤ ដល់ថ្ងៃទី៨ ខែវិច្ឆិកា ឆ្នាំ២០២០ ដែលក្នុងចំនួននេះ មានបុរស១នាក់ ជាអង្គរក្សផ្ទាល់របស់គណៈប្រតិភូហុងគ្រី កំពុងសម្រាកព្យាបាលជំងឺកូវីដ-១៩ នៅក្នុងមន្ទីរពេទ្យមិត្តភាពខ្មែរ-សូវៀត។ ក្រសួងសុខាភិបាល សូមធ្វើការក្រើនរំលឹកជូនដល់អ្នក ដែលប៉ះពាល់ទាំងអស់ដែលមានលទ្ធផល តេស្តលើកទី១ អវិជ្ជមានវីរុសកូវីដ-១៩ ត្រូវបន្តធ្វើចត្តាឡីស័ក នៅតាមគេហដ្ឋានឱ្យបានត្រឹមត្រូវ និងនៅសណ្ឋាគាររ៉េស៊ីដង់សុខាភ្នំពេញ (សម្រាប់អ្នកដែលពុំមានលទ្ធភាព ធ្វើចត្តាឡីស័កដោយខ្លួនឯង) ទៅតាមការណែនាំរបស់ក្រសួងសុខាភិបាល ហើយសូមវិលត្រឡប់មកធ្វើតេស្តឡើងវិញចំនួន៣ដងទៀត នៅវិមានមិត្តភាពនៃទីស្ដីការគណរដ្ឋមន្ត្រី ដែលមានរៀបចំទីតាំងយកវត្ថុសំណាកសម្រាប់ធ្វើតេស្តរក វីរុសកូវីដ-១៩ ចាប់ពីម៉ោង៧និង០០ព្រឹក ទៅតាមកាលបរិច្ឆេទដូចខាងក្រោមនេះ ៖ លើកទី២ នៅថ្ងៃទី៩ ខែវិច្ឆិកា ឆ្នាំ២០២០, លើកទី ៣ នៅថ្ងៃទី១៤ ខែវិច្ឆិកា ឆ្នាំ២០២០និង លើកទី៤ នៅថ្ងៃទី១៨ ខែវិច្ឆិកា ឆ្នាំ២០២០៕ | 2020-11-09T07:49:12+07:00 | cen.com.kh | https://cen.com.kh/archives/263393.html |
4b77d774-5645-4bb4-acb0-d371bee23fd1 | ករណីឆ្លងជំងឺកូវីដ១៩ នៅសហរដ្ឋអាមេរិកអាចកើនដល់ជាង ១០ លានករណីនៅថ្ងៃចន្ទនេះ | ករណីឆ្លងជំងឺកូវីដ១៩ នៅសហរដ្ឋអាមេរិកអាចកើនដល់ជាង ១០ លានករណីនៅថ្ងៃចន្ទនេះ ស្របពេលដែលប្រទេសនេះ ព្យាយាមដោះស្រាយការកើនឡើងខ្លាំងនូវការឆ្លងជំងឺនេះជាងពេលណាៗទាំងអស់។ ក្នុងពេលមួយសប្តាហ៍កន្លងមកនេះ សហរដ្ឋអាមេរិកមានការឆ្លងថ្មីជាមធ្យមចំនួន ១ សែនករណីក្នុងមួយថ្ងៃ ដែលជាកើនឡើងទ្វេដងនៅក្នុងការឆ្លងប្រចាំថ្ងៃចាប់តាំងពីមួយខែមុនមក។ មនុស្សប្រហែល ៩០០ នាក់ ស្លាប់ដោយសារជំងឺនេះជារៀងរាល់ថ្ងៃ។ បណ្ដារដ្ឋនៅភាគកណ្តាលផ្នែកខាងជើង បានរងការឆ្លងខ្លាំងជាងគេបំផុត ដោយមានអត្រាអ្នកជំងឺកូវីដ១៩ ចូលសម្រាកព្យាបាលក្នុងមន្ទីរពេទ្យនៅក្នុងតំបន់ ឡើងទៅដល់កម្រិតខ្ពស់បំផុតមួយ។ ប្រធានាធិបតីជាប់ឆ្នោតលោក Joe Biden នៅថ្ងៃចន្ទនេះ នឹងជួបជាមួយក្រុមការងារជំងឺកូវីដ១៩ នៅពេលដែលលោកគិតពីវិធានការដែលរដ្ឋបាលរបស់លោកនឹងធ្វើ ដើម្បីប្រយុទ្ធប្រឆាំងនឹងជំងឺរាតត្បាតនេះ នៅពេលដែលលោកចូលកាន់តំណែងនៅខែមករាខាងមុខ។ បន្ទាប់ពីការប្រជុំនៅថ្ងៃចន្ទនេះ លោកមានគម្រោងថ្លែងសុន្ទរកថាបង្ហាញពី «ផែនការរបស់លោកនៅក្នុងការកម្ចាត់ជំងឺកូវីដ ១៩» នេះ។ លោកអនុប្រធានាធិបតី Mike Pence ដែលបានដឹកនាំក្រុមការងាររបស់រដ្ឋាភិបាលសហរដ្ឋអាមេរិកបច្ចុប្បន្ននៅក្នុងការទប់ទល់នឹងជំងឺកូវីដ១៩ នឹងបើកការប្រជុំក្រុមការងាររបស់លោកជាលើកដំបូងនៅថ្ងៃចន្ទនេះ ចាប់តាំងពីថ្ងៃទី ២០ ខែតុលាមក៕ | 2020-11-09T07:00:00+07:00 | khmer.voanews.com | https://khmer.voanews.com/a/surge-in-covid-19-infections-pushing-united-states-past-10-million-cases/5653710.html |
5c7b9acf-3006-435d-875f-a35ad1bbe777 | ក្រសួងសុខាភិបាល រកឃើញមនុស្ស៣នាក់ទៀតឆ្លងកូវីដ១៩ ពាក់ព័ន្ធនឹងរដ្ឋមន្រ្តីការបរទេសហុងគ្រី | ក្រសួងសុខាភិបាលកម្ពុជា នៅល្ងាចថ្ងៃច័ន្ទនេះ បានប្រកាសថា មនុស្ស៣នាក់ទៀត ដែលមានតំណាងរាស្រ្តមួយរូប ត្រូវបានធ្វើតេស្តរកឃើញថា មានវីរុសជំងឺកូវីដ១៩ ពាក់ព័ន្ធនឹងការប៉ះពាល់ជាមួយរដ្ឋមន្រ្តីការបរទេសហុងគ្រី។ បើតាមសេចក្តីប្រកាសព័ត៌មានរបស់ក្រសួងសុខាភិបាល អ្នកទាំង៣នាក់នោះ មានលោក សួស យ៉ារ៉ា សមាជិករដ្ឋសភា លោក ស ចិត្រា ជាអគ្គលេខាធិការរងនៃក្រសួងកសិកម្ម រុក្ខាប្រមាញ់ និងនេសាទ និងបុរសជនជាតិហុងគ្រី ដែលជាឯកអគ្គរដ្ឋទូតហុងគ្រីប្រចាំកម្ពុជា។ ពួកគេទាំងអស់ កំពុងសម្រាកព្យាបាលនៅមន្ទីរពេទ្យខ្មែរ-សូវៀត។ ពួកគេទាំង៣នាក់ ជាអ្នកឆ្លងបន្ថែមលើអង្គរក្សម្នាក់ជាជនជាតិខ្មែរ ដែលការពារឲ្យប្រតិភូហុងគ្រីដែលមកបំពេញទស្សនកិច្ចនៅកម្ពុជា ហើយត្រូវបានរកឃើញថា មានផ្ទុកវីរុសកូរ៉ូណា ដែលបង្កទៅជាជំងឺកូវីដ១៩នៅប្រទេសថៃ កាលពីសប្តាហ៍មុន។ លោកនាយករដ្ឋមន្រ្តី ហ៊ុន សែន នៅល្ងាចថ្ងៃចន្ទនេះ បានបង្ហោះសារនៅលើហ្វេសប៊ុកថា លទ្ធផលតេស្តលើកទីពីររបស់លោក បង្ហាញថា លោកមិនមានវីរុសកូរ៉ូណាទេ។ ក្រសួងសុខាភិបាលបានឲ្យដឹងនៅថ្ងៃច័ន្ទនេះ មនុស្សជាង៩៤០នាក់ ពាក់ព័ន្ធនឹងរដ្ឋមន្ត្រីការបរទេសហុងគ្រី ត្រូវបានធ្វើតេស្ត ហើយលទ្ធផលគឺអវិជ្ជមាន លើកលែងតែអង្គរក្សម្នាក់ការពារប្រតិភូប៉ុណ្ណោះ។ អ្នកទាំងនោះ ត្រូវធ្វើតេស្តចំនួន៣ដងទៀត។ រដ្ឋមន្ត្រីការបរទេសហុងគ្រី លោក Peter Szijjarto ដែលបានមកបំពេញទស្សនកិច្ចនៅប្រទេសកម្ពុជាកាលពីថ្ងៃអង្គារសប្តាហ៍មុន ត្រូវបានរាយការណ៍ថា មានជំងឺកូវីដ១៩ ពេលលោកបានទៅដល់ប្រទេសថៃ។ មិនមានរបាយការណ៍លម្អិតនោះទេថា រដ្ឋមន្រ្តីការបរទេសនោះបានឆ្លងជំងឺកូវីដ១៩ តាំងពីពេលណា និងនៅទីណា៕ | 2020-11-09T07:00:00+07:00 | khmer.voanews.com | https://khmer.voanews.com/a/three-more-people-tested-positive-of-covid-19-linked-with-infected-hungarian-minister-/5653635.html |
92f29fa5-5cfe-4eb8-b89f-8e3ac0c97183 | សហរដ្ឋអាមេរិកមានអ្នកឆ្លងជំងឺកូវីដ១៩ ជាមធ្យមជាង ១ សែននាក់ក្នុងមួយថ្ងៃ | កាលពីសប្តាហ៍មុន សហរដ្ឋអាមេរិកមានអ្នកឆ្លងជំងឺកូវីដ១៩ ប្រចាំថ្ងៃជាមធ្យមជាង១សែននាក់ ដោយក្នុងនោះមនុស្សជាង១២៨.០០០នាក់ បានឆ្លងជំងឺនេះកាលពីថ្ងៃសុក្រ។ ចំនួនអ្នកជំងឺកូវីដ១៩ ដែលត្រូវទទួលការព្យាបាលនៅមន្ទីរពេទ្យ មានការកើនឡើងខ្លាំង ដោយបង្ខំឲ្យមន្ទីរពេទ្យជាច្រើនក្នុងបណ្តារដ្ឋភាគកណ្តាលប៉ែកខាងលិច និងរដ្ឋនៅភាគខាងត្បូង ចាត់វិធានការជាបន្ទាន់ ក្នុងការទទួលអ្នកជំងឺចូលព្យាបាលដ៏ច្រើនលើសលប់នោះ។ ការឆ្លងជំងឺកូវីដ១៩ ក្នុងសហរដ្ឋអាមេរិក កំពុងមានការហក់ឡើងខ្លាំង នៅគ្រប់តំបន់ទាំងអស់ក្នុងសហរដ្ឋអាមេរិក ខណៈពេលដែលអ្នកស្លាប់ដោយសារជំងឺនេះ ក៏កំពុងបន្តកើនឡើងខ្ពស់ផងដែរ។ រហូតមកដល់ពេលនេះ សហរដ្ឋអាមេរិកមានអ្នកឆ្លងជំងឺកូវីដ១៩ ចំនួនជាង ៩ លាន ៨ សែននាក់ ហើយមានមនុស្សស្លាប់សរុបដោយសារជំងឺនេះជាង២៣៧.០០០ នាក់ នេះបើយោងតាមស្ថិតិរបស់សាកលវិទ្យាល័យ Johns Hopkins នៅក្នុងសហរដ្ឋអាមេរិក។ ប្រធានាធិបតីអាមេរិកដែលទើបជាប់ឆ្នោតថ្មី លោក Joe Biden មានគម្រោងនឹងប្រកាសនៅថ្ងៃចន្ទ ស្តីពីការបង្កើតគណៈកម្មាធិការប្រយុទ្ធប្រឆាំងជំងឺកូវីដ១៩ ដែលមានសមាជិក១២រូប សម្រាប់រដ្ឋបាលរបស់លោក ដែលគណៈកម្មាធិការនេះ នឹងចាប់ផ្តើមសកម្មភាពរបស់ខ្លួន ក្នុងខែមករា ឆ្នាំ២០២១ខាងមុខនេះ៕ | 2020-11-09T07:00:00+07:00 | khmer.voanews.com | https://khmer.voanews.com/a/us-has-more-than-100-thousand-cases-a-day/5652835.html |
e093aedf-a719-4157-bcb2-a0beb5c970de | រដ្ឋាភិបាលប្រកាសផ្អាកដំណើរការសាលារៀន២សប្តាហ៍នៅភ្នំពេញនិងខេត្តកណ្តាល ក្រោយបារម្ភការរាតត្បាតជំងឺកូវីដ១៩ | រដ្ឋាភិបាលកម្ពុជាបានសម្រេចផ្អាកដំណើរការសាលារៀននៅរាជធានីភ្នំពេញ និងខេត្តកណ្តាលរយៈពេលពីរសប្តាហ៍ចាប់ពីថ្ងៃច័ន្ទនេះ ទៅនិងផ្អាកកន្លែងប្រមូលផ្តុំមនុស្សច្រើនជាថ្មីទៀត ដោយគ្មានកំណត់ពេល ក្រោយមានការព្រួយបារម្ភយ៉ាងខ្លាំងអំពីលទ្ធភាពនៃការរាតត្បាតជំងឺកូវីដ១៩។ ការព្រួយបារម្ភនេះ ក្រោយអង្គរក្សម្នាក់ជាជនជាតិខ្មែរ ដែលការពារឲ្យប្រតិភូហុងគ្រី ត្រូវបានរកឃើញថាមានផ្ទុកវីរុសជំងឺកូវីដ១៩ ក្រោយប៉ះពាល់ជាមួយរដ្ឋមន្ត្រីការបរទេសហុងគ្រី ដែលត្រូវបានធ្វើតេស្តឃើញវិជ្ជមានកូវីដ១៩ ក្នុងប្រទេសថៃ ក្រោយពីបំពេញទស្សនកិច្ចនៅកម្ពុជា កាលពីសប្តាហ៍មុន។ នៅក្នុងសេចក្តីជូនដំណឹងមួយចេញផ្សាយកាលពីថ្ងៃអាទិត្យ ក្រសួងអប់រំបានសម្រេចផ្អាកដំណើរការរយៈពេលពីរសប្តាហ៍ នូវគ្រឹះស្ថានសិក្សាសាធារណៈនិងឯកជនទាំងអស់ នៅរាជធានីភ្នំពេញ និងទីរួមខេត្តកណ្តាលដោយលើកហេតុផលថា «ដើម្បីចៀសវាងការឆ្លងជំងឺកូវីដ១៩ ចូលក្នុងសាលារៀន និងរីករាលដាលក្នុងសហគមន៍ និងដើម្បីរង់ចាំមើលលទ្ធផលនៃការធ្វើតេស្តរកវីរុសកូវីដ១៩»។ ចំណែកនៅក្នុងសេចក្តីសម្រេចផ្សេងៗទៀត រដ្ឋាភិបាលបានឲ្យបិទ KTV ក្លឹបកម្សាន្ត រោងភាពយន្ត និងសារមន្ទីរនៅទូទាំងប្រទេស រហូតដល់មានការជូនដំណឹងជាថ្មី។ រដ្ឋាភិបាលក៏បានសម្រេចផ្អាកលេងកីឡា ឬការហាត់ប្រាណគ្រប់ប្រភេទ ដែលមានលក្ខណៈប្រមូលផ្តុំ និងផ្អាកការចេញចូលក្នុងបរិវេណពហុកីឡដ្ឋានជាតិអូឡាំពិកជាបណ្តោះអាសន្ន រហូតដល់មានការជូនដំណឹងជាថ្មី។ រដ្ឋមន្ត្រីការបរទេសហុងគ្រី លោក Peter Szijjarto ដែលបានមកបំពេញទស្សនកិច្ចនៅប្រទេសកម្ពុជាកាលពីថ្ងៃអង្គារសប្តាហ៍មុន ត្រូវបានរាយការណ៍ថាមានជំងឺកូវីដ១៩ ពេលលោកបានទៅដល់ប្រទេសថៃ។ មិនមានរបាយការណ៍លម្អិតនោះទេថា រដ្ឋមន្ត្រីការបរទេសនោះបានឆ្លងជំងឺកូវីដ១៩ តាំងពីពេលណា និងនៅទីណា។ ក្រសួងសុខាភិបាលបានឲ្យដឹងនៅថ្ងៃច័ន្ទនេះ មនុស្សសរុបចំនួន ៩៤៤ នាក់ពាក់ព័ន្ធនឹងរដ្ឋមន្ត្រីការបរទេសហុងគ្រី ត្រូវបានធ្វើតេស្ត ហើយលទ្ធផលគឺអវិជ្ជមាន លើកលែងតែអង្គរក្សម្នាក់ការពារប្រតិភូនោះប៉ុណ្ណោះ។ អ្នកទាំងនោះត្រូវធ្វើតេស្តចំនួន ៣ ដងទៀត។ គិតត្រឹមព្រឹកថ្ងៃច័ន្ទនេះ កម្ពុជាមានកំណត់ត្រាអ្នកឆ្លងជំងឺកូវីដ១៩ ចំនួន ២៩៧ ករណី ដោយក្នុងនោះមាន ៩ នាក់កំពុងសម្រាកព្យាបាល ហើយពុំមានករណីស្លាប់នោះទេ៕ | 2020-11-09T07:00:00+07:00 | khmer.voanews.com | https://khmer.voanews.com/a/cambodian-government-closes-schools-in-phnom-penh-and-kandal-province-for-2-weeks-amid-covid-19-spread/5653687.html |
bb189dd5-e42a-45ad-be4f-1c021c2385bb | អង្គការសហប្រជាជាតិ៖ ទីក្រុងដែលធន់ គឺជាគន្លឹះនៃការរើបឡើងវិញពីវិបត្តិកូវីដ១៩ | ចំនួនអ្នកឆ្លងវីរុសកូរ៉ូណានៅលើពិភពលោកមានជាង ៥០លាននាក់ ដែលក្នុងនោះមានអ្នកស្លាប់ ចំនួនជាង ១,២ លាននាក់។ នេះបើយោងតាមមជ្ឈមណ្ឌលទិន្នន័យវីរុសកូរ៉ូណា John Hopkins។ ទីក្រុងនានានៅតែជាចំណុចនៃការចម្លងខ្លាំង។ ហើយតំបន់ទីក្រុង ដែលមានប្រជាជនរស់នៅជាង ៣ពាន់លាននាក់ រ៉ាប់រង៩៥ភាគរយនៃការឆ្លងជំងឺកូវីដ១៩សរុប។ វិធានការបិទសកម្មភាពផ្សេងៗដើម្បីទប់ទល់នឹងការឆ្លងវីរុសដ៏ប្រល័យនេះ បានធ្វើឲ្យសេដ្ឋកិច្ចធ្លាក់ចុះ ហើយតំបន់ទីក្រុងលែងមានសកម្មភាពវប្បធម៌រស់រវើកដូចដែលធ្លាប់មានពីមុនមក។ របាយការណ៍មួយពីទីភ្នាក់ងារទទួលបន្ទុកផ្នែកលំនៅដ្ឋានរបស់អង្គការសហប្រជាជាតិបានអះអាងថា ទីក្រុងផ្សេងៗអាចរើបឡើងវិញនិងរីកចម្រើនឡើងវិញ បើមានគោលនយោបាយសមស្រប។ អ្នកស្រី Paola Deda គឺជានាយិកាផ្នែករុក្ខប្រមាញ់ ដីធ្លី និងលំនៅដ្ឋាននៃគណៈកម្មការសេដ្ឋកិច្ចអង្គការសហប្រជាជាតិសម្រាប់ទ្វីបអឺរ៉ុប។ អ្នកស្រីបាននិយាយថា របាយការណ៍អង្គការសហប្រជាជាតិ បានអំពាវនាវឲ្យមានការធ្វើឲ្យប្រសើរឡើងវិញនូវគ្រប់បែបផែននៃជីវិតរស់នៅក្នុងទីក្រុង។ អ្នកស្រី Deda ថ្លែងថា៖ «ការរាតត្បាតវីរុសកូរ៉ូណាបានបង្ហាញយ៉ាងច្បាស់ពីសារៈសំខាន់នៃការដឹកជញ្ជូនសាធារណៈ ដែលត្រូវរៀបចំឲ្យបានត្រឹមត្រូវ។ ក៏ដូចជា សារៈសំខាន់នៃការរៀបចំជាទីក្រុងដែលពលរដ្ឋទូទៅចំណាយពេលជាមធ្យមត្រឹមតែ ១៥នាទី សម្រាប់ធ្វើដំណើរទៅធ្វើការ ឬទទួលបានសេវាកម្មសំខាន់ផ្សេងៗ។ តម្រូវការឲ្យមានសេវាកម្មផ្សេងៗនៅជិតអ្នកនឹងជួយកាត់បន្ថយភាពកកកុញសម្រាប់មធ្យោបាយធ្វើដំណើរសាធារណៈ ហើយជាពិសេស រថយន្តឯកជនមិនមែនជាមធ្យោបាយតែមួយគត់នោះទេ ដើម្បីធ្វើដំណើរនៅក្នុងទីក្រុង និងដើម្បីធ្វើឲ្យទីក្រុងប្រកបដោយចីរភាពជាងមុន»។ អ្នកស្រី Deda បានច្រានចោលនូវការអះអាងដែលថា ដោយសារតែការរីកធំឡើងជាបន្តបន្ទាប់របស់ទីក្រុងផ្តល់ផលប្រយោជន៍ផ្នែកពាណិជ្ជកម្មនិងសេដ្ឋកិច្ច ទីក្រុងគួរតែត្រូវបានអនុញ្ញាតឲ្យរីកធំកាន់តែខ្លាំងឡើង។ អ្នកស្រីបាននិយាយថា ទីក្រុងដែលកន្លែងនានានៅជិតៗគ្នា ផ្តល់លក្ខណៈប្រសើរដល់បរិស្ថាន និងគុណភាពជីវិតរបស់ប្រជាជន។ អ្នកស្រីថ្លែងថា៖ «ទីក្រុងដែលកន្លែងនានានៅជិតៗគ្នា និងដែលមានការរៀបចំបានល្អទៅវិញទេ ដែលនាំឲ្យមានការកាត់បន្ថយចរាចរណ៍ នាំឲ្យមានការប្រើប្រាស់ថាមពលប្រសើរជាងមុន និងនាំឲ្យការប្រើប្រាស់សេវាកម្ម និងទំនិញទូទៅមានកម្រិត។ ដូច្នេះ ទម្រង់របស់ទីក្រុង គុណតម្លៃរបស់បរិស្ថាន និងការរៀបចំកន្លែងផ្សេងៗប្រកបដោយការការពារបរិស្ថាន និងឲ្យបានល្អនៅក្នុងទីក្រុងនឹងធ្វើឲ្យមានភាពខុសប្លែកក្នុងបរិបទចីរភាព»។ អ្នកសរសេររបាយការណ៍ឲ្យទីភ្នាក់ងារអង្គការសហប្រជាជាតិទទួលបន្ទុកផ្នែកលំនៅដ្ឋានបាននិយាយថា តំបន់ទីក្រុងអាចកាត់បន្ថយនូវវិសមភាពនៅក្នុងសង្គម។ ហើយការណ៍នេះ អាចសម្រេចបានតាមរយៈការផ្តល់នូវលំនៅដ្ឋានដែលមានតម្លៃសមរម្យដែលជនក្រីក្រមានលទ្ធភាពអាចទិញបាន និងកន្លែងសុវត្ថិភាពសម្រាប់ក្រុមប្រជាជនភាគតិច ដូចជា ជនចំណាកស្រុក និងអ្នកស្រឡាញ់ភេទដូចគ្នាជាដើម។ ពួកគេ ក៏បានជំរុញឲ្យអាជ្ញាធរជាតិផ្តល់សិទ្ធិអំណាចដល់រដ្ឋាភិបាលថ្នាក់មូលដ្ឋានដើម្បីបង្កើនប្រាក់ចំណូលដើម្បីលើកកម្ពស់សេវាកម្មសាធារណៈផ្សេងៗក៏ដូចជា ការធ្វើនិយ័តកម្មលើការប្រើប្រាស់ដីធ្លី និងដាក់កំហិតទៅលើការរីកធំឡើងរបស់ទីក្រុង។ ពួកគេនិយាយថា គោលដៅចុងក្រោយ គឺបង្កើតជាទីក្រុងងើបចេញពីវិបត្តិការរាតត្បាតជំងឺជាសាកលដែលមានល្អជាងមុនសម្រាប់សុខភាព ប្រកបដោយចីរភាពនិងងាយស្រួលរស់នៅជាងមុន៕ | 2020-11-09T07:00:00+07:00 | khmer.voanews.com | https://khmer.voanews.com/a/un-resilient-cities-key-to-covid-19-recovery/5653819.html |
072954c3-228a-4b1a-add8-981a119ab0dc | BREAKING: រាជរដ្ឋាភិបាលសម្រេចបិទ KTV ក្លឹបកម្សាន្ត រោងភាពយន្ត និងសារមន្ទីរនៅទូទាំងប្រទេស ដើម្បីការពាការរីករាលដាលជំងឺកូវីដ-១៩ | រាជរដ្ឋាភិបាលកម្ពុជា នៅថ្ងៃទី០៨ ខែវិច្ឆិកា ឆ្នាំ២០២០នេះ បានចេញលិខិតបន្ទាន់មួយ ដោយសម្រេចការបិទ KTV ក្លឹបកម្សាន្ត រោងភាពយន្ត និងសារមន្ទីរ នៅទូទាំងប្រទេស ដើម្បីការពារការរីករាលដាលជំងឺកូវីដ-១៩។ នេះបើតាមលិខិតរបស់រដ្ឋមន្ត្រីក្រសួងសុខាភិបាល ដែលបណ្តាញព័ត៌មាន Fresh News ទើបទទួលបាននៅមុននេះបន្តិច។ លិខិតរបស់លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានបញ្ជាក់យ៉ាងដូច្នេះថា ជាមួយគ្នានេះ លោករដ្ឋមន្ត្រី ម៉ម ប៊ុនហេង បានស្នើឲ្យរដ្ឋមន្ត្រី និងអភិបាលនៃគណៈ អភិបាលរាជធានី-ខេត្ត ចាត់ចែងអនុវត្តទៅតាមសមត្ថកិច្ចរបស់ខ្លួន ឱ្យមានប្រសិទ្ធភាពខ្ពស់៕ | 2020-11-08T23:47:00+07:00 | freshnewsasia.com | https://m.freshnewsasia.com/index.php/en/localnews/176577-2020-11-08-09-47-53.html |
5ed52f00-e4e9-44e2-a293-e039e7164a09 | ក្រសួងសុខាភិបាល ចេញសេចក្តីសម្រេចបិទមន្ទីរសំរាកព្យាបាល លី ស្រីវីណា ដោយសារពុំមានលក្ខណៈសម្បត្តិគ្រប់គ្រាន់ក្នុងការផ្តល់សេវាសង្គ្រោះអ្នកជំងឺ | ក្រសួងសុខាភិបាល បានចេញសេចក្តីសម្រេច បិទមន្ទីរសំរាកព្យាបាល លី ស្រីវីណា ដោយសារមន្ទីរសម្រាកព្យាបាលនេះ ពុំមានលក្ខណៈសម្បត្តិគ្រប់គ្រាន់ ក្នុងការផ្តល់សេវាសង្គ្រោះអ្នកជំងឺ។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅព្រឹកថ្ងៃទី០៨ ខែវិច្ឆិកានេះ។ សេចក្តីសម្រេចរបស់ក្រសួងសុខាភិបាល បានបញ្ជាក់យ៉ាងដូច្នេះថា ។ សូមជម្រាបថា ថ្មីកន្លងមកនេះមានមេធាវីម្នាក់ បានស្លាប់ក្នុងមន្ទីរសម្រាកព្យាបាលលនេះ បន្ទាប់ពីទៅរកសេវាព្យាបាលនៅទីនោះ៕ | 2020-11-08T17:46:00+07:00 | freshnewsasia.com | https://m.freshnewsasia.com/index.php/en/localnews/176547-2020-11-08-03-46-59.html |
b614eba6-3aeb-4abf-a504-d6e566bec646 | ស្ថាប័នពាក់ព័ន្ធប្រកាសវិធានការបន្ទាន់នៅគ្រាដែលអង្គរក្សម្នាក់របស់លោក ហ៊ុន សែន ឆ្លងកូវីដ១៩ | លោកនាយករដ្ឋមន្ត្រីហ៊ុន សែន រួមទាំងក្រសួងស្ថាប័នពាក់ព័ន្ធ ចាត់វិធានការតាមផ្នែករៀងៗខ្លួន ជាបន្តបន្ទាប់នៅគ្រាដែលអង្គរក្សម្នាក់របស់លោក ហ៊ុន សែន ដែលបានការពាររដ្ឋមន្ត្រីក្រសួងការបរទេសហុងគ្រី កើតជំងឺកូវីដ ១៩។ ចំណែក អ្នកដែលប៉ះពាល់ផ្ទាល់ ឬពាក់ព័ន្ធនឹងដំណើរទស្សនកិច្ចរបស់រដ្ឋមន្ត្រីការបរទេសហុងគ្រីជិត ៩០០នាក់ ទៀត កំពុងធ្វើចត្តាឡឺស័ក និងធ្វើតេស្តតាមដានជំងឺនេះជាបន្តបន្ទាប់។ ក្ដីបារម្ភនេះ បន្ទាប់មានសារលោកនាយករដ្ឋមន្ត្រី ហ៊ុន សែន នៅថ្ងៃទី៧ វិច្ឆិកា ថា អង្គរក្សរបស់លោកម្នាក់ដែលបានការពាររដ្ឋមន្ត្រីក្រសួងការបរទេសហុងគ្រី ត្រូវបានរកឃើញថា មានវិជ្ជមានជំងឺកូវីដ ១៩។ ប៉ុន្តែតែលោកមិនបានបញ្ជាក់ថា មានមន្ត្រីជាន់ខ្ពស់រដ្ឋាភិបាលណាផ្សេងទៀត ឬរួមទាំងលោកផងដែលបានចាប់ដៃជាមួយរដ្ឋមន្ត្រីជាន់ខ្ពស់ហុងគ្រី នោះ មានជំងឺកូវីដ ១៩ ទេ។ បើទោះជាបែបនេះក្ដី លោក ហ៊ុន សែន ថា លោកនឹងមិនទាន់ដាក់ប្រទេសក្នុងគ្រាអាសន្ន ឬរាំងខ្ទប់ដំណើរចេញចូលរបស់ពលរដ្ឋនៅឡើយទេ ក្រៅពីនេះ លោកអំពាវនាវឲ្យប៉ះពាល់ផ្ទាល់ និងប្រយោលក្នុងដំណើរទស្សនកិច្ចរដ្ឋមន្ត្រីការបរទេស ហុងគ្រីជិត ៩០០នាក់ បន្តធ្វើចត្តាឡឺស័កនិងធ្វើតេស្ត ឱ្យបានហ្មត់ចត់តាមការណែនាំរបស់ក្រសួងសុខាភិបាល ដើម្បីរក្សាសុវត្ថិភាពសម្រាប់ខ្លួនឯង និងអ្នកនៅជុំវិញខ្លួន ដើម្បីបង្ការការផ្ទុះរីករាលដាលចូលក្នុងសហគមន៍៖ ។ លោក ហ៊ុន សែន បានសរសេរនៅលើហ្វ៊េសបុកនៅថ្ងៃទី៧ វិច្ឆិកាថា មកដល់ថ្ងៃទី៤ នៃការធ្វើចត្តាឡឺស័ករបស់លោក និងគ្រួសារ លោកផ្ទាល់ពុំមានឃើញមានសញ្ញាណាមួយខុសប្រក្រតីនៅឡើយ។ តែទោះយ៉ាងនេះក្តី លោកបន្តធ្វើចត្តាឡីស័ក និងធ្វើតេស្តតាមការកំណត់ផ្នែកសុខាភិបាលដែលលោកនឹងធ្វើតេស្តជាលើកទី២ ទៀត នៅថ្ងៃទី៩ វិច្ឆិកា។ លោកសង្ឃឹមថា លទ្ធផលតេស្តនឹងអវិជ្ជមានបន្តទៀត។ អ្នកដែលបានប៉ះពាល់ផ្ទាល់ ឬពាក់ព័ន្ធនឹងដំណើរទស្សនកិច្ចរបស់រដ្ឋមន្ត្រីការបរទេសហុងគ្រី លោក ភីតធ័រ ស្ស៊ីចាតូ ដែលបានមកបំពេញទស្សនកិច្ចនៅកម្ពុជា កាលពីថ្ងៃទី៣ វិច្ឆិកា ចំនួនជិត ៩ រយ ៨៨៩ នាក់ ដែលរួមមានលោកនាយករដ្ឋមន្ត្រី ហ៊ុន សែន និងគ្រួសារផង ត្រូវបានដាក់ឱ្យនៅដាច់ដោយឡែក ឬធ្វើចត្តាឡឺស័ក ដើម្បីតាមដានអាការៈ និងតេស្តសុខភាព។ ដោយឡែក រដ្ឋមន្ត្រីក្រសួងការបរទេស លោក ប្រាក់ សុខុន ដែលបានជួបប្រាស្រ័យទាក់ទងផ្ទាល់ជាមួយរដ្ឋមន្ត្រីក្រសួងការបរទេសហុងគ្រី ផ្ញើសារតាមប្រព័ន្ធតេឡេក្រាមប្រាប់អាស៊ីសេរីថា លោកមានសុខភាពធម្មតា មិនមានអាការប្លែកអ្វីនោះទេ ក្នុងពេលលោកដាក់ខ្លួនឯងឲ្យនៅដាច់ដោយឡែកនេះ។ លោកថា អ្នកធ្វើការក្នុងផ្ទះលោកក៏មានការប្រុងប្រយ័ត្នខ្ពស់ ដោយពាក់ម៉ាស់ ស្រោមដៃ លាងដៃ ជាមួយសាប៊ូ និងអាល់កុល ញឹកញាប់ រួមទាំងរក្សាគំលាតត្រឹមត្រូវ។ លោកបញ្ជាក់ថា មកដល់ពេលនេះគ្មានមន្ត្រី ឬបុគ្គលិកណាក្នុងក្រសួងលោក មានបញ្ហាទេ។ ក្រសួងសុខាភិបាល នៅយប់ថ្ងៃទី០៧ វិច្ឆិកា បន្ទាប់ពីសារសំឡេងបែកធ្លាយរបស់លោក ហ៊ុន សែន ថា អង្គរក្សម្នាក់ដែលបានការពាររដ្ឋមន្ត្រីក្រសួងការបរទេសហុងគ្រី ត្រូវបានរកឃើញថា វិជ្ជមាននូវជំងឺកូវីដ ១៩ នោះ ស្រាប់តែប្រកាស កំណត់យកទីតាំងធ្វើចត្តាឡឺស័កចំនួន ១៤ថ្ងៃ សម្រាប់អ្នកប៉ះពាល់ដោយផ្ទាល់និងប្រយោលទាំងអស់ ដែលពុំមានលទ្ធភាពធ្វើចត្តាឡឺស័កដោយខ្លួនឯង អាចទៅធ្វើចត្តាឡឺស័កចាប់ពីនៅថ្ងៃទី៨ វិច្ឆិកា នៅសណ្ឋាគារ រ៉េស៊ីដង់សុខាភ្នំពេញ នៅសង្កាត់ជ្រោយចង្វារ ខណ្ឌជ្រោយចង្វារ រាជធានីភ្នំពេញ។ ជាមួយគ្នានេះ ក្រសួងអប់រំ យុវជន និងកីឡា ក៏បានចេញសេចក្ដីប្រកាសព័ត៌មានភ្លាមដែរ ដោយបញ្ជាឲ្យឪពុកម្ដាយ ឬអាណាព្យាបាលដែលប៉ះពាល់ដោយផ្ទាល់ ឬប្រយោលជាមួយគណៈប្រតិភូហុងគ្រី ដែលមានកូនចៅរៀននៅតាមគ្រឹះស្ថានសិក្សា ត្រូវផ្អាកបញ្ជូនកូនទៅរៀនជាបណ្ដោះអាសន្នរយៈពេល១៤ថ្ងៃ ដើម្បីធ្វើចត្តាឡឺស័ក និងរៀនតាមប្រព័ន្ធអេឡិចត្រូនិច រួមទាំងផ្ដល់ព័ត៌មានទៅគ្រឹះស្ថានអប់រំដើម្បីមានវិធានការទប់ស្កាត់ការរីករាលដាលនៃជំងឺនេះ។ ជុំវិញបញ្ហានេះ ពលរដ្ឋម្នាក់រស់នៅខេត្តព្រះសីហនុ លោក សុន សុផាត ព្រួយបារម្ភថា ពីករណីឆ្លងរីករាលដាលជំងឺកូវីដ ១៩ ចូលក្នុងសហគមន៍ ដោយសារតែប្រជាពលរដ្ឋឥឡូវគឺធ្វេសប្រហែសជាងមុន ពុំយកចិត្តទុកដាក់ក្នុងការការពារនោះទេ។ ម្យ៉ាងវិញទៀត លោករិះគន់ថា ក្រុមមន្ត្រីរដ្ឋាភិបាលគួរតែធ្វើជាគំរូដល់ពលរដ្ឋចំពោះការអនុវត្តស្តង់ដារអនាម័យ មិនគួរធ្វើផ្ទុយពីការណែនាំរបស់ក្រសួងសុខាភិបាលដូច្នេះឡើយ៖ ។ រីឯប្រធានអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ មានប្រសាសន៍ថា ការធ្វើតេស្តលើកទី០១ ដែលបង្ហាញថា ពុំមានជំងឺកូវីដ ១៩ គឺគ្រាន់តែជាព័ត៌មានបឋមដែលពុំទាន់ច្បាស់លាស់ប៉ុណ្ណោះ។ លោកថា ការធ្វើតេស្តលើកចុងក្រោយអំឡុងពេលធ្វើចត្តាឡឺស័ក ទើបអាចបញ្ជាក់បានថា មន្ត្រីឬអ្នកពាក់ព័ន្ធណាខ្លះ ដែលមាន ឬគ្មានជំងឺកូវីដ ១៩។ លោកបន្តថា រដ្ឋាភិបាលគួរតែធ្វើជាគំរូដល់អ្នកដទៃទៀត ក្នុងការអនុវត្តវិធានការរបស់ក្រសួងសុខាភិបាលដូចជាការពាក់ម៉ាស់ ការលាងដៃ ឬការរក្សាគម្លាតផ្សេងៗ ដើម្បីឲ្យពលរដ្ឋអនុវត្តតាម។ គិតត្រឹមថ្ងៃទី៧ វិច្ឆិកា ចំនួនអ្នកកើតជំងឺកូវីដ ១៩ សរុបទូទាំងប្រទេសកើនដល់ចំនួន ២៩៥នាក់ ក្នុងនោះអ្នកជាសះស្បើយ ២៨៨នាក់៕ | 2020-11-08T15:53:00+07:00 | rfa.org | https://www.rfa.org/khmer/news/health/update-Covid-19-outbreak-11082020034603.html |
5394cd60-68f1-4514-aec9-c53d2d0d372b | សម្ដេចក្រឡាហោម ស ខេង អំពាវនាវឱ្យបង្កើនការប្រុងប្រយ័ត្នលើបញ្ហាជំងឺកូវីដ-១៩ គ្រឿងញៀន និងគ្រោះថ្នាក់ចរាចរណ៍ | បាត់ដំបង៖ សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បានធ្វើការណែនាំឱ្យពលរដ្ឋមានការប្រុងប្រយ័ត្នលើបញ្ហា៣ធំៗគឺ បញ្ហាជំងឺកូវីដ-១៩ បញ្ហាគ្រឿងញៀន និងបញ្ហគ្រោះថ្នាក់ចរាចរណ៍ ដោយសម្តេចបានលើកឡើងបែបនេះក្នុងឱកាសដែលសម្តេចអញ្ជើញជាតំណាងដ៏ខ្ពង់ខ្ពស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ក្នុងពិធីសំណេះសំណាលសួរសុខទុក្ខ និងចែកអំណោជូនដល់បងប្អូនប្រជាពលរដ្ឋចំនួន ១០.២១០គ្រួសារដែលរងគ្រោះដោយទឹកជំនន់ ក្នុងភូមិសាស្ត្រខេត្តបាត់ដំបង នាព្រឹកថ្ងៃទី៨ ខែវិច្ឆិកា ឆ្នាំ២០២០។ ដោយនៅក្នុងពិធីសំណេះសំណាលសាកសួរសុខទុក្ខប្រជាពលរដ្ឋ សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បានមានប្រសាសន៍ណែនាំឱ្យប្រជាពលរដ្ឋមានការប្រុងប្រយ័ត្ន ការពារកុំឲ្យមានការធ្វេសប្រហេសឱ្យសោះពាក់ព័ន្ធទៅនឹងបញ្ហានៃការរីករាលដាលនៃជំងឺកូវីដ-១៩។ សម្តេចបានលើកឡើងថា មកដល់ពេលនេះកម្ពុជាមានអ្នកឆ្លងជំងឺកូវីដ-១៩ជិត៣០០នាក់ហើយ ក៏ប៉ុន្តែពុំមាននរណាម្នាក់ស្លាប់នោះទេ ដោយភាគច្រើនសុទ្ធសឹងតែអ្នកជំងឺនាំមកពីក្រៅប្រទេស ហើយបានព្យាបាលជាសះស្បើយជាបន្តបន្ទាប់ ប៉ុន្តែទោះបីយ៉ាងណាក៏ដោយយើងត្រូវតែការពារ កុំទ្វេសប្រហែសដោយត្រូវគោរពតាមការណែនាំរបស់ក្រសួងសុខាភិបាល ព្រោះប្រសិនបើកាលណាកើតមានជំងឺនេះហើយ នឹងមានការឆ្លងរាលដាលជាបន្តបន្ទាប់។ ដោយឡែកពាក់ព័ន្ធនឹងបញ្ហាគ្រឿងញៀនវិញ សម្ដេចក្រឡាហោម ស ខេង បានមានប្រសាសន៍ថា កាលពីមុនបញ្ហាគ្រឿងញៀននេះ កើតមានភាគច្រើនតែនៅទីក្រុងភ្នំពេញតែប៉ុណ្ណោះ ប៉ុន្តែ បច្ចុប្បន្នវាបានរីករាលដាលដល់តាមតំបន់ជនបទមួយចំនួន ហើយក្នុងរយៈពេលជិត២ឆ្នាំនេះ សមត្ថកិច្ចបង្ក្រាបបានគ្រឿងញៀនជិត២តោន។ ដើម្បីរួមគ្នាដោះស្រាយបញ្ហាគ្រឿងញៀន សម្ដេចក្រឡាហោម ស ខេង បានអំពាវនាវដល់យុវជន និងប្រជាពលរដ្ឋទាំងឡាយឲ្យជៀសឆ្ងាយពីគ្រឿងញៀនដែលបំផ្លាញអនាគត់របស់ពួកគេ ហើយសម្តេចក៏បានបញ្ជាក់ថា ចំពោះការដោះស្រាយបញ្ហានេះឲ្យមានប្រសិទ្ធភាព គឺទាមទារឲ្យមានការចូលរួមខ្ពស់ពីក្រុមគ្រួសារ ក្នុងការគ្រប់គ្រង និងអប់រំសមាជិកគ្រួសាររបស់ខ្លួន ដោយមិនត្រូវពឹងផ្អែកតែលើនគរបាល និងសមត្ថកិច្ចនោះឡើយ។ ជាមួយគ្នានេះសម្តេចក្រឡាហោម ក៏បានលើកឡើងពាក់ព័ន្ធបញ្ហចរាចរណ៍ ដោយសម្តេចបានសង្កត់ធ្ងន់ថា បញ្ហានេះបានបណ្តាលឱ្យមនុស្សស្លាប់ជារៀងរាល់ថ្ងៃ ច្រើនជាងសង្គ្រាមទៅទៀត ដូច្នេះយើងមិនត្រូវមើលស្រាលនោះទេចំពោះបញ្ហានេះ ជាពិសេសអ្នកបើកគោយន្តដែលមានហានិភ័យខ្ពស់ ព្រោះតែចង្កូតមានលក្ខណៈវែង ពិបាកក្នុងការគ្រប់គ្រងនិងបើកបរ៕ | 2020-11-08T15:02:47+07:00 | cen.com.kh | https://cen.com.kh/archives/263275.html |
Subsets and Splits
No community queries yet
The top public SQL queries from the community will appear here once available.